
Toli uz Graikijos istorijos horizonto plyti Hetitų imperija, paslaptin- 
giausia senovės imperija, žlugusi kur kas seniau, negu atsirado mūsų ka- 
lendorius. Ir ne tik žlugusi, bet bemaž iki mūsų dienų buvusi visiškai už- 
miršta — dar labiau, nei pasakiškoji Atlantida! 

Šioje knygoje pasakojama Hetitų imperijos atradimo istorija. Kny- 
gos herojai — neeiliniai žmonės: keliautojai, kurie per neištirtus kraštus 
nusigauna iki miestų, nepažymėtų jokiame žemėlapyje; archeologai, 
kurie nužengia į tūkstantmečių gelmes ir iškelia į dienos šviesą visai ne- 
girdėtos kultūros paminklus; mokslininkai, tyliuose universitetų kabi- 
netuose sprendžiantys problemas (pavyzdžiui, kaip iššifruoti nepažįsta- 
mą kalbą, užrašytą nepažįstamais rašmenimis), prieš kurias painiausi 
detektyvų uždaviniai tėra vaikų žaidimas. Stebėsime jų mokslines ekspe- 
dicijas ir loginius svarstymus, jų blaškymąsi po klaidų labirintus ir ne- 
lengvą kopimą į sėkmės viršūnę, nuo kurios jiems atsivėrė neregėtas, 
stulbinantis senovės pasaulio vaizdas — toks netikėtas, kad jie patys ne- 
tikėjo savo akimis. 

Mes ypatingai džiaugiamės ir pagrįstai 'didžįuojamės tuo, kad hetitų 
atradimo epopėjoje, kurioje dalyvavo daugelio tautų tyrinėtojai ir moks- 
lininkai, liūto dalis tenka Čekoslovakijos mokslui. Būtent mūsų moksli- 
ninkas Bedržichas Hroznas nutraukė paslapties skraistę nuo hetitų kal- 
bos, iššifravo ją ir tokiu būdu įgalino mokslą nušviesti jų kilmę, jų isto- 
riją, ekonominę ir politinę santvarką, padarė suprantamus jų literatūros 
paminklus. Jo mokslinio atradimo dydį ir svarbą besąlygiškai pripažįsta 
įvairiausių pažiūrų mokslininkai visose pasaulio dalyse. Jau vien dėl to 
verta prisiminti jo gyvenimą ir veiklą. Bet Hroznas mus domina dar 
ir tuo, kad savo darbu jis įrašė vieną įspūdingiausių puslapių į žmogaus 
pažinimo metraštį. 

Hetitų atradimo istorija ir jų atradėjų likimai iš tiesų romantiški, bet 
šitai anaiptol ne šios knygos autoriaus nuopelnas. Joje nieko nėra pra- 
manyta: tai faktografinis veikalas, kurio beletristinius elementus sukūrė 

pats gyvenimas. Aš tik atrinkau juos ir sudésCiau j dramatiška ivykiu 
virtinę, kurioje mokslininkų kuriamasis darbas yra glaudžiai susipynęs 
su jų asmeninio gyvenimo momentais. Atskirų mokslininkų indėlį sten- 
giausi įvertinti objektyviai, o Bedržichui Hroznui daugiau vietos pasky- 
riau ir dėl ypatingo jo vaidmens hetitologijos istorijoje, ir dėl to, kad ši 
knyga kartu yra ir jo biografija. 

Tenesistebi skaitytojas, radęs šiame veikale gana daug citatų. Visur, 
kur galėjau, leidau kalbėti mokslininkams, kurie savo darbu sukūrė di- 
delį romaną apie hetitų atradimą ir jų kalbos atgaivinimą. Taip dariau 
ne vien todėl, kad jie labiau kompetentingi, bet ir todėl, kad jų žodžius 
paprastai tegalima rasti sunkiai prieinamuose specialiuose leidiniuose. 
Nevengiau pareikšti ir savo nuomonę, tikėdamas, jog skaitytojas visada 
be vargo pažins, kur yra visų pripažinti mokslo teiginiai, kur asmeninės 
atskirų mokslininkų pažiūros, o kur dalykai, už kuriuos atsakomybė ten- 
ka man. 

Rašydamas šią knygą, nepretendavau praturtinti mokslo: ji skirta ne 
mokslininkams, o platiesiems skaitytojų sluoksniams. Kad ir būdama be- 
letristiné,— vietomis, teisybę sakant, gal ir nelengva, — ši knyga pagrįsta 
mokslo duomenimis. Už tai, kad joje nėra esminių dalykinių klaidų, 
esu dėkingas pirmiausia dviem mokslo darbuotojams, paveldėjusiems 
Bedržicho Hrozno kabinetą Karlo universiteto filosofijos fakultete: prof. 
dr. Luborui Matoušui, toliau varančiam asiriologinius Hrozno tyrinėji- 
mus, ir doc. dr. Vladimirui Součekui, atsidėjusiam hetitologijos proble- 
moms. Abu jie yra man davę vertingų patarimų, padėję gauti litera- 
tūros (už tai esu dėkingas ir berlyniečiui K. Rimšneideriui) ir perskaitę 
šios knygos rankraštį. Už Bedržicho Hrozno darbų įvertinimą naujausių 
hetitologijos pasiekimų požiūriu dėkoju Stambulo uniyersiteto profeso- 
riui dr. H. T. Bosertui, labai mielai padéjusiam spręsti visus man iškilu- 
sius klausimus. Turiu pareikšti padėką ir K. V. Ceramui, atsiuntusiam iš 
Vudstoko (JAV) savo veikalą apie naujausius Hetitų imperijos tyri- 
nėjimus ir tokiu būdu suteikusiam informaciją, kurios kitu keliu nebū- 
čiau galėjęs gauti. Ypatingą dėkingumą jaučiu profesoriaus Hrozno 
dukterims Vlastai Šestakovai-Hroznai ir Olgai Hroznai už tai, kad jos 
maloniai leido man pasinaudoti šeimynine korespondencija, fotografine 
medžiaga, rankraštiniu palikimu ir t.t, be to, nušvietė daugelį reikš- 
mingu Bedrzicho Hrozno gyvenimo momentų, kurie joms vienoms te- 
buvo žinomi. 

V. Z. 


TAUTA, 
PASITRAUKUSI 
IŠ ISTORIJOS 


PIRMASIS SKYRIUS 


HETITU ATRADIMAS 


„HETITŲ IŠRADĖJAS“ 


Oksfordo profesoriaus Arčibaldo Henrio Seiso pranešimas „Hetitai 
Mažojoje Azijoje“, skaitytas 1880 metų rudenį Londono Biblijos drau- 
gijoje, sukėlė didelę sensaciją. Profesorius pareiškė, kad dabartinės Tur- 
kijos ir Šiaurės Sirijos teritorijoje prieš trisdešimt ar keturiasdešimt amžių 
gyveno didelė ir galinga tauta, kurią istorikai buvo kažkodėl užmiršę. 
Ir ne tik šių laikų, bet jau romėnų ir graikų istorikai! 

Daugiau ar mažiau rimta spauda, apie tokias paskaitas paprastai ne- 
pranešanti, bematant sulygino Seisą su Leijardu, kuris atkasė tūkstant- 
mečių sąnašomis užklotą Nineviją, biblinę ,,galvazudziu lindyne" ir kartu 
,prabangiausia tarp karalysčių“, arba su Šlimanu, kuris apstulbusių amži- 
ninkų akivaizdoje atkasė Homero Troją. Netgi kėlė Seisą aukščiau už 
juos: juk čia buvo atrastas ne koks vienas, kad ir labai įžymus, mies- 
tas, o visa tauta! 

Tačiau sensaciją greitai pakeitė abejonės, o abejones patyčios. Sun- 
ku tiksliai nustatyti, kuris pašaipūnas pirmasis pavadino Seisą „hetitų iš- 
radéju". Bet po kelerių metų Britanijos enciklopedija, kuri gyvuosius 
iš principo vertina labai santūriai, apie jį parašė: „Sunku pervertinti 
jo nuopelnus orientalistikos mokslui.“ 

O „hetitų išradėjo“ titulą — jeigu iš viso tinka jį vartoti — veikiau 
būtų derėję suteikti airių misionieriui Viljamui Raitui, kuris dveji me- 
tai prieš Seiso paskaitą paskelbė straipsnį su panašiais teiginiais Britani- 
jos ir užsienio evangelikų draugijos žurnale, o 1884 metais išleido kny- 
ga įžūliu pavadinimu „Hetitų imperija“ („The Empire of Hittites“). 


Įžūlus čia atrodė jau pats hetitų valstybės titulavimas imperij a. 
Eilinio anglo supratimu, šio vardo tesanti verta Britų imperija arba dar 
carinė Rusija, o seniau — buvusi Napoleono imperija, paskui Habsburgų 
imperija, „kurioje nenusileisdavo saulė“, ir, savaime aišku, Romos impe- 
rija. Bet pavadinti imperija valstybę, kurią sukūrusi tauta išdilo iš žmo- 
nijos atminties, o, ko gero, ir visai neegzistavo, — šito, girdi, jau esą 
per daug. 

Tačiau Seisas ir Raitas savo teiginius rėmė svariais argumentais. Jie, 
žinoma, daug kur klydo, bet viena jų klaida, kaip vėliau išaiškėjo, buvo 
ypatingai rimta: jie nepakankamai vertino Hetitų imperijos 
reikšme ir vaidmenį! 


ABRAOMO SUTARTIS — ISTORIJOS ŠALTINIS! 


Kad suprastume, kodėl hetitai devynioliktojo amžiaus pabaigoje su- 
kėlė Anglijoje —ir ne tik Anglijoje — tokią sensacija ir kodėl apie jų 
atradėjus buvo rašoma čia kaip apie didžiai gerbiamus mokslininkus, čia 
kaip apie šarlatanus, turime prisiminti, kas tuomet iš viso buvo žinoma 
apie hetitus. 

Savaime aišku, jie buvo žinomi! Teisybė, ne iš istorikų veikalų ir ne 
iš istorijos vadovėlių, o iš labiausiai paplitusios „krikščioniškojo pasau- 
lio“ knygos — iš Biblijos. 

Paradoksalu dar ir tai, kad daugybė tyrinėtojų, kuo rimčiausiai ver- 
tindami šią „knygų knygą“, beveik nepastebėjo, jog joje esama užuomi- 
nų apie hetitus. i 

Teisybe sakant, čia nieko nuostabaus. Biblijoje hetitai minimi daž- 
niausiai šalia visai nereikšmingų tautelių ir genčių. Pirmą kartą jie pa- 
minėti pirmojoje Mozės knygoje (15, 18—21), pasakojant apie „sutartį 
tarp viešpaties ir Abraomo“, o kritiškam istorikui šitai jau savaime ne- 
kelia ypatingo pasitikėjimo. „Tavo palikuonims daviau šią žemę nuo 
Egipto upės iki didžiosios upės, Eufrato upės: kenėjus, kenizėjus, kadmo- 
nėjus, hetėjus, ferezėjus ir refaimus, o taipogi gergezėjus ir jebuzė- 
jus.” Panašiai kalbama ir Jozuės knygoje (3, 10): „Iš to pažinsite, jog 
yra galingas gyvasis dievas jūsų tarpe ir jog iš tikrųjų atitolins nuo jūsų 
veido kananėjus, hetėjus, ferezėjus, gergezėjus, amorėjus ir jebu- 
zéjus." 

(Maza pastaba: hebrajiškame Biblijos originale rašoma Hittim, o ver- 
tėjai į slovakų kalbą šitai yra išvertę Heteji; Karališkojoje Biblijoje pa- 

vartotas žodis Hetejšti. Bedržichas Hroznas įvedė į čekų kalbą terminą 
Hethitė; iš jo kilo ir slovakiškoji forma Hetiti. Šiuo metu, remiantis nau- 
jausiais filologų tyrinėjimais, slovakų kalboje vartojamas terminas Che- 
titi, o čekų kalboje — Chetitė arba, Hethitė. Vokiečiai, sekdami Liute- 
rio išversta Biblija, rašo Hethiter; prancūzai teologiniuose raštuose — 
Hėthėens, o moksliniuose — Hittites; anglai — Hittites.) 

Biblijoje dar ir toliau keliose vietose užsimenama apie hetitus. Pa- 
vyzdžiui, rašoma, jog karalius Dovydas paviliojęs žmoną iš hetito Uri- 
jaus (ir paskui jam klastingai atėmęs gyvybę) ir turėjęs su ja sūnų, kuris 
buvęs ne kas kitas, kaip garsusis Saliamonas. Šis pusiau hetitas taip 
pat jautęs silpnybę hetitų damoms, nes, pasak Biblijos, tarp septynių 
šimtų jo žmonų ir trijų šimtų sugulovių buvę „daug moterų hetičių“. 
Ypatingo dėmesio vertos dvi ištraukos: 

„Antraisiais metais po išėjimo iš Egipto žemės“, rašoma ketvirtojoje 
Mozės knygoje (13, 18—30), Mozė, viešpaties įsakytas, pasiuntęs žval- 
gus, kurie turėję Faranos dykumoje pranešti žmonėms, kaip atrodanti 
žydams pažadėta žemė. Po keturių dešimčių dienų žvalgai grįžę ir pra- 
nešę, jog „toji žemė iš tikrųjų pienu ir medumi plaukia“ ir jog ten gyve- 
nanti „galinga tauta, o miestai yra sutvirtinti ir labai dideli. Amalechai 
gyvena tos žemės pietuose. O hetėjai, jebuzėjai ir amorėjai gy- 
vena kalnuose. O kananėjai gyvena prie jūros ir palei Jordana”. Remian- 
tis Biblijos tradicija, šį pranešimą galima datuoti maždaug XIII amžiaus 
pr. m. e. viduriu, nes „išvedimas iš Egipto nelaisvės“ paprastai priski- 
riamas Ramzio II valdymo laikotarpiui (1298—1232 m. pr. m. e); būtent 
šio faraono rūmuose gyvenęs Mozė visokiausiais Biblijoje smulkiai ap- 
rašytais stebuklais įrodęs, kad jo dievas esąs viršesnis už faraono die- 
vus, ir tokiu būdu pelnęs savo tautai laisvę. 

Iš tos ištraukos galima padaryti dvi išvadas: hetitai gyveno i šiaurę 
nuo žydų „pažadėtosios žemės“, t. y. apytikriai į šiaurę nuo dabartinio 
Izraelio, be to, jie gyveno ten jau prieš išeinant žydams iš „Egipto ne- 
laisvės“. Tačiau kita ištrauka, biblinės tradicijos laikoma senesne (bet iš 
tiesų atsiradusi maždaug VI amžiuje pr. m. e), veda mus daug „giliau“ 
į istoriją, o ir jos „geografiniai duomenys" yra tikslesni. Pirmojoje Mo- 
Zės knygoje, aprašinėjant Abraomo žmonos Saros laidotuves, nedvipras- 
miškai tvirtinama, kad žydai buvę hetitams „svečiai ir atėjūnai“ ir kad 
kraštas, kuriame įsikūręs patriarchas Abraomas, nuo neatmenamų laikų, 
kitaip sakant, nuo „pasaulinio tvano“, priklausęs hetitams; o patriarcho 

Heto tévas buves Kanaanas, kurio varda tasai kraštas išlaikes net iki 
istorinés epochos. Cituojame Biblija (23, 1—20): 

„Ir gyveno Sara šimtą dvidešimt septynerius metus. Ir numirė Sara 
Kirjatarbe, tai yra Hebrone, Kanaano žemėje. Ir atėjo Abraomas, idant 
gedėtų Saros ir apraudotų ją. Paskui pasikėlė Abraomas nuo savo velio- 
nės ir prabilo, ir tarė Heto sūnums: Esmi jūsų svečias ir tarnas. Duo- 
kit man iš savo nuosavybės, kas man priklauso kapui, kad palaidočiau 
savo velione ir nebematyčiau jos. Ir Heto sūnūs atsakė Abraomui ir tarė 
jam: Paklausyk mūsų, viešpatie. Tu esi dievo kunigaikštis tarp mūsų. 
Palaidok savo velionę bet kuriame iš geriausių mūsų kapų.“ Bet Ab- 
raomas norėjęs atskiro kapo. Jis „atsistojo ir nusilenkė tos žemės tautai, 
Heto sūnums“, ir paprašė hetita Efroną, kad šis parduotų ,„Machpe- 
los olą, kuri jam priklauso ir yra jo lauko gale"; tas šitai ir padarė, „ilgai 
nesiderėjęs dėl kainos“ (kaip kad nepamiršo pažymėti Biblijos teksto 
autorius), ir tuomet Abraomas atsvėrė „Efronui tiek sidabro, kiek pa- 
sakė Heto sūnums girdint: keturis šimtus šekelių paprastu pirklių matu”. 

Visa tai, be abejo, įdomu, bet, jei iš viso tikėsime Biblija, kaip ,,šven- 
tuoju raštu“, įgalina kalbėti tik apie hetitų egzistavimą. Tačiau šitai 
anaiptol dar nepatvirtinta drąsios hipotezės, kad hetitai buvo sukūrę 
galingą karalystę. 

Tačiau Seisas ir Raitas, labai gerai susipažinę su Biblija, vien dėl savo 
profesijos negalėjo pamiršti to, kas svarbiausia. Antrosios „Karalių kny- 
gos" 7-me skyriuje (pagal jų cituotą anglikonų Bibliją; katalikų Biblijoje 
ta pati vieta yra ketvirtosios „Karalių knygos“ 7-me skyriuje) pa- 
sakojama apie keturis raupsuotuosius, kurių Žydai neįleidę į sirų ka- 
riuomenés apgultą Samarijos miestą, nes ten siautęs toks badas, kad 
„Ketvirtis kabo karvelio išmatų kainavo penkis šekelius sidabro“, o mo- 
tinos valgiusios savo kūdikius ir apskritai žmogėdrystė buvo tapusi kas- 
dieniniu dalyku. Tad tiems keturiems pavargėliams nebelikę nieko dau- 
giau, kaip tik žūti prie tvirtovės sienų arba prasigauti į sirų stovyklą ir 
ten iškaulyti kokio nors valgio. Vakare jie ten nušliaužę. „Ir štai ten 
nieko nebuvo, nes viešpats padarė taip, kad sirų kariuomenė nugirdo 
vežimų tarškesį bei arklių žvengimą ir tarė vieni kitiems (t. y. sirų ka- 
riai): antai Izraelio karalius pasamdė prieš mus het éju karalių ir Egip- 
to karalių, kad eitų prieš mus." 

Čia hetitai minimi jau nebe šalia nereikšmingų genčių, bet lygia gre- 
ta su egiptiečiais, galingiausia to meto tauta. Tiksliau tariant, hetitų ka- 

ralius čia minimas netgi pirma Egipto karaliaus, bet šis argumentas, 
pasak kritikų, esąs svarbus tik dvasininkams, kaip kad kunigas Seisas 
ir kunigas Raitas, kurie ex professo turi tikėti Biblijos žodžiais. 

Suprantama, ši kritikų pastaba buvo visai pagrįsta, nes Biblija nėra 
labai patikimas šaltinis net ir žydų tautos istorijai nušviesti. (Pavyzdžiui, 
labai abejotina yra visa žydų „Egipto nelaisvės“ istorija, nes apie ją 
net žodžiu neužsimenama nė viename iš šimtų tūkstančių egiptiečių įra- 
šų ir papirusų, kuriuos yra perskaitę egiptologai. Faraonas Ramzis II, ku- 
ris, pasak Biblijos, turėjęs nuskęsti Raudonojoje jūroje, vydamasis žydus, 
iš tiesų numirė sava mirtimi, išsėdėjęs soste 66 metus, ir jo mumija praėju- 
sio amžiaus pabaigoje buvo atrasta nepaliestame sarkofage „Karalių slė- 
nyje".) 

Taciau Biblijos citatos Seiso ir Raito darbuose tevaidino antraeilj vaid- 
meni. Abu šie kunigai pirmiausia rėmėsi faktais ir iš ju daromomis iš- 
vadomis, kurios liudijo, kad Pietvakarių Azijoje, be Egip® ir Asiri- 
jos-Babilonijos imperijų, gyvavo dar trečia galinga karalystė — Hetitų 
imperija. 


STEBUKLINGAS HAMOS AKMUO IR PAZANGUS PASA 


Manau, kad skaitytoja sudomins Zemiau suminéti faktai ir ypac ke- 
lias, kuriuo iki ju priéjo Seisas ir Raitas. 

Hetitų mokslinio atradimo prioritetas priklauso Raitui. Jis hetitus 
atrado — kad ir kaip šitai keista — pakelėje ant vieno nepaprasto akmens. 

Viljamas Raitas, savo pašaukimo genamas, nuo amžinai rūko gaubia- 
mų Šiaurės Airijos krantų atvyko į saulėtą Damaską, pasakišką amžinai 
žaliuojančią oazę Sirijos dykumos smėlio jūroje. (Ji buvusi tokia pasa- 
kiška, kad Mahometas kitados nenorėjęs į ją įžengti, nes laikęs ją roju- 
mi. Kadangi dviejų rojų negalį būti, dėl žemiškojo rojaus jis nenorėjęs 
išsižadėti dangiškojo.) Tikratikius, t. y. tikinčiuosius į Alachą, jis ten 
vertė į „tikrąjį tikėjimą“ — krikščionybę, keliavo po apylinkes, domėjo- 
si tautosaka, studijavo gyvąsias ir mirusiąsias kalbas, lošė pokerį ir šiaip- 
jau darė visa, kas dera dievobaimingam misionieriui. 1872 metų lapkri- 
čio mėnesį misteris Kerbis Grinas, Britanijos konsulas Damaske, pakvie- 
tė jį dalyvauti mažoje iškyloje į Hama (senovinį Hamatą), turkų valdomo 
Sirijos vilajeto apskrities miestą, pažiūrėti „to akmens“. 

Raitas kvietimą mielai priėmė, ir ne vien todėl, kad kelionė žadėjo 
pramogą. Mat, „tas akmuo“ buvo nepaprastai įdomus, apie jį jau buvo 

rašyta, o prieš kelerius metus du amerikiečiai — konsulas Džonsonas ir 
Raito konkurentas misionierius Džesapas — nepabūgo rizikuoti savo kai- 
liu, kad tik jį pamatytų. Tik Džonsonas su Džesapu buvo čiabuvių apmė- 
tyti akmenimis ir gavo sprukti, o Grino ir Raito kelionė atrodė būsianti 
visai nepavojinga. Bent jau jie taip manė. 

Iki 1872 metų tą sritį valdė neapsakomai religingas ir atsilikęs paša, 
nepripažįstantis jokių europiečių — misionierių, komersantų, šnipų, ar- 
cheologų, ginklų kontrabandininkų ir kitokių Vakarų kultūros nešėjų. 
O jo įpėdinis Subhi-paša buvo pažangus žmogus ir su europiečių moksli- 
ninkais stengėsi elgtis taip, kaip dera apsišvietusiam liberalui. Jis pa- 
kvietė savo bičiulius anglus į Hamą ir, puikiai žinodamas gyventojų 
nuotaikas, kartu su kvietimu pasiuntė karinį dalinį. Jo saugomi, anglai 
nukako ligi „to akmens“, o rado jų viso labo keturis. Trys akmenys buvo 
įmūryti į mažus namukus vaizdingos turgaus aikštės viduryje, o ketvir- 
tasis guléj& šalikelėje. Pastarasis gyventojų buvo ypatingai vertinamas, 
nes gydes nuo reumato. Pakakdave ant to akmens atsigulti, ir žmogus vi- 
suomet pasveikdavęs. 

Kunigas Raitas tuos akmenis apžiūrėjo. Juos dengė keisti, iš pirmo 
žvilgsnio labai senoviški ornamentai, — bet ne, tai buvo ne ornamentai, 
o rašmenys! Jie panėšėjo į egiptiečių hieroglifus, bet nuo jų skyrėsi. 
Čia nebuvo nei liūtų, nei barškuolių gyvačių, nei žmonių rankų, bet 
užtat mirgėjo paukščiai, žmonių figūros, keisti trikampiai, įvairūs kvad- 
ratų deriniai ir mįslingi simboliai... 

Hamos gyventojai bematant sumetė, ko čia atsibeldė tuodu frankai 
su kariuomenės daliniu: jie, žinoma, norėjo pavogti stebuklingąjį akme- 
nį, kad paskui galėtų patys ant jo gydyti savo tautiečius. Jų įtarimai pa- 
silvirtino, kai „bėjus su kietu juodu turbanu“ liepė kareiviams akmenis 
islauzti. 

Tai padaryti nebuvo labai lengva, bet kareiviai turėjo šautuvus, ir 
todėl 1872 metų lapkričio 25 dienos vakare visi keturi akmenys, jų tarpe 
ir stebuklingasis, jau buvo nugabenti į pašos rezidenciją. Bet vos tik ku- 
nigas Raitas, lajine žvake pasišviesdamas, ėmė juos apžiūrinėti, vienas 
nešėjas atbėgęs pranešė, kad fanatikai rengiasi pulti namą ir ketina ver- 
čiau sudaužyti akmenis, negu palikti juos netikéliams. Po to atėjo žinia, 
jog dalis policijos prisidėjusi prie sukilėlių. Misteris Grinas, diplomatas, 
reikalavo panaudoti karinę jėgą, bet Subhi-paša, karo vadas, nusprendė 
užmegzti diplomatines derybas. | 

— Rytoj ryta uz akmenis sumokésiu. 

„Tai buvo naktis be miego",— pasižymėjo dienoraštyje kunigas Rai- 
tas. Gatvėmis plūdo įtūžusi minia, o danguje rodėsi pikta lemiantys ženk- 
lai. Dervišai zujo po miestą ir kiekvieną tikino, kad tai — dievo įspėji- 
mas. Paryčiu sambrūzdis dar labiau sustiprėjo, nes prie maištininkų pri- 
sidėjo ir dalis kariuomenės. Pas Subhi-pašą atvyko gyventojų delegacija, 
vadovaujama didžiai pasipiktinusio seniūno. Ji pareikalavo, kad akme- 
nys būtų grąžinti į pirmykštę vietą. Apsišvietęs paša suprato, kaip be- 
prasmiška būtų aiškinti, kad meteoritų lietus naktį iškrito visai atsitik- 
tinai ir neturi jokio ryšio su stebuklingojo akmens išgabenimu. Jis atsi- 
sėdo ir ilgai mąstė. 

— Ar ugninis lietus iš dangaus užkliudė kurį nors žmogų, moterį arba 
gyvulį? — pagaliau paklausė jis. 

— Ne,— pripažino seniūnas, — bet... 

— Nejau tikratikiams reikia dar aiškesnio ženklo, kad dangus ne- 
prieštarauja akmenų išgabenimui? — paskelbė paša savo saliamonišką 
sprendimą ir dar pridėjo kapšą sidabrinių. O delegacija taip apstulbo dėl 
ištesėto vyresnybės pažado, kad neįstengė pratarti nė žodžio. 

Akmenys vėliau buvo nugabenti į Stambulą ir ten tebėra iki šiol 
(apatiniame Naujojo muziejaus fligelyje). Kunigas Raitas nuliedino gip- 
sines jų kopijas ir išsiuntė jas į Britų muziejų. 

Taip paslaptingieji ženklai ant Hamos akmenų pasidarė prieinami 
Europos mokslininkams. Bet ir kunigas Raitas nenustojo domėjęsis šiuo 
klausimu. Netrukus panašus akmuo atsirado Alepo mečetėje (tasai gydė 
akių ligas), paskui buvo rasta smulkių molinių ir metalinių antspaudų 
su tokiais pat ženklais ne tik Sirijoje, bet ir Kilikijoje, Kapadokijoje, 
prie Eufrato aukštupio, ir visi jie priklausė neabejotinai tai pačiai kul- 
tūrai, o gal ir vienai imperijai. Bet kokia $i tai buvo kultūra, kokia 
imperija? Ir kunigui Raitui, kuris visą gyvenimą skaitė Bibliją, ūmai 
šovė į galvą, kad tai puikiausiai galėjo būti Hetitų imperija. 

Praėjo dar kiek laiko, ir Raitas tuo jau neabejojo. 


Tuo tarpu Britų muziejaus lankytojai, sustoję prie Hamos akmens, 
traukydavo pečiais. Beje, vienas jų iš pat pradžios buvo įsitikinęs, visai 
kaip Raitas, kad jame esantys ženklai ne ornamentas, o rašmenys. Jis 
net nustatė — ir, kaip vėliau paaiškėjo, teisingai, — kuria kryptimi reikia 
tuos rašmenis skaityti! 

Juk Rytuose rašoma nebūtinai iš kairės į dešinę. Žydai ir arabai rašo 
iš dešinės į kairę, kinai — i$ viršaus į apačią, o senovės egiptiečiams 

buvo vis tiek, kaip rikiuoti akmenyje hieroglifus — ar iš dešinės į kairę, 
ar iš kairės į dešinę. Tad kaipgi raštingas egiptietis (maždaug vienas 
iš tūkstančio faraonų imperijos gyventojų) sužinodavo, į kurią pusę skai- 
tyti vieną ar kitą įrašą? Lengvai, nors europiečiai šitai suvokė daugiau 
kaip po 2000 metų: tekstas skaitomas į priešingą pusę, negu ta, į kurią 
nukreiptas piešinys, pavyzdžiui, pelėdos (garsui m žymėti), nendrės (gar- 
sui j žymėti) arba ištiestos rankos (gomuriniam garsui žymėti). O Hamos 
akmenyje iškalti gyvūnai vienoje eilutėje žvelgė į kairę, kitoje į de- 
šinę — susigaudyk, jei gudrus! Šį tekstą reikia skaityti bustrofedono prin- 
cipu, t. y. kaip aria jautis! Kitaip sakant: pirmąją eilutę — iš kairės į de- 
Sine, antrąją — iš dešinės į kairę ir t. t, kad rašančiajam arba skaitan- 
čiajam nereikėtų tuščiai grįžti vis į tą pačią teksto pusę. 

Tai skamba paprastai — bet juk visi genialūs atradimai yra paprasti 
(nors ne visa, kas paprasta, yra genialu). 

Arčibaldas Henris Seisas (1845—1933), atradęs šią Hamos akmens jra- 
šo ypatybę, buvo anglas (nors pats visada tvirtino esąs velsietis), senos 
kilmingos giminės palikuonis, nuostabiai gabus kalboms. Dešimties metų 
būdamas, jis skaitė Homerą graikiškai ir Vergilijų lotyniškai, keturio- 
likos metu — Bibliją hebrajiškai ir aramėjiškai; sulaukęs aštuoniolikos 
metų, galėjo pasigirti mokąs ne tik prancūzų, vokiečių, italų kalbas, bet 
ir senovės egiptiečių bei persų kalbas, sanskritą (vėliau išmoko dar asirų 
kalbą ir kelias polineziečių kalbas bei tarmes). Dvidešimtmetis Seisas 
pradėjo studijuoti Oksfordo universitete, o po dešimties metų jis jau 
buvo tenykščio Qucen's College profesorius. 

Šis mokslininkas, pagarsėjęs visame pasaulyje, daugiau kaip 60 metų 
išgyveno kukliame bute, kurį buvo išsinuomojęs dar studentaudamas. 
Teisybė, tas butas jam buvo veikiau tik savotiška bazė ir poilsio vieta, 
nes didžiąją gyvenimo dalį jis keliavo. (Paskaitų tvarkaraščiui Oksfordo 
universitete niekada nebuvo vergaujama.) Todėl „poną su kregždės uode- 
ga" (taip jį praminė darbininkai arabai, nes jis niekada nenusivilkdavo 
anglikonų pastoriaus frako) būdavo galima sutikti tai Egipte, kur jis tik- 
rino vieno visiškai nesudėtingo įrašo atspaudą Ramzio II šventykloje Kar- 
nake, tai Jeruzalėje, kai jis, įbridęs iki juosmens į vandenį, kopijavo įra- 
šą kažkokio kanalo sienoje, tai vėl ant uolų Pietų Arabijos dykumoie, 
perpiešiantį nežinomos kilmės sgrafitus, po to — garsiojo antikinio Efe- 
so griuvėsiuose ir Smirnos apylinkėse, vėliau — net Celebese, Sumatroje 
ir nesuskaitomose Ramiojo vandenyno salose. Supamų laivų kajutėse ir 
tyliame Oksfordo kabinete jis rašė knygas: apie Gvinėjos tautų religiją, 

apie japonų budizmą, apie ,,nestoriecius, skleidžiančius Kinijoje krikš- 
cionybę“, ir, žinoma, mokslinius traktatus lyginamosios kalbotyros ir asi- 
riologijos klausimais, nes, šiaip ar taip, šias disciplinas jis dėstė. 

Jau 1876 metais Seisas suprato, kuria kryptimi reikia skaityti Hamos 
įrašą. Jo paties kelionės ir radiniai, pakliūvantys į Britų muziejų, įtikino 
jį, kad tokio pobūdžio raštas yra paplitęs bemaž visoje Pietvakarių Azi- 
joje. Remdamasis savo stebėjimais ir egiptiečių bei asirų-babiloniečių 
istorijos šaltiniais, kuriuose daugiau kaip pusę tūkstantmečio būdavo kal- 
bama apie stiprią — nors visuomet „triuškinamai nugalėtą"— imperiją Ht 
(senovės egiptiečiai, kaip ir dabartiniai, nerašydavo balsių), arba Hatti, 
Chatti (taip ją vadino asirai ir babiloniečiai), Seisas priėjo tą pačią išva- 
dą, kaip ir Raitas. 

Abejonių neliko, ir Seisas savo pranešime pateikė įrodymų. Įtikinamų, 

moksliškai argumentuotų. Juk jis buvo autoritetingas mokslininkas ir 
šitai paskaitai, „kurios data senajam hetitų pasauliui reiškia tą patį, ka 
1492 metų spalio 12 diena Amerikai“, ruošėsi ne vienerius metus. Bet 
toji galinga varomoji mokslo (ir ne tik mokslo) pažangos jėga, vardu 
kritika, paakino jį eiti toliau ir ryžtis žygdarbiui, kur kas pranokstančiam 
„seniai į užmarštį nugrimzdusios tautos atradimą. 
— Visiškai nepaneigiamus įrodymus, prieš kuriuos turėtų kapituliuoti 
visi priešininkai ir skeptikai, galėjo duoti tik patys hetitai. Tiksliau sa- 
kant,— jų rašto paminklai. O tam tikslui reikėjo iššifruoti jų raštą ir 
kalbą. Nepažįstamą kalbą, užrašytą nepažįstamais rašmenimis! 

Matematikai šį uždavinį taip suformuluotų: spręsti lygtį su dviem 
nežinomaisiais. Prie šio uždavinio dar turėsime progos grįžti, o kol kas 
norime pasakyti tik tiek, kad Seisui padėjo laimingas atsitiktinumas: jam 
į rankas pakliuvo dokumentas, apie kurį svajoja kiekvienas panašaus 
uždavinio sprendėjas. Tai buvo bilingva — dviem kalbomis užrašytas iden- 
tiškas tekstas. 


ĮTARTINAS KARALIAUS TARKUMUVO ANTSPAUDAS 


Teisybe sakant, vien „laimingas atsitiktinumas“ šitai nebuvo. Seisas 
sistemingai sekė visą specialiąją literatūrą ir žymėjosi svarbesniuosius da- 
lykus. Ir jau pirmojoje datbo stadijoje, kurios tikslas buvo „sužinoti, ką 
žino kiti“, jis aptiko vokiečių diplomato ir orientalisto A. D. Mordmano 
straipsnį, rašytą beveik prieš dešimtį metų. Šiame straipsnyje buvo mini- 
mas „antspaudas su dantiraščiu“. Jame buvęs pavaizduotas karys su 
neįprasta apranga, o „abipus jo —įvakūs simboliai" (iš šių simbolių 

aprašymo Seisas suprato, kad jie visai panašüs j Zenklus Hamos akmeny- 
je) ir dar „dantiraščio tekstas... Tą antspaudą turėjo Smirnos pirklys ir 
numizmatas Aleksandras Jovanovas ir, rodos, buvo jį pardavęs Britų 
muziejui“. 

Mordmanas mėgino dantiraščio tekstą perskaityti ir išversti: ,„Tarku- 
dimis, Tarso karalius.“ Seisas panoro tą vertimą patikrinti ir palyginti 
dantiraščio ženklus su hieroglifais. Jis nė akimirkos neabejojo, kad tai 
hetitiška bilingva. 

Mokslininkas kreipėsi į Britų muziejų. ,Labai gaila, bet nieko pana- 
šaus nesame pirkę.“ Pabandė rašyti Jovanovui į Smirną. ,,Adresatas ne- 
žinomas.“ Rašė pažįstamiems tyrinėtojams, rašė visiems muziejams, ku- 
riuos tik atsiminė; pagaliau per spaudą kreipėsi į visuomenę. Visi atsa- 
kymai buvo neigiami. Hetitų paslapties raktas dingo be pėdsako! 

Seisas buvo jau visai benustojąs vilties, tik šit į jo duris pasibeldė 
žmogus, prisistatęs kaip senas Britų muziejaus tarnautojas. 

— Prisimenu, sere, 1860 metais vienas žmogus mums siūlė tokį ant- 
spaudą, bet mes jo nepirkom. 

— Kodėl?! 

— Iš atsargumo, sere. Jis atrodė kažkoks įtartinas, sere, visiškai į 
nieką nepanašus. Specialistai nutarė, kad jis netikras... 

Seisas neteko žado. 

— Bet aš gerai prisimenu, sere, kad mes dėl visa ko padirbdinom 
galvanoplastinę jo kopiją. 

— Kur ji dabar? 

— Muziejuje, sere. 

Rytojaus dieną Seisas laikė rankose tikslią hetitų karaliaus Tarkumu- 
vo (taip dabar skaitomas jo vardas) antspaudo kopiją, o netrukus, jo 
paties žodžiais tariant, „nuostabaus įkvėpimo pagautas“, suvokė, jog dan- 
tiraščio ženklus, reiškiančius „karalių“ ir „kraštą“, atitinka hieroglifai 


A ir Ą À . Gretindamas kitus Zenklus, jis padarë tiek daug išmoningu 


išvadu, kad jau 1884 metais galéjo parašyti Raito knygai skyriu ,Kaip 
skaityti hetitų įrašus"! 

Tuomet Seisui buvo trisdešimt aštuoneri. Po penkių dešimčių metų 
jis rašė: „Jei nori ką nors atrasti, nepamiršk, jog dažniausiai turėsi 
tenkintis supratimu, kad klydai." Lygiai 909/o Seiso iššifruotų rašmenų 
buvo iššifruoti klaidingai. Ir vis dėlto šešis ženklus jis perskaitė taip, 
kaip jie skaitomi šiandien. 

ARCHYVINIAI DOKUMENTAI PATVIRTINA BUVUS HETITU IMPERIJĄ 


Turėjo praslinkti dar ketveri metai, kol Seiso ir Raito „išradimą“ vi- 
siškai pripažino mokslininkai ir visuomenė. 

Pagrindinės jų tezės apie Hetitų imperijos egzistavimą pasitvirtino 
visai netikėtai. Jas parėmė archyviniai dokumentai, rasti Nilo pakrantėse, 
beje, daug patikimesni už Abraomo sandėrius su viešpačiu dievu ir 
hetitais. 

Archeologijos istorijoje nedaug tėra buvę atradimų, kuriuos gaubtų 
tokia paslaptis, kaip „eretiko valdovo“ Echnatono archyvo atradimą. (Šis 
karalius valdė Egiptą maždaug 1370—1352 metais pr. m. e. Tradicinį 
egiptiečių tikėjimą daugeliu dievų jis bandė pakeisti vieno dievo — „Sau- 
lės disko" kultu, pasiskelbdamas jo vietininku žemėje. Politinis šios refor- 
mos tikslas buvo palaužti Tebų dvasininkijos galybę. Savo rezidenciją iš 
Tebų Echnatonas perkėlė į naują puošnų miestą, kuris jo įsakymu buvo 
pastatytas netoli dabartinės Tel el Amarnos, 300 km į pietus nuo Kairo. 
Net ir savo ankstesnįjį vardą, Amenhotepą, jis pakeitė į Echnatoną — 
„Saulės diskui gera“. Tačiau reforma gyveno ne ilgiau už savo kūrėją: 
jo įpėdinis Tutanchamonas grįžo į senąjį tikėjimą ir į senąją Egipto fa- 
raonų sostinę.) | 

Šį archyvą atrado ne koks nors archeologas, bet visai nežinomas 
komersantas, Egipto senienų „kolekcionierius“, vienas tų, kurie per tris 
ketvirčius amžiaus rauste išrausė visą Egiptą. Kažkokio felacho žmona — 
bent taip teigia labiausiai paplitusi versija — norėjusi nusikratyti įky- 
riais frankais (nuo tų laikų, kai prancūzai feodalai rengdavo kryžiaus 
žygius, Artimuosiuose Rytuose šitaip vadinami visi europiečiai) ir, ma- 
tydama, kad geruoju nepavyks, sviedusi į jųos kažkokią degto molio 
šukę. O tie kolekcionieriai nieko geresnio ir negalėjo tikėtis: šukė buvo 
ismarginta hieroglifais, kuriuos vėliau specialistai perskaitė ir nustatė, kad 
jie įrašyti prieš 2250 metų! 

Apsukrūs kolekcionieriai grįžo į Tel el Amarną, o netrukus jau ištisos 
dėžės tokių lentelių keliavo Nilu į Kairą; ten jos buvo pardavinėjamos 
po 10 piastrų — beje, tik ,,jupdojoje" senienų rinkoje, nes tuo metu Egip- 
to valdžia jau buvo pradėjusi griežtai sekti, kad senovės kultūros pa- 
minklai nebūtų išvežami. Lenteles supirkinėjo muziejų agentai ir priva- 
tus asmenys, o 1888 metais į Kairą atvyko ir Seisas „jų pasižiūrėti“. (Egip- 
tiečių hieroglifus jis skaitė taip pat lengvai, kaip sekmadieninį ,,Taimso” 
numerį.) | 

Pagal Egipto jstatymus (jie buvo priimti prancüzo A. Marieto pastan- 
gomis, nes mokslininko sąžinė neleido susitaikyti su beatodairišku nejkai- 
nojamų istorinių paminklų grobstymu ir gabenimu iš Egipto) apie visus 
radinius reikėjo pranešti Egipto muziejui, kurio būstinė tuomet buvo 
Bulake. Pirklys Abd el Hajus, iš pradžių turėjęs krautuvėlę Didžiosios 
piramidės papėdėje, keletą pigiai nupirktų lentelių atnešė į „atitinkamą 
įstaigą“, bet atsakingas jos tarnautojas visai neatsakingai palaikė jas pa- 
dirbiniais. Tuomet verteiva savo pirkinį — apie 160 lentelių — pardavė 
Vienos kolekcionieriui Teodorui Grafui, o iš jo kolekcijos tos lentelės 
pagaliau nukeliavo į Berlyną. Šimtai tokių lentelių panašiu būdu pateko 
į Paryžių, Londoną, Neapolį, o keletas —ir į Peterburgą. 

Anglų, prancūzų, vokiečių ir italų mokslininkai, bendradarbiaudami 
vieni su kitais, pagaliau nustatė tai, ką skaitytojas jau žino — kad tos 
lentelės yra nepaprastai vertingi istoriniai dokumentai, nušviečiantys ma- 
žiausiai to meto mokslui pažįstamą Egipto istorijos etapa — Amenhote- 
po IV, arba Echnatono, valdymo laikotarpį. 

Kai vėliau anglas Viljamas Flindersas Pitris, vienas įžymiausių Egipto 
archeologijos tyrinėtojų, susekė vietą, kurioje buvo „eretiko karaliaus“ 
archyvas (tai nebuvo lengva, nes senienų pirkliai sumaniai slėpė savo 
pelno šaltinį), paaiškėjo, kad kiti ten sukaupti dokumentai nušviečia ne 
tik Egipto praeitį keturiolika amžių prieš mūsų erą, bet ir visos Pietva- 
karių Azijos praeitį! 


TRECIOJI DIDELĖ VALSTYBĖ ŠALIA EGIPTO IR BABILONIJOS 


Tuo tarpu mus pirmiausia domina du laiškai. Jie parašyti akadišku 
vės Rytų diplomatine kalba, kurią taip pat jau mokėta suprasti. Asiriolo- 
gai, be vargo juos perskaitę, įsitikino, jog vieną iš tų laiškų rašė Šupilu- 
liumas, hetitų karalius. 

Šupiluliumas šiame laiške pareiškia sužinojęs, kad Amenhotepas žen- 
giąs į Egipto sostą, ir ta proga iškilmingai jį sveikina. Laiško tonas man- 
dagus, bet orus, net išdidus, — nepalyginamai aukštesnis už pataikaujama 
ir nuolankų toną, kuriuo rašydavo laiškus visi kiti valdovai (išskyrus 
Asirijos-Babilonijos). Antrojo laiško turinys taip pat neleidžia abejoti, 
kad su faraonu hetitų karalius susirašinėjo kaip lygus su lygiu. 

Tad Šupiluliumas buvo pirmasis hetitų valdovas, kurio epochą šių lai- 
kų mokslui pavyko datuoti: laišką jis rašė apie 1370 metus pr. m. e. Ta- 

čiau El Amarnos archyve būta dar dviejų hetitų karaliaus laiškų. Jie 
buvo parašyti tuo pačiu akadišku dantiraščiu, bet nesuprantama kalba. 
Tuo metu mokslininkams pavyko sužinoti tik tiek, kad juos rašė hetitų 
karalius, kurio sostinė buvo Arcava. (Jie, beje, nežinojo, kur buvo toji 
Arcava; vėliau paaiškėjo, jog pietinėje Anatolijoje.) Bet ir ši nesupran- 
tama kalba bylojo: karalius, susirašinėjęs su kitais valdovais gimtąja kal- 
ba, tikriausiai, bus valdęs didelę ir galingą valstybę. 

Pirmieji ledai buvo pralaužti. Ir tuomet įvyko tai, kas neišvengiamai 
turėjo įvykti: egiptologai ir asiriologai pagal šiuos faktus iš naujo — kri- 
"tiškiau, negu prieš tai — peržiūrėjo turimus įrašus. 

Ramzio II šventykloje Karnake įamžinti šio galingiausiojo senovės 
Egipto valdovo žygdarbiai. „Saulės sūnus“, „tvirtasis liūtas“ ir „jautis 
tarp viešpačių“, pranokdamas net antikinių Rytų despotams būdingą pa- 
gyrūniškumą, didžiuojasi, kad jis „užkirto kelią grobikiškiems Hetitų im- 
perijos késlams". Ar tai nebuvo truputį įtartina? Ar jis būtų šitaip 
rašęs, jei būtų sutriuškinęs mažytę valstybėlę? Bet užrašas anaiptol ir 
netvirtina, kad Ramzis Hetitų imperiją sutriuškino. Atvirkščiai: vaiz- 
duodamas neprilygstamą narsumą, su kuriuo jis, „dieviškasis ir šviesusis 
sakalas“, išsiveržė iš hetitų apsupimo, kai „buvo sunaikinta galingiausioji 
saulės dievo armija ir kariai išbėgiojo kaip avys“, įrašas liudija, kad ka- 
ras prieš hetitus nebuvo laimėtas, o lemiamas mūšis, geriausiu atveju, 
nenulėmė nugalėtojo. Visame įraše niekur nerandame įprastinės formu- 
lės: ,Sunaikinau, sudeginau ir sutrypiau kraštą, sugrioviau miestus ir 
iškirtau visus medžius, išsivariau visus to krašto žmones, pasiémiau ne- 
suskaitomą daugybę jų gyvulių ir manta..." Užtat yra parašyta, kad Ram- 
zis II sudarė su hetitų karaliumi Chatušiliu III nepuolimo ir savitarpio pa- 
galbos sutartį ir vedė jo dukterį! 7 

Ne mažiau stulbinančių Žinių savo lentelėse rado asiriologai. Tas pats 
Chatusilis III kišasi į amžinus Babilonijos ginčus su Asirija ir taip „re- 
mia" babiloniečius, kad vienas jų didikas jam skundžiasi: „Tu nerašai 
mums kaip brolis, bet įsakinėji kaip savo vergams!" Ir viską apvaini- 
kavo išaiškintas faktas, kad jėga, sunaikinusi Babilonijos imperiją ir 
1594 metais pr. m. e. nuvertusi galingiausią jos dinastiją — Hamurabius, 
buvo hetitai! 


Nuo stebuklingojo Hamos akmens ir nelabai patikimo karaliaus Tar- 
kumuvo antspaudo per keturias molio lenteles iš eretiko karaliaus Echna- 
tono archyvo — štai kokiu keliu buvo susekta Heto sūnų imperija, tų 

paciu, kuriuos dabartinéje Sirijoje, pasak Biblijos, rades patriarchas Ab- 
raomas. Dar nebuvo praslinke né dešimt metu, ir jau uzteko keliu irašu, 
aptiktų vienos egiptiečių šventyklos pilonuose, bei kelių lentelių, rastų 
babiloniečių miestų griuvėsiuose, kad bemaž nežinoma hetitų tauta tap- 
tų trečiąja „ikiklasikinės antikos“ galybe. 

Tačiau žinoti, kad hetitai šalia Egipto ir Babilonijos buvo trečia di- 
delė valstybė, — reiškia žinoti daug ir kartu mažai. 

Kas tai buvo per tauta? Kada ji pasirodė istorijos arenoje ir kada 
nuo jos nuėjo? Kokia kalba kalbėjo? Kokia buvo jos ekonominė santvar- 
ka? Kokią politinę organizaciją ji turėjo? Kokią kultūrą sukūrė? 

Šiandien žinome ir tai. Bet šitai sužinota daugiau kaip per šimtą metų. 
Tiek laiko praėjo nuo pirmojo bandymo pažvelgti į hetitų šalį. 


ANTRASIS SKYRIUS 


DINGUSIOS IMPERUOS IESKOJIMAI 


TEKSJE IEŠKO ANTIKINIO TAVIJAUS 


1834 metais prancüzu keliautojas ir archeologas Sarlis Feliksas Mari- 
ja Teksje (1802—1871) persikėlė per Mažosios Azijos upę Kizil Irmaka, 
senovėje vadintą Halisu. (Prieš 2384 metus ta patį buvo padaręs Lidijos 
karalius Krezas; šis jo Žygis pateko į istorijos vadovėlius, kaip kad pa- 
sakiški jo turtai — į priežodį. Jam buvo išpranašauta: ,PerZenges Haliso 
upę, pražudysi didelę imperiją.“ Todėl jis išsirengė į žygį prieš persus, 
ir Delfų orakulo žodžiai išsipildė kuo tiksliausiai: Krezas buvo persų ka- 
raliaus Kiro nugalėtas ir tokiu būdu pražudė savo karalystę.) 

Teksje jau metai laiko buvo kelionėje, į kurią išvyko prancūzų val- 
džios pavestas, bet savo lėšomis. Jis keliavo per centrinės Turkijos že- 
mes, „kurios atrodė mirštančios troškuliu“, nakvojo tyruose, kur kaukda- 
vo „laukiniai šunys, o gal ir vilkai“, ir gėrė arbatą su vietos gyventojais, 
„Kuriems pirmojo europiečio pasirodymas tame dievo pamirštame užkam- 
pyje atrodė savaime suprantamas daiktas, o Paryžiuje, priešingai, aplink 
kiekvieną to krašto gyventoją susigrūstų minia žioplių“. Teksje ieškojo 
antikinio Tavijaus. 

Kaip visame savo kelyje, taip ir Bogazkėjaus kaimelyje (maždaug 
šimtas penkiasdešimt kilometrų į rytus nuo kito kaimelio, Ankaros, kuris 
nuo to laiko išaugo į Turkijos respublikos sostinę, turinčią pusę milijono 
gyventojų) prancūzas teiravosi miestų griuvėsių, skulptūrų, įrašų. 

— Griuvėsiai, skulptūros, įrašai?.. O kaipgi! Alachas yra didis ir 
išmintingai veda žmogų, kuris ateina su taika... Iki Jazilikajos ne daugiau 
kaip pusvalandis kelio. 

Teksje ganėtinai mokėjo turkiškai ir suprato, jog „jazilikaja“ reiškia 
„„prirašinėtą uolą“. 

Tačiau, prieš aplankydamas „prirašinėtą uolą“, keliautojas nutarė ap- 
žiūrėti kaimelį. Paprastas kaimelis, kaip ir bet kuris kitas tame krašte: 
krėsto molio lūšnos, pabirusios vaizdingame peizaže, bet neišvaizdžios, 
centre — mečetė. Už paskutinių namukų — senutėlis mūrinis malūnas, to- 
liau — pakiluma, o už jos — ryškūs, miglos neužgulti stačių uolų, prieš- 
kalnių ir gūbrių kontūrai. Teksje užkopė ant kalvos ir pasijuto kaip 
sapne. 

Prieš jo akis plytėjo griuvėsių jūra. Didelį plokščiakalnį, apsuptą slė- 
nio, už kurio stūksojo rūsčios, dantytos uolos, dengė nuostabūs griuvė- 
siai, kokių jam dar nebuvo tekę regėti: statmenai kryžiavosi balti mū- 
riniai pamatai, apibrėždami mirusio miesto planą — tiesias gatves ir erd- 
vius pastatus, kurių stogus buvo nuplėšęs nenumaldomas laiko viesulas... 
Aplink miestą — tvirtovės siena, žemiau jos, šlaite, — dar viena įtvirti- 
nimų juosta. Viduryje — didelis stačiakampis su kolonų liekanomis: šven- 
tykla, rūmai, forumas? 

Teksje neištvėrė. Atsargiai, kad neužmintų kokios gyvatės, besišildan- 
čios ant įkaitusių akmenų, jausdamasis tartum jūrininkas, atviroje jūroje 
zengiantis į tuščią laivo denį, jis nusileido į griuvėsius. Jis apėjo trobe- 
sių pamatus. Vieni jų buvo kelių centimetrų, kiti — kelių metrų aukščio, 
kai kur metro, kai kur — dviejų metrų pločio. Apžiūrinėjo sienas, sukrau- 
tas iš milžiniškų, šiurkščiai nutašytų blokų, ir iš jų pločio nusprendė, jog 
tai tegalėjo būti įtvirtinimai. Gynybiné siena miesto viduryje? Mokšlinin- 
kas prisiartino prie įspūdingų vartų, kuriuos sergėjo du akmeniniai 
liūtai, aukštesni už žmogų. Šalimais, nuostabiai gerai išsilaikiusiame ba- 
reljefe, — karys: jo poza kaip boksininko, nuskambéjus gongui, o drabu- 
žiai ir šalmas primena Romos legionierių arba graikų hoplitą... Tyrinė- 
tojui nepakako dienos vien tik pereiti per visą tą griuvėsių kompleksą. 
„Miestas, panašus į klestinčius Atėnus.“ 

Rytojaus rytą Teksje vėl buvo ant kalvos, ir vėl jį kankino tie patys 
klausimai, kaip vakar. Koks čia miestas? Kas jį pastatė? Kokios tautos 
žmonės jame gyveno? Kaip seniai jis ištuštėjo? O lygindamas tiesius jo 
prospektus su vingiuotomis senų ir naujų Oriento miestų gatvelėmis, 
tyrinėtojas padarė išvadą: tai europiečių inžinerinio genijaus kūrinys — 
Tavijus! 

Palydovas jam priminė, kad svetimšalis norėjęs pamatyti skulptūras. 

— Skulptūras? | 


— Daug skulptūrų, béjau, labai daug skulptūrų! 

Jeigu jau miesto griuvėsiai nustebino Teksje ir jis nenumanė, kuriai 
epochai juos priskirti, tai, išvydęs „prirašinėtą uolą“, tyrinėtojas visai 
apstulbo. 

Dvi valandas juodu ėjo, tiksliau tariant, kopė nykiu tarpekliu, ir pa- 
galiau palydovas parodė bareljefą, negiliai iškaltą bemaž vertikalioje 
uolos plokštumoje. Prisiartinęs prie jo per keliasdešimt metrų, Teksje 
akis į akį susidūrė su rūsčia procesija: įsitempę, išdidūs, sustoję į gražią 
eilę, Zygiavo pora tuzinų vyrų, matyt, karių ar žynių, trumpomis per- 
juostomis tunikomis, kokiomis vilkėdavo dirbdami romėnai, ir aukštais 
smailais gobtuvais, kurie didino vyrų ūgį bent trečdaliu. Ant pečių jie 
nešė lyg kalavijus, lyg vėzdus... 

Tačiau Teksje dar nespėjo gerai įsižiūrėti į bareljefą, o palydovas jau 
rodė į dešinę. Ten, uolos kyšulyje, buvo iškaltos kitaip apsirengusios 
figūros, kurių galvas dengė ne smailūs gobtuvai, bet popiežiškos tiaros. 
Dvi figūros buvo su sparnais, kaip krikščionių angelai. Vienos figūros 
laikė rankose neaiškios paskirties daiktus — lyg ir kirvukus, panašius 
į Romos konsulų valdžios ženklus, kitos vedėsi įvairius gyvūnus. Aplink 
figūras buvo iškalti įvairūs ženklai, labai panašūs į egiptiečių hiero- 
glifus. 

Paklaustas, ką reiškia tos figūros ir tie ženklai, palydovas atsakė, kad 
visa išmintis esanti šventojoje knygoje — Korane, ir nei jis pats, nei jo 
tėvas, nei kuris nors iš jo protėvių, — tesiilsi jie ramybėje, — niekada 
nieko apie tai nežinojo ir net nebandė sužinoti. „Šie paveikslai čia buvo 
visada, tikriausiai, nuo pat pasaulio sukūrimo." 

Teksje teisingai spėjo, kad išmiręs miestas ir šventoji uola su nebylia 
procesija yra tarpusavyje susiję. Nors kai kurie skulptūrų elementai 
davė pagrindo jas priskirti romėnų epochai, bet rašmenys, panašūs į 
egiptiečių, bet vis dėlto ne egiptietiški, neabejotinai vertė tokią prielaidą 
atmesti. 

Kad aptiktasis miestas esąs Tavijus, kuriame pirmaisiais mūsų eros 
metais lankėsi Strabonas, — šios minties Teksje atsisakė. Jis traukė toliau 
savo keliu, bet neužmiršo smulkiai aprašyti ir matytųjų griuvésiu. Tą 
aprašymą kartu su „prirašinėtos uolos“ bareljefų piešiniais Teksje pa- 
skelbė 1839 — 1840 metais gausiai iliustruotame trijų tomų veikale ,,Ma- 
žosios Azijos aprašymas“, kuris liko beveik nepastebėtas. 

Šiandien žinome, jog tai būta Chatušo miesto — Hetitų imperijos sos- 
tinės. Stebėtinas atsitiktinumas lėmė, kad pirmasis tyrinėtojas, įžengęs į 

Sia išnykusia imperiją, pataikė tiesiai į jos centra — panašiai kaip 1748 
metais generolas d'Alkubjeras, Neapolio karaliaus Karlo Burbono pio- 
nierių dalinio vadas, iš karto pataikė į patį Pompėjos centrą. Beje, nei 
vienas, nei antras patys to nenumanė. Bet argi Amerikos atradėjas nėra 
Kolumbas, kuris irgi nenumanė (ir iki pat mirties nesužinojo), kad atrado 
naują kontinentą? 


NEĮDOMI ŠALIS 


Žinoma, tuo, kad Teksje knyga nesukėlė susidomėjimo, galima stebė- 
tis. Bet ji pasirodė nelabai palankiu metu: mokslo pasaulis ir visuomenė 
tuomet žvelgė į kitus kraštus. 1822 metais Žanas Fransua Šampoljonas 
perskaitė egiptiečių hieroglifus ir privertė Egipto akmenis byloti apie 
Nilo pakrančių imperijos keturių tūkstantmečių istoriją. Nuotykių ieš- 
kotojai, kaip kad Džovanis Batista Belconis, ir mokslininkai, kaip kad 
Richardas Lepsijus arba Ogiustas Marietas, gabeno iš to krašto rečiau- 
sius dokumentus. Paulis Emilis Bota, 1842 metais pradėjęs kasinėti Meso- 
potamijoje, atrado karaliaus Sargono rūmus su neregėtais iki tol asirų 
skulptūros šedevrais. 1845 — 1849 metais Ostinas Henris Leijardas atkasė 
Nineviją, o dar prieš tai Georgas Fridrichas Grotefendas ir — visai sava- 
rankiškai — Henris Kresvikas Roulinsonas perskaitė dantiraštį. 1839 me- 
tais Džonas Loidas Stefensas surado visiškai naują civilizaciją Jukatano 
džiunglėse — paliktus senovės majų miestus ir piramides. Atradimai Ma- 
žojoje Azijoje, net ir Graikijoje, XIX amžiaus viduryje atrodė stačiai 
„neįdomūs“. 

Kai iš visų Europos šalių į Egiptą plūste paplūdo archeologai, istori- 
kai, filologai ir spekuliantai, tik maža saujelė tyrinėtojų nepasidavė ma- 
dai ir senovės paminklų toliau ieškojo Turkijos žemėje. 

Tačiau daugumas tų tyrinėtojų likdavo pakrantėje, tame „puošniame 
apvade, juosiančiame platų barbariškų sričių audeklą“, kaip kad Cice- 
ronas vadino graikų kolonijas. Juk čia, rytinėje Egėjo jūros pakrantėje, 
dunksojo Efesas su garsiąja Artemidės šventykla, trečiuoju pasaulio ste- 
buklu, čia buvo Halikarnasas su Mauzoliejumi, penktuoju pasaulio ste- 
buklu, davusiu vardą kitiems mauzoliejams, čia buvo Pergamas su Dzeu- 
so altoriumi, kuris taip pat buvo laikomas antikos pasaulio stebuklu, čia 
buvo Kolofonas, Keramas, Knidas, Miletas, Prienė, Magnezija, Fokaja, 
Klazomenai, ir, kad nereikėtų vardyti daugiau kaip tuziną vardų, čia dar 
paminėsime tik Homero Troją. 

Tačiau, vos .metams praėjus po Teksje apsilankymo, i Bogazkéju at- 
vyko kitas europietis keliautojas — anglas Viljamas Hamiltonas. Iš pra- 
džių ir jis tą vieta palaikė Tavijum, bet vėliau nusprendė, jog tai esanti 
Pterija, vieta, kurioje Krezas pralaimėjo mūšį, o jo karalystė žlugo. To- 
liau į šiaurę, prie Aladža Hiujuko kaimo, jis rado kitus griuvėsius ir ki- 
tus bareljefus, neabejotinai to paties stiliaus, kaip ir Jazilikajos uolos 
bareljefai. 

Tikslesnių žinių ir aprašymų iš Bogazkėjaus atgabeno tik 1859—1861 
metais vokiečių tyrinėtojai H. Bartas ir jau mums žinomas A. D. Mord- 
manas. Jie, be kitko, žengė didelį žingsnį į priekį — pareiškė nežinan- 
tys, kokio miesto griuvėsiai yra prie Bogazkėjaus. Netrukus prancūzas 
Z. Pero rado čia naujų įrašų, o jo tautietis Langlua — naujų to paties po- 
būdžio bareljefų prie Turkijos miesto Tarso, arti Viduržemio jūros kran- 
to, lygiai keturi šimtai kilometrų į pietus nuo Bogazkėjaus. 

Ir kai 1880 metais A. H. Seisas pareiškė, jog bareljefai, rasti Karabele 
ir Sipile, Egėjo jūros pakrantėje, septyni šimtai penkiasdešimt kilo- 
metrų į vakarus nuo Bogazkėjaus, savo stiliumi ir kilme yra hetitiški, o 
po to anglai V. H. Skinas ir Dž. Smitas prie Eufrato krantų, Karchemiše, 
penki šimtai kilometrų į pietryčius nuo Bogazkėjaus, rado skulptūrų ir 
įrašų, visai panašių į bogazkėjiškuosius, — tuomet Turkija nustojo buvusi 
archeologijai neįdomia šalimi. Bent jau hetitologijai— naujam 
mokslui, gimusiam 1884 metais. 


$EICHAS IBRAHIMAS Iš LOZANOS 


Kalbédami apie pionierius, kurie nutiesė kelius hetitų atradéjams, tu- 
rime prisiminti dar vieną ju — būtent žmogų, kuris su hetitais susidūrė 
pats pirmasis. 

Griežtai laikantis mokslo reikalavimų, pakaktų paminėti jo vardą ir 
pacituoti vieną pastraipą iš jo knygos „Kelionė po Siriją ir Šventąją že- 
me" (psl. 126), išėjusios Londone 1822 metais. 

Tačiau skaitytojas pagrįstai galėtų mums prikišti, kad, aprašinėdami 
hetitų atradimo istoriją, nepapasakojome vieno įdomaus atsitikimo. 

To žmogaus kapas yra Kaire, o antkapio akmenyje iškirstas jo var- 
das: Šeichas Ibrahimas. Be to, dar pažymėtas jo titulas — hadži, labai 
svarbus musulmonų šalyse: jis liudija, kad jo turėtojas yra tikratikis ir 
buvo nukeliavęs į Meką. 

Seichas Ibrahimas savo kelione pradéjo 1809 metais La Valetos uoste, 
Maltoje. Kapitono ir kitų keleivių nuostabai, šis tipiškas rytietis su žė- 
rinčiomis akimis ir juoda barzdele puikiai kalbėjo prancūziškai ir vokiš- 
kai. Dokumentai rodė jį esant komersantą, tarnaujantį Rytų Indijos kom- 
panijoje, o jo kelionės tikslas buvo Damaskas. Ilgas plaukimo dienas 
(kelionė, kurią mūsų dienų turbosraigtinis Constellation nuskrieja per tris 
valandas, tuomet trukdavo ištisą mėnesį) jis leisdavo, skaitydamas Kora- 
ną. Damaske jis tikratikiams tvirtino atvykęs iš Pietų Egipto — tai liudijo 
ir truputį neįprasta jo tarmė; Alepe, kuriame jis atsidūrė po keleto mė- 
nesių, jo akcentas jau išduodavo jį atkilus iš Damasko. Tai buvo itin 
Keistas komersantas: jis vis ką nors studijavo (daugiausia Koraną, o pro- 
tarpiais istoriją, geografiją, liaudies poeziją ir visa kita, kas tik įmano- 
ma) ir nesvyruodamas aukodavo savaites ir mėnesius kelionėms į tokias 
vietas, kur padaryti kokį sandėrį tikrai nebuvo galima (pavyzdžiui, prie 
Horo kalno, ant kurio numirė biblinis Aronas). Nubijos dykumoje jis 
buvo suimtas (kažkas pastebėjo, kad jis neapipiaustytas), surakintas pan- 
Ciais ir kaip šnipas atvežtas į Egiptą. 

Šeichas Ibrahimas taip mokėjo gintis, kad jį tardęs paša pagaliau su- 
abejojo, ar iš tiesų prieš jį stovi „netikėlis šuva“. Sekdamas papročiu, 
kurio laikomasi ne tik Rytų šalyse, iš dviejų didžiai mokytų daktarų jis 
sudarė komisiją ir jai pavedė tarti galutinį sprendimą. Šeichas Ibrahimas 
puikiai išlaikė griežtą egzaminą iš Korano: atmintinai citavo visas suras, 
savo atsakymus paįvairindamas liaudiškais priežodžiais, ir nors istoriją 
apie septynis Efeso miegalius jis papasakojo, sekdamas veikiau krikščio- 
nių legendomis ir Getės eilėmis, o ne Mahometo mokymu, egzaminatoriai 
vis tiek buvo patenkinti. Paleistas laisvėn, Ibrahimas garbino Alachą ir 
jo pranašą Mahometą, nes pagaliau jam atsivėrė galimybė ištesėti savo 
seną įžadą ir patenkinti karščiausią troškimą — aplankyti Meką. 

Iš Kairo jis iškeliavo į pietus, perplaukė Raudonąją jūrą, Džidos uoste 
įsimaišė į aštuoniasdešimt tūkstančių maldininkų minią ir, apsigaubęs 
ihramu (drabužiu iš dviejų turkiškų skarų, kuris paslepia tikinčiojo ti- 
tulą, turtą ir tautybę), pasiekė Meką kaip tik Mahometo pabėgimo meti- 
nių išvakarėse. 

(Pagal mūsų kalendorių šios metinės būna kasmet vis kitą dieną, nes 
arabų metai turi dvylika mėnulio mėnesių po 29 su puse dienos, taigi jie 

yra vienuolika dienu trumpesni uz musiškius. Todél ir kalbamoji data — 
o norintis gauti hadžio titulą į Meką turi atkeliauti būtinai tą iškilmingą 
dieną — kasmet atsilieka vienuolika dienų ir per trisdešimt trejus metus 
vėl grįžta į tą pačią mūsų kalendoriaus datą.) 

Šeichas Ibrahimas aplankė Didžiąją mečetę, septynis kartus apėjo ap- 
link kaabą — didelį, juoda gelumbe uzdengta keturkampį akmenį, nu- 
kritusį iš dangaus ir gulintį erdvioje aikštėje, kurią supa kolonada, pas- 
kui kartu su kitais piligrimais užkopė į Arafato kalną (apie dvidešimt 
kilometrų nuo Mekos), kuriame arkangelas Gabrielius išmokė Adomą ir 
Ievą melstis. Atliko jis ir kitas privalomas apeigas: pernakvojo vietovėje, 
vadinamoje Muzdalia, kur tuodu mūsų protėviai, išvaryti iš rojaus, — ir 
pasak Biblijos, ir pasak Korano — praleido savo pirmąją naktį ir davė 
pradžią žmonių giminei, sviedė triskart po septynis akmenėlius į velnią, 
kuris čia kitados valkiojosi, ir paaukojo tiek pat gyvulių, kaip ir kiti mal- 
dininkai, nepertekę žemiškų gėrybių. Taip apsivalęs nuo visų nuodėmių 
ir įgijęs hadžio titulą, kuris užtikrina pagarbą ir deramą padėtį iki gyvos 
galvos, Ibrahimas grįžo į Kairą. 

Deja, neilgai jam teko tuo džiaugtis. 1817 metų spalio septintą dieną, 
ruošdamasis naujai kelionei, hadžis Ibrahimas mirė, sulaukęs vos trisde- 
šimt trejų metų. 

Tarp jo daiktų buvo rastas paketas, adresuotas Londono geografijos 
draugijai. Jį atplėšę, šios draugijos įgaliotiniai rado smulkius užrašus ir 
įdomius dienoraščius, kuriuose buvo aprašytos 1809 — 1817 metų kelio- 
nės po Siriją, Libaną, Jordaniją, Sinajaus pusiasalį ir kitus Artimųjų 
Rytų kraštus. Paaiškėjo, kad šių užrašų ir dienoraščių autoriaus būta Jo- 
hano Liudvigo Burkharto iš Lozanos, 

Tasai žmogus, kilęs iš garbingos patricijų šeimos, kuri davė pasauliui 
keletą garsių mokslininkų, o Šveicarijos konfederacijai (taip oficialiai va- 
dinasi ši Alpių kalnų valstybė) — nemaža žymių diplomatų, buvo pirmasiš 
europietis, matęs ir aprašęs — beje, nuostabiai tiksliai — Hamos akmenį. 

Burkharto eilutės, skirtos šiam kertiniam hetitologijos pastato akme- 
niui, mokslininkų dėmesio, deja, nepatraukė. Jas užgožė gausybė geogra- 
fijos, etnografijos, filologijos ir kultūros istorijos faktų, kuriuos keliau- 
tojas pateikė savo knygoje. O antra vertus, ką reiškė vienas akmuo, pa- 


lyginus su tuomet dar neištirtais milžiniškais akmenų kalnais — Egipto 
piramidėmis? 

PASLAPTINGOJI ZINDZIRLIO TVIRTOVĖ 


Visi hetitus liečiantys atradimai, apie kuriuos iki šiol kalbėjome, kad 
ir būdami labai skirtingi, turėjo vieną bendrą savybę: visi jie buvo atsi- 
tiktiniai. Tik išėjus Raito ir Seiso knygai, buvo pradėta sąmoningai — 
nors dar toli gražu ne planingai — zonduoti Hetitų imperijos istorijos. 
gelmes. 

Pirmąją mokslinę ekspediciją 1888 metais surengė Berlyno Oriento 
komitetas, o jai vadovavo pasaulinio garso vokiečių archeologas Karlas 
Humanas (1839 — 1896). Įsidėmėtinas būdingas faktas, susijęs su hetitiškų 
radinių pagausėjimu: ekspedicija vyko ne į didžiausią žinomą griuvėsių 
lauką prie Bogazkėjaus ir ne į kurią nors mūsų jau minėtą vietovę, bet į 
Zindžirlį Turkijos pietuose. 

Tomis dienomis, kai Londono knygynuose pasirodė pirmieji „Hetitų 
imperijos“ egzemplioriai, Karlas Humanas su savo tautiečiu Otu Puch- 
steinu ir austrų karo gydytoju dr. Feliksu fon Liušanu buvo bebaigią 
žvalgomąją kelionę po Kilikiją, esančią Pietų Turkijoje. Dvi dienos prieš 
numatomą išvykimą Humanas gavo gana įtikimą žinią, kad Zindžirlyje 
esą dėmesio vertų bareljefų. Žemėlapyje tokios vietovės nebuvo, be to, 
ji buvo anaiptol ne „netoli Adanos", didžiausio Turkijos miesto prie Vi- 
duržemio jūros, o gerą šimtą kilometrų į šiaurės rytus, nelengvai priei- 
namoje vietovėje. 

Nors su laiku buvo striuka, Puchšteinas ir Liušanas iškeliavo į Zin- 
džirlį. Jie rado vienišą kalvą, kurios papėdėje kūpsojo kelios nešvarios 
kurdų lūšnos. Ilgai neieškoję, tyrinėtojai pamatė aštuonis didelius barel- 
jefus, kuriuose buvo atvaizduoti kariai su lankais ir durklais, žvėrys ir 
sparnuoti demonai. Ypač krito į akis, kad visa tai buvo lengvai prieina- 
ma, „nelyginant archeologinių radinių paroda po atviru dangumi, kurią 
turi aplankyti įžymus asmuo“. Jie baisiai nustebo, iš vietos gyventojų 
išgirdę, jog šiuos bareljefus neseniai iškasęs Hamdi-bėjus (Turkijos mu- 
ziejų generalinis direktorius ir, tur būt, iki šiol Žymiausias turkų archeo- 
logas). 

Puchšteinas ir Liušanas bareljefus perpiešė (portatyvių fotoaparatų 
tuomet dar nebuvo) ir sugrįžo, nusivylę tartum Kalifornijos aukso ieško- 
tojai, radę savo nužiūrėtame sklype kažkieno jau sukaltus kuoliukus. 
Tačiau juodviem buvo aišku, kad vos „praimtoje“ Zindžirlio kalvoje dar 
slypi gausūs archeologiniai lobiai: kur yra bareljefų, ten turi būti šven- 
tykla arba rūmai, o kur yra šventykla arba rūmai, turi būti ir miestas! 

Humanas, Ziürédamas j piešinius, dvejojo: arba jie buvo blogai nu- 
piešti, arba vaizdavo visiškai neZinomos, savitos, originalios kultüros 
meno kürinius,— kultüros, kurios pédsaku Mazojoje Azijoje jis niekur 
nebuvo užtikęs. O juk jis buvo ją skersai išilgai išvaikščiojęs, išbraižęs 
ir iškasinėjęs, tarnaudamas Turkijos valdžiai kaip kartografas ir kelių tie- 
séjas, o vėliau ir kaip archeologas, atradęs garsųjį senovės Pergama! 

Nepamirškime, jog tai buvo 1884 metai. Šiandien žinia apie kiekvieną 
naują mokslo atradimą — ir ne tik apie mokslo atradimą, bet, sakykim, 
apie futbolo arba ledo ritulio rungtynes — momentaliai aplekia visą pa- 
saulį trijų šimtų tūkstančių kilometrų per sekundę greičiu. Tačiau tada 
nebuvo nei radijo, nei televizijos, ir praėjo net keli mėnesiai, kol Hu- 
manas sužinojo apie hetitiškus radinius, kol jam pakliuvo į rankas Raito 
knyga, Seiso studija apie Karabelo uolų bareljefus ir kitos literatūros 
naujienos. Viską sugretinęs, jis padarė išvadą, kad Zindžirlio radiniai yra, 
veikiausiai, hetitiški, ir per Berlyno karališkųjų muziejų generalinę di- 
rekciją ėmėsi žygių gauti kasinėjimų koncesiją. 

Kadangi derybos dėl tokio pobūdžio koncesijos vyksta diplomatiniais 
kanalais, tai praslinko dar ketveri metai, kol atėjo reikiamas firmanas. 
1888 metų balandžio 5 dieną ekspedicija leidosi į kelionę. 

Visos ekspedicijos tebuvo trys žmonės: jos vadovas Humanas, dakta- 
ras Liušanas, kuris atsisakė tarnybos Austrijos kariuomenėje ir atsidėjo 
archeoolgijai, ir Francas Vinteris iš Vokiečių archeologijos instituto Atė- 
nuose. Būtų juokinga šią trijulę lyginti su mūsų dienų ekspedicijų per- 
sonalu, su visais rašto, antspaudų, bareljefų ir kitų dalykų specialistais, 
sekretorėmis, architektūriniais konsultantais; administratoriais, Soferiais 
ir, be abejo, reporteriais! Užtat Humanas turėjo pasiėmęs visus reikme- 
nis — nuo adatų ir vinių iki skrysčių ir pilno kalvės inventoriaus. Nešė- 
jų jis pasisamdė Aleksandretėje, o reikalingų darbininkų tikėjosi gauti 
vietoje. 

Jie keliavo keturias dienas. Sj kartą nuo pradžios iki galo kelias ėjo 
per glitaus purvo klampynę. Pasiekęs „be galo nešvarų kaimą su be galo 
nešvariais gyventojais", Liušanas nušoko nuo žirgo ir nuvedė jį ten, kur 
prieš ketverius metus buvo matęs masyvius bareljefus. Bet jų nebebuvo! 

Vis dėlto ekspedicija ėmėsi darbo. Teisybė, tik po to, kai kurdai buvo 
įtikinti, kad jiems už kasimą nurodytose vietose tikrai bus sumokėta, 
nors būtų rasta tik paprasčiausių akmenų. Pinigai atrišo žemkasiams lie- 
žuvius. Paaiškėjo, kad aštuoni akmenys su paveikslais tebesą čia, tik 

Hamdi-béjus buvo liepęs vėl juos užkasti. Balandžio dešimtosios vidur- 
dienį šie akmenys vėl gulėjo saulės atokaitoje. 

Trisdešimt keturi žmonės kasė pirmąją dieną, devyniasdešimt šeši — 
antrąją (Humano biudžetas leido samdyti šimtą darbininkų dviem mė- 
nesiams). O rezultatai? Antrosios dienos vakare jau buvo atkasta keletas 
masyvių plokščių su dvidešimt šešiais bareljefais: kariai su skydais, 
kalavijais ir ietimis, arklys su karo vežimu, moteris, žiūrinti į veidro- 
dį, — štai kaip susipažinome su pirmąja hetite. Be to, buvo rasti platūs 
vartai, sergstimi dviejų liūtų. O po savaitės Humanas jau žinojo, kad 
atkasinėja tvirtovę. 

Įsitikinęs, jog tai ne bet kokia, o tikrai hetitiška tvirtovė,— tai liudi- 
jo radinių stilius, būdingas visiems hetitų kultūros paminklams tarp Euf- 
rato ir Egėjo jūros,— jis nebeslėpė savo džiūgavimo. Nepamirškime, kad 
šiuos žodžius rašė ne koks nors naujokas, bet mokslininkas, Pergame at- 
kases pasaulio stebuklą: 

„Taip baigėsi pirmoji savaitė, ir entuziazmas dėl turtingų radinių pri- 
vertė mus pamiršti, kad audra, atūžusi iš vakarų, sudraskė mūsų palapi- 
nes, kad į mūsų gultus lijo, kad miegojome prisidengę skėčiais ir pala- 
pinėse klampojome po purvą!“ 

Tačiau šis atradimas buvo dar ne paskutinė staigmena. Įtvirtinimų 
apjuostame plote darbininkų kauptukai užkliudė mūrą, kuris, iš visko 
sprendžiant, buvo kažkokio pastato dalis; paaiškėjo, jog jis yra dviejų, 
trijų, keturių metrų storio! Buvo atrasta stela, kuri pagal visus požymius 
atrodė esanti hetitiška, bet paaiškėjo, kad ji neabejotinai kilusi iš Asi- 
rijos! Buvo atrastas bareljefas, kuris pagal visus archeologijos kanonus 
privalėjo turėti tesinį. Deja, aplinkui daugiau nieko nebuvo. Kasinėtojai 
rado krūvelę hetitiškų amuletų, o šalia ju — Rytų Romos imperijos mo- 
netą! Visa ko viršūnė buvo „kalbantis paveikslas“ Ordek-gelyje, ketu- 
riasdešimt kilometrų nuo Zindžirlio, kur Liušaną nuvedė vienas darbi- 
ninkas: tipiškas hetitų bareljefas, vaizduojantis šermenis, o greta jo — 
finikietiškas užrašas! 

Humano ekspedicija Zindžirlyje dirbo jau septynias savaites, ir rei- 
kėjo pagalvoti apie grįžimą. Ne vien finansiniais sumetimais, bet ir dėl 
to, kad dideli karščiai (,37 — 38 laipsniai po vidudienio mums reiškė vė- 
sią dieną“) pažadino miegančius skorpionus, išjudino nuodingasias gy- 
vates ir išperėjo pelkėse milijardus uodų, kurie ant savo plonų sparnelių 
nešė į stovyklą maliariją. Humanui iškilo problema, kaip išgabenti ba- 
reljefus, nes jie buvo iškirsti sunkiuose akmens blokuose, kuriuos var- 


32 


Hamos akmuo su hetitu hieroglifais. Vi iš 
„Vienas i j i š 
rankas (Raitas, 1872) iš pirmųjų hetitų rašto paminklų, patekusių į mokslininkų 

jefinis dievo aliq vartuose“. 
(pagal originala, kurio amzius — apie 3300 metu) 

„Liūtų vartai“ Chatuše. Taip jie atrodė 1912 metais, kai buvo tiriamas Bogazkéjaus laukas 


Chatušo „Karalių vartai“. Viršuje — vaizdas iš lauko, apačioje — vaizdas iš miesto. Architektūra 
rekonstruota pagal Bitelį 


b. 
TTT 
a y TN 


giai galéjai pajudinti i$ vietos. Tada jis liepé nuskaldyti kita puse. Be- 
liko 15— 20 cm storio plokštės, bet ir jos svėrė po ketvirtį ir net puse 
tonos. Deja, laiminga Žvaigždė, iki tol švietusi ekspedicijai, nusileido: 
Humanas susirgo plaučių uždegimu, sparčiai plintanti maliarija prare- 
tino nuolatinių darbininkų eiles ir susilpnino drausmę. Vežėjai kurdai, 
matydami, jog svetimšaliai skuba, ėmė reikalauti už radinių vežimą ne- 
įmanomos kainos. Humanas paprašė pagalbos Hamdi-bėjų, o šis liepė 
jam tučtuojau atvykti į Stambulą ir pateikti radinių apyskaitą. Paskui 
čia kilo nemalonūs ginčai, kaip pagal Vokietijos — Turkijos susitarimą 
reikėtų pasidalyti rastuosius lobius. Kai Humanas, sunkiai sirgdamas, 
grįžo į Zindžirlį, ten iš visos stovyklos ant kojų tebesilaikė tik vienas 
žmogus: gydytojas dr. fon Liušanas. 

Vėlesnieji įvykiai vienodai tiktų ir nuotykių apysakai, ir herojiniam 
epui. Svarbiausia buvo tai, kad Humanas nenuleido rankų. Zindžirlio 
apylinkėse jis surado vežėjų čerkesų, kurie sutiko už prieinamą kainą 
išgabenti radinius ir ekspedicijos reikmenis. Savo pavyzdžiu jis paska- 
tino karščiuojančius vyrus pakilti iš patalo ir, jų padedamas, sukėlė sun- 
kias plokštes į dvylika jaučiais pakinkytų vežimų. Vos pradėjus leistis 
į slėnį, trys vežimai sulūžo. Tuomet Humanas jų krovinį perkėlė į kitus 
vežimus ir vėl leidosi į kelią, nors iš tiesų jokio kelio nė nebuvo. Per 
nepakenčiamą kaitrą ir debesis uodų, kurie pasitraukdavo nuo vilksti- 
nės tik tada, kai ją apgaubdavo degančios stepių žolės dūmai, ekspedicija 
pasiekė apskrities miestą, sustojo prie šaltinio ir pirmą kartą po trijų 
dienų atsigėrė vėsaus vandens. Kaip mat prisistatė apskrities viršininko 
pavaduotojas kurdas ir įstatymo vardu konfiskavo krovinį. Kodėlė Jam 
esą neaišku, kam tokie akmenys galį būti reikalingi. Jokie aiškinimai 
negelbėjo. Hamdi-bėjaus firmanas valdžios atstovui nieko nesakė, nes 
šis nemokėjo skaityti, o pasiūlytas bakšišas buvo nepakankamai įtikina- 
mas. Tada Humanas griebėsi ne visai moksliško argumento: išsitraukė 
pistoletą. Tokiu būdu apgynęs savo teises, jis keliavo toliau ir po pen- 
kiolikos dienų išvydo jūrą. Niekas nebegalėjo pavilkti kojų, nors iki 
prieplaukos bebuvo likę ne daugiau kaip šeši kilometrai. Ekspedicijos 
dalyviai pernakvojo įtartinoje apsukraus tamsiaveidžio smuklėje (nė ne- 
numanydami, jog tai kontrabandininkų lindynė) ir rytojaus dieną per 
pietus pasiekė Aleksandrete. ,Garlaivis ką tik išplaukė. Artimiausias 
bus po kokių dešimties dienų... Jeigu iš viso bus.“ 

Ką tomis dienomis Humanas drebančia ranka įrašė į savo dienoraštį“ 
„Išsvajotas tikslas buvo pasiektas, ieškomus hetitų pastatus radome, ir 

ne perdaug giliai nuo paviršiaus; esame pasiryžę traukti į naują žygį, 
nes kalva nustojo buvusi nebylia molio krūva; ją dengiantis šydas pra- 
skleistas, ir dabar bereikia jį visai nutraukti." 

Garlaivis atplaukė. Aštuoniasdešimt dvi dėžės su dvidešimt trimis ba- 
reljefais, viena stela ir daugybe smulkių radinių iškeliavo į Berlyną. Tai 
buvo pirmieji slėpiningos senovinės imperijos ir kultūros dokumentai. Bet 
jau buvo žinoma, kad ši kultūra hetitiška. 


DIEVŲ IR ARCHEOLOGŲ PROCESIJOS 


Po Humano apsilankymo hetitų dievų ir karių procesijas ėmė lankyti 
archeologų procesijos. Nebe atsitiktiniai keliautojai ir tyrinėtojai mėgė- 
jai, bet žmonės, kurie ėjo į užsibrėžtą tikslą ir siekė atradimų, remda- 
miesi mokslu. 

Tarp tų žmonių buvo anglas Ramzėjus, austras Lankoronskis, prancū- 
zas Šantras, amerikietis Vulfas, vokietis Vinkleris, buvo italų, turkų, 
dar ištisas būrys vokiečių tyrinėtojų, bet daugumos jų vardai liko šešė- 
lyje. Buvo jų tarpe ir Rusijos mokslininkas Lundkvistas, radęs hetitų 
kultūros paminklų Maraše (Tauro kalnuose), ir akademikas J. Smirnovas, 
kuris rado svarbių hetitiškų dokumentų, keliaudamas po Mažąją Aziją 
1893 — 1894 metais. Ir nors caro vyriausybė „tokiais niekniekiais" nesi- 
domėjo, rusų mokslininkams vis dėlto pavyko sukurti bazę hetitiškoms ir 
kitokioms Mažosios Azijos senienoms tirti — Rusų archeologijos institu- 
tą Konstantinopolyje (Stambule). 

Visi tie mokslininkai ir tyrinėtojai iš žinomų ir nežinomų Kapadoki- 
jos, Kilikijos, Frigijos, Lidijos kampelių, nuo Egėjo jūros ir Eufrato kran- 
tų, iš Sirijos ir šiaurinės Anatolijos gabeno vis naujas bareljefų ir hie- 
roglifų kopijas, antspaudus, skulptūrėles ir molio lenteles, išmargintas 
akadų dantiraščiu, ir pagrįstai spėjo, kad šie įrašai padaryti hetitų kal- 
ba!. Faktai kaupėsi, bet jų visuma buvo tarsi pašto ženklų kolekcija be- 
raščio rankose: hetitų hieroglifų niekas nemokėjo perskaityti, nes Seiso 
dešifravimo metodas pasirodė esąs bejėgis, o hetitų kalbą, užrašytą akadų 
(t. y. asirų-babiloniečių) dantiraščiu, perskaityti buvo lengva, tik niekas 
šios kalbos nesuprato. 

Rodėsi, nėra sunkiau įmenamos mįslės. Buvo aišku: kol nepasiseks 
perskaityti hetitų hieroglifų arba suprasti hetitų kalbos, užrašytos akadų 

! Pastarųjų metų tyrinėjimai parodė, kad šie įrašai padaryti ne hetitų, o luvių kalba. 

dantiraščiu, tol mokslas nepajudés iš vietos. Archeologai ir tyrinėtojai, 
dirbantys laukuose, nekantraudami dairėsi į mokslininkus, kurie ata- 
kuojančio mokslo frontą remia iš užnugario, į tuos užfrontės darbinin- 
kus, kurie analizuoja, sistemina, įvertina surastus dokumentus ir tokių 
būdu sudaro sąlygas pereiti nuo faktų prie išvadų. Dairėsi į tuos, ku- 
riems tyliuose universitetų ir akademijų kabinetuose negresia nei kalnų 
plėšikai (arba reguliarioji kariuomenė, kuri, bent jau Turkijos imperijo- 
je, buvo dar pavojingesnė), nei maliarija, nei nuodingi ropliai, į tuos, 
kurių darbai mažai ką domina, nes jiems trūksta išorinio dramatizmo, o 
jų autoriai paprastai nesugeba nieko įdomaus apie juos papasakoti. 

Tuo tarpų, kol smalsūs tyrinėtojai užsidėję tropinius šalmus, ko- 
pinėjo po nesvetingą Tauro kalnagūbrį, o archeologai ant išrausinėtų 
pilkapių įdėmiai klausėsi, kada menkai atlyginamų darbininkų kapliai 
cvanktelės į akmeninę plokštę su hetitų dievo atvaizdu, anie tylieji 
mokslininkai jau darbavosi. Iki dvidešimtojo amžiaus pradžios vokietis 
Leopoldas Meseršmitas (1870 — 1911) jau tiek buvo nuveikęs, kad galėjo 
paskelbti hetitiškų įrašų rinkinį — „Corpus inscriptionum Hettitica- 
rum". Jame buvo reprodukuoti Mažojoje Azijoje rasti hetitiški teks- 
tai — trisdešimt septyni dideli ir daugiau kaip šešiasdešimt mažesnių. 
Du šio rinkinio papildymai (1902 ir 1906 m.) tų tekstų skaičių padidino 
iki dviejų šimtų. Tačiau aplinkybės taip sutapo, kad suprasti hetitų raštą 
nepadėjo nė dailiai išleistas rinkinys. 1914 metais vokiečių istorikas, an- 
tikos žinovas Eduardas Mejeris išleido pirmąjį didelį mokslinį veikalą, 
kurį jau buvo galima pavadinti „Hetitų istorija ir kultūra“, bet ir jame 
buvo remiamasi beveik vien kitakalbiais šaltiniais, daugiausia egiptie- 
tiškais ir babiloniškais. 


HIC SUNT LEONES! 


Ar pamenate primityvius senovės ir viduramžių žemėlapius, kurių 
baltose vietose būdavo užrašyta: „Čia gyvena liūtai“? Taip būdavo žy- 
mimos neištirtos, nežinomos šalys. 

Bet jeigu baltame senovinių Artimųjų Rytų žemėlapyje kas nors būtų 
pažymėjęs vietas, kur XIX amžiaus paskutiniame ketvirtyje buvo rasta 
hetitiškų bareljefų ir statulų, vaizduojančių liūtus, kurie, berods, heti- 
tams reiškė maždaug tą patį, ką sfinksai egiptiečiams, sparnuoti jaučiai 
su žmogaus galva babiloniečiams arba ereliai romėnams, tai būtų galėjęs 
apytikriai įsivaizduoti, kokį plotą buvo užėmusi hetitų valstybė. 

Jos branduolj sudaré sritis, kuria vakaruose riboja linija, einanti nuo 
Ankaros pro Tiuzo ežerą į pietus iki pat Viduržemio jūros. Rytuose jos 
sienos apytikriai sutapo su Eufrato vaga, pietuose siekė dabartinį Libaną, 
o šiaurėje ėjo maždaug lygiagrečiai su Juodosios jūros krantu, per ko- 
kius 100 — 200 kilometrų nuo jo. Šios valstybės pakraščiai rytuose kurį 
laiką siekė dabartinę Gruziją bei Armėniją, vakaruose — Izmirą, pietuo- 
se — Damaską. 

Teritorija, plytinti tarp tų kraštutinių taškų, savo plotu prilygsta 
maždaug šių dienų Anglijai arba Italijai. Jos branduolys užėmė tokį pat 
piotą, kaip tikroji Babilonija su Asirija, ir buvo maždaug dvigubai dides- 
nis už apgyventas senovės Egipto žemes. Tai buvo didžiulė impe- 
rija. 


TRECIASIS SKYRIUS 


MOKSLO AKLAVIETÉ 


LIVERPULIO UNIVERSITETO EKSPEDICIJA 


Daugiau kaip trejus metus britu diplomatai vedé derybas Stambule, 
kol 1905 metų pabaigoje išrūpino Liverpulio universitetui leidimą kasi- 
nėti hetitų paminklus centrinėje Turkijoje. Netrukus anglų ekspedicija 
buvo jau kelyje. Jai vadovavo garsus Britanijos archeologas seras Džo- 
nas Garstangas, bet tikroji jos siela buvo A. H. Seisas. Jie vyko į Bogaz- 
kėjų — tiesiai į Hetitų imperijos sostinę, nors patys to nenumanė. 

Tačiau Garstangui nebuvo lemta įbesti teri kastuva. Turkų sultonas 
Abd el Hamidas II, kaip tik tuo metu gavęs naują siuntą senstelėjusių 
patrankų, ümai nusprendė padaryti paslaugą savo „mylimam ir ištikimam 
bičiuliui“, Vokietijos kaizeriui Vilhelmui II, kuris, kaip buvo žinoma, 
labai domėjosi archeologija (o taip pat ir daugybe kitų dalykų, pavyz- 
džiui, kreiseriais, šarvuočiais, devyniolikos nuosavų dvarų pajamomis, 
Afrikos kolonijomis, pasauliniu viešpatavimu ir t. t, o Turkijoje — pir- 
miausia Berlyno — Bagdado geležinkelio tiesimu, kurio koncesiją jis iš- 
rūpino Vokietijos bankui dar 1889 metais). Todėl sultonas atšaukė fir- 
maną, duotą Garstangui, ir leido kasinėti Bogazkėjuie jo didenybei Vo- 
kietijos kaizeriui arba bet kuriam jo didenybės paskirtam pavaldiniui. 

Anglai, suprantama, protestavo —be abejo, gindami moksliniu tyri- 
néjimu laisve. (Intelligence Service visada kuo geriausiai sutardavo su 
archeologais praktikais; ir garsusis pulkininkas Lourensas, ,nekarünuo- 
tas arabų pasaulio karalius“, pradėjo savo karjerą Artimuosiuose Rytuose 
kaip archeologas.) O Garstangui sultonas atlygino, duodamas kitą fir- 
mana — į Karchemišą. 

Garstangas neprotestavo. Toji kalva dešiniajame Eufrato krante, prie 
Džerablo, žadėjo itin gausų laimikį. Jau prieš trisdešimt metų ten buvo 
sustojęs Džordžas Smitas, grįždamas iš Ninevijos griuvėsių, ir, daug ne- 
ieškojęs, rado įdomių skulptūrėlių, keramikos ir hetitiškų hieroglifinių 
įrašų. (Šis vyras paprasčiausia angliška pavarde buvo viena nepaprasčiau- 
sių pasaulinės orientalistikos figūrų. Iš pradžių jis dirbo spaustuvėje gra- 
neužregistruotuose rinkiniuose atrado lenteles su Gilgamešo epu, vienu 
seniausių žmonijos istorijoje literatūros paminklų. Ėmęs jas studijuoti, 
Smitas įsitikino, jog vienoje iš jų pradedama pasakoti apie pasaulinį 
tvaną, ir beveik tais pačiais žodžiais, kaip Biblijoje, kuri juk atsirado 
daug vėliau už tą epą. Anglijoje daug kas ėmė tuo piktintis, nes išeitų, 
kad ne Biblija, kurios autoriai buvę paties dievo įkvėpti, yra „seniausias 
tikėjimo ir žinių šaltinis“. Todėl Londono laikraštis „Deili Telegraf" pa- 
skyrė 1000 svarų sterlingų premiją tam, kas suras Gilgamešo epo tęsinį. 
Kadangi buvo aišku, kad šitai neįvykdomas uždavinys, tai nebus galima 
nė įrodyti, kad Biblija tik pasisavino tą asirų-babiloniečių mitą. Smitas, 
ilgai negalvodamas, išsirengė į Kujundžiko kalvą, kurioje slypėjo seno- 
vinės Ninevijos griuvėsiai ir kurioje archeologai Leijardas ir Rasemas 
atrado minėtąsias lenteles. Ir atsitiko tai, ko niekas nelaukė: jisai surado 
„adatą šieno kupetoje" ir atsivežė Gilgamešo epo pabaigą į Londoną. Se- 
kančioje ekspedicijoje jis susirgo cholera ir 1876 metais, būdamas tris- 
dešimt šešerių metų, mirė. Ankstyva Smito mirtis buvo didelis nuostolis 
mokslui, nors jis, be šio epochinės reikšmės atradimo, spėjo parašyti ke- 
liasdešimt mokslinių straipsnių ir tuziną knygų.) 

Taigi Liverpulio universiteto ekspedicija nuvyko į Karchemišą. Palei 
kalvą, kuri juodoje dulkinoje dykumoje stūksojo vieniša kaip milžiniš- 
kas, lietaus išplautas kurmiarausis, ekspedicija išskleidė palapines ir ėmė 
kasinėti. Darbas ėjo sėkmingai ir lengvai. Buvo rasta lipdinių ir lentelių 

su hetitų hieroglifais. Jų amžius, mokslininkų nuomone, viršijo 30 šimt- 
mečių. Buvo rasta įtvirtinimų, kurie liudijo, kad Karchemišas — buvusi 
hetitų pasienio tvirtovė. Buvo surinkta gausybė vertingos archeologinės 
medžiagos, kuria vėliau daugiausia ir rėmėsi Garstangas, rašydamas ke- 
turių šimtų puslapių veikalą „Hetitų šalis“. Ekspedicijos nariai būtų ga- 
lėję patenkinti grįžti į Angliją, jeigu... 

Jeigu nebūtų sužinoję, kas per tą laiką įvyko Bogazkėjuje! 


VINKLERIS ATVYKSTA Į BOGAZKĖJŲ 


O Bogazkėjuje per tą laiką buvo kasinėjama. Kai Liverpulio universi- 
teto pasiuntiniai grįždami sustojo padaryti mandagumo vizito savo ko- 
legoms vokiečiams, greitomis sukaltoje pašiūrėje jie išvydo žmogų, kuris 
buvo su šlapiu rankšluosčiu ant plikos nugaros, su skrybėle ir pirštinė- 
mis, apniktas uodų ir pageltęs nuo maliarijos; jis perrašinėjo lotyniškomis 
raidėmis akadų dantiraščio tekstus taip pat greitai, kaip kad lengvai kal- 
bėjo su Garstangu angliškai. 

— Kiek lentelių arba šukių čia radote? 

— Jeigu jau taip norite žinoti: gal penkis tūkstančius, gal 
dešimt! 

To buvo per daug net šaltakraujui anglui. Jis žinojo, kad mokytasis 
jo kolega nėra itin mandagus. Bet šito buvo per daug! Juk archeologai 
laikydavo kasinėjimo sezoną nusisekusiu, jeigu per jį pavykdavo rasti 
bent vieną vienintelę lentelę, o kai didelė ekspedicija grįždavo iš kelio- 
nės su dešimčia rūpestingai įpakuotų šukių, jau būdavo kalbama apie 
įžymų mokslinį atradimą! O šitas vokietis savo radinius skaičiavo kelių 
tūkstančių tikslumu... | 

Ir štai kas nuostabiausia: jis kalbėjo gryną tiesą! 

Vokietis pasirodė esąs Hugas Vinkleris, Berlyno universiteto asi- 
riologijos profesorius. Tai buvo tas pats Vilhelmo II valdinys, kuriam 
reicho ir Prūsijos religijos ir kultūros ministras perdavė Bogazkėjaus 
kasinėjimo koncesiją. Šis pasaulinio masto asiriologas, neseniai pradėjęs 
penktą dešimtį (jis gimė 1863 metais), domėjosi taip pat egiptologija bei 
hetitologija (jau dvidešimt septynerių metų būdamas, paskelbė vertingą 

studija apie El Amarnos archyva) ir buvo gana prityres archeologas 
praktikas, nes 1903—1904 metais kasinėjo Sidona. Kaip tik dėl šių 
nuopelnų Vokietijos Pietvakarių Azijos draugija pasiūlė skirti jį Bo- 
gazkėjaus ekspedicijos vadovu. 

Tačiau Vinkleris turėjo ir ydų. Teisybė, jų turi kiekvienas, bet šio 
žmogaus ydos sudarė ypatingai nemalonų derinį. Jis buvo nesugyvena- 
mas, nesugebantis dirbti kolektyve, liguistai pavydintis laimėjimų savo 
pavaldiniams ir kolegoms. Kaip mokslininkas jis buvo pernelyg vienpu- 
siškas, domėjosi tik tuo, kas parašyta, ir be atodairos gynė vadinamąją 
panbabilonizmo teoriją, pagal kurią kiekvienas dalykas pasaulyje, bent 
šio to vertas, savo šaknimis siekia Babiloniją. Be to, jis buvo antisemitas, 
o mokslininkui, juoba orientalistui, šitai buvo mažių mažiausia, keistas 
bruožas (bet tai netrukdė jam imti finansinę paramą iš žydo bankininko). 
Priedo jis dar buvo ne kokios sveikatos (niekad nebeatsigavo nuo malia- 
rijos, kurią buvo susigriebęs Sirijoje), nepakeldavo saulės ir rytietiško 
maisto, amžinai skubėdavo (Turkijoje tai didelė yda), dėl visko nuolat 
jaudinosi ir neturėjo nė menkiausių organizacinių gabumų. Visai ekspe- 
dicijai jis vadovavo taip nemokšiškai, kad blogiau sunku ir įsivaizduoti, 

Pirmiausia — 1905 metų rudenį — jis iškeliavo apsižvalgyti. Tai buvo 
teisinga. Bet į kelionę jis pasiėmė tik tualeto reikmenis ir numatomą 
ekspedicijos administratorių — turką Makridi-bėjų, kurį buvo susiradęs 
Stambulo muziejuje. Jiedu pirmąja klase nuvažiavo į Ankarą, ten išlipo 
iš traukinio ir ėmė dairytis arklių. Nusipirkti arklius jiems pavyko tik po 
trijų dienų. Vietoj balno kažkoks išdaigininkas jiems pardavė „įnagį, 
kuris būtų tikęs nebent viduramžių inkvizicijos rüsiui". Paskui patraukė 
į rytus. Penkias dienas jie risnojo po trisdešimt kilometrų per dieną. Iš 
pradžių nakvojo utėlėtose lūšnose, vėliau („nes tie padarėliai dar įkyresni 
ir už Sirijos krikščionis“) — truputį švaresniuose tvartuose, kartu su gy- 
vuliais. Rugsėjo aštuonioliktą pasiekė tikslą. Juos pasitikęs vietos dva- 
rininkas Zia-béjus (,stebétinas aristokrato ir kaimiečio hibridas“) iškėlė 
pasakišką puotą, kurioje iš valgymo įnagių tebuvo vartojama dešimt 
pirštų („kaip Liudviko XIV rūmuose”). Tik tuomet keliautojai galėjo 
pasidairyti po apylinkę. 

Nuo Teksje laikų Bogazkėjuje ne kažin kas tepasikeitė. Vinkleris ir 
jo palydovas žingsniavo per griuvėsius, smalsiu žvilgsniu tyrė masyvius 

liūtus ir karžygį prie vartų. Juos vedžiojo valstietis, kadaise radęs tokią 
keistą lentelę su paveikslėliu, kad neiškentęs nusiuntė ją į Stambulą, kur 
ji pakliuvo į Makridi-bėjaus rankas. Jie teiravosi piemenų, ar jiems ne- 
tekę matyti kokių nors lentelių su dantiraščiu arba hieroglifais. 

— Ne, bėjau, neteko! 

— O ką turi rankoje? — paklausė Makridi-bėjus vaikinuką, kurio del- 
ne sumirgėjo kažkokia šukė. 

— Nieko,— atsakė berniukas, perlaužė ją pusiau, vieną gabalą sviedė 
įkandin paklydusios ožkos, o kitą padavė bėjui: — Tokių čia pilna! 

Vinkleris žvilgterėjo į nuolaužą ir išvydo... akadų dantiraštį! 

Sužinoję, kad atvykėliai ieško būtent tokių lentelių, Bogazkė- 
jaus gyventojai ėmė lenktyniauti, kas paslaugesnis. (Jų paslaugumą mi- 
nėjo jau Teksje). Mažų šukių, savaime aišku, jie bėjams nenešė, o tik 
dideles, gražias, „ypatingai dailiai primargintas". Jau rytojaus dieną Vink- 
lerio kuprinėje pūpsojo trisdešimt keturios rūpestingai suvyniotos len- 
telés! 

Ir tai dar ne viskas! Vienas valstietis nuvedé jj j vieta, kurioje, kaip 
jis prisimenąs, ,neseniai kasinėję kažkokie frankai“. Vinkleris suprato, 
kad čia kažkieno jau būta, kad kažkoks nekantruolis jau buvo pakėlęs 
didžiojo lobio dangtį. „Mes už tai nė kiek nepykome",— pažymi Vinkle- 
ris, kuris šiaipjau pykdavo dėl visko. Jis neabejojo, kad stovi ant didelio 
atradimo slenksčio. 

Tačiau į trečią dieną mokslininkui teko pagalvoti apie grįžimą. Jis 
nejučia buvo pamiršęs, kad tuoj turi prasidėti rudens lietūs, kurie visus 
kelius slėniuose paverčia kriokiančiais upeliais. Ir vis dėlto savo „ban- 
domojo stuksenimo“ rezultatais Vinkleris buvo visai patenkintas. Juk jis 
keliavo namo su didžiausiu to meto hetitų rašto paminklų rinkiniu, be to, 
su dar didesne viltimi! 


KAIP „TŪKSTANČIO IR VIENOS NAKTIES” PASAKOJE 


Tikroji ekspedicija prasidėjo tik 1906 metų pavasarį. Prieš tai Vink- 
leriui reikėjo nugalėti nemaža kliūčių. Kaizeris, kuris paprastai tiek te- 
paremdavo archeologus, kad iškilmingai įteikdavo jiems koncesiją ir 
vertingų radinių parvežti pasiųsdavo kurį nors mokomąjį karo laivą, šį 

karta — teisybė, ne per plačiai — pravéré ir piniginę. Trükstamomis lė- 
šomis Vinkleris turėjo pasirūpinti pats. Sj tą jis gavo iš savo mokinio 
V. fon Landau, kuris jau finansavo jo kasinėjimus Sidone, šį tą iš Pietva- 
karių Azijos draugijos ir Rytų komiteto, o likusių pinigų buvo privers- 
tas prašyti savo nekenčiamus kolegas, dirbančius Berlyno Archeologijos 
institute, kurio vadovas, profesorius Otas Puchšteinas, jį įžeidė visai su- 
prantamu reikalavimu, kad kasinėjant būtų atsižvelgiama ir į archeolo- 
gijos bei meno istorijos interesus. Trükstamus 30000 markių Vinkleris 
gavo iš jau minėto bankininko Simono (nors, imdamas iš jo čekį, nepa- 
davė jam rankos). Jis sutiko netgi priimti į savo ekspediciją Berlyno Ar. 
cheologijos instituto asistentą (tuomet dar jauną Liudvigą Kurcijų), tei- 
sybė, „be teisės į ką nors kištis“. Beje, šį kartą jis buvo toks praktiškas, 
kad, Makridi-bėjui pasiūlius, pasiėmė ir virėją, kažkokį bulgarų puska- 
rininkį, kuris nemokėjo virti, bet užtat šiek tiek graibė vokiškai. 

Antrąją liepos savaitę Vinklerio ekspedicija jau traukė pažįstamu 
keliu iš Ankaros į rytus, liepos 17 dieną buvo pakartota pasakiškoji Zia- 
bėjaus puota, o liepos 19 dieną Vinkleris pradėjo kasinėjimo darbus. Jau 
iš pirmųjų dienų jis suskivirčijo su darbininkais, nors šie su juo elgėsi 
labai draugiškai ir, pasak Kurcijaus, nenusipelnę nė vieno iš tų žodžių, 
kuriais juos apšaukęs Vinkleris. Nuo tikro maišto išgelbėjo tik Zia-bėjus. 

Kauptukai ir kastuvai suzvango Biujukaléje —to paslapčių miesto 
akropolyje. Kurcijus baisėdamasis stebėjo, kaip griaunami mūrai, naiki- 
nami tūkstantmečius išstovėjusių pastatų pamatai ir niekas nepasirūpina 
nubraižyti bent jų situacijos plano. Vinkleris ir Makridi-bėjus čia veikė 
daug primityviau ir brutaliau, negu kadaise Šlimanas Trojoje. Betgi tuo- 
met Šlimanas buvo tikras „archeologas diletantas“, o nuo tų laikų archeo- 
logijos metodai ištobulėjo, tapo moksliški. Bet kai Vinkleris šitaip elgėsi 
1906 metais, tai jau buvo visai nepateisinama. Tarp kitko, visas jo vado- 
vavimas kasinėjimams apsiribojo tuo, kad jis lazda parodydavo vietą, 
kur reikia pradėti kasti, ir daugiau ten nebesirodydavo. 

Jis pasistatydino medinę pašiūrę ir ėmė rašyti dienoraštį, žymėdamasis 
visokius niekniekius ir nereikalingas smulkmenas, kurių niekas ir ne- 
skelbtų, jeigu jas būtų parašęs ne toks pagarsėjęs mokslininkas. O kai 
darbininkai į pašiūrę atnešė pirmąją iškastą lentelę, Vinkleris iš ten jau 
nebeišėjo. 

Jis iš pirmo žvilgsnio pažino, jog tekstas toje lentelėje parašytas ne 
tik akadų dantiraščiu, bet ir babiloniečių kalba! Vadinasi, jį galima ne 
tik perskaityti, bet ir išversti! Bent jau asiriologui Vinkleriui. 

Babiloniečių kalba iki Naujosios Babilonijos imperijos žlugimo buvo 
Artimųjų Rytų diplomatinė kalba, panašiai kaip prancūzų kalba Europoje 
prieš antrąjį pasaulinį karą. Ir Vinkleris čia pat skaitė tik ką atkastą 
hetitų karalių diplomatinę korespondenciją! Nes tai, ką kurdai darbinin- 
kai ištraukdavo iš Biujukalės gelmių, buvo ne kas kita, kaip dokumentinė 
medžiaga (jeigu dokumentais galima vadinti molio lenteles) iš Hetitų im- 
perijos sostinės Chatušo valstybinio archyvo! 

Pirmosiose lentelėse — veikiau nuolauzose — buvo tik vardai, hetitų 
valdovų vardai, pirmą kartą po tūkstančių metų iškilę iš užmaršties gel- 
mių. O šalia tų karalių — niekas tuo tarpu negalėjo nustatyti, kada kuris 
iš jų valdė — buvo minimi įvairūs didikai, kaip kad dabar pasakytume — 
ministrai, vietininkai bei generolai, nurodant, ką jie nuveikė. Vinkleris 
negalėjo atsistebėti: panašūs dalykai senųjų Rytų žemėje buvo randami 
pirmą kartą! Pavyzdžiui, Babilonijoje arba Asirijoje niekada nelaimėjo 
pergalės joks kitas karo vadas, išskyrus patį valdovą. Joks administrato- 
rius neįvykdė jokios reformos, joks vietininkas neliepė iškasti jokio ka- 
nalo, joks teisėjas neišsprendė jokios bylos — visur ir viskas buvo pada- 
ryta tik paties valdovo, „karalių karaliaus“, „keturių pasaulio šalių vieš- 
pačio“, ,Jo Saulės“. 

Paskui buvo atrasta ir egiptiečių hieroglifais išrašinėtų lentelių nuo- 
laužų, o kuo toliau, tuo daugiau kaupėsi lentelių su tekstais, rašytais 
akadų dantiraščiu, bet nesuprantama kalba. Biujukalėje randamos lente- 
lės buvo labai panašios į Vinkleriui gerai žinomas „Arcavos karaliaus 
lenteles" iš El Amarnos archyvo. Tuomet Vinkleris pareiškė pirmąją jau 
moksliškai pagrįstą hipotezę, kurią paskui pakartojo „Vokietijos 
Rytų draugijos pranešimuose“ 1907 metų gruodžio mėnesį: tie laiškai 
Egipto faraonui Amenhotepui III (Amenhotepo IV, arba Echnatono, tė- 
vui) parašyti hetitų kalba. | 

Lentelės ir jų nuolaužos plaukė į Vinklerio pašiūrę nenutrūkstamu 
srautu, ir jeigu jis būtų šį tą girdėjęs apie to meto pramoninės gamybos 
organizavimo naujoves, tai dienoraštyje būtų užsirašęs: „Kaip konvejeriu." 
Tarp lentelių nebuvo jokio ryšio, bet Vinkleris nė kiek nesistebėjo ir 
nesidomėjo, iš kur jų tokia daugybė. Jis niurnėjo, gainiojo muses, toly- 

džio keitė šlapią rankšluostį ir prakaitu permirkusias pirštines (beprotiš- 
ka idėja dirbti su pirštinėmis 40?C karštyjel) ir perrašinėjo bei vertė 
akadiškus tekstus, kitus atidėdamas į šalį. (Tai ir buvo visa registracija.) 

Taip artėjo diena, apie kurią Vinkleris yra pasakęs, kad be jos visas 
jo gyvenimas būtų nevertas nė sudilusio skatiko, — viena reikšmingiausių 
dienų ne tik jo gyvenime, bet ir visoje hetitologijos istorijoje. Bet tą 
dramatišką akimirką leiskime aprašyti pačiam Vinkleriui: 

„Rugpiūčio 20 dieną, maždaug po dvidešimt dienų darbo, žvyringame 
kalvos šlaite kasamas griovys pasiekė vieną pirmųjų sektoriaus sienų. 
Po ja buvo rasta gražiai išsilaikiusi lentelė, kurios jau pati išorė teikė 
daug vilčių. Vienas žvilgsnis į ją — ir visa mano gyvenimo patirtis nuėjo 
po galais. Apie tai, kas ten buvo, šiaipjau galėtum pašnekėti nebent juokais 
arba tik slapčia pasvajoti: Ramzis rašo Chatušiliui... apie tarpusavio su- 
tartį! Tiesa, pastarosiomis dienomis buvo randama vis daugiau mažų 
šukių, kuriose kalbama apie sutartį tarp dviejų valstybių, bet čia dabar 
buvo įrodymas, kad įžymiąją sutartį, apie kurią sužinojome iš hieroglifi- 
nio įrašo Karnako šventyklos sienoje, turi savaip nušviesti ir antroji su- 
lartį pasirašiusi šalis. Ramzis, suminėjęs visus savo titulus ir protėvius, 
visai taip, kaip sutarties tekste, rašo Chatušiliui, kuris irgi tituluoja- 
mas lygiai taip pat, o laiško turinys žodis žodin sutampa su sutarties pa- 
ragrafais..." 

Toliau Vinkleris rašo: 

„Mane apėmė ypatingas jausmas, pagalvojus, kad būtent man tenka 
matyti tokį dokumentą. Aštuoniolika metų praėjo nuo to laiko, kai tuo- 
metiniame Bulako muziejuje susipažinau su Arcavos laišku iš El Amar- 
nos... Tuomet, nagrinėdamas faktus, kuriuos atskleidė El Amarnos radi- 
niai, pareiškiau spėjimą, kad Ramzio sutartis iš pradžių galėjo būti pa- 
rašyta ir dantiraščiu, o štai dabar pats laikiau rankoje vieną tų laiškų, 
kuriais ta proga pasikeitė tuodu valdovai, laikiau laišką, rašytą puikiau- 
siu dantiraščiu ir taisyklinga babiloniečių kalba! Tai buvo nuostabus ap- 
linkybių sutapimas mano gyvenime: ką kitados atradau, pirmą kartą 
izenges į Oriento žemę Egipte, tuo dabar įsitikinau Mažosios Azijos šir- 
dyje. Tokį atsitiktinumą galėjai palaikyti stebuklu, nelyginant likimo 
dovana „Tūkstančio ir vienos nakties“ pasakoje —" 

3100 METU SENUMO AMZINOSIOS TAIKOS SUTARTIS 


Vinkleris čia padėjo ne tašką, o tik brūkšnį. Tačiau, kad suvoktume 
to atradimo reikšmę, mes turime nutraukti citatą iš Vinklerio straipsnio 
„Į Bogazkéju". Tai dar nebuvo egiptiečių ir hetitų taikos ir draugystės 
sutartis, o tik, kaip kad pasakytume šiandien, viena iš diplomatinių notų, 
Kuriomis keitėsi tų dviejų imperijų valdovai. Joje buvo išdėstytas tarp- 
tautinės sutarties teksto projektas. 

Toji sutartis vėliau iš tiesų buvo sudaryta ir surašyta dviem varian- 
tais (abu, greičiausiai, babiloniečių kalba). Egiptiečių variantas yra žino- 
mas tik iš vertimo, iš hetitų varianto buvo surasta pirmieji keturiolika 
paragrafu, perrašytų iš originalo į didelę molio plokštę. 

Neparodytume didelės pagarbos skaitytojui, jeigu siųstume jį net į 
vienuoliktąjį skyrių, kur aiškinama to meto istorinė situacija ir kur kaip 
tik derėtų tą sutartį nagrinėti. Todėl keletą žodžių pasakome iš anksto. 

Abu variantai, — skirtingai, negu mums įprastų tarptautinių sutarčių, — 
nėra identiški. Kiekvienas jų, ypač įžanginiai skyriai, yra pritaikytas ati- 
tinkamos šalies valstybinės propagandos reikalams. Pasak egiptiečių ver- 
sijos, hetitų pasiuntiniai Tartešubas ir Ramosas (atkreipkime dėmesį, kad 
vėl minimi hetitų didikai, o Egiptui visada atstovauja tik pats faraonas) 
„atvyko į Egiptą ir paprašė taikos Jo Didenybe Ramzi, šį Jautį tarp val- 
dovų, kuris tiek plečia savo valstybės sienas, kiek panori". (Cia „Jau- 
tis“ — ne keiksmažodis, bet titulas, o apie sienas užsiminta arba visai 
stokojant kritiškumo, arba norint pajuokautį, nes kaip tik hetitai gar- 
siajame mūšyje prie Kadešo privertė Ramzį trauktis!) 

Toliau seka titulai, iš kurių matome ne tik genealogiją, bet ir jėgų 
pusiausvyrą: 

„Sutartis, kurią didysis hetitų valdovas, galingasis Chatušilis, sūnus 
Muršilio, galingo didžiojo hetitų valdovo, bei anūkas Šupiluliumo, galingo 
didžiojo hetitų valdovo, surašė sidabrinėje lentelėje su Ramziu Antruoju, 
galingu didžiuoju Egipto valdovu, sūnumi Sečio, galingo didžiojo Egipto 
valdovo, bei anūku Ramzio Pirmojo, galingo didžiojo Egipto valdovo: 
gera taikos ir brolybės sutartis, kuri taiką tarp jų sutvirtina visiems lai- 
kams." 

Kaip lygus su lygiu Cia kalba istorijai iki tol nežinomas Chatušilis ir 
didžiausias senovės Egipto valdovas! Bet ne vien tuo įdomi ši sutartis. 

Tai pirmoji išlikusi tarptautiné sutartis ir kartu pirmoji tarptautiné amzi- 
nosios taikos sutartis. Dar daugiau: tai pirma ir per gerus tris tükstantme- 
čius paskutinė dviejų valstybių taikos sutartis, kuri niekad nebu- 
vo sulaužyta! 

Sutarties turinys ne mažiau įdomus, jei galima taip pasakyti, savo 
modernumu. Abi šalys įsipareigoja nepradėti viena prieš kitą agresyvaus 
karo, užpuolus trečiajai šaliai kurią nors iš jų — padėti viena kitai, o 
„jeigu vienas vyras — arba kad ir du ar trys — iš Egipto šalies pabėgs ir 
ateis pas didįjį hetitų šalies valdovą, tegul jį didysis hetitų valdovas su- 
ima ir parsiųsdina atgal Ramziui, didžiajam Egipto valdovui. Tačiau kas 
bus atvestas atgal pas Ramzį, didįjį valdovą, tas tenebūnie dėl savo pra- 
sižengimo apkaltintas, ir tenebūnie nei jo namas sunaikintas, nei jo žmona 
ir jo vaikai nužudyti, ir nei jis pats užmuštas, nei sužalotos jo akys, nei 
ausys, nei burna, nei kojos, ir tenebūnie jis apkaltintas jokia piktadary- 
be." Tokią pat juridinę pagalbą, išduodamas hetitų bėglius, įsipareigoja 
teikti ir Ramzis, o Chatušilis įsipareigoja juos taip pat amnestuoti. 

Sutartis baigiasi sankcija: „Kas sulaužys šiuos žodžius, įrašytus šioje 
sidabro lentelėje hetitų šaliai ir egiptiečių šaliai, kas jų nesilaikys, tam 
tegul namus, žemę ir tarnus atima tūkstantis hetitų dievų ir tūkstantis. 
egiptiečių dievų!" 

Ar bereikia stebėtis, kad Vinkleris, kuris, prisiminęs įrašą Ramzio 
mauzoliejuje Karnake, iš karto suvokė to molinio laiško atradimo reikš- 
me, džiūgavo ir jautėsi kaip pasakoje? 


DIDZIAUSIAS SIMTMECIO ARCHEOLOGINIS ATRADIMAS 


„— ir vis dėlto ateinančiais metais buvo lemta atskleisti dar pasakiš- 
kesnių dalykų!“ 

Taip Vinkleris baigia sakinį, kurį buvome pertraukę. Ir neįprastas. 
aukštesnysis būdvardžio laipsnis čia visiškai tinka. 1907 metais iš tikrųjų 
įvyko didžiausias šimtmečio archeologinis atradimas. 

"Turkų darbininkai į dienos šviesą iškėlė daugiau kaip 10 000 lentelių 
ir jų nuolaužų. Jose įamžintieji hetitų valdovai, karvedžiai ir diplomatai, 
hetitų valstybės miestai bei tvirtovės, hetitų žyniai, istorikai ir poetai 
mums bylojo, kad jie iš tiesų egzistavo, kad iki tol beveik nežinomos. 

tautos kartu kartos paZinojo taiku darba ir kruvinas grumtynes, genijaus 
kūrybinį įkvėpimą ir smulkmeniškas rietenas, išmoningą statybą ir be- 
prasmišką griovimą — vienu žodžiu, gyveno žmogišką gyvenimą. 

Pasaulio spauda, pavadindama Vinklerio (teisingumo dėlei pridursi- 
me — ir Makridžio) radinius Bogazkėjuje didžiausiu archeologiniu šimt- 
mečio atradimu, iš esmės neperdėjo. Nors visa tai įvyko pačioje dvide- 
šimtojo amžiaus pradžioje, bet tie žodžiai tebėra teisingi ir dabar. 

Žinoma, nuo 1907 iki 1962 metų būta didelių archeologinių atradimų 
visuose pasaulio pakraščiuose. Anglas Evansas atkasė karalių rūmus 
Knose, Kretos saloje, — legendomis apipintą Mino labirintą. Vokietis Kol- 
devėjus atkasė pamatus garsiojo Babelio bokšto ir Babilono gynybinių 
sienų — statinių, kuriuos antikos pasaulis laikė antruoju pasaulio stebuk- 
lu. Rusų ir tarybiniai archeologai atkasė galingos senovinės Urartu vals- 
tybės tvirtoves ir statinius. Anglų ir indų archeologai atrado labai seną 
kultūrą Indo upės baseine, miestus ir meno paminklus Mohendžo Dare ir 
Harapoje. Prancūzai ištyrė didingus Angkoro kultūros dokumentus Kam- 
bodžoje, anglai — negrų miestų ir įtvirtintų aukso kasyklų griuvėsius 
Zimbabvėje (Rodezijoje). Amerikiečių archeologai rado naujų piramidžių 
Jukatano džiunglėse Meksikoje, Sabos karalienės įrašų Pietų Arabijos 
dykumoje ir Nestoro rūmus Graikijos mieste Pile. Sensacingiausias mūsų 
amžiaus archeologinis atradimas buvo Tutanchamono kapas, kurio atra- 
dėjai, anglai Hovardas Karteris ir lordas Karnarvonas, rado jame keletą 
centnerių lobių, ir ne tik istorinių, bet padarytų iš aukso ir brangakme- 
nių. (Šio aštuoniolikmečio faraono, kuris buvo antrasis Echnatono įpėdi- 
nis ir, greičiausiai, jo sūnus, mumija gulėjo krištoliniame sarkofage, 
įdėtame į keturias paauksuotas skrynias, apgaubta trimis prabangiai 
išpuoštais karstais. Jo veidą dengė realistiškai nulipdyta masyvaus 
aukso kaukė; vien surašyti brangenybėms, buvusioms ant šių velionio 
apvalkalų, Karterio apyskaitoje prireikė daugiau kaip trisdešimt spaus- 
dintų puslapių, o jų materialinė vertė buvo didesnė, negu brangenybių, 
puošiančių Anglijos karalių karūną.) Tačiau nė vienas tų atradimų ne- 
reiškė, kad atrasta ištisa tauta, ištisa imperija. 

Su Bogazkėjaus atradimu savo reikšme galėtų lygintis nebent garsusis 
radinys, kurį aptiko anglų archeologas (vėliau ministras) H. A. Leijardas. 
Pasiėmęs su savimi vien šautuvą ir šešiasdešimt svarų, 1840 metais jis 

nuvyko į Mesopotamiją ir „Nimrodo kalvoje“, kurioje slypėjo Asirijos 
karaliaus Ašurbanipalo (668—631 m. pr. m. e.) rūmų likučiai, drauge su 
O. Rasamu atrado biblioteką su 30000 lentelių. Šiandieną Bogazkėjaus 
radinį galėtų nurungti, gal būt, tik astekų valdovų archyvas, kurio surasti 
mokslininkai nebesitiki. 

Kad ir kaip gerbiant Vinklerį, vis dėlto reikia pripažinti, jog šis atra- 
dimas jam buvo kaip aklai vištai grūdas, o archeologiniai jo metodai net 
ir tuomet, kai jis suvokė visą savo radinio reikšmę, buvo stačiai pasity- 
čiojimas iš mokslo. 

Kaip rūpestingai registruoja išmokslintas archeologas radinio vietą, 
kaip skrupulingai pasižymi suradimo aplinkybes, kaip atsargiai ima į 
rankas kiekvieną, kad ir menkiausią, rastą daiktelį! Kad Vinkleriui nerū- 
pėjo hetitų pastatai, hetitų architektūra, hetitų bareljefai ir meno pa- 
minklai, mes jau žinome. Bet jam nerūpėjo nė tai, ar rastosios lentelės 
yra iš šventyklos, iš rūmų, ar iš kokios priemiesčio lindynės, ar jos su- 
rastos greta, ar per kilometrą viena nuo kitos, nors šitai jam būtų labai 
padėję net teisingai perskaityti tekstus. Makridi-bėjus tik prižiūrėjo, kad 
darbininkai lentelių neišbarstytų (jos buvo nešiojamos bulvių krepšiuose) 
ic kad nelaužytų didesniųjų lentelių (jiems buvo mokamos premijos pagal 
radinių skaičių). Visa kita — kuria kryptimi reikia kasti, kurią vietą pra- 
leisti ir t. t. — sprendė vietinis kasėjų brigadininkas, pasikliaudamas savo 
archeologiniu patyrimu. 

Bet tegul apie tai, kaip buvo Bogazkėjuje dirbama, pasakoja visa 
tai matęs žmogus — Liudvigas Kurcijus, kuris neistvéres po keleto ,,bend- 
radarbiavimo“ savaičių iš ten išvyko. 

„Vinkleris, — rašė Kurcijus,— visiškai nesirūpino kasinéjimais, o tik 
sėdėjo savo pašiūrėje ir skubėjo skaityti tekstus, kad bent paviršuti- 
niškai susipažintų su rastomis dantiraščio lentelėmis, kurios kasdien pas 
jį plaukte plaukdavo. Makridis nė nemanė pasakoti jam ką nors apie tų 
lentelių kilmę ir jų radimo aplinkybes. Jo patikėtiniu ir, taip sakant, 
pačią valstietišką rudinę, gražus ir jaunas kurdas, vardu Hasanas... 

Vieną dieną pastebėjau, kaip tas jaunikaitis, pasiėmęs krepšį ir kaplį, 
anksti rytą išslinko iš mūsų namo, stovėjusio maždaug viduryje šlaito, 
kuriame vyko kasinėjimai, ir nuėjo į lygumą prie didžiosios šventyklos. 
Pasekiau jį, norėdamas sužinoti, ką jis ten veiks. Didžiojoje šventykloje, 

Jazilikajos uolų šventykla. „Vidinės ga- 
lerijos" vaizdas su hetitų dievų procesi- 
ja; pirmasis europietis, jį pamatęs, buvo 
prancūzas Teksje (1834) 


Jazilikajos uolų šventyklos planas. Iš 
Pastatų (paveikslėlyje dešinėje), užtve- 
"ančių uolų koridorius, liko tik pama- 
tai. Perpiešta pagal Bitelį 

Karalienė puotauja. Bareljefas iš Zindžirlio, atkastas Humano. Kaip paaiškėjo, tai vienas paskutiniųjų barel- 
jefu, kuriuos sukūrė hetitų menininkas: jis iškaltas Vill amžiaus pr. m. e. antrojoje pusėje, o jo įrašai yra 

Zindzirlio tvirtové su vidiniu gynybiniu sienu ir jtvirtintu vartu sistema. Schema pagal Liušana 


Hetitų auksakalystės meno pa- 
Vyzdys. Aukso indai iš Aladža 
Hiujuko, pagaminti maždaug II 
tūkstantmečio pr. m. e. pirmojo- 
Je pusėje. 


Hetitiškas liütas iš Zindžirlio, saugojes pietinius tvirtovės vartus. Iškaltas maždaug IX 
amžiuje pr. m. e. 


patalpoje Nr. 11, pamačiau ilgomis eilėmis gulint gerai išsilaikiusias molio 
lenteles. Kurdas, nelyginant kaimietė bulvienoje, mikliai prisirinko jų 
pilną krepšį. Su tuo laimikiu jis grįžo į mūsų namą ir atidavė jį Makridi- 
bėjui, kuris po to viską iškilmingai įteikė Vinkleriui.“ 

Tai pirmas pranešimas apie hetitų karalių valstybinio archyvo atradi- 
mo „metodus ir aplinkybes“. Bet ką gi galėjo daryti vargšas Kurcijus? 
Jis toliau rašo: ,,Man buvo apmaudu, kad kasinėjimai tokioje svarbioje 
vietoje yra patikėti vien kurdui Hasanui. Bet kai pasisiūliau jam padėti“ 
(tuo metu garsiausio pasaulyje archeologijos instituto specialistas siūlo 
savo paslaugas kaimo vaikinui!) ir „paprašiau leidimo sudaryti lentelių 
radimo vietos planą bei ištirti rastąją keramiką“ (kuri būdavo papras- 
čiausiai išmetama), ,,Makridis nesutiko. Jis atsakė, kad pagal susitarimą 
man nesą čia kas veikti. Girdi, apie iškastas molio lenteles jis pats prane- 
šiąs. Bet jis to nė sykio nepadarė.“ 

1907 metais Vinkleris paskelbė Bogazkėjaus radinių ,„preliminarinę 
apyskaitq". Visas mokslo pasaulis-sutiko ja su entuziazmu. Ir ne be 
pagrindo: dar šiandien ji tebėra svarbus žinių šaltinis. Joje buvo pirma- 
sis — tuo tarpu, suprantama, nepilnas — „hetitų karalių sąrašas“, apiman- 
tis laikotarpį nuo XIV amžiaus pr. m. e. vidurio iki XIII amžiaus pabai- 
tų vardus, kurie buvo žinomi iš egiptiečių įrašų ir iki tol skaitomi grynai 
„egiptologiškai“, t. y. tik spėliojant balsius (pavyzdžiui, Supalulu 
vietoj teisingo Šupiluliumas). Apie savo archeologinius metodus jis, tei- 
sybė, neužsiminė. Niekas jo šito ir neklausė — juk rezultatai aiškiai rodė, 
kad priemonės buvo tinkamos! į 

Nugalėtojai neteisiami. Šitai žinoma kad ir iš tų pačių hetitų doku- 
mentų. Tad Vinkleriui 1911—1912 metais buvo pavesta vadovauti naujai 
ekspedicijai į Bogazkėjų. Jis išvyko jau nepagydomai sirgdamas (grįžęs 
po metų mirė), lydimas slaugės, kuri dėl griežtų to krašto papročių tu- 
rėjo dėtis esanti jo žmona. Ir vėl iš to neišsenkamo pamirštos imperijos 
dokumentų šaltinio ištryško srovė... 

Kasinėjimai vyksta iki šių dienų. O radiniai vis nesibaigia. 

Tačiau Vinklerio ir visų kitų hetitologų bei istorikų džiaugsmą dėl 
neapsakomai gausių Bogazkėjaus radinių temdė viena aplinkybė. Mes jau 
esame ja minéje ir nieku būdu negalime jos pavadinti „smulkmena“. 

Mat, perskaityti ir suprasti buvo galima tik dali Bogazkéjaus dantiraš- 
tinio teksto—ta dalį, kuri buvo parašyta babiloniečių kalba, „senovės 
Rytų prancūzų kalba“, kitaip sakant, diplomatinę korespondenciją su už- 
sieniu. Teisybė, ir kitos lentelės buvo rašytos akadų dantiraščiu, bet visai 
nesuprantama Vinkleriui kalba. Perrašinėjant tekstus, jam išeidavo be- 
prasmiški žodžiai. Bet iš jų jis pažino, kad tai ta pati kalba, kuria para- 
šyti Arcavos laiškai. Ir tai, kuo jis jau seniai neabejojo, dabar tapo nenu- 
ginčijamu faktu: toji kalba —hetitu kalba. 

Taigi hetitų dantiraščio tekstai liko nesuprantami, taip, kaip ir heti- 
tų hieroglifai, kuriais buvo išmargintas Hamos akmuo ir lentelės, Garstan- 
go rastos Karchemiše. Pati hetitų kalba tebebuvo paslaptis, ir, kaip 
paaiškėjo, ne bet kokia, o užrakinta septyniais užraktais. 

Buvo aiškų, kad, neatskleidus tos paslapties, nepavyks pasinaudoti 
Bogazkėjaus radiniais, kad, nemokant hetitų kalbos, neįmanoma užbaigti 
hetitų istorijos, atgaivinti politinio, ūkinio ir kultūrinio jų gyvenimo pa- 
veikslo, kurio kontūrus, suteikusius tiek vilčių, nubrėžė rastieji dantiraš- 
čio tekstai, parašyti babiloniškai. 

Negi toje gausybėje lentelių, kurios perėjo per Vinklerio rankas, ne- 
atsirado né viena hetitų-egiptiečių arba hetitų-babiloniečių bilingva? 
Kad ir kaip neįtikėtina — ne! Beje, Vinkleris, padedamas „bulviakasio“ 
metodu dirbančio Hasano ir darbininkų, savavališkai atskiriančių tarpu- 
savyje susijusias lenteles, vargu ar būtų ją ir atradęs. Nieko jam ne- 
galėjo padėti nė geniali jo atmintis, nes kartais geriau yra pasikliauti 
tikslia apskaita ir tvarka darbo vietoje, negu genialumu. 

Tačiau nėra jokios abejonės, kad Vinkleris tokios bilingvos ieško- 
jo: juk bilingva yra natūralus išeities taškas kiekvienam kalbos iššifravi- 
hetitų kalbą“, tikrai sužinojome tik iš jo testamento. Bet niekur jo pali- 
kime nebuvo rasta jokių pastabų apie tą jo darbą, ir nė vienam tuome- 
tinių jo asistentų nei bendradarbių nepavyko aptikti, kur jis jas padėjo 
ar netyčia nukišo. 1915 metais Otas Veberis, netekęs vilties, pareiškė: 
„Šias savo pastabas, kaip ir daug ką kita, jis, galiausiai, bus sunaikinęs 
apmaudo valandėlę.“ 

J. A. KNUTZONAS ATSAUKIA SAVO TEIGINĮ 


Tačiau Vinkleris nebuvo vienintelis mokslininkas, bandes perskaityti 
dantiraštinę hetitų kalbą. Tai buvo perdaug opus klausimas, kad jam 
būtų galėję neskirti dėmesio daugelis tyrinėtojų, orientalistų ir filologų. 
Svarbiausi iš jų buvo įžymieji norvegų mokslininkai S. Biugė, A. Turpas 
ir ypač J. A. Knutzonas, kuris, kruopščiai ištyręs tekstus ir žodžių galū- 
nių kaitą, priėjo išvadą, kad hetitų kalba gali būti indoeuropietiška! Prieš 
jį bematant sukilo visas mokslo pasaulis: kaip gali rimtas tyrinėtojas ši- 
tokiu ,nefilologisku kling-klang metodu“ daryti tokias išvadas iš tekstų, 
kuriuose niekas nesupranta nė vieno žodžio, nekalbant jau apie sakinį! 
Knutzonas prisipažino prašovęs ir savo teiginį atšaukė... 

Neminėsime visų kitų mokslininkų, kurie taip pat mėgino iššifruoti 
dantiraštinę hetitų kalbą: jų vardai nepateko nei į istoriją, nei į vadovė- 
lius. Vis dėlto tarp jų buvo rimtų mokslo vyrų: kažkoks grafas Palinas, 
kuris „iššifravo“ egiptiečių hieroglifus , per vieną nemigo naktį, noréda- 
mas apsisaugoti nuo klaidų, kurias neišvengiamai sukelia ilgas galvoji- 
mas", vienas irzlus anonimas, kažkokiame hieroglifiniame egiptiečių 
šventyklos įraše perskaitęs „šimtus psalmių“, ir net išradingasis jėzuitas 
Atanazijus Kircheris, kuris egiptiečių hieroglifą, reiškiantį Romos impe- 
ratoriaus titulą, išvertė ilga fraze apie „dieviškąjį Moftą, semiantį iš dan- 
gaus drėgmę savo karalystei“. Čia tenkinsimės dviem vardais: Fridricho 
Deličo ir Ernsto Veidnerio. 

Profesorius Deličas (1850—1922), vokiečių orientalistikos korifėjus, 
pirmasis asirų kalbos gramatikos autorius, pasiekė tiek, kad 1914 metais 
galėjo paskelbti pirmuosius Bogazkėjaus archyvo tekstus, kuriuose, be 
kitko, buvo gramatinių nurodymų hetitų raštininkams ir hetitų-babilonie- 
čių-šumerų kalbų „žodynų“ nuotrupos; deja, mokslininkai tuo tarpu ne- 
turėjo ką su jais daryti. Tačiau atsidėti hetitologiniams tyrinėjimams 
Deličas neketino; jis ir toliau domėjosi tik asiriologija. 


„SIAURAS TARPEKLIS“ 


Po to, ką nuveikė Vinkleris, atskleisdamas hetitų kalbos paslaptis, 
mokslininkai daugiausia vilčių dėjo į vokiečių asiriologą Veidnerį (gi- 
męs 1879 metais). Šis energingas ir nuovokus, labai išsimokslinęs ir 
kruopštus vyras nuosekliai žingsniavo į tikslą. Kai, jo įsitikinimu, iki to 
tikslo bebuvo likę keli mėnesiai, nuskardėjo septyni Sarajevo šūviai, ir 

reicho mobilizacinés komisijos viršininkai nusprendė, kad toks žaliūkas, 
kaip Veidneris, užuot tyrinėjęs hetitų kalbą, gali imtis kokio rimtesnio 
darbo — pavyzdžiui, šukuoti artileristų arklius. 

Kai kaizerio artileristai (o kaip Jo Didenybė mėgo archeologiją!) ėmė 
versti Prancūzijos miestus griuvėsiais, panašiais į Chatušą, kai laborato- 
rijgse liko tik mokslininkai, kūrę tokius reikalingus daiktus, kaip kad 
nuodingosios dujos ir bombonešiai, kai nesuprantamų tekstų tyrinėtojams 
atsivėrė plačiausia veiklos dirva generalinių štabų dešifravimo skyriuo- 
se, niekas neabejojo, kad hetitologijos likimas nuspręstas. Bent jau karo 
metui. 

Hetitologija tuojau pat virto ,nereikalingiausiu iš visų nereikalingų 
mokslų“. Be to, Vinkleris buvo miręs, Knutzonas savo hipotezės atsisakė, 
o Veidneris negalėjo dirbti. Įvairių tautų hetitologai, apvilkti skirtingo- 
mis uniformomis ir pastatyti abipus spygliuotų vielų, laisvalaikio valan- 
dėlėmis prisimindavo radinius prie Bogazkėjaus ir dažnai pagalvodavo, 
jog to kaimo vardas turkiškai reiškia ne ką kita, kaip „siaurą tarpeklį“. 
Jiems rodėsi, jog tai simbolizuoja pragaištingą situaciją, kurioje atsidū- 
rė visa hetitologija. Ir jie baiminosi, ar tik šis siauras tarpeklis nesibaigia 
stačia uola. 

Iš tiesų buvo dar blogiau, nes Veidneris ėjo visai klaidingu keliu. 
Kaip vėliau paaiškėjo, jo pasirinktas dantiraštinės hetitų kalbos nagrinė- 
jimo metodas vedė į aklavietę. Taip buvo su hieroglifine hetitų kalba: 
argi galima suprasti nepažįstamą kalbą, užrašytą nepažįstamais rašme- 
nimis! 


HETITU PROBLEMOS 
SPRENDIMAS 


KETVIRTASIS SKYRIUS 


| SCENA ISEINA BEDRZICHAS HROZNAS 


ŽMOGUS, ISVEDES HETITOLOGIJA Iš AKLAVIETĖS 


Įvyko tai, ko niekas, visai niekas nelaukė: liepsnojant Didžiajam ka- 
rui, kuris pirmą kartą istorijoje gavo epitetą „pasaulinis“, krikščioniška- 
jam pasauliui antrą kartą ruošiantis taikos ir visuotinės brolybės šventę 
švęsti patrankų gaudesyje, artėjant dienai, kai prie kuklaus Kūčių stalo 
buvo pasigesta dvidešimties milijonų vyrų, tūnančių utėlėtuose apkasuo- 
se ir dvokiančiose lauko ligoninėse, Vokietijos ir Austrijos spaudoje 
pasirodė antraštėlė: „Hetitų kalba iššifruota!“ 

Savaime aišku, ji buvo neryški ir droviai kiūtojo po epochinės reikš- 
mės pranešimais, kad nenugalimoji vokiečių-austrų kariuomenė užėmusi 
Juodkalniją, kad prancūzų armija galutinai pakrikusi, o maršalas Žofras 
pašalintas ir t. t, po gausybės optimistiškų, pagyrūniškų straipsnių, tei- 
giančių, kad šį kartą būsiančios švenčiamos „paskutinės karo meto Ka- 
lédos" ir kad netrukus išaušią ,,„pergalės pavasaris“. 

Čekų laikraščiuose toji antraštė skambėjo truputį kitaip: „Čekų moks- 
lininkas iššifravo hetitų kalbą!“ O toliau straipsniuose, taip panašiuose į 
kits kitą, kaip karo korespondentų pranešimai iš Vienos kavinių, buvo 
kalbama, kad „nelengvą uždavinį iššifruoti tos kadaise galingos tautos 
kalbą — uždavinį, kurio išspręsti nepavyko daugeliui žymių kitataučių — 
ir anglų, ir prancūzų, ir vokiečių — mokslininkų, sėkmingai išsprendė, 
kaip kad su džiaugsmu galime pranešti, jaunas mūsų tautietis... Bedrži- 
chas Hroznas". 

Nuo daugumos kitų pranešimų, kuriuos skelbdavo karo meto spauda, 
Bedrzicho Hrozno pranešimas šiuo tuo skyrėsi: jis buvo teisingas. Nors 

mokslas tai pripažino tik po kelerių metų, bet... „Visi mes didžiavo- 
mės,— rašė savo atsiminimuose vienas senas vidurinės mokyklos moky- 
tojas, — kad čekų mokslininkas tokiu nepaprastu būdu prasimušė į pa- 
saulinio mokslo areną... Kartodami tauraus vyro vardą, mes jautėme tokį 
pat gaivinantj, mūsų sunkiais laikais taip reikalingą patriotizmą, kokį 
mumyse žadino mintys apie magistrą Janą Husą, Komenskį, Kolarą ir vi- 
sus tuos, kad ir negausius, mūsų tautos sūnus, kurių šlovė peržengė Če- 
kijos kalnų vainiką... Juk šis žmogus stojo į vieną gretą su garsiuoju 
Sampoljonul" Í 

Sj Zmogu, kurio gretinimas su Sampoljonu buvo né kiek neperdétas, 
dauguma Čekijos skaitytojų girdėjo minint pirmą sykį. Iš tiesų, jo var- 
das buvo geriau žinomas užsienyje, negu tėvynėje. Šis žmogus ėjo 
trisdešimt septintuosius metus, buvo Vienos universiteto profesorius, 
paskelbęs keletą reikšmingų darbų apie senovės Babiloniją ir Asiriją, 
apkeliavęs su mokslinėmis komandiruotėmis ir ekspedicijomis vos ne 
pusę pasaulio, o tuo metu, būdamas rinktinio „„Hoch-und Deutschmeis- 
ter" pulko raštininkas, dėvėjo karišką milinę ir kažkuriose Vienos karei- 
vinėse tvarkė kareiviškų batų ir guliašo konservų apskaitą. 

Šampoljonas perskaitė egiptiečių hieroglifus, būdamas „valstybės iš- 
daviku", Hroznas, atvirkščiai, uoliai tarnavo savo „plačiajai tėvynei“, 
kuri mokslininką paskyrė į tokį atsakingą postą. Ir iš tiesų, ką gi veikti 
kariuomenėje žaliūkui, turinčiam daugiau dioptrijų, negu pagal valsty- 
binę normą buvo leidžiama „patrankų mėsai“, ir nemokančiam nieko, 
visiškai nieko, išskyrus asirų, aramėjų, arabų, etiopų, hebrajų, persų, sa- 
biečių ir sanskrito kalbas (ir, savaime aišku, be graikų ir lotynų, dar apie 
pustuzinį gyvųjų kalbų)? Ir Hroznas uoliai tarnavo — taip uoliai, kad net 
sudomino tuo savo viršininką, kaizerio ir karaliaus armijos vyresnįjį lei- 
tenantą Kamergruberį. 

— Klausykit, jūs, inteligente! — vieną gražią dieną užkalbino jį links- 
masis vyrukas, amžinai įsipainiojęs į istorijas su kilmingomis panelémis, 
kurios jam kliudė vykti į frontą. — Kas jūs esate civiliniame gyvenime? 

— Drįstu pranešti: semitologijos profesorius, dar tiksliau — asiriolo- 
gijos specialistas! 

— Semi... semi... Kad ją kur velniai! O kaip jūs, viešnamio nekal- 
tybe, darote, kad jums čia sandėlyje nieko netrūksta? 

— Drįstu pranešti: nevagiul 

— Ką gi, bent kartą patikėsiu. O ką darot, kad nevogtų kiti? 

— Drįstu pranešti: stengiuosi visą laiką čia sėdėti! 

Ir Hroznas, norédamas paaiškinti, kaip jis leidzia laika, i$ cukraus dé- 
žės ištraukė ryšulį dantiraščio lentelių. 

— Kad Austrija turėtų dešimt tūkstančių semitologų, ji laimėtų karą! 
Prašykit atostogų! 

— Drįstu prašyti leidimo studijuoti! Tikiuosi, kad atsirastų galimybė 
tinkamai sutvarkyti tarnybos laiką... 

— Studijuokit sau kad ir nuo ryto iki vakaro, tik tegul nemato ponas 
majoras! Jis semitų nemėgsta! 

— Klausau, ponas. majoras nematys! 

Ir kaip Pontijus Pilotas pateko į poterius, taip vyresnysis leitenantas 
A. Kamergruberis pateko į hetitologija: Hroznas jam padėkojo už „ma- 
lonų palankumą“ savo veikalo „Hetitų kalba“ pratarmėje, kur jo vardas 
minimas šalia Veberio, Halilio, Makridžio ir Ungerio. 

Tame veikale, kuris 1917 metais išėjo vokiečių kalba Leipcige, buvo 
pirmą kartą smulkiai, sistemingai, labai argumentuotai aiškinamas hetitų 
kalbos žodyninis fondas, struktūra ir priklausomybė. Kartu su „Hetitų 
problemos sprendimu“ — 1915 metais paskelbtaja „preliminarine apyskai- 
ta" — ši monografija padarė Hrozną nemirtingą. 

Kalbėdami apie nemirtingumą, neperdedame. 

Žmonija niekada nepamirš žmonių, kurie pagausino jos žinių lobyną. 
O Hroznas įminė vieną didžiausių istorijos mįslių: prikėlė iš numirusių 
žodžius, kuriais kalbėjo žmonės, gyvenę daugiau kaip prieš trisdešimt 
amžių, privertė dešimtis generacijų didžios ir galingos tautos, apie kurią 
iš jos pačios niekuomet nieko negirdėjome, liudyti apie save — savo 
valstybiniais archyvais ir oficialiąja korespondencija, savo įstatymais, 
ūkinėmis knygomis, literatūros ir poezijos kūriniais. 

Be to, Hroznas atskleidė dar vieną paslaptį, labiausiai netikėtą visoje 
senovės Rytų istorijoje... 


JAUNYSTĖ, STUDIJOS IR DAR KARTĄ STUDIJOS 


Tokį epochinį atradimą padariusio žmogaus biografija „būtų įdomi, 
net jeigu ji būtų neįdomi". O iš tiesų jo biografija — tai didelis romanas, 
kuriame jaudinančius mokslininko laboratorinės veiklos epizodus, kaip 
de Kreifo kūriniuose, paįvairina nuotykingos kelionės dykumomis, pra- 
nokstančios Hanzelkos ir Zikmundo pasakojimus, ir detektyvinės proble- 
mos, panašios į tas, kurios neleidžia atsitraukti nuo Konan Doilio knygų. 
O. kad romanas nuo pradžios iki galo būtų dramatiškas, jame nestinga 

ir tragiškų klaidų, vertų žmogaus, kuris verčiau ieško ir rizikuoja nesék- 
me, negu ilsisi ant laurų. 

Bedržichas Hroznas gimė 1879 metų gegužės 6 dieną Lisoje prie La- 
bos, kuri tuomet, kaip ir dabar, buvo žavingas miestelis, nusidriekęs 
tarp pavyzdingai įdirbtų laukų. Jo tėvas, to miestelio evangelikų pasto- 
rius, buvo kilęs iš senos, tvirtos ir atkaklios Vosečeko valstiečių gimi- 
nės; motina Ana, mergautine pavarde Šimačkova, smulkaus krautuvinin- 
ko duktė iš netolimo Nimburko, gyvenimo optimizmu ir lakia vaizduote 
buvo visiška priešingybė griežtam ir pedantiškam pastoriui, žiūrinčiam 
į gyvenimą labai rimtomis akimis. Kai kurie vaikai paveldi tik teigiamus 
savo tėvų charakterio bruožus. Bedržicho Hrozno būde šie bruožai tary- 
tum dar labiau susikoncentravo ir sustiprėjo. 

Pasak paties Bedržicho Hrozno vėliau rašytų atsiminimų, šeimyni- 
nis gyvenimas Lisos klebonijoje buvęs „visiškai pavyzdingas ir tobulas, 
be jokio šešėlio“. Diena po dienos slinko griežtai pagal nustatytą tvar- 
ką — nuo rytmetinių poterių iki vakarinio Biblijos skaitymo. Namuose 
viešpatavo „kukli gerovė“, nors kaimo pastoriui, turinčiam penkis vai- 
kus (Bedržichas buvo vyriausias), tikrai turėjo būti nelengva. „Svarbiau- 
sia pramoga buvo šeimos iškylos į istorines vietas, kur veikė „čekų 

broliai“. 

Hrozno biografas ankstyvoje jo jaunystėje negali rasti nieko ypatin- 
go, visai nieko, kas pranašautų būsimą jo šlovę. Pasakojama, kad Šam- 
poljonas, būdamas penkerių metų, pats išmokęs skaityti: mintinai mokė- 
damas ,Téve mūsų“, perpratęs iš motinos maldaknygės atskirų raidžių 
reikšmę, o Hrozną skaityti ir rašyti išmokė vienklasės evangelikų mo- 
kyklos mokytojas Feras. Šešiametis Grotefendas spręsdavęs rebusus ir to- 
kiu būdu įvaldęs metodą, kurį vėliau sėkmingai pritaikęs Persepolio dan- 
tiraščio įrašams. Hroznas į tokius dalykus visai nebuvo linkęs. Tėvui, 
kuris pasakojes apie degančią Troją ir jos išnykimą nuo žemės pavir- 
šiaus, septynmetis Šlimanas pareiškęs: „Aš surasiu Troja. Kai užaugsiu 
didelis!" Hroznas prie vakarienės stalo girdėdavo biblinius vardus, su 
kuriais vėliau jam teko susidurti asirų ir babiloniečių dantiraščio lente- 
lėse, bet tuo tarpu negalvojo nieko gudriau, negu jo broliai ir seserys. 
Trumpai tariant, tai buvo normalus vaikas. 

Tėvas nusprendė jį būsiant pastoriumi, ir Bedržichas Hroznas ne- 
prieštaraudamas su tuo sutiko. Kelias į teologiją ėjo per gimnaziją, ir 
tėvas negailėjo nieko, kad tik jo sūnus galėtų mokytis Prahoje. 

1889 metu rugsėjo 1 dieną Hroznas įžengė į Akademine gimnaziją 
Smetanos krantinėje, geriausią vidurinę Prahos mokyklą. Dvidešimt Sep- 
tyni pirmokai greit jsitikino, kad mokytojas Drtina yra puikus Žmogus, 
o todėl ir lotynų kalba — įdomus dalykas; tokią pat nuomonę jie vėliau 
susidarė apie mokytoją Kalouseką ir graikų kalbą. Vis dėlto mirusiųjų 
kalbų studijoms iš jų galiausiai atsidėjo tik kuris-ne-kuris, o vienas net 
parašė: „Lotynų ir graikų kalbų pamokos buvo veikiau malonus žaidi- 
mas, negu mokomasis dalykas." 

„Nerašyk man tik tiek: „Mokytojai manimi nesiskundžia, stengiuosi 
nepamiršti Tavo įsakymų“, o rašyk man atskirai apie kiekvieną dalyką: 
iš lotynų kalbos išėjome tiek ir tiek, iš istorijos nagrinėjome tą ir tą, 
mokausi tiek ir tiek valandų!“ Ir Bedržichas Hroznas mokosi rašyti savo 
darbo apyskaitas ir kontroliuoti savo laiką. 

Atostogaudamas kartu su tėvu, jis intensyviai ruošiasi būsimajai pro- 
fesijai. „Graikų, lotynų kalbos, žinoma! Bet nepamiršk, kad visų Biblijos 
studijų pagrindas yra hebrajų ir aramėjų kalbos! Ir senovės Rytų istori- 
jal” Bedržichas Hroznas nepamiršta. Būdamas penktojoje klasėje, jis 
ima iš pigaus vokiško vadovėlio savarankiškai studijuoti hebrajų kalbą. 
Sekasi neblogai, ir po metų jis įninka į arabų kalbą. Herodoto „Istoriją“ 
jis skaito originalo kalba (kiti gimnazistai teikia pirmenybę Kvičalos 
vertimui) ir įsitikina, kad tai „kūrinys tiek pat poetinis, kiek ir istorinis, 
be to, nepaprastai sintetiškas: Graikija, Egiptas, Persija, kiekviena šalis 
atskirai ir visos kartu.“ 

Šeštokas Hroznas sugeba rasti laiko mokyklai, mokykliniams namų 
darbams, savarankiškoms studijoms, Tautos teatrui, gimnastikos salei ir 
skaitymui. „Pasakyk man, ką skaitai, pasakysiu, kas esi" Jo kortelėje 
įrašytos tik ką išėjusios Jiraseko ir Bodlero naujienos, „L'art et la vie“ 
(„Menas ir gyvenimas") ir „Naše doba” („Mūsų epocha"), Turgenevas ir 
Macharas, „Moderní revue" („Modernioji apžvalga") ir „Revue bibli- 
que" („Biblijos apžvalga“), Moljero pjesės ir Rigerio „Mokslinis žody- 
nas", kurį jis ima ir skaito paeiliui, tomas po tomo, „bendram išsi- 
lavinimui". Be to, jis vadovauja čekų ir prancūzų literatūros mėgėjų 
gimnazistų būreliui, kurį pats ir įkūrė. 

Žinoma, tokių dalykų įvairiais variantais galima rasti biografijose 
visų žmonių, kurių biografijos iš viso rašomos. Teisybė, čia krinta į akis 
potraukis filologijai ir senovės Rytams, bet jis išryškėja tik žiūrint atgal, 
iš jo nuveiktų darbų aukštumos. Ir, nors tai jau anaiptol „ne romantiš- 
ka“, šešiolikmetis Hroznas dar nežino savo gyvenimo uždavinio, nesispe- 

cializuoja, tiktai kaupia jėgas, domisi daugybe dalykų, nepamiršdamas 
ruošimosi būsimajai savo profesijai (evangelikų pastoriaus, kaip jam 
rodosi). Iš viso, jis elgiasi ne kaip genijus, bet kaip išmintingas jaunuolis. 

Tik pakilęs ganėtinai aukštai bendrojo lavinimo laiptais, turėdamas 
platų akiratį, jis pasirinks savo kelią. Kol kas tas kelias tebėra mažai 
ištirtas ir jam neprieinamas. Užtat jis veda į „paslaptis, kurios vilioja“! 
O tuo tarpu jam atsitiko anekdotiškas įvykis (vėliau jis dažnai apie tai 
pasakodavo, paskutinį kartą — kelios savaitės prieš mirtį, gulėdamas 
Stržešovicų karo ligoninėje), kuriame pirmą kartą atsiskleidė visas Hroz- 
no charakteris. Būdamas septintoje klasėje, jis stengėsi įsigyti asirų kal- 
bos vadovėlį. „Tuo metu neturėjau didesnio troškimo... Ir štai staiga ma- 
tau jį juridinio knygyno vitrinoje — Arklių turguje, kur dabar Vaclavo 
aikštė. Kodėl „juridinio“, nežinau, bet kainuoja du guldenus! Bene jūs, 
jaunuoliai, suprasite, ką tokiam gimnazistui tuomet reiškė du guldenai! 
Skaičiuoju: jeigu du mėnesius vakarienės valgysiu tik duonos, kas antrą 
dieną — pusę dešrelės... Ne, neišeina! Nubraukiu ir tą pusę dešrelės. Vis 
tiek dar neišeina! Tai buvo nelaimingiausia Vaandsis per visa laika, kai 
mokiausi Prahoje.“ 

Tačiau jo laukė ir didesnė nelaimė. 1896 metų vasario mėnesį staiga 
mirė jo tėvas, nesulaukęs nė penkiasdešimt metų. Šeima neteko maitin- 
tojo, o kartu ir buto, nes į Lisą turėjo atvykti naujas pastorius. Motina 
persikraustė į Koliną; į tą patį miestą atvyko ir Bedržichas Hroznas, nes, 
„Net ir nepaprastai kukliai gyvendamas“, negalėjo tikėtis baigti Prahoje 
gimnaziją. 

Tačiau nėr to blogo, kurs neišeitų į gera (turime galvoje ne asme- 
ninius Hrozno jausmus, bet būsimąjį jo gyvenimo kelią). Kolino gimna- 
zijoje dėstė dr. Justinas Vaclavas Prašekas, vienas čekų orientalistikos 
pradininkų, parašęs pirmąją čekišką senovės Rytų istoriją ir daugelį 
mokslo darbų, kuriais ilgai rėmėsi tiek Čekijos, tiek ir kitų šalių moksli- 
nė literatūra. Savo išsilavinimu ir pedagoginiais gabumais Prašekas būtų 
tikęs universitetui — deja, Karlo universitetui orientalistikos katedra, 
Austrijai valdant, buvo per didelė prabanga. Tad jis liko provincijos 
gimnazijoje. Sužinojęs, kad naujasis mokinys ketina, gavęs atestatą, stoti 
į teologijos fakultetą ir domisi Rytų kalbomis, Prašekas užvertė jį litera- 
tūra ir skyrė jam visą laisvalaikį. Bedržichas Hroznas iš jo sužinojo ne 
tik asirų kalbos ir akadų dantiraščio pradmenis, bet ir tai, kad mokslo 
darbuotojo pareiga — populiarinti savo tyrimų rezultatus. Mokytojas, 

kuris neuzdega savo mokinio,— prastas mokytojas. O Prašekas buvo pui- 
kus mokytojas. 

1897 metu liepos mënesj su pagyrimu išlaikes brandos egzaminus Ko- 
lino gimnazijoje, Hroznas, svajodamas apie orientalistiką, išvažiavo į 
Vieną stoti į evangelikų teologijos fakultetą (Čekijoje tokio nebuvo), 
kaip kad troško jo tėvas. 

— Kas dėsto senovės Rytų istoriją? 

— Jau dveji metai nėra kam. 

— Kieno asirų kalbos paskaitas galėčiau lankyti? 

— Asirų kalba čia nedėstoma. 

— O orientalistikos įvadas? 

— Žmogau, čia rengiami ne mokslininkai, o pastoriail Eik į filosofiją! 

Hroznas užpildė trisdešimt du formuliarus, reikalingus įstoti į teolo- 
-gijos fakultetą, o paskui nukako į filosofijos fakulteto dekanata ir ten 
padarė tą patį. O kodėl gi jam nepabandžius studijuoti dviejuose fakul- 
tetuose? Jeigu kai kas taip supranta akademinę laisvę, kad nelanko jo- 
kių paskaitų, tai kodėl šia laisve jis negalėtų pasinaudoti kitaip — išsyk 
lankydamas du paskaitų ciklus? 

Vienas universiteto santvarkos paradoksų buvo tas, kad būtent už 
šią antrąją interpretaciją grėsė bausmė. Hroznui teko rinktis (šiandien 
pasakytume Šilerio žodžiais: „Kaip Achilui tarp Ftijos ir nemirtingumo"). 
Mes žinome, kad jis buvo teisus, pasirinkdamas orientalistiką, bet jo mo- 
tina ir visi, kurie linkėjo jam gero, grąžė rankas sutrikusio Prašeko aki- 
vaizdoje: pastoriaus duona kad ir liesa, bet, tikra, o orientalistika — dėl 
dievo meilės, ką gali išmaitinti tas nepraktiškiausias iš visų mokslų! 

Deja, Hroznui čia nepasisekė: nors mieste prie puikaus žydrojo Du- 
nojaus turėtų (bent jau pagal žinomojo valso žodžius) kiekvienam išsi- 
pildyti visi troškimai, jame nebuvo nė vieno asiriologijos profesoriaus! 
Teisybė, niekas kitas jo ir nepasigedo, bet... Įžymusis semitologas dr. 
D. H. Miuleris, turėjęs dėstyti Hroznui tą dalyką, visą savo dėmesį ir 
visas paskaitas skyrė bemaž vien tik arabų kalbai. Asirų kalbą pagal 
tvarkaraštį jis dėstė tik vieną valandą per savaitę, o praktiškai — tik 
vieną valandą per mėnesį. Todėl Hroznas buvo priverstas ją studijuoti 
savarankiškai. Panašiai buvo ir su šumerų kalba, iš kurios vėliau išsi- 
vystė babiloniečių ir asirų kalbos. Visas skirtumas buvo tik tas, kad ji 
„apskritai nebuvo dėstoma. Juo uoliau Hroznas lankė kitas paskaitas, ku- 
rias skaitė šie profesoriai: 


61 


jau minėtas D. H. Miuleris — arabų kalbą ir Pietų Arabijos sabiečių 
kalbą, 

E. Zelinas — hebrajų kalbą, 

G. Bikelis — aramėjų ir sirų kalbas, 

M. Bitneris — naująją persų kalbą, 

J. Karabakas — senąją arabų kalbą, 

A. Hofneris — dabartinę arabų kalbą, 

L. Reinišas ir J. Kralis — senovės egiptiečių kalbą, 

K. Bajeris — senąją persų kalbą, 

L. Šrederis — Indijos kalbas ir sanskritą. 


(Kai po daugelio metų jį kažkas paklausė, kaip žmogus gali išmokti 
tuziną mirusių ir pustuzinį gyvųjų kalbų, Hroznas atsakė taip, kaip 
K. M. Čapekas Chodas jaunajam Karelui Čapekui, kuris jį klausė, kaip 
rašytojas rašo romanus: ,,Sédédamas, jaunuoli!") 

Tasai sunkiai įsivaizduojamas studijavimas seniai mirusių kalbų — 
kalbų su keisčiausiomis gramatikos ypatybėmis, leksikos skirtybėmis ir 
klastingais sintaksės vingiais — bene labiausiai stebina tuo, kad Hroznas. 
jį laikė ne tikslų, o tik būtina priemone teisingai suprasti litera- 
tūriniams paminklams, kuriuose glūdėjo senovės Rytų politinės, ekono- 
minės ir kultūrinės istorijos raktas. Tai turėjo būti tik pamatas, išeities 
taškas tolesnéms jo studijoms. „Be orientalinės filologijos, kuri buvo 
svarbiausia mano specialybė, norėjau atsidėti ir senovės Oriento istori- 
jai, kuri traukė mane tiesiog magiškai." 

Taip pat kantriai — ne pasyviai, bet veikliai, atkakliai, tikslingai — 
jis vienu metu studijavo ir paleografija, ir diplomatika, ir hermeneuti- 
ką!, ir archeologiją, ir Rytų tautų, „kiekvienos atskirai ir visų drauge“, 
istoriją, ir dar, ir dar... 

„Labai kukliai maitindamasis", Hroznas baigė studijas per nustatytą 


ketverių metų laiką ir 1901 metų liepos 29 dieną gavo filosofijos daktaro. 
laipsnį. 


Gave akademinį titulą, dauguma buvusių studentų paprastai nebe- 
studijuoja, o Hroznas — nebegalima sakyti, kad būtų tik pradėjęs — stu- 
dijavo toliau. Jis studijas tolydžio gilino. Jis dar prieš dvejus metus Zi- 
nojo, kuria linkme eis, teisybė, su sąlyga, jei... Bet jei kiti studentai ma- 
no, jog daktaro diplomas turi jiems visam amžiui duoti tarnybą, kodėl gi. 


— 


! Mokslas, aiškinantis senovinius tekstus. 

jis negalétu, diplomu remdamasis, bent vieneriems metams paprašyti 
stipendijos? 

Hroznas kreipėsi į profesorių Miulerj. Senasis rūmų patarėjas mėgo 
savo mokinį ir, dar skaitydamas jo disertaciją „Pietų Arabijos uolų įra- 
šai", kurioje vietoj įprastinės kompiliacijos buvo kūrybiškai išnagrinėti 
neseniai rasti sabiečių tekstai, šia linkme buvo ėmęsis išankstinių prie- 
monių. Austrijos religijos ir švietimo ministerijos valdininkai, kad ir 
murmėdami, jog profesorius proteguojąs ne itin lojalų studentą (valdi- 
niuose dokumentuose savo pavardę šis rašė su čekiška raide y!), galiau- 
siai pažadėjo: „„Pažiūrėsim, gal ką ir padarysim.“ 

Netrukus, būtent po mėnesio (taigi, neregėtai greitai, nes tuomet Vie- 
noje skubėjo tik Dunojus), Hroznas gavo pranešimą, kad jam skiriama 
vienkartinė 250 guldenų stipendija „mokslo žinioms toliau gilinti“. 

Tai reiškė — Berlynas! „Ir štai 1901 metų rudenį jau sėdėjau kaip 
mokinys prie Deličo kojų!" 

Profesorius Fridrichas Deličas stipendiatą iš Vienos priėmė nuošir- 
džiai, kaip kad moka didieji žmonės. Jis nusišypsojo, išgirdęs Hrozno 
prisipažinimą, jog tai, ką Sis iki šiol sužinojęs, tesa jo nežinojimo spra- 
gos. „Juk visi mes, asiriologai, esame, iš esmės imant, savamoksliai“ — 
nuramino svečią profesorius. Wir sind doch alle... Ir aukštas, liesas, į 
poetą panašus neryžtingas jaunikaitis nesiliauja mintyse kartojęs tą 
„mes“, kuriuo prasidėjo profesoriaus frazė. Didysis Deličas priėmė jį į 
savo draugiją, ir jo „mes“ nebuvo pluralis majestatis! 

Po to Hroznas prisistatė profesoriams Zachanui ir Bartui, dviem žy- 
miausiems Vokietijos semitologams. Pasisekė .jam ir su Vinkleriu: gar- 
susis asiriologas tą šaltą 1901 metų rudens rytmetį visai atsitiktinai buvo 
gerai nusiteikęs. 

Deličas klausia Hrozną, kurį klausimą šis norėtų nagrinėti jo semi- 
nare. Hroznas peržiūri temų sąrašą: „Tokios ir tokios šventyklos tekstų 
aiškinimas“, „Metinių iškilmių tokio ir tokio dievo garbei apeigų anali- 
zé.." — ir jo žvilgsnis užkliūva už temos, iki šiol niekieno nenagrinėtos, 
iki šiol niekieno neliestos. Jis svarsto. Juk ekonomika — tai pamatas; 
žmonėms pirmučiausia reikalingas maistas, drabužis, būstas, tik po to 
ateina visa kita... O pinigai ekonomikoje — tas pat, kas kūne... 

— Jei leisite, pone profesoriau, — „Senovės Babilonijos pinigai! 

Primetame Hroznui marksistinį mąstymo būdą? Ne, Hroznas niekada 
nebuvo marksistas, niekada neskaitė Markso žodžių apie lemiamą eko- 
nominés bazės vaidmenį, apie tai, kad „visuomenės materialinės sąlygos 

nulemia visą visuomeninį ir kultūrinį antstata”. Jis žiūrėjo į senovės istori- 
jos problemas moksliškai, todėl jau pirmajame darbe, kuriam laisvai pa- 
sirinko temą, visą dėmesį skyrė klausimui, kuris marksizmo požiūriu yra 
svarbiausias. 

Jis išstudijavo literatūrinius šaltinius ir pačių babiloniečių tekstus, 
ypač išlygas dėl baudų ūkinėse babiloniečių sutartyse, kurių bendrieji 
ekonominiai ir finansiniai terminai tebebuvo visai neištirti, ir „išaiškino 
tuos nesuprantamus iki šiol posakius nauju būdu, kuriam Deličas pritarė, 
igalindamas jį paskelbti tą darbą antrašte «Babilonijos pinigai»". 

Toji nedidelės apimties studija vėliau buvo išspausdinta Deličo asi- 
riologinių darbų rinkinio IV tome ir savitu temos traktavimu bei naujais 
duomenimis bematant išgarsino Hrozno vardą visame mokslo pasaulyje. 
Labai būdinga to meto sąlygoms, kad čekų mokslininko vardas pasiekė 
Čekiją — teisybė, tik siaurą specialistų ratą — net per Berlyną. Mes šiek 
tiek papildysime kuklų tos studijos įvertinimą, pateiktą ankstesnėje pa- 
straipoje (kuklų dėl to, kad jo autorius yra pats Hroznas): pusės šimt- 
mečio mokslo pažanga jos nepaneigė, ir viso pasaulio specialioji litera- 
tūra remiasi ja iki šioll 

Bet pinigai —tai dar ne viskas, net ir senovės Babilonijoje. Už jų 

slypi darbas, o senovės Babilonijoje — pirmiausia žemdirbystė. Prieš 
tūkstančius metų tasai kraštas buvo ištisas žydintis sodas, išvagotas tūks- 
tančių dirbtinio drėkinimo kanalų, maitinantis savo javais ir kitais Že- 
més vaisiais milijonus žmonių. Vien tik Babilono miestas, kukliausiais 
senovės duomenimis, turėjęs daugiau gyventojų, negu visa Mesopota- 
mija, baigiantis XIX mūsų eros amžiui. Šitoji negyvenama, dulkėta dy- 
kuma su vienišais kauburiais, vėjo supustytais ant kitados garsių miestų 
griuvėsių, buvo šalis, kurioje Biblija, ir ne be pagrindo, buvo įkurdinusi 
rojų. Kas sukėlė tokią siaubingą permainą? Žinoma, karai, užkariautojai. 
Bet argi tai įvyko ne todėl, kad jie sunaikino šio krašto žemdirbystę, su- 
naikino prielaidas atkurti žmonių gyvenimą, kuris paprastai iš naujo at- 
gimdavo net po didžiausių karo audrų? Ir Hroznas vėl ieško dalyko 
esmės. Jis tyrinėja Mesopotamijos žemdirbystę, svarbiausią tuometinio 
ūkio šaką, stengiasi sužinoti, ką yra apie ją pasakę patys babiloniečiai 
ir asirai, taip .pat jų pirmtakai nuo Eufrato ir Tigro žiočių — šumerai. 
Taip sukuriamas veikalas „Javai senovės Babilonijoje“, kuriam medžiagą 
Hroznas rinko dvylika metų, ne kartą nukrypdamas į kitas sritis ir nu- 
galėdamas nemažus gyvenimo sunkumus, 

Šioje vietoje keletas žodžių apie ta 250 puslapių knygą, išleistą 1913 
metais, gal ir pažeis chronologinį nuoseklumą, bet ne dėstymo sistemą. 
Hroznas joje nustatė, kurių rūšių javai buvo auginami Mesopotamijoje 
prieš keturiasdešimt — penkiasdešimt amžių ir kokia buvo ekonominė jų 
reikšmė. Svarbiausias javas buvo dvieiliai kviečiai, šumerų-akadų teks- 
tuose vadinami bututtu. Jis išaiškino, kad buvo auginami ir linai, se- 
zamas (akadiškai šamaššamu), lęšiai, pupelės, žirniai, iš vaismedžių — da- 
tulių palmė (,360 jos panaudojimo būdų... šlovino specialus himnas“), 
be to, figmedis, vynmedis, obelis. „Iki 1913 metų nebuvo žinoma, kad 
senovės šumerai ir babiloniečiai turėjo taip pat alų ir jį gamino iš 
salyklo. Iki tol buvo manoma, kad, be vynuogių vyno, tos tautos Zi- 
nojo tik datulių vyną, babiloniškai vadinamą šikaru. Tik 1913 metais 
veikale «Javai senovės Babilonijoje» (psl. 140 ir toliau) aš nurodžiau, 
kad jau nuo seniausių laikų šumerai ir babiloniečiai žinojo alų bei sa- 
lyklą ir kad tas gėrimas jų krašte buvo labai paplitęs. Man pavyko XXV 
ir XXIV a. prieš Kristaus gimimą šventyklų inventoriuose rasti labai senų 
įvairių alaus rūšių gaminimo receptų. Įdomu, kad babiloniečiai žinojo 
«tirštąjį alu», «juodąjį alu» ir «raudonąjį alu». Tai seniausi iš visų esamų 
alaus receptų.“ 

Pusės tų atradimų ir naujų žinių apie tolimiausią Rytų kraštų praeitį 
kitam būtų pakakę tapti akademiku, tačiau net ir jų visuma neturėjo 
dar nė pusės to Hrozno veikalo reikšmės. Kur yra javų, ten turi būti ir 
plūgas arba bent kauptukas (iš brandžiųjų senovės kultūrų tik Vidurinės 
Amerikos majai ir astekai nežinojo tų įnagių, nes jų „javas“ buvo kuku- 
rūzas). Hroznas nustatė, kad šumeriškas kauptuko pavadinimas mar (ba- 
biloniškai marru) nesvetimas ir senovės egiptiečių kalbai, kuri kauptuką 
arba kastuvą taip pat vadino m[a]r. Be to, jis įrodė, kad šitaip yra ir su 
šumerų žodžiu bututtu: dvieilius kviečius egiptiečiai vadino b[u]t[u]t. 
Tačiau šumerų kultūra buvo kur kas senesnė, negu egiptiečių; archeolo- 
ginės iškasenos liudijo, kad seniausiais laikais Mesopotamija buvo pra- 
lenkusi Egiptą net puse tūkstantmečio!! Kokią išvadą iš to padarė Hroz- 
nas, ypač kai įsitikino, kad toks pat ryšys sieja daugelio kitų kultūrinių 
augalų, padargų (kaip kad plūgo arba žagrės), gėrimų, valgių pavadini- 
mus, pagaliau statybininkų, skulptorių, dailidžių, puodžių, kalvių amato 
terminus? Tokią pat, kaip ir skaitytojas: kad tuos žodžius kartu su daik- 
tais, kuriuos jie reiškia, egiptiečiai pasisavino iš šumerų arba šumerų- 


! Hrozno teiginiui, kad šumerų kultūra esanti senesnė už egiptiečių kultūrą, šiuo metu 
specialistai nepritaria. 

babilonieCiu. Tai buvo, be abejo, revoliucinis atradimas: iki tol manyta 
priešingai, būtent, kad pirmieji, kurie augino kviečius, naudojo (o gal 
net išrado) plūgą ir t. t., buvę egiptiečiai. Jau sulaukęs septyniasdešimt 
metų ir pagarsėjęs visame pasaulyje, mokslininkas vis dar didžiavosi tuo 
savo jaunystės laikų atradimu. ,,..Patikslinau,— rašė Hroznas,— senovės 
Egipto kultūros santykius su šumerų-babiloniečių kultūra. Kruopščiausiai 
išnagrinėjęs tūkstančius senovės šumerų ir babiloniečių ūkinių dokumen- 
tų, įrodžiau seniausios Egipto kultūros priklausomybę nuo šumerų-babilo- 
niečių kultūros.“ 

Morisas Meterlinkas yra pasakęs, jog tas, kuris rašo apie termitus, 
išaukština juos prieš kitas skruzdėles, o knygos apie vapsvas autorius. 
linkęs priskirti joms savybes, kurių neturinčios bitės. Tad ir daugelis 
egiptologų sukilo ginti „savosios kultūros“ pirmumo; tačiau Hrozno te- 
zés, ,nepaneigiamiems įrodymams spaudžiant“, mokslo pasaulyje paėmė 
viršų. Bet visa tai buvo jau daug vėliau... 

O tuomet, 1901 metais, šio didžio veikalo kūrimo keliu Hroznas Ber- 
lyne žengė vos pirmuosius žingsnius. Tai buvo ta darbo stadija, kai 
mokslininkas dar tik ieško, vertina ir renka medžiagą, nė nežinodamas, 
ar galės ir kaip galės ją panaudoti. Labai vertingų duomenų apie žemdir- 
bystę galėjo suteikti, pavyzdžiui, religiniai tekstai: natūrinių aukų sąra- 
šai, aukojimo terminai, šventyklų inventoriai ir t. t., ir, žinoma, poemos, 
šlovinančios gamtos dievus, „iš kurių malonės žemėje teauga brandžios 
javo varpos, o ne karčios gilės“. Be kitko, Hroznas studijavo ir „himnus 
dievui Ninibui“, studijavo kruopščiai ir iš originalo, kaip dera tikram 
mokslininkui. Jis lygino dvikalbius himnų tekstus — šumeriškąjį ir babi- 
loniškąjį, ir vis jam išeidavo kažkas ne taip. Pirmiausia užkliuvo jau pats 
to gamtos dievo vardas: ar iš viso, t. y. babiloniečių mitologijoje, egzis- 
tuoja toks dievas Ninibas? Tyrinėtojas prašo profesorių Deličą patarimo. 
Ilgai sėdi abu vyrai prie tekstų — dabar jau kaip lygus su lygiu, nes, 
susidūrus akis į akį su problema, mokslininko titulas nebetenka reikšmės. 

— Klausimo negalima išspręsti, kol nėra paskelbti kiti himnai, — sako 
profesorius Deličas. Ir jis teisus. 

— Kur yra neskelbtieji originalai? — klausia Hroznas. 

— Londone. 

— Ar galiu vykti jų pažiūrėti? 

Apykurtis Deličas prašo pakartoti klausimą, o po valandėlės taria: 

— Duosiu Jums rekomendaciją. 

Praslinkus savaitei po to pokalbio (tai buvo 1902 metų gegužės mé- 
nesi), Hroznas pirmą kartą išvydo jūrą. Paskui švininiame horizonte iš- 
kilo baltos Duvro uolos. O kai po dviejų mėnesių jos vėl išnyko iš aki- 
račio, Hroznas džiaugėsi ne veltui praleidęs tiek dienų ir naktų niūriame 
Britų muziejaus pastate. Jis nukopijavo dar neišleistus fragmentus, paly- 
gino juos su publikuotu šumerų-babiloniečių tekstu ir nustatė, kad „jų 
herojus yra dievas Ninurtas, lemiantis įvairių mineralų likimą“. Tokiu 
būdu jis nuneigė nesamą Ninibą, be to, įrodė, kad „tai ne himnai, bet 
dalis didelio epo, iš kurio išliko dvi didelės poemos". 

Rekonstruotus tekstus Hroznas perrašė, išvertė ir papildė išsamiais 
filologiniais komentarais (Ninurtą jis jau tuomet siūlė vadinti Ninragu). 
Berlyno Pietvakarių Azijos draugija 1903 metais juos išleido pavadinimu: 
„Šumerų-babiloniečių mitai apie dievą Ninragą (Ninibą)“. Nors mums 
sio darbo reikšmė — tiek šių laikų žmogaus interesų požiūriu. tiek lygi- 
nant su tolesniais Hrozno atradimais — gal ir atrodo visai nedidelė, bet 
šis darbas susilaukė to, ko nedažnai susilaukia tos rūšies veikalai: 1914 
metais jis buvo išleistas pakartotinai! 


PASAKISKA VIETA, NORS IR BE ALGOS 


Deja, tais laikais moksliniai laimėjimai buvo viena, o galimybė dirbti 
mokslinį darbą — visai kas kita. Šiandien stačiai neįtikėtina, kad Hroznas, 
išvykdamas iš Berlyno, net nežinojo, kaip reikės pragyventi. Stipendijos 
jam niekas nepratęsė, etatinės asistentų vietos buvo užimtos (nors ir 
iš „asistento pašalpos“ sunku buvo net prasimaitinti). Tad ką mūsų eros 
XX amžiaus pradžioje turėjo daryti Žmogus, gerai nusimanantis tik apie 
XX amžių prieš mūsų erą? 

Dabar Hroznui rūpėjo jau ne senovės Babilonijos pinigai, bet tai, iš 
kur gauti pinigų, kad būtų galima verstis ano meto Austrijoje. Ir iš vi- 
so — kaip toliau gyventi? Ar ieškoti vietos Koline, kuris, teisybė, išsi- 
driekęs gražioje lygumoje, bet toli nuo spindinčių mokslo viršūnių? Dės- 
tyti gimnazijoje dalykus, kurių pats nuo gimnazijos laikų nesimokei? Kur 
nors įstrigti, kaip kad Prašekas, ir dirbti orientalistikos srityje laisvalai- 
kiu, panašiai kaip kiti kolekcionuoja vabalus? Ar jis turi teisę išsižadėti 
savo tikslo — o koks, teisybe sakant, tas tikslas? Veikiau tai pomėgis, 
svajonė, aistra: tyrinėti senovės Rytų praeitį, bėgti kaip Faustas, paskui 
„nežinomybę, kuri vilioja“, atskleisti tai, ko dar niekas pasaulyje nežino, 
pažinti sau ir pasauliui! 

Visoje monarchijoje tebuvo viena vieta, kur jis galéjo nemesti orien- 
talistikos, kur buvo bibliotekų ir muziejinių rinkinių, specialiosios litera- 
tūros ir daiktinių tyrinėjimo objektų. Ta vieta buvo Viena. Bet ar pavyks 
ten gauti vietą? 

Jam pavyko. Teisybė, ne be sunkumų ir tik energingai užtariant bu- 
vusiems jo profesoriams. Hroznas tapo Vienos universiteto bibliotekos 
praktikantu. Ten jis buvo patenkintas, galėjo naudotis visomis knygomis, 
ir visos naujienos ėjo per jo rankas. „,Pasakiška vieta,— rašo jis 1902 me- 
tų rugsėjo mėnesį J. V. PraSekui,— teisybė, kol kas be algos, bet vaka- 
rais esu laisvas.“ 


Ištisus šešiolika metų ištarnavo Bedržichas Hroznas Vienos universi- 
teto bibliotekoje. Pirmaisiais metais jis negaudavo algos. Niekas niekada 
nesužinojo, iš ko jis tuo metu gyveno ir maždaug kiek gaudavo per die- 
na kalorijų. Ištvėręs tuos metus, jis pateko į „algos gavėjų sąrašą“, o pa 
to slinko juo aukštyn normaliu vėžlio tempu, kaip visi kultūros žinybos 
tarnautojai, kol pagaliau 1909 metais pasiekė bibliotekininko etatą ir 
vardą. Šitai davė jam drąsos vesti. (Panelė Vlasta Prochazkova greit įsi- 
tikino, kad gyvenimas su tuo „truputį nepraktišku" vyru ne visada yra 
lengvas; tačiau juodviejų keturiasdešimtmetė santuoka įrodė, jog didieji 
žmonės nebūtinai privalo turėti ,nepakenCiamas žmonas“, jog šitai vei- 
kiau antikos laikų prietaras, o ne statistikos paliudytas faktas.) 

Hrozno karjera prasidėjo ne itin sėkmingai. Iš tokio neapmokamo 
praktikanto buvo reikalaujama, kad jis būtų už žemę tylesnis, už žolę 
žemesnis ir kiekviena proga džiūgautų vien jau dėl to, kad iš viso gy- 
vuoja. O Hroznas parodė „negirdėtą akiplėšiškumą“: 1903 metų pabaigoje 
jis paprašė „neeilinių atostogų išvykti su moksline ekspedicija į Šventąją 
žemę“. Rūmų patarėjas Hasas, bibliotekos direktorius, niekad nenusišyp- 
santis pikčiurna, kuriam ir laidotuvių apeigos atrodė perdaug linksmos, 
atmetė prašymą, kuriame buvo minėtieji žodžiai, ir už bausmę perkėlė 
Hrozną į abonementą. Tai buvo „katorga“, kurios visi bijojo: to skyriaus 
tarnautojai be paliovos nešiojo krepšius knygų, išduodamų skaitytojams, 
ir turėjo dar prieš tai jas peržiūrėti ir mikliai įregistruoti. „Mūrininkai, 
stačiusieji Babelio bokštą, negalėjo dirbti nei greičiau, nei labiau įtemp- 
tai.” Hroznas, žinoma, ištvėrė, o paskui atėjo „nurodymas iš aukščiau". 

Tuo nurodymu pasirūpino profesorius E. Zelinas, semitologas ir Bib- 
lijos žinovas, dar teologijos fakultete dėstęs Hroznui hebrajų kalbą. 1903 
metais jis grįžo iš sėkmingos ekspedicijos po Palestiną, Taaneko kalvoje, 

be kitko, radęs keturias dantiraščio lenteles. Prisimines savo mokinį, Ze- 
linas davė jam tas lenteles iššifruoti. Hroznas šią užduotį sėkmingai atli- 
ko, lentelių tekstą išvertė, išaiškino, papildė savo komentarais ir po to 
visą tą darbą išspausdino Vienos Mokslų akademijos , Pranesimuose" 
(„Dantiraščio tekstai iš Taaneko", 1904). Dabar jis, kaip asiriologas, turėjo 
lydėti Zeliną į naują ekspediciją po Palestiną, kad kasinėjimų vietose iš 
karto verstų dantiraščio tekstus, kurių buvo tikimasi rasti, 

„Karštai trokšdamas pažinti tuos kraštus, kurie mums, europiečiams, 
yra tokie paslaptingi“, Hroznas išsirengė į kelionę. Prisikrovė prireiksian- 
čios asiriologinés literatūros ir, „gerokai sumišęs“, ją vėl iškrovė, j,iSsky- 
rus keletą bütiniausiu veikalų“, kad liktų vietos asmeniniams daiktams, 
kuriuos pasiimti jam patarė Zelinas. Po to atėjo diena, kai jaunasis tyri- 
nėtojas kartu su savo profesoriumi sėdo į Orient-ekspreso pirmosios kla- 
sės vagoną ir, virpėdamas iš susijaudinimo, išvažiavo į Rytus. Visą ke- 
lią jam iš galvos neišėjo pirmosios ir trečiosios klasės bilieto kainos skir- 
tumas: už tuos pinigus jis būtų galėjęs mažiausiai du mėnesius be jokio 
rūpesčio pragyventi! „Rytietiškoje prabangoje, kuria trykšte trykšta 
Stambulas“, jis pirmiausia susirado Karališkąjį Otomanų muziejų ir, su- 
sižavėjęs jo rinkiniais, pasižadėjo sau, kad ir kas būtų, į jį dar kartą 
grįžti. Tai įvyko tik po dešimties metų. Bet šitai jau kito skyriaus tema. 

„Rytą garlaiviuku iš Galatos persikėlėm į azijinį Stambulo krantą, į 
kvartalą, vadinamą Haidar-paša... Po to ilgai važiavome jūros pakrante, 
nuostabiomis vietomis... Pajūrio šlaituose čia stūkso Stambulo turčių vi- 
los, gražių sodų ir parkų apsuptos... Per derlingą, gerai įdirbtą kraštą, 
pro trešnių, abrikosų ir tutmedžių sodus, vietomis per neapžvelgiamus 
aguonų laukus... Vėliau kraštovaizdis visai pasikeičia. Laukai ir sodai 
užleidžia vietą plačioms ganykloms ir dirvonams, vietomis akmeningiems, 
dar kitur pelkėtiems. Dabar jau keliaujame per tipišką Mažosios Azijos 
vietovę, daugiausia per dykus tyrus, kuriuose nėra sodybų ir beveik ne- 
matyti žmogaus veiklos žymių. Tik kur-ne-kur ganosi vienišos angorinių 
ožkų arba avių bandos, o dar kitur monotonišką vietovaizdį kiek pajvai- 
rina dideli pulkai gandrų, braidančių po seklias balas.“ 

Ši citata paimta iš vėlesnio Bedržicho Hrozno veikalo, nes apie savc 
pirmąją kelionę „tūkstantmečių pėdsakais“ atsiminimų jis nepaliko. Ben: 
jau tokių, kurie įgalintų skaitytoją gyvai įsivaizduoti šalis, per kurias ji: 
keliavo, ir pažiūrėti į jas taip, kaip jis žiūrėjo. Tik iš asmeninių laiškų i 
paskelbtų straipsnių matome, kad jis kreipė dėmesį ne tik į gamtą, be 
ir į tų šalių gyventojų „ypatingą gyvenimo primityvumą“ ir „apskrita 

zema viso to krašto gyvenimo lygi, kuris daug kuo primena Europos vi- 
duramžius". Tos šalys — tai Turkija, Sirija, Palestina ir Egiptas. 

Šita kelionė Hrozną nepaprastai praturtino: mokslininkas, kuris iki 
tol Orientą pažinojo tik iš rašytinių šaltinių, nagrinėtų kabineto priete- 
moje, pirmą kartą pamatė jį savo akimis, skaisčiai nušviestą saulės. Be to, 
pačioje kasinėjimų vietoje jis susidūrė su archeologo darbo technika ir 
metodika, o tai jam labai pravertė po dviejų dešimtmečių. Tačiau ir apie 
tuos dalykus geriau kalbėti kitame skyriuje. Čia tik paminėsime, kad nau- 
jieji Zelino kasinėjimai Taaneko kalvoje, kad ir nepadarę perversmo 
moksle, buvo sėkmingi. Čia surastus (kaip ir buvo tikėtasi) dantiraščio 
tekstus Hroznas išvertė ir taip pat išspausdino Vienos Mokslų akademijos 
„Pranešimuose“ („Naujai rasti dantiraščio tekstai iš Taaneko", 1905). 

Kai pasirodė šis straipsnis, Hroznas vėl dirbo senojoje vietoje, biblio- 
tekoje, o „laisvais vakarais“ ruošėsi įžanginei paskaitai, kurią po to, 
1905 metų spalio mėnesį, skaitė Vienos universitete kaip „semitų kalbų 
privatdocentas, ypatingai akcentuojantis dantiraščio studijas“. 

Šią pirmąją jo paskaitą prisimena akademikas Janas Ripka, davęs 
pradžią iranistikai Čekoslovakijoje. Tuomet jis buvo Vienos universiteto 
filosofijos fakulteto pirmojo semestro klausytojas. Pasak J. Ripkos, jis 
užsirašė Hrozno paskaitą, nes jam „patiko tasai drąsus y jaunojo privat- 
docento pavardéje". Auditorijoje Nr. 16, iš kurios atsiveria gražus vaiz- 
das į Ringštrasę, susirinko koks tuzinas smalsuolių (jų tarpe buvo Vikto- 
ras Christianas, būsimasis Vienos universiteto asiriologijos profesorius, 
Haris Torčineris, vėliau tapęs Jeruzalės universiteto hebraistikos profeso- 
riumi, ir gruzinas Kakabadzė, būsimasis Tbilisio universiteto istorijos pro- 
fesorius). Tačiau docentas kalbėjo tokia gryna vokiečių kalba, kad Rip- 
ka suabejojo, ar tai tikrai jo tautietis. Hroznas jo pavardę įsidėmėjo, ir 
kai bibliotekoje sykį jam į rankas pakliuvo Ripkos formuliaras, pasišaukė 
ji prie langelio ir pasiūlė susitikti. ,,Paslaptis, gaubianti jaunojo asiriolo- 
go asmenį, kaip mat buvo atskleista.“ 


EKSTRAORDINARINIS PROFESORIUS VISA ŠIO ŽODŽIO PRASME 


Netrukus po Hrozno habilitacijos buvo bandoma jį perkelti į Prahos 
universitetą. Iniciatyvos ėmėsi profesorius Golas, kurio istorinių šaltinių 
interpretavimo metodą lygiai taip pat vertiname, kaip kad nesutinkame 
su jo iškelta Čekijos istorijos koncepcija. Golas su Hroznu buvo jau su- 
sipažinęs — teisybė, tik už akių: iš jo straipsnio apie senovės Babilonijos 

pinigus. Taciau net šiam Ceku prolesoriui-aristokratui, Vienos parlamento 
aukštųjų rūmų nariui, nepavyko išsirūpinti, kad Karlo universitete būtų 
įsteigta orientalistikos arba senovės istorijos katedra.  Hroznas liko 
Vienoje. 

Jis dirba bibliotekoje (ištisą dieną), rašo „Javus“ (laisvais vakarais), 
dėsto universitete (be honoraro) ir rašo straipsnius vokiškiems asiriolo- 
gijos žurnalams (irgi be honoraro). Tuose straipsniuose nagrinėjamos fi- 
lologinės problemos, senovės Babilono dinastijų chronologija, asirų-babi- 
Joniečių mitai, vadinamojo Maništuso obelisko, vieno seniausių pasaulyje 
teisinių dokumentų, vertimas. (Maništusas, Babilonijos karalius, valdė 
maždaug 2335 — 2321 m. pr. m. e., taigi apie pusę tūkstantmečio seniau 
už pirmąjį istorijoje didį papročių teisės kodifikatorių Hamurabį. Tai bu- 
vo nuožmus užkariautojas. Atkreipkime dėmesį į tai, kaip jo karo žy- 
gius apibūdina Hroznas: „Jis persikelia laivais į kitą Persų įlankos kran- 
tą, kur įveikia galingą 32 karalių sąjungą ir užvaldo Irano sidabro bei 
brangiųjų akmenų kasyklas; ir čia matome šumerų-akadų užkariavimų 
ekonominį užnugarį: visų rūšių žaliavų trūkumą Babilono sąnašinėje ly- 
gumoje.“ 

Ar neblaško Hrozno jėgų visos tos skirtingos, tarp savęs nesusijusios 
problemos? Gal tik iš pirmo žvilgsnio. O iš tiesų kiekvienas tų straipsnių 
vra jau nušlifuotas akmuo, paruoštas didžiajai mozaikai, kurios planas 
kol kas tebėra kūrėjo galvoje. Juk jau tuo metu jaunasis mokslininkas 
turi užsibrėžęs drąsų, didingą tikslą — parašyti ,Seniausiaja Pietvakarių 
Azijos istoriją“, platų apibendrinantį veikalą, kuriame būtų išdėstyta se- 
novės tautų ūkio, politinio gyvenimo bei kultūros istorija, ir ne tik „kiek- 
vienos tautos atskirai“, bet ir „visų kartu" su ju tarpusavio ryšiais! Kad 
autorius, būdamas docentu, paskelbė šio didelio sintetinio veikalo tik 
„pirmąjį tomą“, tikriau sakant — „parengiamąją studiją“, pačiam veika- 
lui nepakenkė. Hroznas jo niekada neišleido iš akių, nuolat rinko jam 
medžiagą ir tik po keturiasdešimt metų ryžosi jo imtis — kaip jis sakė, 
„geriau pasiruošęs“. 

Iš tiesų panašu į likimo patyčias, jog visi tie įtempto darbo ir moksli- 
nių laimėjimų metai buvo kupini nesėkmių, nusivylimų ir smūgių, dėl 
kurių ne visada kaltas tik Hrozno nemokėjimas tvarkyti asmeninių rei- 
kalų. 

Jau keturiolika metų ištarnavęs, šešeri metai vedęs, tapęs dviejų duk- 
terų tėvu, Hroznas uždirba mažiau už Vienos dujų fabriko tarnautoją, 
viengungį savo kaimyną, gyvenantį „pelningame name“ Grincinge. Viltys 

tapti profesoriumi Prahoje žlugo. 1913 metais jis gavo iš Leideno pasiū- 
lymą dalyvauti konkurse dėl profesoriaus vietos ką tik įsteigtoje to mies- 
to universiteto asiriologijos katedroje. Hroznas pasiuntė savo darbų at- 
spaudus ir ėmė mokytis olandų kalbos. Jos pramokęs, jis paskui be vargo 
perskaitė mandagų laišką, pranešantį, jog tą vietą gavo Tieri, kandidatas 
iš Olandijos. Netrukus mirė profesorius Miuleris. Argi nebūtų buvę na- 
tūralu, jeigu jo palikta katedra būtų tekusi jo pavaduotojui, vieninte- 
liam žymiam Austrijos-Vengrijos asiriologui? Bet „iš aukščiau“ atėjo 
direktyva tą vietą rezervuoti Hrozno mokiniui Christianuil Ir tik po 
dvejų metų ant tos žaizdos jam buvo uždėtas kompresas: jis buvo malo- 
ningai paskirtas „„ekstraordinariniu profesoriumi su dėstomuoju krūviu“, 
bet šis netrumpas titulas turėjo dar tęsinį: „be teisės į atlyginimą“. 

Ir vis dėlto, kai Hroznas buvo paskirtas ekstraordinariniu profesoriu- 
mi — ekstraordinariniu visa šio žodžio prasme, materialinė jo padėtis iš 
esmės pagerėjo. Valdžios lėšomis jis buvo aprūpintas butu, maistu ir dra- 
bužiais, o jo viršininku buvo nebe piktasis kaizerio ir karaliaus rūmų pa- 
tarėjas Hasas, bet lipšnusis kaizerio ir karaliaus vyresnysis leitenantas 
ponas Kamergruberis. 


VINKLERIO SUMANYMO VYKDYTOJAS 


Hroznas, be abejo, visada sekė visas senovės Orientą liečiančias nau- 
jienas. Po Bogazkėjaus radinių jis tikėjosi, kad spręsti hetitų problemą 
pirmiausia ims pats Vinkleris. Bet, negirdėdamas apie jokius „iššifiravimo 
bandymus“, jis ryžosi kreiptis į berlynietį Veidnerį ir groningenietį Belį, 
galiausiai net į patį didįjį Vinklerį. Tai buvo 1910 metų pavasarį, ir šioji 
nelabai tiksli data yra pirmoji tikrai nustatyta data, kai čekų mokslinin- 
ko vardas susiliejo su pamirštos ir vėl atrastos senovinės tautos vardu 
į junginį, kurio jau niekas nebeišardys: Hroznas ir hetitai. 

Gautoji informacija jį patenkino: abu mokslininkai jau nagrinėja tą 
problemą, be to, ją gvildena dar ir profesorius Veberis. Vinkleris at- 
sakė labai maloniu laišku, pasiūlydamas jam bendradarbiauti. O tai jau 
šį tą reiškė! Tačiau, matydamas, kad hetitų dantiraščio klausimas yra 
gerose rankose, Hroznas visiškai atsideda savo darbui apie javus senovės 
Babilonijoje. 

Didelis mokslinis darbas užbaigtas, išspausdintas, išsiuntinėtas, bet 
apie hetitų dantiraščio tekstų iššifravimą vis dar nieko negirdėti. Užtat 
girdėti kai kas kita. 

Hroznas gavo Vokietijos Rytu draugijos laiška. Kadangi, H. Vinkle- 
riui mirus, ,Zlugo viltis, kad didziai nusipelnes atradéjas pats paskelbs 
tekstus, tokius svarbius visos Pietvakarių Azijos senovei pažinti..., mūsų 
Draugijai iškilo uždavinys išleisti autografiškus ir transkribuotus visus 
Bogazkėjuje rastus dantiraščio tekstus, kiek jie bus mums prieinami“. 
Todėl Draugija nuolankiai prašo pranešti, ar ponas privatdocentas dak- 
taras Hroznas nenorėtų prisidėti prie tokio leidinio rengimo. Pasirašė: 
„Vokietijos Rytų draugijos pirmininko pavaduotojas, reicho finansų mi- 
nisterijos valstybinis sekretorius baronas Maksas fon Tilmanas“. 

Hroznas mielai sutiko. O 1914 metų vasario mėnesį jis gauna „oficia- 
lų, notaro patvirtintą įgaliojimą išleisti hetitiškus įrašus“ ir pranešimą-pa- 
aiškinimą, kad Berlyne tėra dalis Bogazkėjaus archyvo, o „dauguma 
tekstų, manoma, apie 20 000 fragmentų, yra Karališkajame Otomanų mu- 
ziejuje Stambule... Dar H. Vinkleriui gyvam esant, ponui dr. Figulai buvo 
pavesta tenykščius tekstus peržiūrėti ir, jei galima, nukopijuoti." Esą, pri- 
klauso tik nuo pono docento dr. Hrozno, kada jis panorėsiąs įsijungti į 
darbą, kurį jau yra pradėjęs minėtasis dr. Figula, ir išvykti į Stambulą... 

Visa tai buvo labai patrauklu: vėl pamatyti pasakiškąjį miestą Aukso 
Rago pakrantėje ir paskelbti Vinklerio palikimą! Deja, tai toli gražu 
priklausė ne tik „nuo pono docento“. Nors Vokietijos Rytų draugijos pir- 
mininkas buvo finansų specialistas, bet jis kažkodėl pamiršo Hrozno ke- 
lionės išlaidų klausimą. „Tie dideli ponai su mokslininkais elgiasi, kaip 
Getė su Ekermanu..." Tik po dviejų mėnesių reikiamos lėšos buvo gautos 
iš Austrijos religijos ir švietimo ministerijos sąmatos. 

1914 metų balandžio 9 dieną Hroznas atvyksta į Stambulą. Ketindamas 
čia ilgiau užsibūti, jis atsiveža ir žmoną. Juodu nusprendžia „gyventi ne 
Europoje" ir išsinuomoja butuką Mode, to dviejų žemynų miesto aziji- 
niame krante. Po to Hroznas diena iš dienos plaukioja kajuku — nedi- 
deliu laiveliu — iš Azijos į Europą ir Otomanų muziejuje su Figula ko- 
pijuoja įrašus. Vakare grįžta, nuplaukia kokį kilometrą į jūrą („niekas 
taip nepalaiko protinio darbuotojo kondicijos, kaip plaukymas"), o po 
to perrašinėja tekstus lotynų rašmenimis („toks pratimėlis nepakenks!"). 


NUO KO PRADĖTI! 


Kokia slėpininga, svetima, į jokią Rytų kalbą nepanaši toji hetitų 
kalba! Aišku, ją galima be vargo skaityti, nes ji parašyta gražiausiu aka- 
dų dantiraščiu, bet visoje toje aibėje lentelių nėra nė vienos bilingvos, 

né vieno atramos taško! Hroznas, mokantis tuzina senovés Rytu kalbu, 
supranta ją mažiau, „negu kaimo mokinukas lotyniškas maldas iš pono 
klebono brevijoriaus..." 

Ir klaidžiodamas su žmona vaizdingomis europinio ir azijinio Stambulo 
gatvelėmis, kurios tokios gražios iš tolo ir atvirutėse, bet čekui iš švaru- 
tėlio palabio miestuko greit pasidaro stačiai nepakeliamos, ir gėrėdamasis 
Aja Sofijos architektūra arba piktindamasis secesiniu Vienos baroko ir 
Korinto kolonų mišiniu Dolma Bagčės vartuose, ir klausydamasis muzie- 
juje savo kolegų mokslininkų, su džiaugsmu pasakojančių, kaip dabar, 
nuvertus Abd el Hamidą, Turkijoje pasidarę laisva gyventi, ir rymoda- 
mas ant turėklų prie Leandro bokšto, kuris jam primena Miuse ir Bairono 
poeziją, ir vakarienės valgydamas virtinukų su abrikosais, jis visur ir 
visada pasąmonėje sprendžia hetitų kalbos problemą. 

Nesuprantamos kalbos nesuprantami žodžiai jį atakuoja, šėlsta ir 
dunda jame, kaip tasai atitrūkęs pabūklas ,Kleimoro" triume, aprašytas 
Hugo romane „Devyniasdešimt tretieji metai“, kurį kaip tik skaito ponia 
Hrozna. 

— Šitą kalbą galima išaiškinti, remiantis tik ja pacia,— atsako jis, pa- 
klaustas, ar girdėjęs, kas įvyko Sarajeve.— Bet kaip?.. 

Tačiau po to persenęs monarchas pasirašė manifestą „Mano tautoms!", 
ir Hroznui pasidarė aišku: dabar karas, ir žmona turi vykti namo. 

— Ar tu tikrai manai, kad tokiame būvyje galėčiau viena keliauti 
perpildytais traukiniais? 

Būsimasis tėvas ją įdėmiai apžvelgė: 

— Tada važiuosim drauge. Tik dar aprašysiu keletą lentelių. Kokius 
du šimtus. Daugiausia tris. 

Rugpiūčio pabaigoje jis gavo iš konsulato raštą, kad privalo nedels- 
damas grįžti. Rüpestingai supakavo savo sąsiuvinius. „Su šitokia gausybe 
medžiagos jau galima šį tą pradėti. Nėra neiššifruojamų kalbų, yra tik 
neiSSifruoty..." 


Keturias dienas ir tris naktis jam vis vaidenosi, kad ir ekspreso ratai 
nepaliauja kartoje: ,,Nuo ko pradét? Nuo ko pradét?" 

Nuo ko pradéjo Sampoljonas? Nuo ko pradéjo Grotefendas? Nuo ko 
pradėjo Roulinsonas? — Betgi čia visai kas kita... 


PENKTASIS SKYRIUS 

a a ORE a NEM ME PM MCN r £—————————————————— i EN 
KAIP ISSIFRUOJAMOS NEPAŽĮSTAMOS KALBOS IR NEPAŽĮSTAMI 
RASMENYS 


KETURI SIMTAI RASTO FORMU 


1914 metais Hroznui buvo iškilusi problema iššifruoti ne nepažįsta- 
mą raštą, bet nepažįstamą kalbą, užrašytą pažįstamais rašmenimis. Iš pir- 
mo žvilgsnio atrodė, jog tai daug lengvesnis uždavinys, negu perskaityti 
senovės egiptiečių ir babiloniečių raštą bei kalbą. Tačiau jis nieku būdu 
nenorėjo pasiduoti. Ir ne kokiems karštakošiams diletantams, bet moks- 
lininkams, apsiginklavusiems visomis filologijos mokslo priemonėmis ir 
egiptiečių hieroglifų bei babiloniečių dantiraščio tekstų iššifravimo pa- 
tirtimi. „Kaip tik šitai ir buvo pikčiausia!“ 

Tų nepažįstamos kalbos (egiptiečių ir babiloniečių kalbos buvo jau 
daugiau kaip du tūkstančiai metų mirusios ir. užmirštos) nepažįstamų raš- 
menų iššifravimas buvo vienas didžiausių žmogaus genijaus laimėjimų ir 
kartu vienas patraukliausių mokslo atradimų. Jau vien tai gundė nukrypti 
nuo temos. Gal tai pagundai ir būtume atsispyrę, jeigu Hrozno metodui 
išaiškinti nebūtų prireikę bent trumpai suminėti metodus, kuriais jau 
prieš tai naudojosi kiti dešifruotojai, ir kai kurias Rytų tautų rašto ypa- 
tybes. | 

Be to, šis nukrypimas įgalino mus palengvinti skyrių apie hetitų kal- 
bos iššifravimą ir išsiversti be ilgo įvado. 


Šio ekskurso pradžioje bus ne žodis, kaip kad Biblijoje, bet raštas. 
(Galima apsieiti be rašto aptarimo, bet reikia priminti, kad yra trys iš prin- 
cipo skirtingos rašto rūšys: daiktinis, paveikslinis ir garsinis raštas. Skir- 
tingų rašto formų, neskaitant įvarių tarpinių ir šalutinių atmainų, žinome 

apie keturis šimtus. Dauguma jų priklauso praeičiai. Šiandien tevartoja- 
ma apie dvidešimt rašto formų. 

Žemiausioji rašto pakopa yra daiktinis raštas. Jam priklauso senovės 
persų, kinų ir Peru inkų vadinamieji „mazgų laiškai“, kuriuose žodžiai 
ir sakiniai išreiškiami įvairių virvutės mazgų didumu ir tarpusavio nuo- 
toliu, arba senovės germanų (o gal ir slavų) runos, t. y. įvairiais būdais 
sujungtos lazdelės su jrantomis, o vėliau — ir tokių lazdelių piešiniai. 

Daiktinis raštas iki mūsų dienų išliko Afrikoje, pavyzdžiui, tarp jebų 
genties negrų. Įdomu, kad jų ,,arokos", t. y. supinti virbalai ir dirželiai su 
pakabučiais, reiškia ir abstrakčias sąvokas. Pavyzdžiui, pateikiamame pie- 
šinyje atvaizduotas laiškas reiškia (pasak H. Jenseno ir K. Voilo, o dau- 
giausia pasak pačių jebų genties narių, nes jie to rašto skaitymo metodo 
europiečiams neišdavė): „Ligonis blogėja. Vienintelė mūsų viltis yra die- 
vas.” Priešingai, yra tiksliai žinoma, kaip skaityti Šiaurės Sibiro gyven- 
tojos jukagirės laišką (jukagirų kalba jau praėjusio amžiaus pabaigoje 
tekalbėjo apie 400 žmonių). Iš virvučių, lazdelių, plunksnų ir ornamentų 
kombinacijos (žr. piešinį) jo adresatas perskaitė: „Išeinil Myli ruse, kuri 
Tau užtveria kelią pas mane. Susilauksi vaikų ir džiaugsiesi jais. Bet aš 
amžinai liūdėsiu ir galvosiu vien apie Tave, net kai ateis kitas vyras, ku- 
ris mane pamils.“ Šiaurės Amerikos indėnai dar praėjusiame amžiuje var- 
tojo „juostų raštą“, t. y. odines ir kitokias juostas, kuriose įvairiomis 
spalvomis ir nupieštomis figūrėlėmis būdavo reiškiami žodžiai. 1682 me- 
tais Leni-Lenapės genties indėnai tokiame vampume surašė sutartį su 
-Viljamu Penu, Pensilvanijos įkūrėju, o dar vėliau susijungusios Didžiųjų 
ežerų srities gentys siuntė JAV kongresui „juostų laišką“, kuriame rei- 
kalavo pripažinti joms teisę laisvai žvejoti. 

Aukštesnė rašto pakopa yra paveikslinis raštas. Seniausiuose jo ti- 
puose sunku nustatyti, ar tai dar piešiniai (kad ir labai stilizuoti), ar jau 
tikras raštas. Jo principas labai paprastas: ratukas su spinduliais reiškia 
saulę, banguotos linijos — vandenį, ir panašiai. Tolesnė tokio grynai pik- 
tografinio rašto pakopa yra ideografinis raštas, kuriuo jau galima iš- 
reikšti ir kai kurias sąvokas, ypač veiksmažodžius. Pavyzdžiui, dvi kojos 
reiškia „eiti“, vyras su ilga barzda arba su lazda reiškia „senas“, ir pa- 
našiai. Šių rašto sistemų bendras bruožas, skiriantis jas nuo garsinio rašto, 
yra tas, kad tarp „rašytinio vaizdo" ir tarimo nėra ryšio. Mes, pavyzdžiui, 
puikiausiai galime skaityti savo gimtąja kalba tekstus, kuriuos paveiksli- 
niu raštu rašė Altamiros (Šiaurės Ispanija) pirmykščiai stumbrų medžio- 
tojai arba šumerų žyniai dar prieš „pasaulinį tvaną“. 

Kad paveikslinis raštas būtų tikras raštas, kaip mes jį šiandien su- 
prantame, jis turi turėti pastovius ženklus. Fiksuojant tuos ženklus, svarbų 
vaidmenį suvaidino medžiaga, kurioje rašoma ir kuria rašoma. Toji me- 
džiaga turėjo lemiamą įtaką ir rašto tipui. Mesopotamijoje nuo seniausių 
laikų buvo rašoma lentelėse iš gerai išminkyto molio, kuriame ženklai 
būdavo įrėžiami arba įspaudžiami. Taip atsirado rašto tipas, kurį, rem- 
damiesi įspūdžiu, susidariusiu jo atradėjams naujaisiais amžiais, vadina- 
me dantiraščiu. Ženklų dalys, kurios iš pradžių būdavo suapvalinamos, 
tolydžio paprastėjo ir virto tiesiais brūkšniais, įvairiai suderintais įbrėži- 
mais, viename gale gilesniais ir platesniais, o kitame — seklesniais ir 
siauresniais. Kur ra$ymui buvo naudojamas papirusas ir nendré, kaip, 
pavyzdžiui, Egipte, ten paveikslėliai, pirma tašyti akmenyje, paprastėdami 
virto apvalainais „rankraščio“ ženklais. 

Tolesnėje vystymosi pakopoje (kol žmonija ją pasiekė, praėjo tūks- 
tančiai metų) vaizdas ir garsas išsiskyrė, ženklas tapo „savarankiškas“, 
kad galėtų reikšti jau ne daiktą, bet žodį, kuriuo tas daiktas vadi- 
namas. Ši ženklų fonetizacija buvo nepaprastai sudėtingas procesas. Buvo 
kuriami specialūs ženklai reikšti žodžiams, žodžių dalims, skiemenims ir 
galiausiai pavieniams garsams. Pastaruoju atveju dažnai įvykdavo vadi- 
namoji ženklų akrofonizacija, t. y. būdavo imama rašyti pagal pirmąją 
raidę (pavyzdžiui, banguota linija reiškė jau ne tik žodį „vanduo“, bet ir 
pirmąją to žodžio raidę v). Tokiu būdu (beje, tai gerokai pakankino moks- 
lininkus, méginancius iššifruoti nepažįstamas, ypač Artimųjų Rytų, rašto 
sistemas) į raštą pateko stačiai rebusinių elementų, lygiai kaip būtų, jeigu, 
sakykim, vietoj žodžio „Varšuva“ nupieštume pusę vartų ir šunį (var-+ 
šuva). O kad būtų dar kebliau, daugelyje rašto sistemų paprasti žodžiai 
(išskyrus tikrinius vardus) būdavo rašomi, praleidžiant balses, kurias skai- 
tytojas turėjo spėte atspėti pagal esamas priebalses ir bendrą prasmę. 

Teisybė, čia buvo dar ir kitų problemų ir įdomių jų sprendimo būdų. 
Pavyzdžiui, senovės egiptiečių kalboje rankos piešinys reiškė raidę d, 
kvadratas — p ir pusė apskritimo virš skersmens — t; tie trys ženklai (ar- 
ba raidės, kaip jau galime pasakyti) reiškė žodį dpt, o papildžius balsė- 
mis — depet. Tačiau tas žodis buvo dvireikšmis: jis galėjo reikšti ir laivą, 
ir skonį (panašiai, pavyzdžiui, kaip mūsų žodis „kasa“ gali reikšti kasą, 
supintą iš plaukų, ir kasą, kurioje laikomi pinigai). Kad skaitytojas tokių 
žodžių nesupainiotų, senovės egiptiečiai prie jų piešdavo skiriamuosius, 

tiksliau tariant, apibrėžiamuosius ženklus, vadinamuosius determinatyvus: 
kalbėdami apie laivą, pripiešdavo stilizuotą valtelę, dargi su irkluotoju, o 
kalbėdami apie skonį, — iškištą liežuvį (taip pat taikli uzuomina!). Meso- 
potamiškose rašto sistemose determinatyvai dažniausiai buvo rašomi 
prieš žodį, o kadangi jie buvo vienareikšmiai, tai kartais tiesiog ,„pava- 
duodavo“ žodžius ir atlikdavo maždaug tokią pat funkciją, kaip kad mūsų 
santrumpos. Ženklai, reiškiantys ištisus žodžius, ištisas sąvokas (o kartais 
ir tikrinius vardus), vadinami ideogramomis arba (rečiau) logogramomis. 
Akadų kalboje jų buvo maždaug tiek, kiek mūsų kelio ženklų, kuriuos, 
beje, savo vaidmeniu sakinyje gerokai ir primena. Egipto ir Mesopo- 
tamijos rašto sistemos, vartotos pačiame „istorijos apyaušryje“, tiksliau 
tariant, maždaug prieš penkis tūkstantmečius, buvo jau gerokai fonetizuo- 
tos. Tarp kitko, egiptiečiai nerašydavo balsių (išskyrus vardus). Egipte 
egzistavo daug tarmių, tad, praleidžiant balses, kurių tarimas skirtingose 
vietovėse ypač įvairavo, buvo skatinama politinė ir kultūrinė vienybė. 
Antra vertus, šiose rašto sistemose buvo kur kas daugiau priebalsių. Pa- 
vyzdžiui, garsams h, ch, k, s reikšti egiptiečiai turėjo po du skirtingus hie- 
roglifus, o kuo skyrėsi jų tarimas, šiandien tikrai nebežinome. Be to, 
būta ir skiemeninių ženklų, kuriuos skaityti (bent jau tyrinėtojams) buvo 
kur kas sunkiau, negu lotyniško alfabeto raidžių junginius, kaip kad vo- 
kiečių sch, atitinkantį garsą š. 

- Be abejo, Egipto ir Mesopotamijos raštas buvo gana griozdiškas, ne- 
kalbant jau apie jo ženklų sudėtingumą. Ir vis dėlto jį reikia laikyti mil- 
žinišku žingsniu į priekį, būtina tarpine pakopa kelyje į aukštesnįjį in- 
doeuropiečių kalboms (ir daugeliui kitų kalbų) pritaikytą rašto tipą — 
į garsinį raštą, kuriame, bent iš principo, kiekvienam garsui reikšti yra 
atskiras ženklas. Ši pilnutinė rašto vokalizacija yra graikų istorinis nuo- 
pelnas. Jie paėmė iš finikiečių rašto — paprasčiausios semitiškos abėcė- 
lės — daugumą priebalsių, o priebalsėmis, reiškiančiomis graikų kalboje 
nesančius priebalsius, ėmė reikšti balsius. Iš graikų rašto išsivystė, kaip 
žinome, du raidynai: lotynų alfabetas, vėliau papildytas įvairiais raidžių 
junginiais bei diakritiniais ženklais, ir rusų aliabetas. 

Ši schema, savaime aišku, yra labai supaprastinta, bet mūsų reikalui 
jos kol kas pakaks. (Skaitytojas, labiau susidomėjęs šiuo klausimu, smul- 
kesnės informacijos gali rasti H. Jenseno, F. Miltnerio ir I. Cicholdo vei- 
kaluose.) 

„PERDAUG PAINI IR MOKSLISKAI NEISSPRENDZIAMA PROBLEMA " 


Joks senovinis raštas nekélé tokio visuomenés bei mokslininku susi- 
doméjimo ir kartu tokių neįveikiamų mįslių, kaip egiptiečių hieroglifai. 
Šį raštą vartojo slėpininga Nilo pakrančių imperija, įkurta prieš penkis 
tūkstančius metų, jis atstovavo nuostabiai kultūrai, pasiekusiai savo ze- 
nitą tuo metu, kai laukiniai Europos gyventojai dar tik žengė į barbary- 
bės epochą. Naujųjų laikų europiečiai apie tą kultūrą visiškai nieko 
nebežinojo — XVIII ir XIX amžiaus sandūroje ją teko tikra to žodžio 
prasme atrasti. 

Šį atradimą pagreitino vienas neturintis ką veikti prancūzų generolas, 
kuris Europą lygino su niekingu kurmiarausiu ir manė, kad kur kas dau- 
giau galima nuveikti „Rytuose, kur gyvena šeši šimtai milijonų žmonių 
ir todėl galima kurti dideles imperijas bei rengti dideles revoliucijas“. Jis 
išsirūpino iš valdžios 38 000 kareivių (tiek, kiek turėjo Aleksandras Di- 
dysis, pasirengęs užkariauti pasaulį) ir 1798 metų gegužės 19 dieną 
328 laivais išplaukė iš Tulono. Vardan Respublikos, iškilmingai įsiparei- 
gojusios nekelti agresyvaus karo, jis buvo pasiryžęs užkariauti buvusiji 
Romos aruodą, po to Indiją ir, apskritai imant, visą pasaulį. 

Tačiau Bonaparto laivais plaukė ne tik kareivių, bet ir mokslininkų 
bei menininkų: gamtininkų, istorikų, archeologų, matematikų, geologų, 
tapytojų. Ir kai po jūrų kelionės, trukusios keturiasdešimt keturias die- 
nas, tik per plauką išvengęs susidūrimo su anglų admirolu Nelsonu, Bo- 
napartas priplaukė Egipto krantą Aleksandrijoje, prieš jį stojo mame- 
liukų armija, kuriai vadovavo Egipto vicekaralius Murad-bėjus. Lie- 
pos 21 dieną nuskambėjo žodžiai: „Kareiviai! Į jus žvelgia keturiasdešimt 
amžių!“, kuriais Bonapartas baigė savo kreipimąsi į kariuomenę prieš 
mūšį, istorijoje žinomą „Piramidžių mūšio“ vardu. Rytiečių narsa neatsi- 
laikė prieš europietiškus ginklus ir Napoleono taktiką, ir po dviejų die- 
nų trispalvė su „Laisvės, Lygybės, Brolybės“ šūkiu suplevėsavo viršum 
Kairo citadelės. „Egiptas atsivėrė Europai..." 

Žinome, jog toji avantiüra pasibaigė katastrofišku prancūzų armijos 
pralaimėjimu. 1799 metų rugpiūčio 19 dieną Bonapartas slaptai spruko iš 
Egipto, atsisakęs agresyvių savo kėslų. Tačiau su jo žygiu į Egiptą buvo 
susiję reikšmingi atradimai, kuriuos padarė „mokyti civiliai“. Lipdami 
ant kulnų puolančiai armijai, jie veržėsi prie Egipto paminklų, skubėda- 
mi kuo greičiausiai juos nupiešti, išmatuoti, nukopijuoti ir.— jei tik įma- 
noma — išgabenti arba pačius originalus, arba bent gipsines jų kopijas. 

Teisybė, didžioji jų grobio dalis į Prancūziją nepateko, nes anglai, padé- 
ję „išvaduoti Egiptą“ iš prancūzų (turkų ir, svarbiausia, savo interesais), 
buvo tos nuomonės, jog tai — nusikalstamas plėšikavimas. Tad, atkurda- 
mi teisingumą, jie plėšikavo patys. Bet ir to, ką prancūzai nuslėpė arba 
parsigabeno dublikatų pavidalu, užteko užpildyti reprodukcijomis dvi- 
dešimt keturiems svariems foliantams, išleistiem 1809—1813 metais ir pa- 
vadintiem „Egipto aprašymu“. 

Iki tol nėra buvę knygos apie mirusios kultūros paminklus, kuri būtų 
sukėlusi tokį sambrūzdį. Joje buvo paskelbta nepaprastai kruopščiai su- 
rinkta medžiaga: nupiešti arba nubraižyti egiptiečių pastatai ir skulptū- 
ros, peizažai, augalai ir gyvūnai, liaudies meno dirbiniai ir daugiau- 
sia — ilgi hieroglifiniai įrašai. Europa pasibaisėdama suvokė, kaip daug 
ji apie tą šalį nežino. Ir kitų Bonaparto ekspedicijos dalyvių veikalai 
(ypač buvusio karaliaus diplomato, vėliau tapusio imperatoriškuoju Pran- 
cūzijos muziejų inspektoriumi, Vivano Denono „Kelionė po Aukštutinį 
ir Žemutinį Egiptą“ su puikiais realistiniais piešiniais) sukėlė tokį susi- 
domėjimą Egiptu, kad jis jau niekada nebeišblėso. 

Tie veikalai rodė Egiptą, bet jo neaiškino. Juose kaip ant delno ga- 
lėjai matyti jo paminklus, bet nebuvo nieko apie jo praeitį. To meto 
egiptiečiai, felachai, savo krašto istorija visai nesidomėjo. Europiečiai 
žinojo apie ją tik tai, ką rašo Biblija ir ką yra pažymėję antikiniai auto- 
riai, pirmiausia, Diodoras, Strabonas ir pirmasis po Egiptą keliavęs euro- 
pietis, „istorijos tėvas“ Herodotas, kuris jame lankėsi prieš dvidešimt 
penkis amžius ir jau tuomet neįstengė prisikasti ligi jo istorijos pra- 
džios. Apie senovės Egiptą mums galėjo papasakoti tik senovės egiptie- 
čiai. Tai buvo „labiausiai mėgusi rašyti senųjų amžių tauta“, palikusi ne- 
suskaitomą daugybę rašto paminklų papiruse ir perdėm įrašais išmargin- 
tose šventyklų sienose. (Jei kas užsimotų nurašyti visus įrašus nuo Edfu 
šventyklos sienų, tai, dirbdamas po 8 valandas per dieną, sugaištų 25 me- 
tus!) Bet čia buvo viena kliūtis: niekas nemokėjo jų rašto skaityti! 

Viso pasaulio mokslininkai, susipažinę su juo iš „Egipto aprašymo“ 
ir Denono „Kelionės“, pasijuto esą bejėgiai. Tačiau šio rašto raktas jau 
buvo jų rankose. Ir jie tai žinojo! 

Dalykas tas, kad 1799 metų rugpiūčio 2 dieną kažkoks kareivis, kas- 
damas apkasą prie Ar Rašido tvirtovės, maždaug už 7 kilometrų į šiau- 
rės vakarus nuo Rozetės, esančios prie Nilo žiočių, rado bazalto plokštę 
didumo sulig rašomojo stalo viršumi. Tame akmenyje buvo „trikalbis 
įrašas“: viršuje — hieroglifinis, viduryje — kitokiu raštu ir apačioje — 

Demonu kova Hoearto atkastas bareliefa« iš hetitn tvirtavėe Karshamiča 

Jenidžekalės bastionas prie Bogazkéjaus — Hetitų imperijos sostinės Chatušo įtvirtinimų dalis. Puchštei- 
no 1912 metų nuotrauka 

graikiškas. Apatinį tekstą perskaityti buvo nesunku: Egipto žyniai 
179 metais pr. m. e. dėkojo faraonui Ptolemėjui V Epifanui už suteiktą 
malonę. Tekstas baigėsi žodžiais (su rekonstruotu papildymu, nes apa- 
tinis plokštės kampas buvo nulaužtas): ,[Sis įrašas tebūnie iškaltas len- 
toje] iš kieto akmens šventuoju, liaudies ir graikų raštu ir padėtas...“ 

Tad įrašas patvirtino, jog abu viršutiniai tekstai yra tapatūs graikiš- 
Kajam ir parašyti dvejopu egiptiečių raštu, kurį mini jau Herodotas: hie- 
roglifiniu ir demotiniu. Vadinasi, tai buvo bilingva. Pakako rasti graikiš- 
kų žodžių egiptietiškus ekvivalentus, ir Rozetės akmenį būtų galima per- 
skaityti. O juo naudojantis, ir visus kitus įrašus! 

„Pakako rasti egiptietiškus ekvivalentus...“ Bet kaip? Tekstai buvo 
nevienodo ilgumo (viršutinio, hieroglifinio, įrašo taip pat keletas eilučių 
buvo nulūžę; kad būtent penkiolika, niekas tuomet negalėjo žinoti), ir 
nesisekė rasti jokio atramos taško. Dvidešimt metų mokslininkai 
įtemptai dirbo, tyrinėdami Rozetės akmenį (originalą Londone, kopiją 
Paryžiuje ir nuorašus visame pasaulyje), ir nė vienam nepavyko rasti 
būdo, kaip tą paslaptingą raštą perskaityti. Taip pat buvo ir su kita, vė- 
liau atrasta bilingva, vadinamuoju Filės obelisku. Švedų orientalistas 
D. Okerbladas jau 1802 metais paskelbė: „Seniai atsisakėme vilties kada 
nors perskaityti hieroglifus.“ Po keliolikos metų analogiškai pasakė gar- 
siausias to meto orientalistas prancūzas I. S. de Sasi: „Tai perdaug paini 
ir moksliškai neišsprendžiama problema.“ 

Mat, niekas nežinojo, ar pavieniai hieroglifai reiškia raides, skieme- 
nis, ar ištisas frazes. Niekas nežinojo, kuria linkme tasai raštas skaito- 
mas. Niekas nežinojo tų įrašų kalbos. Be abejo; tai buvo egiptiečių 
kalba, bet kas galėjo pasakyti, koks jos žodyninis fondas, kokios grama- 
tikos taisyklės, kuriai kalbų šeimai ji priklauso? O tai, kas apie hierogli- 
fus buvo žinoma, tik klaidino mokslininkus: knyga „Hieroglyphica“, ku- 
rios autorius buvo egiptiečių-graikų žynys Horapolonas (gyvenęs III— 
IV amžiuje, t. y. tada, kai hieroglifų raštas buvo jau miręs), rašė juodu 
ant balto, kad hieroglifai —tai paveikslinis raštas, ir labai įtikinamai 
aiškino kai kuriuos jo ženklus. Bet hieroglifai — ne paveikslinis raštas, 
nors dauguma jų yra tikri paveikslėliai. Mokslininkai, tikėję Horapolo- 
nu, pakliuvo ten, kur pakliūva kiekvienas, nekritiškai besiremiantis šal- 
tiniais, nors iš pažiūros ir autoritetingais — į aklavietę. 

Tačiau mes ketiname aprašinėti ne tai, kaip 1500 metų buvo klysta- 
ma, bandant iššifruoti hieroglifus, bet tai, kaip jie buvo iššifruoti. 

Papasakosime apie ¿mogu, kuris pirmasis nesuklydo ir Rozetés akmenj 
perskaitė. O pagal ji — ir tekstus granitinése šventyklų sienose, ir papi- 
rusu Silke... 


KAIP SAMPOLJONAS PERSKAITÉ EGIPTIECIU HIEROGLIFUS 


Žanas Fransua Šampoljonas perskaitė egiptiečių hieroglifus, būdamas 
trisdešimt dvejų metų. Iki tol dvidešimt penkerius metus jis studijavo 
mirusias Rytų kalbas. Jis gimė 1790 metais nedideliame Pietų Prancūzi- 
jos mieste — Fižake; liudijimais, kurie tvirtina jį buvus „stebuklingą vai- 
ką“, neturime pagrindo netikėti. Kaip Šampoljonas išmoko skaityti ir ra- 
šyti, mes jau minėjome. Eidamas devintuosius metus, jis jau tobulai moka 
graikų ir lotynų kalbas, eidamas vienuoliktuosius,— skaito Bibliją iš 
hebrajiško originalo, lygindamas jį su aramėjišku tekstu ir Vulgata — jo 
vertimu į lotynų kalbą. Sulaukęs trylikos metų (jis jau studijuoja Gre- 
noblyje ir gyvena pas savo vyresnįjį brolį Žaką, graikų literatūros pro- 
fesorių), Šampoljonas mokosi kalbėti arabiškai, chaldėjiškai, o paskui — 
koptiškai. Penkiolikos metų imasi persų kalbos ir nagrinėja sunkiausius 
seniausios literatūros tekstus: zendiškus, pehleviškus, parsiškus, sanskri- 
tiškus, o norėdamas ,prasiblas$kyti", ir kiniškus. Būdamas septyniolikos 
metų, jis tapo Grenoblio akademijos nariu ir per įžanginę paskaitą skaitė 
įvadą iš savo knygos „Egiptas, faraonų valdomas“, kuri buvo parašyta, 
remiantis graikų ir bibliniais šaltiniais. 

Su Egiptu jis pirmą kartą susidūrė, būdamas septynerių metų. Jo bro- 
lis, ketinęs dalyvauti Napoleono ekspedicijoje, bet negavęs reikiamos 
protekcijos, apie Egiptą pasakojo kaip apie pasakų šalį. Po dvejų metų 
berniukui į rankas atsitiktinai pakliuvo „Egipto kurjeris“ — kaip tik tas 
numeris, kuriame buvo paskelbta apie Rozetės akmens atradimą. Dar po 
dvejų metų jis pamatė Izero departamento prefekto Furje egiptologinę 
kolekciją. Tasai Furje lankėsi Egipte su Napoleono armija ir, be kitko, 
ėjo Kaire Egipto instituto sekretoriaus pareigas. Jis susidomėjo Šampol- 
jonu, vizituodamas mokyklą, pasikvietė jį į savo rūmus ir stačiai užbūrė 
savo rinkiniais. ,,Ka reiškia šitas įrašas? Kas parašyta aname papiruse?“ 
Furje purtė galvą: „Niekas nemoka to perskaityti!“ — „AŠ perskaitysiul 
Po kelerių metų. Kai uzaugsiul" (Tai nėra vėliau pramanyta istorija; 
Furje užrašė ją, kaip keistenybę, daug metų prieš tai, kai Šampoljonas 
iš tikrųjų perskaitė hieroglifus.) 

Iš Grenoblio vaikinas persikelia į Paryžių, kurį laiko tik ,persëdimo 
punktu pakeliui į Egiptą“. Ponas de Sasi stebisi jo planais ir žavisi gabu- 
mais. Šampoljonas pažįsta Egiptą ir kalba arabiškai taip gerai, jog tikri 
egiptiečiai laiko jį savo tautiečiu, o keliautojas Somini de Manenkuras 
netiki, kad jis niekada nėra ten buvęs. Jis mokosi ir mokosi. Gyvena be 
galo skurdžiai, badauja ir, kviečiamas vakarienės, atsisako, nes teturi 
vienerius kiaurus batus. Skurdo prispirtas ir nenorėdamas pakliūti į ka- 
riuomenę, pagaliau grįžta į Grenoblį — „deja, liesas kaip poetas!". 

Jis gauna vietą mokykloje, kurią tebelanko buvę jo klasės draugai. 
ir dėsto jiems istoriją, o pats studijuoja Egipto praeitį (naudodamasis: 
graikų, romėnų ir bibliniais šaltiniais) ir rašo koptų kalbos žodyną („jis- 
diena iš dienos storėja, — rašo autorius, priéjes 1000-jį puslapį — o jo kū- 
rėjas — atvirkščiai"). Negalėdamas iš algos pragyventi, Šampoljonas rašo: 
pjeses vietos teatro mėgėjams. O būdamas įsitikinęs 1789 metų respubli- 
konas, kuria satyrinius kupletus prieš monarchiją: jie taikomi Napô- 
leonui, bet po Vaterlo mūšio dainuojami ir apie Burbonus. Tačiau kai 
Napoleonas „šimtui dienų“ grįžta iš Elbos, Šampoljonas patiki jo paža- 
dais, kad valdoma bus liberaliai ir be karų. Pagaliau juodu suvedami. Ka- 
dangi Žano brolis Fransua yra karštas buvusio ir būsimo imperatoriaus 
šalininkas, Napoleonas, žygiuodamas atgauti sosto, randa laiko pakalbėti 
su mokslininku apie savo planus Egipte. To pasikalbéjimo ir „„antiburbo- 
niškų“ kupletų pakanka, kad pavydūs Šampoljono kolegos akademikai 
atiduotų jį teismui, kuris tuo metu, kai „bausmės byra tarsi mana iš 
dangaus“, paskelbia jį tėvynės išdaviku ir nuteisia ištremti... 

Šampoljonas pabėga į gimtąjį Fižaką ir kaupia jėgas lemiamam hie- 
roglifu paslapties šturmui. Pirmiausia jis išstudijavo visa, kas per pas- 
taruosius du tūkstančius metų buvo parašyta apie hieroglifus ir Egiptą. 
Taip apsiginklavęs, bet nesusipančiojęs, jis ėmė tyrinėti jau patį egiptie- 
čių raštą, tiktai pradėjo, skirtingai negu kiti mokslininkai, nuo demo- 
tinio, t. y. liaudinio, rašto, manydamas jį esant paprastesnį (vadinasi, ir 
senesnį, nes tikėjo, kad sudėtingi dalykai visada išsivysto iš paprastų; 
bet čia jis klydo — su egiptiečių raštu buvo kaip tik atvirkščiai). Ištisus 
mėnesius jis eidavo tiksliai iš anksto užsibrėžta kryptimi, o įsitikinęs, 
kad pateko į aklavietę, pradėdavo iš naujo. „Šita galimybė dabar jau iš- 
bandyta, išsemta ir atmesta. Prie jos man nebereikės grįžti. O tai irgi 
turi šiokią tokią reikšmę." 

Taip jis „išbandė, išsėmė ir atmetė“ ir Horapolona, o kartu su juo — 
klaidingas viso pasaulio mokslininkų pažiūras. Iš Plutarcho jis sužinojo, 

kad demotinis raštas turi 25 Zenklus, ir émé ju ieškoti. Bet prieš tai jis 
priėjo išvadą, kad jie turi reikšti garsus, t. y. kad egiptiečių raštas 
nėra paveikslinis, ir kad tą patį galima pasakyti apie hieroglifus. „Jeigu 
jais nebūtų galima reikšti garsų, tai Rozetės akmenyje negalėtų būti 
karalių vardų.“ Būtent tuos karalių vardus, „kurie juk turėjo skambėti 
panašiai kaip graikų kalboje“, jis pasirinko išeities tašku. 

Panašiu metodu, t. y. lygindami graikiškus ir egiptietiškus karalių 
vardus, tuo metu įstengė šį tą išaiškinti ir kiti mokslininkai: švedas 
Okerbladas, danas Coega ir prancūzas de Sasi. Toliausia pažengė anglas 
Tomas Jangas: jis išaiškino penkių rašmenų reikšmę! Be to, jis atrado 
du ypatingus ženklus, kurie nėra rašmenys, bet reiškia tikrinio vardo 
pradžią ir pabaigą. Tokiu būdu jis atsakė į klausimą, kurio negalėjo iš- 
spręsti de Sasi: kodėl demotiniuose tekstuose vardai prasideda vieno- 
dais „rašmenimis“? Jangas patvirtino jau seniau pareikštą hipotezę, kad 
egiptiečių rašte, išskyrus vardus, nevartojamos balsės. Tačiau nė vie- 
nas iš tų mokslininkų nebuvo įsitikinęs, kad jo darbo rezultatai teisingi, 
o Jangas 1818 metais net visai atsisakė savo tezių. 

Šampoljonas pirmajame darbo etape iššifravo kai kuriuos Rozetės 
akmens ženklus, lygindamas juos su vieno papiruso tekstu. Tą „pirmąjį 
žingsnį“ jis žengė 1808 metų rugpiūčio mėnesį. Tačiau nepaneigiamus 
įrodymus jis galėjo pateikti mokslo pasauliui ir pateikė tik po ke- 
turiolikos metų. Šampoljonas juos išdėstė 1822 metų rugsėjo mėnesį 
„Laiške ponui Dasje apie fonetinių hieroglifų abėcėlę“, o paskui per pa- 
skaitą Paryžiaus Akademijoje. Šioje paskaitoje Šampoljonas nusakė savo 
šifravimo metod. 

Rozetės akmenyje išliko viso labo 486 graikiški žodžiai ir 1419 hie- 
roglifų. Tai reiškia, kad egiptietiškuose žodžiuose yra vidutiniškai po tris 
ženklus, t. y. kad pavieniai hieroglifai nereiškia baigtinių sąvokų. Ki- 
taip sakant, hieroglifų raštas nėra paveikslinis. Tačiau daugelis iš tų 
1419 ženklų kartojasi: akmenyje iš viso tėra 166 skirtingi hieroglifai. Va- 
dinasi, hieroglifais reiškiami ne tik garsai, bet ir skiemenys. Taigi hie- 
roglifų raštas yra garsinis-skiemeninis. Karalių vardus egiptiečiai apves- 
davo tam tikru ovaliniu rėmeliu — kartušu. Rozetės akmenyje ir Filės 
obeliske yra kartušas, kuriame įrašytas — kaip kad rodo graikiškasis 
tekstas — vardas Ptolemaios (egiptietiška transkripcija Ptolmees). Terei- 
kia jį palyginti su kitu kartušu, kuriame yra vardas Kleopatra. Žodžio 
Ptolmees pirmasis, trečiasis ir ketvirtasis ženklas sutampa su žodžio 
Kleopatra penktuoju, ketvirtuoju ir antruoju ženklu (žr. iliustraciją). Štai 

jau dešimt ženklų, kurių reikšmė neginčytina. Jais naudojantis, galima 
perskaityti ir kitus tikrinius vardus: Alexander, Berenike, Caesar. Iš to 
gaunami nauji ženklai. Juos pažinus, galima perskaityti titulus ir kitus 
žodžius. Dabar jau galima sudaryti visą hieroglifų abėcėlę. Šitaip perskai- 
tyti tekstai padeda atskleisti hieroglifų rašto santykį su demotiniu ir abie- 
ju tų rašto sistemų — su dar mislingesniu trečiuoju, hieratiniu (žynių) 
raštu, naudotu tiktai šventyklų knygose. Paskui, be abejo, bus galima 
sudaryti ir demotinio bei hieratinio rašto abėcėlę. O graikiška bilingva 
įgalins egiptietiškus tekstus išversti... 

Visa tai ir padarė Šampoljonas, atlikęs milžinišką darbą, kuris nuka- 
muotu net mokslininkus, dirbančius su elektroninėmis skaičiavimo maši- 
nomis. 1828 metais jam pasitaikė proga savo akimis pamatyti Nilo pa- 
krantes, apie kurias svajojo jau nuo vaikystės. Vadovaudamas ekspe- 
dicijai, turinčiai du laivus, bet vis dar laikomas tėvynės išdaviku, nes 
amnestuotas jis niekada nebuvo, Šampoljonas per pusantrų metų išty- 
ré visus svarbiausius faraonų imperijos paminklus ir daugelį jų (vado- 
vaudamasis įrašais ir architektūriniu stiliumi) pirmasis teisingai datavo. 
Tačiau net itin sveikas Egipto klimatas nepagydė Šampoljono tuberku- 
liozės, kuria jis susirgo Paryžiuje, kai studentaudamas skurdo ir gyveno 
šaltame kambaryje. Grįžęs jis stokojo lėšų — žymiausias ano meto moks- 
lininkas, Prancūzijos pasididžiavimas — gydytis ir tinkamai maitintis. Kai 
1832 metų kovo 4 dieną, eidamas keturiasdešimt trečiuosius metus, jis 
mirė, pasaulis nustojo ne tik žmogaus, kuris perskaitė egiptiečių hie- 
roglifus, parašė pirmąją senovės egiptiečių kalbos gramatiką bei žodyną, 
bet ir naujos mokslo šakos — egiptologijos — kūrėjo. 


* 


Iš ANKSTO PRALAIMÉTOS MOKYTOJO GROTEFENDO LAŽYBOS 


Senovės asirų-babiloniečių dantiraštis, priešingai negu egiptiečių hie- 
roglifai, buvo užmirštas jau klasikinės antikos epochoje. Pavyzdžiui, He- 
rodotas dar pateikia Didžiosios piramidės hieroglifinio įrašo vertimą 
(ten buvo kalbama apie jos statybos išlaidas), bet iš kelionės po Meso- 
potamiją teparsineša žinią, kad egzistuoją „asirų rašmenys“ (aasyria gram- 
mata). O juk dantiraštis senovėje vaidino kur kas svarbesnį vaidmenį, 
negu hieroglifai. 

Tai buvo labiausiai paplitęs Artimųjų Rytų raštas. Jis buvo vartoja- 
mas nuo rytinių Egėjo bei Viduržemio jūrų pakrančių iki pat Persų įlan- 
kos. Ir gyvavo jis tris tūkstančius metų — ilgiau nei lotynų alfabetas! 

Dantiraščiu yra užrašytas pirmojo pasaulinėje istorijoje žinomo valdovo 
vardas: Aanipadas, Mesanipado sūnus, priklausęs pirmajai Uro dinasti- 
jai, kuri viešpatavo maždaug 3100—2930 metais pr. m. e. ir, pasak babi- 
loniečių „Karalių sąrašų“, buvo trečioji dinastija po „pasaulinio tvano“. 
Bet to įrašo pobūdis nepalieka abejonių, kad iki jo atsiradimo dantiraštis 
vystėsi jau ne vieną šimtmetį! Vėlyviausi lig šiol rasti dantiraščio tekstai 
parašyti, valdant paskutiniesiems Achemenidų dinastijos persų karaliams, 
kurių imperiją 330 metais pr. m. e. sutriuškino Aleksandras Didysis. 

Dantiraščio — rašto, dar slėpiningesnio už egiptietiškąjį, pirmuosius 
fragmentus į Europą atvežė italų keliautojas Pjetras dela Valė XVII am- 
žiaus pirmojoje pusėje. Teisybė, tai nebuvo, mūsų supratimu, tikslios 
kopijos, bet jose figūravo kaip tik tas žodis, kuris po pusantro šimto 
metų padėjo jas perskaityti. Naujų pavyzdžių XVII ir XVIII amžiaus san- 
dūroje atgabeno vokiečių gydytojas Engelbertas Kempferis (pirmasis pa- 
vartojes termina litterae cuneatae, t. y. ,,pleistinés raidės“), paskui pran- 
cūzų dailininkas Gijomas Ž. Grelo (garsiojo keliautojo Šardeno palydo- 
vas) ir anglas Kornelas de Breinas, kurio kopijos iki šiol stebina savo 
tikslumu. Tokius pat tikslius, bet daug ilgesnius tekstus parsivežė danų 
keliautojas Karstenas Niburas (1733—1815), kilimo vokietis. Visi tie teks- 
tai buvo iš Persepolio — persų karaliaus Darijaus III sostinės. Šio kara- 
liaus rūmus padegęs Aleksandras Didysis, pasak Diodoro, ,puotaudamas 
ir nebebūdamas savo veiksmų viešpačiu“. 

Niburo pranešimai, kuriuos jis nuo 1780 metų siųsdavo į Vakarų Eu- 
ropa, labai sudomino mokslininkus ir visuomenę. Kas tai, per raštas? Ir 
iš viso ar tai raštas? Gal tai — tik ornamentai? „Jis panašus į žvirblių pėd- 
sakus šlapiame smėlyje.“ 

O jeigu tai raštas, tai kuria kalba iš tų, kurios susimaišė statant Ba- 
belio bokštą, parašyti rastieji fragmentai? Įvairiausių universitetų filolo- 
gai, orientalistai ir istorikai bendromis jėgomis atakavo šią problemą. Jų 
dėmesio dar neblaškė „naujai atrastas“ Egiptas. Toliausia pažengė pats 
Niburas, turėjęs tą pranašumą, kad dirbo kasinėjimų vietoje. Jis pažino, 
kad Persepolio įrašai yra ne vieno, bet trijų dantiraščio tipų ir kad vie- 
nas iš jų neabejotinai yra garsinis. Šio tipo dantiraštyje jis priskai- 
čiavo 42 ženklus (iš tikrųjų jų tėra 32). Vokiečių orientalistas Olufas 
G. Tichsenas (1734—1815) nustatė, jog dažnai pasikartojantis įstrižas 
brūkšnys skiria žodžius vieną nuo kito, ir pareiškė nuomonę, kad tie trys 
rašto tipai atitinka tris kalbas. Danų vyskupas ir filologas Fridrichas Ch. 
K. H. Miunteris savo ,,Persepolio įrašų tyrinėjimuose“ (1800) nustatė net 

jų amžių. Iš radimo aplinkybių jis padarė išvadą, kad jie rašyti Acheme- 
nidų dinastijos laikais, t. y. vėliausiai IV amžiaus pr. m. e. antrajame treč- 
dalyje. 

Tai ir visa, kas buvo žinoma apie dantiraštį 1802 metais. Kad tos ži- 
nios teisingos, sužinojome, beje, kur kas vėliau. O anuo metu jas stelbė 
gausybė klaidų ir nepagrįstų spėlionių. Be to, daugelis mokslininkų at- 
virai perspėdavo, jog ir tos šykščios žinios nėra patikimos. 

Štai kokiomis aplinkybėmis Getingeno mokytojas Georgas Fridrichas 
Grotefendas susilažino su savo bičiuliu Fiorilu, Getingeno bibliotekos 
sekretoriumi, kad šį raštą jis iššifruosiąs. Taip, kad būsią galima jį skai- 
tyti! Tik su sąlyga, jei gaus tekstų. 

Nepraėjo nė pusė metų, ir neįmanomas dalykas tapo faktu: Grote- 
fendas dantiraštį tikrai perskaitė. Tai skamba neįtikimai, tačiau tas dvi- 
dešimt septynerių metų vyras, kurio vienintelis pomėgis buvo rebusai, 
o gyvenimo kelias — paprasčiausia vidurinės mokyklos mokytojo karje- 
ra, kurią apvainikavo Hanoverio licėjaus direktoriaus kėdė, šitai atliko, 
nesiekdamas nieko kito, kaip tik laimėti tas „iš anksto pralaimėtas lažy- 

as". Štai kokiomis sąlygomis jis dirbo: 

pirma, jis nežinojo, kokia tų įrašų kalba, nes Mesopotamijoje per 
pastaruosius du—tris tūkstančius metų buvo pasikeitę daug tautų ir kalbų; 

antra, jis nenumanė, kokio pobūdžio yra tas raštas — ar garsinis, ar 
skiemeninis, ar iš ženklų, reiškiančių ištisus žodžius; 

trečia, jam nebuvo žinoma, kuria kryptimi reikia tą raštą skaityti ir 
kokia turi būti teksto padėtis skaitant; 

ketvirta, jis neturėjo nė vieno įrašo originalo, o tik Niburo ir Pjetro 
dela Valės darytas ir, deja, ne visada tiksliaš kopijas, kurias jam, vykdy- 
damas lažybų sąlygą, parūpino Fiorilas; 

penkta, jis, skirtingai negu Šampoljonas, nemokėjo nė vienos Rytų 
kalbos; teisybė, jis buvo filologas, bet germanistas; 

pagaliau, nebuvo žinoma — bent toje tyrinėjimų stadijoje — né vie- 
na dantiraščio bilingva, prilygstanti hieroglifų bilingvai Rozetės akme- 
nyje. 

Tačiau, be tų minusų, jis turėjo ir pliusų: buvo įpratęs dirbti meto- 
diškai, domėjosi rašto sistemomis — baigęs Getingeno universitetą, netru- 
kus (1799 metais) išleido knygelę ,,Apie pasigrafiją, arba universalų raš- 
ta" — ir, pagaliau, norėjo laimėti lažybas. 

Kaip matome, Grotefendas buvo visai kitokio tipo. žmogus, negu 
Šampoljonas, tuo metu tebebuvęs vienuolikmetis moksleivis. O ėmęsis 

spręsti visai kitokį, nors ir ne lengvesnį, uždavinį, jis ir dirbo visai kitokiu 
metodu. 

Pirmiausia jis ištyrė to rašto techniką. Dantukai turėjo būti brėžiami 
kažkokiu rėžtuku: vertikalūs — iš viršaus žemyn, horizontalūs — iš kai- 
rės į dešinę, nes ta kryptimi jie smailėjo. Eilutės, matyt, buvo horizonta- 
lios ir turėjo prasidėti kairėje, kaip ir mūsų rašte, nes kitaip raštininkas 
nutrintų jau parašytą tekstą. Kuria linkme tas raštas buvo rašomas, ta 
pačia, be abejo, reikėjo jį ir skaityti. Visa tai buvo elementarūs atradi- 
mai, dabar savaime aiškūs, bet tuomet savotiškai prilygę Kolumbo kiau- 
šiniui. 

' Paskui Grotefendas patikrino ir pripažino esant teisingą Niburo nuo- 
mone, jog šis raštas esąs „abėcėlinis“, nes jame palyginti mažai ženklų. 
Jis sutiko ir su Tichseno spėjimu, jog dažnai pasikartojantis įstrižas 
brūkšnys skiria žodžius vieną nuo kito. Po to jis ėmėsi paties dešifravi- 
mo, nusprendęs — nes kitaip negalėjo — vadovautis ne filologija, bet lo- 
gika: lyginti ženklus ir samprotauti, ką jie galėtų reikšti. 

Įrašai lyg ir neturėjo ypatingų požymių. Bet juk įrašuose kai kurie 
žodžiai dažnai kartojasi: „Šį pastatą pastatydino...", „Čia ilsisi...“ ir t. t. 
Karalių įrašai (iš radimo aplinkybių Grotefendas sprendė, kad jo turimi 
įrašai yra karalių padiktuoti) paprastai pradedami karaliaus vardu ir ti- 
tulu: „Mes, iš dievo malonės X, karalius..." ir t. t. Jeigu tos prielaidos 
teisingos, — samprotavo mokytojas,— tai galimas daiktas, kad kuris nors 
iš tų įrašų priklauso persų karaliui, nes Persepolis yra buvęs, be kitko, 
ir Persijos karalių sostine. Jų vardus žinome,— teisybė, tik graikiškąją 
jų formą, bet ji negali daug skirtis nuo pirmykštės. (Kaip vėliau paaiškė- 
jo, graikiškasis Dareios persiškai skambėjo Darajavūuš, o Xerxes — 
Hšyaraša.) Žinome ir ju titulus: karalius, didysis karalius. Be to, yra ži- 
noma, kad jie paprastai kartu su savo vardu minėdavo ir savo tėvo var- 
da. Todėl galima išbandyti kad ir tokią formulę: „Karalius B, karaliaus A 
sūnus. Karalius C, karaliaus B sūnus“. 

Ir Grotefendas ėmė ieškoti. Nėra reikalo aprašinėti, kaip jis tą for- 
mulę rado: kiek jam reikėjo kantrybės ir ištvermės, kiekvienas lengvai 
gali įsivaizduoti. Gana bus pasakius, kad jis ją vis dėlto rado. Teisybė, ji 
atrodė truputį kitaip: „Karalius B, A sūnus. Karalius C, karaliaus B sū- 
nus." Tai reiškia, kad karalius B nebuvo karališkos kilmės, nes šalia jo 
tėvo vardo (A) hėra karaliaus titulo. Kaip tai suderinti — kurie karaliai 
Persijos istorijoje turėjo tokią genealogiją? Grotefendas pasitelkė į pagal- 

ba antikinius ir moderniuosius istorikus, o kaip jis toliau samprotavo, 
tegu pats papasakoja: 

„Tai negalėjo būti Kiras ir Kambizas, nes įrašo vardų pirmosios rai- 
dės nevienodos. Negalėjo būti ir Kiras su Artakserksu, nes pirmasis var- 
das, lyginant su įrašo ženklų skaičiumi, per trumpas, o antrasis — per 
ilgas. Tada man beliko Darijaus ir Kserkso vardai, ir jie taip gerai deri- 
nosi su įrašo charakteriu, kad jau negalėjo būti abejonės, jog atspėjau 
teisingai. Be to, sūnaus įraše paminėtas karališkas tėvo titulas, o tėvo 
įraše — jau ne...“ 

Taip Grotefendas išaiškino 12 ženklų, arba, tiksliau sakant, 10 rai- 
džių. Jis išsprendė lygtį su visais nežinomaisiais! 

Dabar reikėjo tikėtis, kad iki tol nežinomas mokytojas atkreips į save 
viso pasaulio dėmesį, kad pasieks akademinės garbės viršūnę, kad sensa- 
cijų ištroškusios minios sukels jam entuziastingas ovacijas: juk toje de- 
šimtyje raidžių glūdėjo senosios persų kalbos raktas, visų Mesopotamijos 
dantiraščių ir kalbų raktas... 

Nieko panašaus. Juk paprasto batsiuvio sūnui, ne akademikui, nega- 
lėjo būti leista stoti prieš garbingosios Getingeno mokslinės draugijos 
plenumą. Teisybė, referatą apie Grotefendo atradimą Mokslinė draugija 
buvo linkusi išklausyti, bet jį skaityti buvo pavesta profesoriui dr. Tich- 
senui. Kadangi sužinoti ,nespecialisto" darbo rezultatus mokytieji vyrai 
per daug neskubėjo, Grotefendo referatas buvo skaitomas dalimis: 
1802 metų rugsėjo 4 dieną, spalio 2 dieną ir lapkričio 13 dieną. Tas pats 
Tichsenas pasirūpino, kad būtų išleista (1802 metų rugsėjo mėnesį) Gro- 
tefendo „Straipsnių apie Persepolio dantiraščio iššifravimą“ trumpa san- 
trauka. 4 

Tačiau Getingeno universitetas atsisakė išleisti pilną šio Grotefendo 
veikalo tekstą remdamasis tuo, kad jo autorius nesąs orientalistas. (Dar 
laimė, kad tie mokslininkai nebuvo įgalioti spręsti, ar reikia priimti 
elektros lemputės išradimą ir pripažinti serumą nuo pasiutligės, nes nei 
Edisonas nebuvo inžinierius elektrikas, nei Pasteras — gydytojas.) Tik po 
trejų metu atsirado leidėjas, kuris Grotefendo rašinį išleido kaip Hereno 
„Idėjų apie žymiausių senovės tautų politiką, susisiekimą ir prekybą“ 
priedą. 

Gana ilgai (1775—1853) gyvenęs Grotefendas dar sulaukė sensacingo 
pranešimo: 1846 metais viso pasaulio spauda sieksninėmis antraštėmis pa- 
skelbė, kad dantiraštį perskaitė anglas H. K. Roulinsonas! 

DANTIRASTIS ISSIFRUOJAMAS ANTRA KARTA! 


Henris Kresvikas Roulinsonas (1810—1895) buvo tikra Grotefendo 
priešingybė, dar didesnė, negu Grotefendas — Sampoljono. Tik metodas, 
kuriuo jis perskaitė persų dantiraščio įrašus ir, jais naudodamasis, kitas 
dantiraščio sistemas, nuo Grotefendo metodo iš principo nesiskyrė. 

Būtų neatsakinga tvirtinti kad Roulinsonas „klastingai pasisavino 
Grotefendo atradimą“. Visai įtikėtina, kad apie šį atradimą jis sužinojo 
vėliau, kai jau pats buvo iššifravęs daugiau raidžių, negu Grotefendas. 
Tačiau šis klausimas, kitados tiek daug svarstytas, šiandien vargu ar 
beišsprendžiamas. (Beje, ir technikoje netrūksta išradimų, kuriuos visai 
savarankiškai yra padarę du arba net ir trys žmonės; iš daugelio pavyz- 
džių paminėsime tik Popovo-Markonio-Murgašo atvejį.) Daug svarbiau 
yra tai, kad Roulinsonas ne tiktai rado raktą persų dantiraščio teks- 
tams iššifruoti, bet dar juos pilnutinai perskaitė bei išvertė ir tokiu 
būdu — kaip ir kitais savo darbais — daug prisidėjo prie senovės asirų 
ir babiloniečių dantiraščio iššifravimo. 

Roulinsonas, tyrinėdamas dantiraštį, turėjo didžiulį pranašumą prieš 
Grotefendą: jis galėjo remtis nemenkais daliniais laimėjimais, kuriuos 
per ilgus dešimtmečius po Grotefendo iššifravimo pasiekė prancūzas Emi- 
lis Biurnufas, norvegas Kristianas Lasenas, airis Edvardas Hinksas, 
anglas Edvinas Norisas, o dar prieš juos — danas Rasmusas K. Raskas. 
Visiems tiems tyrinėtojams pavyko nustatyti, nors ir ne visuomet ab- 
soliučiai tiksliai, kai kurių dantiraščio ženklų reikšmę. O svarbiausias jo 
pranašumas buvo tas, kad jis dirbo ten, kur buvo randami tekstai. 

„Turėjau geležinę sveikatą, kunkuliuojančią jaunystės energiją, bu- 
vau kupinas nepaprasto gyvenimo džiaugsmo, pasižymėjau visose spor- 
to šakose", — rašo jis savo biografijoje. Sunku visa tai įsprausti į kelias 
eilutes: šešiolikmetis Roulinsonas baigia mokslą Ilinge, gerai išmokęs ne 
tik lotynų kalbą, bet ir boksuotis bei jodinėti, ir stoja tarnauti į privačią 
Rytų Indijos kompanijos armiją, o dar po metų, jau pakeltas kadetu, iš- 
plaukia į Indiją. Ilgus mėnesius trunkančioje kelionėje jis leidžia laivo 
laikraštį ir susipažįsta su anglų gubernatoriumi Bombėjuje — seru Džonu 
Malkolmu, kuris sudomina jaunuolį senovės Rytų istorija. Eidamas dvi- 
dešimtuosius metus, jis tampa Bombėjaus grenadierių pulko leitenantu, 
eidamas dvidešimt ketvirtuosius,— išvyksta į Persiją kaip britų žvalgy- 
bos agentas, o dar po dvejų metų jis jau persų armijos majoras (In- 
telligence Service pavedimu). Sulaukęs 29 metų, įvairumo dėlei jis tampa 

diplomatu ir kaip anglų „agentas su ypatinga misija“ (tai oficialus jo ti- 
tulas) vadovauja persų kavalerijai, malšinančiai sukilimą prieš britų vieš- 
patavimą Kandahare, o dar po ketverių metų vėl jį matome Bombėjuje 
kaip Britanijos generalinį konsulą. 1844 metais Roulinsonas grįžta į Angli- 
ją, tampa parlamento deputatu ir, žinoma, Rytų Indijos kompanijos val- 
dybos nariu. Į Rytus jis grįžo dar sykį, kai buvo paskirtas Anglijos pa- 
siuntiniu Teherane. 

Šis žmogus, pradėjęs karjerą kareiviu ir baigęs ją diplomatu, nors 
visą laiką tarnavo Rytų Indijos kompanijos akcininkams, kad ir kaip bū- 
damas užsiėmęs, rasdavo pakankamai laiko savo mėgstamam užsiėmi- 
inui — dantiraščio tyrinėjimams. Eidamas karines (ir kitokias) pareigas 
persų armijoje, vieną gražią dieną aukštoje vienišoje uoloje prie Behis- 
tuno, „palei Hamadano-Babilono vieškelį, kuriuo jau prieš tūkstančius 
metų bildėjo asirų bei persų karo vežimai“, jis aptiko stebėtiną bareljefą. 
Per binoklį jis įžiūrėjo, jog tai skulptūrų grupė, iš visų pusių apsupta 
dantiraščio įrašų. Kadangi bareljefas buvo iškirstas bemaž statmenoje 
uoloje, maždaug penkiasdešimt metrų viršum prarajos, Roulinsonas liepė 
įtaisyti skrysčius ir 1837 metais nusileido nuo uolos viršūnės, ketindamas 
bareljefą nukopijuoti. Tokiems tyrinėjimams tarp dangaus ir žemės rei- 
kėjo nemenkos drąsos, bet drąsa užvis mažiausiai gali stebinti, kalbant 
apie Roulinsono tipo žmones. 

Stebėtis turėtume kitu to žmogaus bruožu — skruzdės kruopštumu, su 
kuriuo jis tyrė tą neaprėpiamą dantiraščio ženklų margumyną, ieškoda- 
mas atramos taško: karaliaus titulo ir vardo. Tačiau čia, kaip ir visame 
nuotykingame jo gyvenime, Roulinsoną lydėjo laimė: pačioje vieno įrašo 
pradžioje (beje, tą pradžią irgi reikėjo surasti) buvo žodžiai: „Skelbia 
karalius Darajavaušas: Aš, Darajavaušas, galingasis karalius, karalių ka- 
ralius, Persijos karalius, (daugelio) šalių karalius, Vištaspo sūnus, Ar- 
samo anūkas, Achemenidas." 

Žinoma, tų žodžių Roulinsonas iš karto neperskaitė ir neišvertė. Ra- 
dus pirmąjį karaliaus titulą, reikėjo dar atspėti, kad po jo eina Darijaus 
vardas, patikrinti pagal Herodotą jo genealogiją (graikiškąja transkripci- 
ja), ir tik tada tyrinėtojo rankose atsidūrė šifro raktas. Roulinsonas, ne 
taip kaip Grotefendas, šį raktą galėjo ir panaudoti, nes turėjo ilgą įrašą. 
Su tuo pačiu atkaklumu, kurį jis parodė, Britanijos interesais pertvarky- 
damas Persijos kariuomenę, Roulinsonas kibo į specialiąją literatūrą. Tei- 
sybė, joje mokslininkai daugeliu atvejų prieštaravo vieni kitiems, bet 
politinis veikėjas, kurio pašaukimas kaip tik ir buvo pasinaudoti tarpu- 

savio prieštaravimais, jautėsi kaip žuvis vandenyje. Jis patikėdavo čia 
vienu iššifravimu, čia kitu, vienur pridėdavo ženklų, kitur atmesdavo, 
visada tikrindavo savo nustatytą ženklų tarimą svetimu, o svetimą — sa- 
vuoju. Jis įsitikino, kad Grotefendas dešimties raidžių reikšmę nustatė 
visai teisingai, kad iš trisdešimt trijų ženklų, kuriuos iššifravo Biurnufas, 
dauguma iššifruota klaidingai, kad iš aštuonių raidžių, kurių fonetinę 
vertę išaiškino Lasenas, šešias galima panaudoti visais atvejais, o dvi — 
tik kai kuriais, ir t. t. Bet tai —tik pavieniai faktai, kurie mus tiek te- 
domina, kad parodo Roulinsono tyrinėjimo metodą: juo naudodamasis, 
tyrinėtojas jau pirmojoję darbo fazėje perskaitė ir išaiškino viso labo 
du šimtus įvairių vardų ir vietovardžių, pagal kuriuos galėjo būti iššifruo- 
jami dantiraščio tekstai. 

Tačiau kokie tekstai? Ogi Behistuno įrašo vidurinės grupės tekstai, 
rašyti, kaip paaiškėjo, senąja persų kalba — paskutine ir tuo tarpu ge- 
riausiai ištirta kalba, vartojusia dantiraštį. Jos raštas buvo garsinis ir šiuo 
atžvilgiu artimas mūsų abėcėlei. 1846 metais Roulinsonas paskelbė savo 
darbo rezultatus — knygoje „„Persiški dantiraščio įrašai Behistune" patei- 
kė tų įrašų kopijas, pilną jų transkripciją ir vertimą į lotynų kalbą, var- 
tojamą visų šalių mokslininkų. 

Pastangos, padėtos kopijuojant aštuoniolikos metrų ilgio Behistuno 
įrašą, apsimokéjo: tolesni tyrimai parodė, jog tas įrašas parašytas ne 
tik trejopu raštu, bet ir trimis kalbomis — be senosios persų kalbos, dar 
babiloniečių ir naująja elamų kalba! Maža to, paaiškėjo, kad įrašai vi- 
somis tomis kalbomis yra tapatūs. Tad toje uoloje buvo ne visų dešifruo- 
tojų išsvajota bilingva, bet trilingva! 

Gausi Roulinsono surinkta medžiaga įgalino iš dalies jį patį, iš dalies 
kitus mokslininkus, pirmiausia jo tautiečius Norisą, Hinksą ir Tolbotą, 
daną Vestergardą ir vokiečių kilmės prancūzų mokslininką Opertą, per- 
skaityti ir kitas dvi Behistuno įrašo rašto sistemas (II ir III). Jos buvo iš 
esmės skiemeninės, bet su daugeliu ideogramų, ir mokslininkai, ėmęsi 
jas dešifruoti, beveik — tačiau tik beveik — kapituliavo. Skiemenys jose 
buvo sudaromi iš balsių ir priebalsių, kurių kiekviena skyrium turėjo 
vienokią reikšmę, o sujungtos — kitokią. Štai tik vienas pavyzdys: žino- 
mojo Naujosios Babilonijos karaliaus Nabuchodonosoro (604—562 m. 
pr. m. e.) vardas, skaitant teisingai (skiemenimis), skamba Nabu-kudurri- 
uSur, o skaitant po vieną ženklą — Anakšadušiš! Visa šią polifoniją vaini- 
kavo tai, kad trečiojoje rašto sistemoje atskirų ženklų garsinė išraiška 
galėjo keistis. Dar daugiau: tas pats skiemuo galėjo būti rašomas įvairiai, 

o kartais net reikšti daugiaskiemenį žodį. Pavyzdžiui, skiemuo li būdavo 
rašomas penkeriopai, o ženklas E galéjo büti skaitomas ut, tu, tam 


arba par, pir arba lach, li$, chis. Sis ženklas taip pat galėjo reikšti ir žodį 
šamšu (saulė). O kad visa tai būtų dar sudėtingiau, tarp žodžių nebuvo ra- 
šomi jokie skiriamieji ženklai! Ar iš viso galima patikėti, kad toks raštas 
egzistavo? Egzistavo. Ir buvo iššifruotas! 

Siu rašto sistemu ir kalbų iššifravimas daugelio tautų mokslininkų ko- 
lektyvinėmis pastangomis įrodo, kad mokslui nėra neišsprendziamu pro- 
blemų. Daugiausia čia prisidėjo Leijardo ir Rasamo radiniai Ašurbanipa- 
lo bibliotekoje, kurioje tarp daugybės medicinos, magijos, matematikos, 
teologijos, istorijos ir kitokių veikalų buvo rasta ir elementorių, žody- 
nų ir vadovų raštininkams. Tikri elementoriai ir mokykliniai sąsiuviniai 
(dargi su mokytojų taisymais), tikri asirų-babiloniečių-šumerų kalbų žo- 
dynai su sustabarėjusiais posakiais, formulėmis ir ideogramų transkripci- 
jomis į garsinį raštą, žodynai, kuriuose išdėstyta gramatinė kalbos san- 
dara! Visa tai — degto molio lentelėse, dažnai dar su pirštų atspaudais, 
iš kurių galima spręsti, kiek metų buvo mokiniui, perdavusiam savo ži- 
nias mūsų amžiaus mokslininkams. | 

Ir, pagaliau, dar vienas klausimas: kokia reik$me turéjo tu raštu ir 
kalbų iššifravimas? Užuot ilgai aiškinę, tepasakysime: vien tik Behistuno 
įrašas mums suteikė smulkesnių ir tikslesnių žinių apie senovės Persijos 
praeitį, negu visi drauge antikiniai autoriai. Šio iššifravimo dėka mes 
esame geriau informuoti apie Asirijos-Babilonijos istoriją, nei graikai, 
kurie buvo paskutinio jos veiksmo amžininkai. 

Kad ir koks romantiškas rodosi senovės egiptiečių, persų arba asi- 
rų-babiloniečių rašto iššifravimas, kad ir kaip nuostabiai jis liudija Zmo- 
gaus genijaus galią, vis vien tenka pridurti: tai dar ne viskas! 


„DABAR SIUOS TEKSTUS MES NE SIFRUOJAME, O SKAITOME!" 


Asiriologija, kaip ir egiptologija, išaugo į atskirą mokslą, kuriam pa- 
sišventė šimtai mokslininkų visuose žymesniuosiuose universitetuose 
bei akademijose. Tie mokslininkai palaipsniui specializavosi atskiromis 
šakomis. Taip atsirado ir „lyginamojo dantiraščio“ specialybė. Lyginant 
Pietvakarių Azijos tautų dantiraščius, paaiškėjo, kad visi jie turėjo tu- 
rėti kažkokį bendrą pamatą. Net iš seniausių Asirijos-Babilonijos danti- 

raščio lentelių buvo matyti, kad ju raštas yra ilgo vystymosi pasekme. 
Kokią išvadą iš to darė mokslininkai? Ogi kad anksčiau už asirus ir ba- 
biloniečius dantiraštį vartojo kita, senesnė tauta, iš kurios jį perėmė (ži- 
noma, ne mechaniškai) minėtieji Mesopotamijos gyventojai. Jie tą raštą 
pritaikė sau ir toliau jį vystė. Mokslininkai „„apskaičiavo“ tos tautos bu- 
vimą — visai taip pat, kaip Bodé „numatė“ nežinomą planetą arba Men- 
delejevas daugelį nežinomų elementų, — o Žiulis Opertas jai davė ir var- 
dą — pavadino ją šumerais. 

Taigi, šumerai turėjo būti „protaute“, kuri pirmoji pavartojo, o gal 
ir išrado, dantiraštį. Tačiau apie ją nieko nebuvo žinoma; archeologai 
nebuvo radę nė menkiausio jos pėdsako. O kai jau atrodė, kad toji teo- 
rija esanti „per drąsi“, tatai, ką tik nedaugelis mokslininkų belaikė ,,dar- 
bine hipoteze“, tapo faktu: šumerai buvo atrasti. Kaip Uranas ir uranas. 

1877—1881 metais Prancūzijos konsulas Ernestas de Sarzekas prie 
Telo kalvos pietinėje Mesopotamijoje iškasė nuostabių archeologinių pa- 
minklų — skulptūrų, savo stiliumi visai nepanašių į senojo Babilono 
skulptūras. Griežtas jų paprastumas (nenorėtume sakyti, kad primityvu- 
mas) liudijo jas esant kur kas senesnes už seniausias, žinomas tuo metu. 
Ir šie iš juodo diorito iškalti miestų valdovai ir žyniai laikė rankose arba 
ant kelių dokumentus su dantiraščio tekstais. Jų rašto aiškiai būta to 
paties pirmapradžio dantiraščio, iš kurio išsivystė babiloniečių bei asirų 
dantiraštis. Vėliau, mūsų amžiaus trečiajame dešimtmetyje, anglas Leo- 
nardas Vulis atkasė Ure, Mesopotamijos pietuose, valdovų paminklus iš 
po kelių metrų storio smėlio ir molio sluoksnio, kurį sunešti galėjo tik 
didysis tvanas — gal būt, tas pats, apie kurį pasakoja Gilgamešo epas 
ir — bemaž tais pačiais žodžiais, tik vėliau — Biblija. Buvo įrodyta, kad 
šumerai egzistavo. | 

Kadangi jau kalbame apie šumerų rašto ryšį su asirų-babiloniečių 
raštu ir kitomis senovės Rytų rašto sistemomis, tai leiskime prabilti Bed- 
ržichui Hroznui: 

„Babiloniečių raštas yra seniausias raštas pasaulyje. Egiptiečių hie- 
roglifai atsiranda maždaug kartu su pirmosios Egipto dinastijos pradžia 
arba prieš pat ją, apie 3000 m. prieš Kristaus gimimą. Turint omenyje 
gana glaudžius to meto Pietvakarių Azijos kultūrinius ryšius su Egiptu..., 
visai nėra negalima, kad ir hieroglifinio egiptiečių rašto atsiradimui tu- 
réjo įtakos babiloniečių raštas... Nuo Uruko laikų, tai yra maždaug nuo 
3200 m. prieš Kristaus gimimą, iki pat Kristaus gimimo dantiraštis var- 
tojamas ne tik pačioje Babilonijoje, bet kai kuriais laikotarpiais ir beveik 

visoje Pietvakarių Azijoje. Vartoja jį asirai, huritai, hetitai ir kanaanie- 
čiai. Pakeisto pavidalo dantiraštis taipogi buvo vartojamas Urartu — Ar- 
savitą dantiraštį. 

Labai panašu, kad Uruko įrašai parašyti jau šumerų kalba; apie 
Džemtet Nasro epochos [3100 — 2900 m. pr. m. e] įrašus šitai galima 
sakyti užtikrintai. Taigi, šumerai išrado babiloniečių dantiraštį, kurį 
vėliau iš jų perėmė kitos tautos, pirmiausia semitai, babiloniečiai, 
akadai..." 

Taip sakoma paskutiniame dideliame Bedržicho Hrozno veikale (,,Se- 
niausioji Pietvakarių Azijos, Indijos ir Kretos istorija“, 1949). O jei ap- 
lankysime bet kurį dantiraščio kabinetą bet kuriame pasaulio universi- 
tete (vienas toks kabinetas yra Prahoje, Celetnos gatvėje Nr. 20, kur 
perkeltas ir buvęs akademiko Hrozno kabinetas) ir, žiūrinėdami Meso- 
potamijos dantiraščio tekstų molinėse lentelėse kopijas arba originalus, 
paklausime, kaip tie tekstai iššifruojami, išgirsime tokį pat atsakymą, 
kaip ir egiptologijos kabinete apie hieroglifus: 

— Dabar šiuos tekstus mes ne šifruojame, o skaitome! 


SESTASIS SKYRIUS 


HROZNO METODAS 


KRITICIZMO TRAMDOMA VAIZDUOTĖ 


Sampoljonui, Grotefendui ir Roulinsonui svarbiausia buvo perskai- 
tyti nepažįstamą raštą. Iš principo išsprendę šią sunkiausią problema 
ir ėmęsi aiškinti kalbą, kuria buvo parašyti tekstai, jie susidūrė su 
lengvesniu uždaviniu, negu Hroznas, pasiryžęs suprasti hetitų kalbą. 

Prisiminkime: Šampoljonas naudojosi pažodiniu hieroglifinio įrašo 
vertimu į graikų kalbą. Roulinsonas turėjo daug „atramos taškų“ — 
asmenvardžių ir vietovardžių, kurių tarpusavio ryšius jis be vargo atspėjo 
ir tokiu būdu gavo naujų žodžių bei jų vertimų. Babilonietiškus ir elamiš- 
kus Behistuno uolos įrašus pavyko išversti pagal tekstą, parašytą senąja 
persų kalba. Paskui, de$ifruodami tuos įrašus, taip pat asiriškus ir šume- 
riškus tekstus, tyrinėtojai jau galėjo naudotis žodynais ir gramatikomis, 
rastomis Ninevijos raštininkų mokykloje. 

Visa tai nė kiek nemenkina tų mokslininkų nuopelnų, bet... 

„„Hroznas nieko panašaus neturėjo. Jokios bilingvos, kuriai galėtų 
pritaikyti Sampoljono metodą, jokių „atramos taškų“ arba žodynų, kurie 
įgalintų jį dirbti taip, kaip dirbo Roulinsonas. Negalėjo jis remtis nė kitų 
mokslininkų darbo rezultatais, nes jų... nebuvo. 

Jo uždavinys buvo aiškus: iššifruoti nepažįstamą kalbą, remiantis tik 
ja pačia. Tai nebuvo tas atvejis, kai sakoma: „Išspręsti lygtį su dviem 
nezinomaisiais". Jo padėtį geriau apibūdintų kitas priežodis: jam reikėjo 
„burti iš žvaigždžių". 

Tokiam darbui metodo nebuvo. ,,Jeigu metodo nėra, jį reikia sukurti!" 

Lygiai trisdešimt metu po tos dienos, kai Hroznas rado galutinį atsa- 
kymą į nerimastingąjį „nuo ko pradét?", kuris jį kamavo 1914 metų rug- 

XV — XIV amsziaus pr. m. e. hetitu 
teisynas, kurį paskelbė ir išvertė (į 
prancūzų kalbą) Bedržichas Hroznas 
1922 metais. 

Apačioje — Hrozno perrašytas pirmųjų dviejų pastraipų ($$ 24 — 25) dantiraštinis tekstas 

Tel Erfado kaimas Sirijoje — viena iš tų vietovių, kurias 1925 metais aplankė pirmoji Čekoslovakijos 
archeologinė ekspedicija. B. Hrozno nuotrauka 


„Šventoji trejybė". II tūkstantmečio pr. m. e. pirmosios 
pusės huritų-hetitų skulptūrėlė, kurią 1925 metais per 
kasinėjimus Tel Erfade rado Bedržichas Hroznas 


piūčio pabaigoje, išvykstant iš Stambulo, mokslininkas davė Prahos 
„Naujojo Oriento" redaktoriui interviu (paskelbtą 1946.I), kuriame iš- 
dėstė savo metodą: 

„Mano darbo metodas yra labai paprastas ir nesudėtingas, visai kaip 
Kolumbo kiaušinis, kuriuo, tarp kitko, nesiremiu. Pirmiausia ir svarbiau- 
sia — tai didelis atkaklumas, net, sakyčiau, užsispyrimas, su kuriuo 
imuosi kiekvienos mokslinės problemos. Nelaikau, bent jau savajame 
moksle, senovės Rytų filologijoje ir istorijoje, jokios problemos neiš- 
sprendžiama. Kiekvienas, net ir slėpiningiausias, orientalinis įrašas arba 
tekstas turi turėti paprastą, įmanomą suvokti prasmę. Aš nenusileidžiu, 
kol tos jo prasmės neišlukštenu. Skaitau tokį įrašą kad ir šimtą, du šim- 
tus, tris šimtus kartų iš eilės, vis ieškodamas kokios nors, bent mažiau- 
sios, užuominos (kaip Archimedas — atramos taško), kuria remdamasis, 
galėčiau suvokti bent jau bendrą teksto prasmę. 

Šiuose tyrinėjimuose man labai padeda (šios paprasto fakto konsta- 
tacijos, kaip ir viso mano pasakojimo apie savo metodą, prašau nelai- 
kyti nekuklumu) tai, kad dar jaunystėje, mokydamasis gimnazijoje 1r 
universitete, o vėliau studijuodamas, susipažinau su visomis senovės 
Rytų kalbomis ir rašto sistemomis, tik, beje, nevienodai gerai, nes jau 
vien dantiraščio studijos šiandien reikalauja viso Žmogaus gyvenimo, 
bet vis dėlto tokiu mastu, kad žinau visų jų elementus ir prireikus galiu 
greitai jose orientuotis. 

Per visą savo gyvenimą esu perskaitęs aibę senų orientalinių tekstų, 
tad esu labai gerai pažįstamas su jų intonacija, jų turiniu ir apskritai su 
senovės Rytų mąstysena. Taip gerai, kad ir pats lengvai galėčiau tokius 
tekstus rašyti. 

Šitaip pasirengęs, imuosi kiekvieno paslaptingo senovės Rytų doku- 
mento, tvirtai pasiryžęs nieko savo į jį nedėti, ištikimai juo sekti, sa- 
kyčiau, atsiduoti jam, visiškai susilieti su juo, pripažinti jį tam tikru 
nepriklausomu tekstiniu individu, į kurio minčių pasaulį privalau besą- 
lygiškai visa esybe įsigyventi. Tokia nuolanki, beveik mistinė pažiūra 
į senovės Rytų tekstus man labai padeda juos aiškinti. Paskui, detaliai 
pažįstant lyginamąją senovės Rytų medžiagą, man jau nesunku ir paslap- 
tingiausiame orientaliniame tekste -rasti kokią nors silpną vietą, kokį nors 
žodį, vardą arba ženklą, kuris mano mintyse bematant sužadina kad ir 
tolimą jau žinomų kalbų, tekstų arba rašmenų atgarsį. Tuomet man pa- 
prastai pakanka menkiausios užuominos, kad atkurčiau pirmiausia 
atitinkamo įrašo minčių ratą, o po to palaipsniui nustatyčiau visas jo 

detales ir šitaip sužinočiau viso įrašo prasmę. Man tai visuomet primena 
fotografinės plokštelės ryškinimą. Po ilgoko laiko pamatai jame pirmiau- 
sia mažą taškelį — pirmąją vaizdo žymę. Paskui vis ryškėja ir ryškėja 
vaizdo kontūrai, kol pasidaro matomas visas vaizdas su visomis deta- 
lėmis... 

Teisybė, turi reikšmės ne tik kuo pilniausias mokslinės medžiagos 
pažinimas, bet ir atitinkama dozė kombinacinių gabumų, vaizduotės 
žaismo, intuicijos, aiškiaregystės. Mano moksliniai oponentai kartais man 
prikiša lakią vaizduotę ir drąsias hipotezes, „„romantizmą“. Tačiau čia 
jie išleidžia iš akių, kad, iš kitos pusės, mano vaizduotę labai tramdo 
kriticizmas. Pabrėžiu, kad savo hipotezių man visai negaila. Aš su 
džiaugsmu ir netgi su dideliu pasitenkinimu aukoju pačią gražiausią 
savo hipotezę, kai geresnis pažinimas atveda mane į tikrą mokslinę tie- 
są, kuri man viena ir terūpi mano darbuose.“ 

Šis paaiškinimas atskleidžia bendriausius Hrozno metodo bruožus. O 
dabar konkrečiai pažiūrėkime, kaip Hroznas dirbo, gvildendamas hetitų 
kalbą. 


ŽODYNAI PAGAL GALONES 


Retai žvalgas per neištirtą vietovę eina tiesiai į tikslą, ir retai tas tiesus 
kelias iš tiesų yra trumpiausias. Būtent dėl to stebimės, patyrę, kaip mažai 
Hroznas naudojosi tąja „teise klaidzioti", neatimama kiekvieno ieškotojo 
teise. Dažnai net tas kelias, kurį jis pradžioje pats laikė aplinkiniu, grei- 
čiau atvesdavo jį į tikslą. Ir dar kur kas toliau! 

Jis mums parodė puikų pavyzdį, kaip apgalvotai ir metodiškai turi 
dirbti mokslininkas. Kartu jam nestigo drąsos ir to „atkaklumo, net už- 
sispyrimo", be kurio dar niekas nėra ką nors nuveikęs. 

Atlikęs mandagumo vizitą Otomanų muziejaus vadovams, Hroznas 
pirmučiausia pasuko prie rinkinių, tiksliau tariant,— į rūsį, kad pamatytų, 
kiek medžiagos jam teks apdoroti. Nuolaužų ir sveikų lentelių ten buvo 
viso labo apie 20 000. Šį nuostabų jų skaičiaus padidėjimą reikėjo aiškinti 
ne tiek naujais radiniais, kiek jų gabenimo būdu (prekiniuose vagonuose, 
kaip „„palaidai sukrautos prekės“). 

Sužinojęs, kiek yra lentelių jis užsibrėžė tolesnį uždavinį: kuo tiksliau 
nustatyti jų radimo vietą, kad bent šį tą sužinotų apie įrašų pobūdį. Jeigu 
jos rastos, pavyzdžiui, kokioje nors šventykloje, galima spėti, kad jų teks- 
tai teologinio pobūdžio, jeigu sandėlyje — tai gali būti kokios nors sąskai- 

tos ir t. t. Atsižvelgdamas į Bogazkéjaus kasinėjimų archeologinius meto- 
dus, Hroznas šiuo atveju turėjo remtis daugiausia Makridžio atmintimi (|). 

Tolimesnis — trečiasis — uždavinys buvo suklasifikuoti lenteles pagal 
jų radimo vietas ir spėjamus tarpusavio ryšius. 

Šių dienų tyrinėtojas, radęs tokią medžiagą, tikriausiai, susipakuotų 
lagaminus ir sugrįžtų į savo universitetą, ketindamas sušaukti ekspertų 
komisiją ir kartu su ja sudaryti ilgalaikį darbų planą. O Hroznas nuėjo 
į artimiausią popieriaus parduotuvę, nusipirko keletą mokyklinių sąsiuvi- 
nių ir pasiryžo negaišti nė akimirkos. „Ėmiausi to darbo be jokio išanks- 
tinio nusistatymo, net nenumanydamas, kokių rezultatų pasieksiu.“ 

Lentelės, kurias jam reikėjo sudoroti, buvo daugiausia iš trijų vietų: 
pirmiausia, iš Biujukalės — miesto akropolio — vakarinio šlaito, ypač iš 
didžiųjų rūmų griuvėsių, atrastos 1906—1907 ir iš dalies 1912 metais (par- 
tija A); antra, iš kelių patalpų didžiausio Bogazkėjaus pastato rytinėje pu- 
sėje, kurį O. Puchšteinas pradžioje palaikė šventykla, o E. Mejeris vėliau 
įrodė esant karaliaus rūmus; atrastos 1907 metais (partija B); trečia, iš 
šlaito, esančio tarp tų rūmų ir akropolio; surastos 1906—1907 ir 1912 me- 
tais (partija C). 

Hroznas pirmiausia ėmėsi partijos B (Figula — partijos A), kurios len- 
telės buvo didžiausios ir geriausiai išsilaikiusios. 

„Peržiūrėti ir nuvalyti nuolaužas, surasti ir suklijuoti tos pačios len- 
telės gabalus buvo sunkus ir ilgas darbas, — rašo jis „Preliminarinėje apy- 
skaitoje",— tačiau to darbo išdavos — šitaip restauruotos lentelės — 
dosniai atlygino įdėtas pastangas.“ 

Paskui Hroznas su dr. Figula ėmė restauruotas lenteles kopijuoti. Kai 
kurių tik dalis buvo įskaitoma, daugeliui trūko teksto dalies arba buvo 
nebeatpažįstamai nudilę ženklai. Skirtingo ženklų aiškinimo problemas abu 
mokslininkai, kiek buvo įmanoma, spręsdavo čia pat vietoje, draugiškai 
pasitardami. O skambučiui pranešus, kad muziejus uždaromas, Hroznas 
grįždavo į savo butą, į Aziją, ir dirbdavo toliau. 

Lentelių žodžius jis pirmiausia transkribuodavo lotyniškomis raidėmis 
ir gautuosius žodžių fondus perrašydavo į atskiras korteles. Paskui tas 
korteles jis sudėliodavo abėcėlės tvarka ir šitaip susistemintus žodžius 
surašydavo į žodyną, — į pirmąjį hetitų kalbos žodyną, kuriame, teisybė, 
buvo užpildoma tik kairioji pusė, bet paliekama tuščios vietos ir dešinia- 
jai pusei, nes Hrozno optimizmas buvo nepalaužiamas. „Nėra neiššiiruo- 
jamų kalbų!“ 

Daug kartų jam kilo pagunda dešinėje pusėje parašyti spėjamą žodžio 
reikšmę. Juk, sakykim, hetitų harmi skamba taip pat, kaip harmi senojo- 
je indų kalboje, kur šis žodis reiškia „valgyti“; hetitų daai primena slavų 
daj, davaj (duok) arba lotynų dare (duoti); hetitų para skamba lygiai taip, 
kaip graikų pára, o tai reiškia „šalin“... ,,Gerai apgalvok pirmąją eilutę, 
svarbiausia yra pradžia!“ — kartoja jis su Getės Faustu, kuris sprendė pa- 
našų, bet daug lengvesnį klausimą, versdamas iš hebrajų kalbos Bibliją. 
Iš tiesų: pirmiausia, žodžių reikšmės negalima atspėti izoliuotai, be sąry- 
šio su tekstu; antra, tie panašiai skambantys žodžiai yra indoeuropietiški, 
o iš kur galėjo atsirasti indoeuropietiška kalba Mažosios Azijos širdyje 
prieš tris tūkstančius metų! 

Tad Hroznas palieka dešiniąją savo žodyno pusę tuščią ir „jaučia, kad 
turi ieškoti toliau“. Gal net pasukti visai priešinga kryptimi... 

Priešinga kryptimi? Būtent taip! Ir jis pradeda sudarinėti nežinomų 
žodžių žodyną a tergo, pagal galūnes. 

Galime įsivaizduoti, kokio tai būta darbelio... Tačiau šioje fazėje tai 
buvo Hroznui vienintelis būdas rasti savo „Archimedo tašką“ — atskleis- 
ti nepažįstamos kalbos gramatines formas. Teisybė, jis nežinojo, kokia sa- 
voka slypi už to ar kito žodžio, nežinojo, kuris žodis yra daiktavardis, 
kuris — veiksmažodis, kuris — įvardis; bet juk kaip tik tam jis viską ir 
darė, kad tai sužinotų! Tuomet, Marmuro jūros pakrantėse, tas darbas nie- 
ko nedavė. Šimtai kortelių buvo prirašyta tokių žodžių grupių: i-ia-mi, 
i-ia-ši, i-ia-zi, i-ia-u-e-ni, i-ia-at-te-ni, i-ia-an-zi. Bet vieną sykį Vienoje 
jis jas sudėliojo (ir ne atsitiktinai) šitaip: 


hetitų senovės indų graikų 
kalba kalba kalba 
vnsk. 1-sis iiami yámi tithemi 
vnsk. 2-sis iiaši yási tithes 
vnsk. 3-sis iiazi yáti títhesi, titheti 
(dor.) 
dgsk. 1-sis iiaueni yámáh títhemen 
dgsk. 2-sis iiaatteni yátha, yáthána títhete 
dgsk. 3-sis iiaanzi yánti tithėasi, tithenti 
(dor.) 


Taip jis išasmenavo esamajame laike hetitų veiksmažodį iiauwaar, jau 
žinodamas, kad jis reiškia „daryti“. 

Šis veiksmažodis turėjo tuos pačius sufiksus, kaip senovės indu yámi 
(„eiti“) arba graikų títhemi („dėti“)! 

Grįžęs į Viena, Hroznas greičiau kaip per metus įsitikino, jog neleng- 
vas kelias per žodynus a tergo veda tiesiai į tikslą. Teisybė, tuomet, Stam- 
bule, jam šitai negalėjo ateiti į galvą. Dantiraščio ženklų painiava buvo 
dar labiau neperžvelgiama, negu kreivos uosto kvartalo gatvelės, kurio- 
se susiorientuoti nepadeda nė Galatos bokšto smaigalys, nors būtum nuo 
jo mažiau kaip per šimtą žingsnių. 

Tuomet jis ieškojo kito, lengvesnio kelio. Ir rado jį ideogramose, apie 
kurias jau sakėme, jog tai — dantiraščio ženklai, reiškiantys ištisus žo- 
džius, ištisas sąvokas, o kartais ir tikrinius vardus. Tos ideogramos, bent 
jau dauguma jų, buvo bendros visoms akadų dantiraščio sistemoms, 
kurios jas didele dalimi pasisavino dar iš šumerų rašto. Babiloniečiai 
skaitė jas savaip, asirai — savaip, hetitai — irgi savaip, bet visi vartojo 
tą patį ženklą. Apie hetitišką jų tarimą Hroznas tada dar negalėjo 
nieko žinoti, bet visai tikrai suprato jų reikšmę. Lygiai taip pat žmogus, 
nemokantis jokios svetimos kalbos, tikrai žino, ką reiškia, pvz., ,,1963" 
prancūziškame, vokiškame, angliškame ar kitokiame tekste, nors ir neži- 
nodamas, kad prancūzai tą skaitvardį raso mille neuf cent soixante-trois 
(o taria maždaug mijnefsang suasang trua), vokiečiai — neunzehnhundert- 
dieiundsechzig arba tausendneunhundertdreiundsechzig, ir t. t. Supranta 
jis tokį parašymą net ir nelotyniškomis (pavyzdžiui, rusiškomis) raidėmis 
rašytame tekste. 

Perrašinėdamas hetitiškas lenteles, Hroznas įsitikino, kad „tų ideogra- 
mų, ačiū dievui, daug“. Teisybė, jos turėjo visai nesuprantamas galūnes, 
bet... Jis rado ideogramą, reiškiančią karalių (šumeriškai lugal), žmogų 
(šumeriškai là), miestą (šumeriškai uru) ir taip toliau. Deja, be konteksto, 
kuris jam sužadintų „kad ir tolimą atgarsį“. 

Tačiau jis tikėjo, kad ras tokį kontekstą. Kad susilauks sėkmės — tos 
sėkmės, kuri išsikovojama. Kad jam padės atsitiktinumas — tas atsitikti- 
numas, kuris aplanko tik pasiruošusius. Jis nagrinėjo savo Stambulo są- 
siuvinių tekstus „šimtą, du šimtus, tris šimtus kartų...“ 


„DABAR DUONĄ VALGYSITE, VANDENĮ PASKUI GERSITE" 


Ir štai ilgai lauktoji diena atėjo. 
Paskutinį 1915 metų rugpiūčio sekmadienį jo žvilgsnis sustojo prie 
tokio sakinio: 


nu ies -an e-iz-za-at-te-ni wa-a-tar-ma e-ku-ut-te-n[i?] 

Iš to sakinio jis suprato tik vieną „žodį“: tą dantiraščio ženklą, kuris 
akadiškai buvo tariamas ninda ir reiškė (tiksliau tariant, galėjo reikšti) 
„duona“. 

Paprasčiau perrašęs tą sakinį ir dantiraščio ideogramą „duona“ pakei- 
tęs žodžiu ninda (mes rašysime jį didžiosiomis raidėmis, kad skirtųsi nuo 
hetitiško teksto), Hroznas gavo: 

nu NINDA-an ezateni vádar-ma ekuteni. 


O dabar leiskime pačiam mokslininkui išdėstyti savo samprotavi- 
mų eigą, pacituodami jau minėtą ,Preliminarine apyskaitą“, kurios ant- 
raštė buvo tokia: „Hetitų problemos sprendimas": 

„Iš to sakinio pradžioje supratau tik ideogramą, t. y, žodį-ženklą 
NINDA, kuris dantiraštyje reiškia „duona“. Dalelyte -an, remdamasis ki- 
tomis vietomis, nusprendžiau esant hetitiško vyriškosios giminės daikta- 
vardžio vienaskaitos ketvirtojo linksnio galūnę. Sakinyje, kur kalbama 
apie duoną, buvo galima tikėtis rasti ir žodžio „valgyti“ atitikmenį; tai 
rodė ir samplaikos e-iz-za-at-te-ni palyginimas su lotynišku edo, senovės 
vokiečių aukštaičių ezzan, vokiečių essen ir t. t., reiškiančiais „valgyti“. 
Kitos vietos kėlė mintį, jog -!e-ni yra tiesioginės nuosakos esamojo laiko 
(būsimojo laiko reikšme) daugiskaitos antrojo asmens galūnė. Tuomet 
e-iz-za-at-te-ni (tariama maždaug kaip ezzatteni) reikštų „„valgote, valgysi- 
te", Buvo nesunku palyginti ir hetitų nu su senovės indų nu, graikų nu, 
senovės vokiečių aukštaičių nu, vokiečių nun (čekų nyni). Toliau, jau vien 
pažvelgus, buvo matyti, kad antrasis sakinys wa-a-tar-ma e-ku-ut-te-n[i?] 
yra lygiagretus pirmajam, tik ką išnagrinėtam. Žodis wa-a-tar, lygiagretus 
su NINDA-an, „duoną“, greičiausiai, turėjo reikšti paprastą valgį: čia pirš- 
te piršosi palyginimas su anglų water, senovės saksų watar, vokiečių 
Wasser ir t. t— „vanduo“. Iš to sekė lygybė: hetitų wa-a-tar — vanduo. 
Ir e-ku-ut-te-n[i?] turėjo būti esamojo laiko daugiskaitos antrasis asmuo; 
kadangi tiesioginis papildinys šiuo atveju yra „vanduo“, tai paralelė su 
pirmuoju sakiniu darė labai įtikėtiną spėjimą, kad ekutteni reiškia ,,ge- 
riate", Be to, peržiūrėjus panašius ir savo reikšme giminingus kitų indo- 
europiečių kalbų žodžius, pasidarė aišku, kad hetitų eku- „gerti“ reikia 
gretinti su lotynų agua „vanduo“ (plg. naujosios vokiečių aukštaičių 
kalbos Ache). Žodžių e-iz-za-at-te-ni ir e-ku-ut-te-ni paralelę su eda ir 
aqua dar sustiprino kelios vietos, kuriose greta figūruoja žodžiai 
a-da-an-na a-ku-wa-an-na, reiškiantys, matyt, „valgyti (ir)gerti". A-da-an- 
na lyginu ypač su senovės indų ddanam „valgis, pašaras“, o a-ku-wa-an- 
na — su lotynų aqua „vanduo“. Hetitų pasturdélis -ma turėtų reikšti maž- 

daug „paskui"; jį lengva palyginti su graikų mėn, má. Vadinasi, pateikto- 
jo sakinio vertimas skambėtų taip (kontekstas, matyt, reikalauja būsimojo 
laiko): 
„Dabar duoną valgysite, vandenį paskui gersite. ” 

Būtent taip vertimas ir skambėjo. Tai buvo pirmas sakinys, kuriuo 
mūsų amžiaus žmogui atsiliepė hetitas, miręs prieš tris tūkstančius metų. 

Su duona ir vandeniu išsiruošė Hroznas į tolimą kelią, kad atskleistų 
beatbundančios hetitų kalbos paslaptį. 

Ir čia pat jam pasisiūlė vadovė: 

SAL 
ü-ug-ga An-na-an-na-ūš e-eš-mi 
aš Ananaš esu 


„Pirmiausia palyginu e-eš-mi su indoeuropiečių *esmi, senovės indų 
dsmi, senovės slavų jesmt, graikų eimi — „esu“. Sakinio su ešmi veiksnys 
turėtų būti įvardžio vienaskaitos pirmasis asmuo. Palyginus hetitų ū-ug-ga 
su lotynų ego, paaiškėjo, kad tai aš. 522 Annannaš yra, kaip rodo deter- 
minatyvas ?4!, moteriškas vardas." 

Dabar Hroznas jau žinojo, be dviejų daiktavardžių, reiškiančių du 
svarbiausius žmogaus maisto dalykus, dar ir tris svarbiausius veiksmažo- 
džius: „būti“, „valgyti“ ir „gerti“. Nieko sau rezultatas, pasiektas daugiau 
kaip metus trukusiu darbu! 

Niekas taip neįkvepia, kaip sėkmė. Su įkarščiu jis griebė sakinį, vi- 
liojusį keliomis ideogramomis, ir jį perskaitė: ,Kai Egipto šalies miestų 
žmonės išgirdo, kad (tos) šalies miestas Amka yra sunaikintas, juos apėmė 
baimė.“ Po to Hroznas įsidėmėjo Jo Didenybės grasinimą: „Tačiau jei 
padarysite man kokią neteisybę, tai aš, Mano Saulė, atsilyginsiu jums 
piktu!" Ir jo žodynas sparčiai pasipildo dažniausiai vartojamais žodžiais: 
karas, luošas, užkariauti, apiplėšti, siaubas, belaisviai... „Kada gi tie Žo- 
džiai tereikš istorines kategorijas, kada gi tie karai išnyks, kaip maras, 
kraujo kerštas ir dvikovos?!“ 

Pacifistas eilinio kareivio uniforma dabai rengiasi lemiamam puolimui. 
Rengiasi pagal visas generalinių štabų taisykles: dešifruoja hetitų karo 
vadų pranešimus, skaito slaptą hetitų diplomatų korespondenciją, O pas- 
kui atakuoja paskutines gynybos linijas, saugančias tvirtovę, kurioje tū- 
no paskutinė hetitų kalbos paslaptis. Ir paima tą tvirtovę šturmu — moks- 
lo vardu, žmonijos vardu! 

Atskleisdamas Hetitų imperijos paslaptį, Hroznas kartu nutraukia pa- 
slapties skraistę ir nuo visuomeninės hetitų santvarkos. Nepaprastai 

nustebes, jis konstatuoja, kad hetitu valdovai, ne taip kaip visi kiti iki tol 
zinomi senovés Rytu valdovai, buvo ne absoliutiniai monarchai, bet — 
Hroznas nemoka to išreikšti kitaip, kaip tik neistoriška modernizacija — 
lyg ir „Konstituciniai monarchai“, turėję „valstybės tarybą“ — tulijq, ša- 
lia kurios veikė „liaudies susirinkimas“ — pankušas. Bet didžiausią įspūdį 
savo humaniškumu jam padaro hetitų įstatymų rinkinys. 

Jau pirmieji šio rinkinio straipsniai rodė, jog hetitų turėta įstatymai, 
išsiskiriantys visoje senovės Rytų istorijoje. Būtent, egiptiečių, žydų, asi- 
rų, babiloniečių įstatymai pasižymėjo žiauriausiomis bausmėmis (pavyz- 
džiui, daugiau kaip dviejuose trečdaliuose Hamurabio kodekso baudžia- 
mosios teisės straipsnių kartojasi žodžiai „„baudžiamas mirtimi“, be to, 
principas „akis už akį, dantis už dantį“ suprantamas tiesiogine prasme), 
o hetitų teisyno baudžiamosios sankcijos — bent jau laisviesiems pilie- 
čiams — buvo nepaprastai švelnios. Ir jau visai „modernu“, kad hetitų 
teisyne atsižvelgiama į tai, ar baudžiamą veiksmą kaltininkas įvykdė ty- 
čia, ar atsitiktinai. Pavyzdžiui, žmogžudystė, t.y. iš anksto apgalvotas. 
žmogaus nužudymas, baudžiamas dvigubai sunkiau, negu paprastas nužu- 
dymas, kai „nusikalsta tik ranka”. 

Reikia pasakyti, kad Hrozno kelias į tikslą buvo pilnas sunkiausių ir 
klastingiausių kliūčių. Nepaisydami rizikos, jog tūlas skaitytojas iš viso 
nebaigs skaityti šio skyriaus, o kitas perskaitys gal ir du kartus, norėda- 
mas iki galo išsiaiškinti, kokios tai buvo problemos, kaip pavyzdį čia pa- 
teiksime bent vieną paragrafą iš hetitų teisyno, kurio iSSifruota tekstą 
Hroznas paskelbė jau savo „Preliminarinėje apyskaitoje". Perra$ytas lo- 
tyniškomis raidėmis ir pažodžiui išverstas, jis atrodo taip: 


tūk-ku AMÉL EL. LUM KAT. ZU  na-ái-ma 
Jeigu LAISVAM VYRUI RANKA JO arba 
ŠEP-ŠU ku-iš-ki du-wa-ar-ni-iz-zi 
KOJA JO kas nors nulauš 

na-dūš ma-a-an kar-ma-la-ūš-šd-i 
(ir) jis jeigu liks luošas (*?) 
nu-uš-ši 20 ZU KUBABBAR pa-a-i 

paskui jam 20 SEKELIU (?) SIDABRO sumokés 
ma-a-an-ás U. ÜL-ma kar-ma-la-ūš-šd-i 
jeigu jis bet NE liks luošas (?) 
nu-uš-ši 10 ZU KUBABBAR pa-a-i 

paskui jam 10 SEKELIU (?) SIDABRO sumokės 

Dvejopas šriftas Cia pavartotas tyčia: mažosiomis raidėmis parašyti he- 
titiški žodžiai, o didžiosiomis — ideogramos. Tačiau tas skirtumas toli 
gražu dar neparodo viso sudėtingumo. 

Žodis „vyras“ originale yra išreikštas šumeriška ideograma LŪ (vietoj 
jos Hroznas pateikia dar ir determinatyvą AMĖL). EL. LUM — „laisvas“ 
yra parašyta akadiškai. KAT. ZU (dabartine transkripcija SU. ZU) — „jo 
ranka" yra parašyta kombinuotu būdu: žodis „ranka“ (ŠU) parašytas šu- 
meriškai, o savybinis įvardis „jo“ (ZU)— akadiškai (būtų maždaug tas 
pat, jeigu slovakiškame tekste parašytume: seine manus, t. y. jeigu pa- 
vartotume vokiško ir lotyniško žodžių kombinaciją). Lygiai taip ir sąvo- 
kos „jo koja“ pagrindą sudaro šumeriška ideograma, reiškianti „koją“ 
GIR; Hroznas rašo dar ir ŠEP), ir prie jos prijungtas akadiškas savybinis 
įvardis (šiuo atveju SU), Žodžiai „20 (10) ŠEKELIŲ SIDABRO" yra para- 
šyti šumeriškai. (Hroznas prie jų dar padėjo klaustuką, nes nebuvo tik- 
ras, ar teisingai juos perskaitė; vėliau buvo įrodyta, kad šiuos Žodžius, 
taip pat ir žodį kar-ma-la-ūš-šū-i, jis perskaitė teisingai.) Kursyvu išspaus- 
dinti žodžiai (ták-ku, na-ūš-ma ir t.t.) yra parašyti akadų raštu ir hetitų 
kalba pagal fonetikos dėsnius. 

Kiek daug turėjo žinoti hetitologas, kad perskaitytų hetitišką 
tekstą (nebekalbant apie vertimą)! Ar kada nors iškilo panašus šif- 
ravimo galvosūkis Šerlokui Holmsui? Ar raštelis, patekęs į rankas kapi- 
tono Granto vaikams, kad ir apgadintas jūros vandens, nebuvo daug leng- 
viau įskaitomas ir suprantamas? Pateiktasis paragrafas nėra tyčia pa- 
rinktas sunkaus skaitymo atvejis; priešingai, tai normalus, be to, nė 
kiek nesužalotas hetitiškas tekstas, kurį Hroznas perskaitė ir išvertė jau 
pirmojoje savo darbo fazėje. z 


SENSACINGIAUSIAS ATRADIMAS 


Tačiau staigmenų virtinė tuo dar nesibaigė. Maža to, visų didžiausia 
staigmena tyrinėtojų dar laukė. Paaiškėjo, kad hetitų kalba esan- 
ti indoeuropietiškai 

O šitai reiškė, kad indoeuropietiškos kilmės buvo ir tauta, kuri ta 
kalba kalbėjo. Tačiau iš kur Mažojoje Azijoje galėjo atsirasti indoeuro- 
piečių šeimos tauta, sukūrusi savitą politinę organizaciją, savitą teisyną, 
savitą kultūrą ikihomerinės ir net ikimikėninės Graikijos laikais? Tai kol 
kas tebėra mislé... | 

Stulbinantis Hrozno atradimas, žinoma, nebuvo atsitiktinio įkvėpimo 
vaisius. Prisiminkime, kad panašią tezę jau 1902 metais iškėlė J. A. Knut- 

zonas, bet paskui, visų filologų ir istorikų sukritikuotas, ja atšaukė. 
Hroznas, imdamasis šifruoti hetitų kalbą, laikėsi bendros viso pasaulio 
mokslininkų nuomonės, jog tai semitiška kalba. Juk ir padėti išleisti Vink- 
lerio palikimą jis buvo pakviestas kaip semitologas. Jis laikėsi tos nuo- 
monės, bet, svarbiausia, nebuvo jos vergas. Hroznas dirbo, nevaržomas 
jokio išankstinio nusistatymo, „pasiruošęs paaukoti pačią gražiausią hi- 
poteze", o kai priėjo iki to, kad faktai nebesiderino su visuotinai pripažinta 
teorija, ne tvirtino, jog „tai blogi faktai“, bet sakė: „Rodos, ši teorija ne- 
tinkama." 

Reikia pripažinti, kad semitiškos hetitų kilmės teorija nebuvo iš piršto 
išlaužta. Vienas svarbiausių jos argumentų buvo fizinė hetitų išvaizda. 
Iki mūsų laikų ji išliko užfiksuota realistiškuose Karnako Ramesėjaus 
bareljefuose (iškaltuose maždaug 1250 metais pr.m.e.), faraono Harem 
hebo kape (apie 1310 metus pr.m.e.) ir daugybėje hetitiškų skulptūrų, 
rastų Mažojoje Azijoje. Hetitus čia charakterizuoja didelė kumpa nosis 
ir nuožulni kakta. Tad jų rasinis tipas yra anaiptol ne indoeuropietiškas, 
bet semitiškas-armenoidinis! 

Tačiau dokumentai, bylojantys apie politinę ir karinę hetitų organiza- 
ciją, šį argumentą netrukus labai paprastai ir nedviprasmiškai paneigė. 
Bet apie tai vėliau. 

Kad hetitų kalba priklauso indoeuropiečių kalbų grupei, Hroznui pir- 
mą kartą dingtelėjo į galvą, sudarinėjant žodynus pagal galūnes. Pradžio- 
je ta mintis jam pasirodė pernelyg fantastiška. Bet paskui jis iššifravo žo- 
di vádar — „vanduo“ ir išaiškino, kaip jis linksniuojamas. Ir čia jis gavo 
įsitikinti, jog mokslo pasaulyje nėra nieko, kas būtų taip fantastiška, kad 
negalėtų būti teisinga. 

Hetitų žodžio ,„vanduo“ pirmasis ir ketvirtasis linksnis vienodi — vá- 
dar. Tačiau antrasis linksnis skamba ne vddaraš, kaip kad norėtų semito- 
logai, bet vedenaš, trečiasis ir šeštasis — vedeni, septintasis — vedenit. 
„Tai labai neįprasta linksniuotė, — pripažįsta Hroznas, — kurioje priesaga 
I kaitaliojasi su priesaga n ir kuriai priklauso tas pats žodis kai kuriose 
kitose indoeuropiečių kalbose. Pavyzdžiui, graikų kalbos žodžio hydór, 
reiškiančio vandenį, antrasis linksnis - yra hydatos, kilęs iš ankstesnio 
hydntos (plg. dar lotynų femur, antrasis linksnis feminis)..." 

Panašų giminingumą su indoeuropiečių kalbomis Hroznas pastebi, 
gilindamasis į veiksmažodžių asmenavimą bei įvardžių linksniavimą ir pa- 
galiau — ypač akivaizdžiai — į žodyninį fondą. Veikale „Seniausioji Piet- 
vakarių Azijos, Indijos ir Kretos istorija“ (psl. 108—109) Hroznas cituoja 

daugeli parinktu pavyzdziu, jrodanciu indoeuropietiška hetitu kalbos po- 
būdį. Kad hetitų kalba tikrai indoeuropietiška, gali įsitikinti net skai- 
tytojas, nesantis senovės Rytų filologijos specialistu, o tik turintis nor- 
malų klasikinį vidurinį išsilavinimą. 

„Tolesni įrodymai buvo dalyviai su -nt-, kaip kad, pavyzdžiui, hetitų 
chumanza, kilmininkas — chumandaš — „visas“, sudarytas kaip lotynų 
ferens, ferentis — „nešantis“. Daugelis hetitiškų įvardžių irgi pasirodė 
esą indoeuropietiški. Pavyzdžiui, hetitų ug(a) — „aš“, primenantis lotynų 
ego; hetitų amung(a) — „manęs“, primenantis graikų emege; hetitų 
zig(a) — „tu“, primenantis graikų sege — „taves“; hetitų -miš —, mano", 
primenantis lotynų meus —, mano"; hetitų -tiš — „tavo“, primenantis 
lotynų tuus — „tavo“; hetitų kuiš — „kas“ (žmogus), lotynų guis; hetitų 
kuit — „kas“ (daiktas), lotynų quid; hetitų kuiš kuiš — „kas nors“, lotynų 
quis quis; hetitų kuiški — „kažkas“ (žmogus), lotynų guisgue; hetitų be- 
vardės giminės kuitki — „kažkas“ (daiktas), lotynų guidgue, ir t. t. 

Iš hetitiškų žodžių, kurių indoeuropietiška kilmė matyti vos pažvelgus, 
čia tebūnie paminėti: hetitų petar — „sparnas“, senovės vokiečių aukštai- 
čių fedara, naujosios vokiečių aukštaičių Feder — „plunksna“, hetitų da- 
lugašti — „ilgis, ilgumas“, senovės slavų d!zgost; hetitų nebiš — „dangus“, 
čekų nebe, nebesa; hetitų mekki — „daug“, graikų megas — „didelis“; 
hetitų vaššuvar — „drabužis“, lotynų vestis — „drabužis“; hetitų ešmi — 
„esu“, indoeuropiečių esmi, čekų jsem; hetitų špandi — „aukoju“, graikų 
spendei; hetitų kittari — „yra padėtas“, graikų keitai — „guli“, ir t. t. 

Tie pavyzdžiai, o jų būtų galima pateikti ir daugiau, įrodo, kad hetitų 
kalba yra indoeuropietiška ir priklauso, sprendžiant iš jos gomurinių gar- 
sų, kentuminių kalbų grupei, vakarų indoeuropiečių grupei.“ (Prie kentu- 
minių, arba centuminių, kalbų grupės priskiriamos kalbos, kuriose skait- 
vardis 100 prasideda garsu k arba c; jai priklauso, pavyzdžiui, graikų kal- 
ba, lotynų kalba ir romanų kalbos, keltų kalba ir visos germanų kalbos. 
Kalbos, kuriose skaitvardis 100 prasideda garsu s, vadinamos sateminė- 
mis. Jų grupei priklauso slavų, baltų, iranėnų, indų kalbos, taip pat armė- 
nų ir albanų kalbos 1.) | 

Ir Hroznas dar tiksliau nustato hetitų vietą indoeuropiečių tautų šei- 
moje: hetitų kalbai artimiausios yra italų-keltų kalbos, pirmiausia lotynų 
kalba, be to, ji gimininga ir slavų kalboms. 

„Vadinasi, senovės hetitai buvo lyg ir mūsų «dédés»!" 


! Tiksliau tariant, hetitų kalba užima tarpinę vietą tarp kentuminių ir sateminių kalbų. 

AR HETITAI KALBÉJO HETITIšŠKAI! 


„Tačiau Bogazkéjuje surastas hetitų valdovų archyvas, kurio paslaptis, 
iššifravus hetitų kalbą, buvo atskleista, berte béré vis naujas staigmenas. 
Dalykas tas, kad jame išliko tekstų, rašytų nežinoma iki šiol kalba, kuri 
yra visai nepanaši į indoeuropietišką hetitų kalbą, bet vis dėlto vadi- 
nama chattili, t. y. «Chati miesto kalba», kitaip sakant, chatu, arba 
hetitų, kalba! Religiniuose tekstuose, rašytuose indoeuropietiškąja 
hetitų kalba, šen bei ten įterpta kitakalbių litanijų, maldų ir užkeikimų, 
kurie, pasak tų pačių tekstų, yra parašyti chattili, t. y. chatų, kalba. To- 
liau galima konstatuoti, jog per hetitų pamaldas giesmininkai kai kurias 
giesmes giedodavo chatu kalba. Kai kuriuose liturginiuose tekstuose cha- 
tų litanijos yra išverstos į indoeuropietišką hetitų kalbą.“ 

Toji nežinoma kalba, kurią Hroznas atrado, skaitydamas hetitiškus 
tekstus, buvo, matyt, senesnė kalba, vartota per pamaldas panašiai, kaip 
lotynų kalbą vartoja įvairių tautų katalikai. Tuo požiūriu čia nebuvo 
problemos, ir vis dėlto... 

Kokia tai buvo kalba, kuri tauta ja kalbėjo? 

Ar ji buvo jau seniai mirusi, ar dar tebegyvavo kartu su hetitų kalba? 

Kaip rodo tos kalbos sandara, ji nebuvo nei indoeuropietiška, nei 
semitiška. Tad kuriai grupei ji priklausė? 

Atsakymai į tuos klausimus yra tik apytikriai: labai tikėtina, kad tai 
buvo Hetitų imperijos senųjų gyventojų kalba; gana įtikima, kad Hetitų 
imperijos klestėjimo laikotarpiu ji buvo jau mirusi; galimas daiktas, kad 
ji buvo gimininga šiaurės rytų Kaukazo kalboms. 

Bet tai, teisybę sakant, tik antraeilės problemos. Jeigu toji liturginė 
kalba vadinosi chatų, arba hetitų, kalba, tai kaip tada buvo vadinama ta 
indoeuropiečių kalba, kurią mes vadiname hetitų kalba? Arba: kokia 
kalba kalbėjo hetitai? 

Vėl duodame žodį Bedržichui Hroznui: 

„Taip paaiškėjo paradoksalus dalykas, kad chatų, arba hetitų, kalba 
reikėtų vadinti būtent tą senesniąją, neindoeuropietišką Mažosios Azijos 
gyventojų kalbą, o indoeuropietiškoji hetitų kalba, kuria kalbėjo patys 
Hetitų imperijos įkūrėjai, tikriausiai, vadinosi kitaip. 

Viename hetitų tekste ta kalba pavadinta žodžiu ná3ili, kuriame iš 
pradžių įžiūrėjau daugiskaitos pirmojo asmens savybinį įvardį, prime- 
nanti lotynų nos, t. y. «mūsų», turint galvoje «mūsų kalba, mMūsiškai»... 
Indoeuropietiškosios hetitų kalbos pavadinimą nūšili teisingai išaiškinau 
vėliau, remdamasis vienu labai senu hetitišku įrašu, kurio autorius yra 

hetitu karalius Anitas, gyvenes XVIII (?) amziuje prieš Kristaus gimima. 
Tasai karalius netrukus po indoeuropieCiu hetitu isiverzimo j Mašaja Azi- 
ja sujungé atskiras to krašto karalystes arba kunigaikštystes j viena ga- 
lingą «imperiją». Tuo pat metu jis perkėlė savo rezidenciją i$ Kušaro 
miesto į Nešą (veikiausiai, tai būsimoji Nisa), papuošęs jį puikiais pasta- 
tais. Nešas buvo pirmoji indoeuropiečių hetitų sukurtos imperijos sostinė. 
Tad labai tikėtina, kad panašiai, kaip chattili kalba buvo pavadinta pagal 
Chati miestą, indoeuropietiškųjų nukariautojų kalba pagal Nešo miestą 
buvo pavadinta ndšili, t. y. nesiečių (nesitų) kalba (balsis a į e hetitų kal- 
boje pereina gana dažnai). Šį spėjimą patvirtino kitas įrašas, kuriame 
indoeuropietiškoji hetitų kalba vadinama nėšummili, o tai dar akivaiz- 
džiau siejosi su Nešo miesto vardu. 

Taigi nešitai, arba nesitai, yra tikrasis indoeuropietiškųjų hetitų 
vardas.“ 

Šveicarų filologas Emilis Foreris 1919 metais pareiškė hipotezę, jog 
autentiškas tos kalbos vardas buvęs kanesiečių kalba — pagal Kanešo 
miestą, — ir siūlė nuo šiol sakyti nebe „hetitai, hetitų kalba“, bet „kane- 
siečiai, kanesiečių kalba.“ Tačiau kiti mokslininkai to pasiūlymo nepa- 
rémé'. Hebrajų, egiptiečių, babiloniečių ir „moderniųjų“ europiečių lite- 
ratüroje pavadinimas Chatti, Heth, Het (ir iš jo išsivystęs vokiečių 
Hethiter, anglų bei prancūzų Hittites ir t. t.) buvo jau pernelyg įsigalėjęs, 
kad būtų galima jį kaip nors pakeisti, Be to, ir pats Forerio pasiūlytas pa- 
vadinimas yra ginčytinas. Mūsų dienų mokslininkai, neskaitant mažų iš- 
imčių, pripažįsta, kad Hrozno aiškinimas, kaip hetitai patys save vadino, 
yra teisingas arba bent labai tikėtinas. Ir vis dėlto tebevartojamas tradi- 
cinis pavadinimas „hetitai“, kurio toliau laikytis.pasiülé ir Hroznas. 

Beje, bet kokia dirbtinė komplikacija, kurią sukeltume, vieną hetitų 
kalbos pavadinimą pakeisdami kitu, būtų visai nereikalinga. Bogazkėjaus 
archyvas ir taip parūpino mums pakankamai komplikacijų. Juk ten, be 
jau minėtų kalbų, buvo rasta tekstų dar keturiomis kalbomis, kuriomis 
Hetitų imperijoje buvo kalbama. | | 

Pirmiausia — tai luvių kalba, kuri buvo pavergtųjų valstiečių kalba ir, 
sprendžiant iš visko, indoeuropietiškos kilmės ?. Toliau — huritų kalba, 
dabar jau palyginti neblogai ištirta neindoeuropietiška kalba, gimininga, 
gal būt, senovinių Armėnijos gyventojų urartų kalbai. Paskui — subaritų 


! Kai kurių mokslininkų nuomone, Kanešas ir Nešas — tas pats miestas. 
2 Luvių kalbai artima hetitų hieroglifinių įrašų kalba, dažnai vadinama „„hieroglifine 
luvių kalba“. 

kalba, i$ kurios, kaip manoma, išsivystë huritu kalba. Ir pagaliau — pala- 
jų kalba, berods, indoeuropietiška Palos miesto ir krašto gyventojų kalba. 
Jei dar pridėsime diplomatinę babiloniečių kalbą ir asirų kalbą, kurią 
vartojo asirų pirkliai (ir senieji kolonistai), galėsime kalbėti apie ,,Aštuo- 
nias Bogazkėjaus archyvo kalbas“, kaip kad pavadino Foreris savo veikalą, 
išleistą 1919 metais. 

O mes, kad nesusipainiotume tame hetitų Babelyje, ir toliau hetitus 
vadinsime hetitais, nors jie patys save, gal būt, ir vadino nesitais; turėda- 
mi galvoje jų kalbą, sakysime ne „nesitų kalba“, bet „hetitų kalba“. Pir- 
mykščius Hetitų imperijos gyventojus, kurių kalbą ilgainiui imta vartoti 
tik per pamaldas, vadinsime chatais arba, tiksliau, protohetitais. 


HETITŲ PROBLEMOS SPRENDIMAS 


„Hetitų problemos sprendimas“ — taip Hroznas pavadino savo „preli-- 
minarine apyskaita", kurią jis paskelbė „(Vokietijos Rytų draugijos Ber- 
lyne pranešimų“ 56 numeryje 1915 metų gruodžio mėnesį. Jos antraštė 
atitiko tikrovę. 

Pirmąjį pranešimą apie hetitų kalbos iššifravimą Hroznas skaitė 1915 
metų lapkričio 24 dieną Berlyno Pietvakarių Azijos draugijoje, o netru- 
kus, 1915 metų gruodžio 16 dieną, pakartojo Vienos Archeologijos drau- 
gijoje ,,Eranos Vindobonensis". Kartu su „preliminarine apyskaita“, kuri 
buvo išspausdinta vokiečių kalba, jis parašė trumpą straipsnį „Čekų 
mokslo, literatūros ir meno akademijos žinioms“. Tas straipsnis, pavadin- 
tas ,Naujos indoeuropiečių kalbos atradimas“, išėjo 1915 metais prieš. 
pat Kalėdas. 

Monografinį Hrozno veikalą 1917 metais išleido Hinrichso leidykla 
Leipcige. Autorius jį užbaigė, kaip matyti iš pratarmės, 1916 metų rug- 
sėjo mėnesį ir pavadino taip: „Hetitų kalba, jos struktūra ir priklauso- 
mybė indoeuropiečių kalbų šeimai". 

„Čia Hroznas 246 puslapiuose išdėstė tikrai pilniausią mirusios kalbos 
aiškinimą iš visų, kada nors bet kieno pateiktų“, rašė 1955 metais Ame- 
rikos vokietis K. V. Ceramas. „Čia jau beveik nepasitaikė hipotezių, čia 
jau beveik nebuvo ieškojimų apgraibomis, čia buvo pateikti rezul- 
tatai.” 

Vienas pirmųjų Hrozną pasveikino Ernstas Veidneris. Suprantame, 
kad jis jautė tą pati, ka ir Skotas, po ilgo Zygio per ledinę Antarktidos. 
dykumą išvydęs ašigalyje Amundseno vėliavą. Teisybė, Veidneris manė, 

jog Hroznas uz savo atradima turéjo büti dékingas pirmiausia laimingam 
aplinkybių sutapimui: tyrinėjimus jis galėjo vykdyti pačiame Stambule, 
jo viršininku buvo liberalus austrų vyresnysis leitenantas, o Veidnerį 
nuo pat pirmosios karo dienos muštravo bukagalviai prūsų feldfebeliai. 
Tačiau objektyvumo dėlei reikia prisiminti, kad Veidnerio pažiūra į he- 
titų kalbą buvo iš pagrindų klaidinga ir kad vienas pirmųjų Hrozno iššif- 
ruotu įrašų („aš esu Ananaš“) pakliuvo jam į rankas ne Stambule, bet 
buvo jau 1907 metais paskelbtas ir, vadinasi, visiems prieinamas. Ir nors 
vėliau tuodu mokslininkai susiginčijo, istorinės tiesos vardan reikia pa- 
brėžti, kad 1915 metų lapkričio 24 dieną, kai Hroznas Berlyne skaitė pa- 
skaitą, Veidneris pavadino „tikrąja hetitologijos gimimo diena“. 

Hrozno atradimus vokiečių mokslas iš viso sutiko labai entuziastin- 
gai. Jo 33 puslapių ,,preliminariné apyskaita“ išėjo su dviem pratarmėmis 
iš karto. „Hetitų problemą pavyko išspręsti!“ — neslépdamas džiaugsmo, 
pirmojoje iš jų parašė Otas Veberis. O Eduardas Mejeris, garsiausias 
tuometinis senovės Rytų istorikas, antrojoje pratarmėje rašė: „Iš visų 
įžymių įvykių, kurie išplečia ir pagilina mūsų žinias apie seniausią zmo- 
nijos istoriją ir kultüra.., nė vienas savo reikšme ir mastu neprilygsta 
atradimui, kurį šioje vietoje skelbia ponas profesorius Hroznasl" 

Tačiau dalykas nesibaigė džiūgavimais, taip nebūdingais sausiems 
Veidnerio, Veberio ir Mejerio tipo mokslininkams. Pasigirdo ir abejonių, 
atsirado priešininkų. 

Tai buvo natūralu. Abejonės — tai automatiškai veikiantis stabdys, 
kuriuo mokslas apsidraudžia nuo avarijų ir kuris jam taip pat būtinas, 
kaip ir kritika. Hrozno darbas, iššifruojantis hetitų kalbą ir priskiriantis 
hetitus indoeuropiečių tautų šeimai, buvo atradimas ne tik stebinantis, 
bet ir toli siekiantis. Tad didžiausias atsargumas, ryžtantis jį pripažinti, 
buvo visai pateisinamas. 

Bet, kaip paprastai kad būna, šalia konstruktyvių kritikų atsirado ir 
priešininkų, puolančių ne dalyką, bet asmenį: „Jeigu hetitų kalba yra 
indoeuropietiška, tai čia profesorius Hroznas nekompetentingas, nes jis 
juk semitologas." Tarytum „užbaigdamas diskusiją“, į visus užsipuoli- 
mus Hroznas atsakė 1931 metų kovo 14 dieną, skaitydamas paskaitą Sor- 
bonoje — aukščiausiame pasauliniame orientalistikos forume. Su kai 
kuriais priekaištais jis sutiko, dėl kitų paironizavo: „Vienas autoritetas, 
neigiantis mano sistemą, tvirtino, kad vádar negalįs reikšti „vanduo“, nes 
hetitų kalboje pirmasis to žodžio skiemuo yra ilgas, o indoeuropiečių 

šeimos kalboje to jokiu būdu negalį būti. Todėl visa profesoriaus Hrozno 
teorija esanti absurdiška!" 

Ką galėtume prie to pridurti? Nebent tiek, kad, ir paskelbęs „Hetitų 
kalbą“, Hroznas toliau nagrinėjo tą problemą ir kad daugelio senovės 
Rytų kalbų specialistų, ypač F. Zomerio, H. Ehelolfo, E. Forerio, J. Frid- 
richo, A. Geco ir E. H. Sturtevanto, H. Oteno ir E. Larošo, kolektyvinėmis 
pastangomis dantiraštinės hetitų kalbos skaitymas buvo iki smulkiausių 
detalių ištobulintas, patikslintas, iškoreguotas. O gal dar ir tai, kad 
1948 metais, mesdamas didįjį „žvilgsnį atgal“ į savo gyvenimo darbą, 
Bedržichas Hroznas galėjo patenkintas konstatuoti: 

„Maždaug dešimties metų laikotarpiu, per kurį buvo kuo kritiškiau- 
siai išnagrinėti ir pripažinti teisingais visi mano argumentai, mano įvyk- 
dytas hetitų kalbos iššifravimas ir mano teorija apie indoeuropietišką jos 
kilmę palaipsniui įėjo į bendrąjį mokslo lobyną ir šiandien jau niekam 
nebekelia abejonių." 


IEŠKOJIMAI, 
KLAIDZIOJIMAI 
IR NAUJI ATRADIMAI 


SEPTINTASIS SKYRIUS 


EAENMIIU DICPIROADE UIDES DECUS CR 27 MENSEM CRENOUSCU LZ 


TOKSTANTMECIU PĖDSAKAIS 


„NIEKO, IŠSKYRUS VILTI“ 


Po 1918 metų spalio 28 dienos! išsipildė sena Hrozno svajonė: jis buvo 
paskirtas Prahos universiteto dantiraščio tyrinėjimo ir senovės Rytų isto- 
rijos ordinariniu profesoriumi. Kaip čekas, iš Vienos bibliotekos jis buvo 
atleistas, bet dėl to nenusiminė. 

Nuo šiol mokslinis darbas jam nebebuvo tik šalutinis užsiėmimas: su 
profesoriaus vardu buvo susijusi ir alga. 

Įžengęs į savo naująjį kabinetą Karlo universiteto filosofijos fakultete 
(nelabai tam tinkamą patalpą ,pelningame" name Veleslavino gatvėje), 
Hroznas sutrikusiu žvilgsniu klaidžiojo po tuščias lentynas. „Žinoma, 
mokslą kuria žmonės, o ne bibliotekos ir aparatai. Bet čia iš tiesų nėra 
nieko, išskyrus viltį!" I 

Pradedant darba, Hroznui teko spresti problemas, apie kurias iki tol 
neturėjo jokios nuovokos. Jis kur kas geriau nutuokë apie Babilono ast- 
rologų formules, negu apie formuliarus, kuriuose turėjo nurodyti lėšas, 
reikalingas dantiraščio kabinetui įrengti. Šiaip taip juos užpildęs, jis su- 
žinojo, kad pagal sąmatą šiam reikalui jam skirta viso labo 5000 kronų. 
Tos sumos nepakako net specialiųjų Žurnalų metinei prenumeratai ir jau 
įrengtos bibliotekos komplektavimui. Biurokratija susirėmė su pačios 
nepraktiškiausios specialybės mokslininku. Ir nugalėjo mokslininkas! 
(Vėliau jis išdėstė savo metodą; jo principas labai paprastas: „Tik nenu- 
sileistil") O jei mūsų ir nenustebintu Hrozno atkaklumas, tai tikrai nuste- 
bins jo organizacinis talentas, padėjęs per kelerius metus įsirengti kabi- 


! Čekoslovakijos nepriklausomybės paskelbimo diena. 


neta. Nemažai jis pasidarbavo ir kurdamas Prahos Orientalistikos insti- 
tutą (1922), kuris greitai tapo pripažintu tarptautiniu orientalistinių tyri- 
nėjimų centru. 

„Mokslininkui, neskelbiančiam savo darbų, nėra kuo pasiteisinti. Kas 
skundžiasi laiko stoka — atsikalbinéja." Hroznas, kad ir kaip varginamas 
organizacinių reikalų, įstengia 1919—1921 metais išleisti ,,„Bogazkėjaus 
dantiraščio tekstus“ (vokiečių kalba), o 1922 metais — „Hetitų teisyno“ 
vertimą į prancūzų kalbą. Be to, jis dėsto universitete ir rašo populiarius 
straipsnius dienraščiams, nes „mokslas skirtas ne tik mokslininkams, jo 
laimėjimus turi teisę sužinoti liaudis“. 

Pasaulis laiko Hrozną senovės Rytų filologų, o jis pats mano esąs 
istorikas, atsidėjęs senovės Rytams, kurių praeitį jis nori ištirti iki 
tamsiausių kampelių ir iki pat žmonių giminės atsiradimo. Todėl, žinoma, 
negalima išsiversti be kasinėjimų. Jau 1920 metais Hroznas formuluoja 
„Naujus orientalinės archeologijos uždavinius“, ir formuluoja visai kon- 
krečiai, turėdamas galvoje tai, ką gali ir turi nuveikti šioje srityje Ceko- 
slovakijos mokslas. „Hetitų kalbos problema yra išspręsta,— sako jis 
1924 metais — mes jau mokame hetitiškus įrašus bendrais bruožais iš- 
versti. Tačiau kaip tik tų įrašų turinys kelia mums naujų klausimų, į ku- 
riuos taip pat reikia atsakyti. Hetitų įrašai supažindino mus su daugeliu 
naujų, visai nežinomų valstybių ir tautų, kurių vietą Mažojoje Azijoje, 
Sirijoje, Mesopotamijoje ir t. t. reikia nustatyti. Susiduriame ir su naujo- 
mis kalbomis, ir kiekviena jų — tai vis nauja problema. 

Tos naujos problemos reikalauja naujų tiriamųjų ekspedicijų į Orien- 
tą ir tolesnių archeologinių kasinėjimų, kurie duotų naujos medžiagos. 
Nuo 1905 metų, kai su profesoriumi Zelinu kasinėjau Taaneke, Palesti- 
noje, nesilioviau svajojęs, kad ir mes, čekų mokslininkai, kada nors im- 
simės panašių kasinėjimų Rytuose...“ 


PIRMOJI ČEKOSLOVAKIJOS ARCHEOLOGŲ EKSPEDICIJA Į RYTUS 


Kasinėjimams Rytuose reikalingi du dalykai: leidimas ir pinigai. Pas- 
kui jau pakanka įsmeigti kirtiklį į bet kurią iš šimtų žmogaus supiltų 
kalvų, išmėtytų Mesopotamijos, Sirijos lygumose arba vidurinėse Turki- 
jos srityse, ir bus atrasti kitados klestėjusio miesto griuvėsiai. Kokio 
miesto — „prieštvaninio“ ar ankstyvosios krikščionybės laikų, — tai jau 
kitas klausimas. 

Hroznas, suprantama, nenorėjo kasinėti „apskritai“, negalvodamas 
apie tai, ką iškas. ,, Mano tikslas — padėti išaiškinti kai kurias problemas, 
kilusias sprendžiant hetitų kalbos klausimą arba bent glaudžiai su juo 
susijusias.” Jis rašo senam savo pažįstamam Halil-béjui, kuris po visų 
Turkijoje įvykusių permainų liko Stambulo muziejaus direktoriumi, kad 
tas išrūpintų jam leidimą kasinėti Bogazkėjuje. Tačiau gavo atsakymą, 
jog, atsižvelgdama į to objekto svarbą, „turkų valdžia, deja, tenai ketina 
kasinėti pati“. 

„Po to įteikiau Ankaros vyriausybei prašymą dėl dviejų kalvų, kurios 
yra netoli dabartinės Kaizarijos Mažojoje Azijoje ir, matyt, slepia seno- 
vinių miestų griuvėsius.“ Kaizarijos prekyvietėse jau nuo praėjusio am- 
žiaus devintojo dešimtmečio pirkliai siūlydavo svetimšaliams III tūkstant- 
mečio pr. m. e. dantiraščio lentelių, kurių radimo vietas gyventojai 
atkakliai slėpė. „Buvo svarbu sistemingais kasinėjimais pirmiausia nusta- 
tyti, iš kurios vietos yra tos lentelės. Tai padėtų išspręsti svarbų Mažo- 
sios Azijos seniausiosios istorijos klausimą." 

„Kitą prašymą, kad būtų leista kasinėti, įteikiau Sirijos prancūziškajai 
administracijai Beirute. Ir čia buvau nužiūrėjęs dvejetą kalvelių. Pirmoji 
yra už Jordano, ties Šech Saado kaimu, į pietus nuo Damasko ir į rytus 
nuo Genezareto ežero. Ten jau seniau žemės paviršiuje buvo rasta hetitų 
stiliaus statula ir nudilęs egiptietiškas įrašas, kuriame minimas faraonas 
Ramzis II... Tame krašte dar niekas niekad nebuvo kasinéjes. Buvo svar- 
bu išaiškinti, kokia kultūra senovėje klestėjo toje derlingoje žemėje." 

Į prašymus buvo atsakyta teigiamai. Dabar betrūko pinigų — nelemto- 
jo nervus rerum. Hroznas kreipiasi „su prašymu pirmiausia į mūsų poną 
finansų ministra ir į mūsų Nacionalinį susirinkimą: ...galgi atsiras koks 
skatikas ir tiems, iš pažiūros nepraktiškiems dalykams". Jis rašo ,,pre- 
kybiniams, bankiniams ir pramoniniams sluoksniams“. Ieško „mūsų moks- 
lo Karnegiu ir Rokfeleriu" (visai negalvodamas, kaip tie žmonės savo 
pinigus uždirba, ir naiviai matydamas tik jų stipendijas ir subsidijas). Jis 
paleidžia į darbą visus madingus argumentus („net ir kultūriškai atsili- 
kusi Austrija-Vengrija vykdė Rytuose kasinėjimus iš karto dviejose 
vietose"). Pasekmės iš tikro stebinančios: 

„Per pusantrų metų pavyko surinkti apie 500000 kronų,— rašo jis 
laikraštyje „Národní listy" 1924 metų balandžio 6 dieną.— Esu laimingas, 
galėdamas šiandien pranešti apie pirmąją tos rūšies ekspediciją, i$vykusie 
su Čekoslovakijos vėliava." 


Mokslininkas šią „iš pažiūros didelę sumą“ lygina su daug turtinges- 
nėmis kitų ekspedicijų dotacijomis, skaičiuoja, kiek bus išleista pinigų 
aprūpinti ekspedicijai reikmenimis ir atlyginti kasinėjantiems darbinin- 
kams, ir tikina visuomenę būsiąs taupus („ekspedicijos dalyviai, veikiau- 
siai, gyvens palapinėse“). Paskui priduria: 

„Šių metų kampanija, gal būt, yra tik pradžia. Jeigu jau turime progą 
tapti pirmaisiais archeologais, tyrinėjusiais kadainykštes Hetitų ir Mitanų 
imperijas, reikia turėti galimybę vykdyti tuos tyrinėjimus kelerius me- 
tus... Su ta viltimi šių metų ekspediciją straipsnio antraštėje pavadinau 
«Pirmąja moksline Čekoslovakijos ekspedicija į Orientą»." 


SUZEISTA LIOTÉ IR SAKINYS, VERTAS PUSĖS MILIJONO 


Visos ekspedicijos tebuvo du žmonės: Bedržichas Hroznas ir architek- 
tas Jaroslavas Cukras, Čekijos Aukštosios technikos mokyklos asisten- 
tas, turėjęs vykdyti techninę kasinėjimų priežiūrą, braižyti situacijos 
planus ir, „dr. Obenbergerio, Prahos Nacionalinio entomologijos muzie- 
jaus direktoriaus, paprašytas, rinkti vabalus, kurių tuose kraštuose dar 
niekas nerinko". 

Beirute juos priėmė prancūzų generolas Veiganas, kuris kitados buvo 
dirbęs Prahoje ir, atsižvelgdamas į tuometinius Čekoslovakijos — Prancū- 
zijos santykius, žadėjo visokeriopą pagalbą; beje, jos taip nė karto ir 
neprireikė. Po bagažo patikrinimo (visus reikalingus daiktus, įskaitant 
žygio loveles ir valgymo reikmenis, ekspedicija atsivežė iš Prahos) moks- 
lininkai užsimaukšlino raudonas feskas ir pasuko į Senajame Testamente 
minimą ,Basano žemę“. Perplaukę akmenuotą dykumą automobiliu, ku- 
rio radiatoriuje vanduo tolydžio užvirdavo, jie įmetė inkarą Šech Saado 
kaime. Už kaimo stūksojo kalvelė su apgriuvusia šventykla, pašvęsta 
Jobui, kuriam kaip tik šiose vietose viešpats dievas rodęs abejotiną savo 
prielankumą. Tačiau tai buvo tik ankstyvosios krikščionybės laikų šven- 
tovė, kuri Hrozno visai nedomino. Užtat jį domino toje kalvoje slypintys 
senesnieji kultūriniai sluoksniai. Ir jis pasistatė čia palapinę. 

Hrozno ekspedicijos laikais dar galiojo nerašytas įstatymas, kad, pra- 
dedant bet kokius darbus, reikia aplankyti artimiausio kaimo seniūną. 
Nors smulkios dovanėlės ir nebuvo būtinos, bet ir toje geografinėje pla- 
tumoje žmonės labiau džiaugiasi ką nors gavę, nekaip negavę nieko; Jab- 
loneco stiklo blizgučiai nuo seno čia buvo gerai vertinami, ypač damų 
tarpe, o vyrai teikė pirmenybę kišeniniams žibintuvėliams, patentuotiems 


118 


pieštukams ir revolveriams (tik juos dalyti buvo nepataruna). Antras to 
jstatymo paragrafas buvo kantrybé. Archeologas privaléjo laukti, kol 
„apie reikalą“ užsimins pats šeimininkas. Po to jis galėjo tikėtis, jog po- 
kalbis baigsis pazadu, kad reikiamas kiekis darbininku atvyksias ten ir 
tada, kur ir kada gerbiamasis frankas pageidausiąs. Naudodamasis šia 
proga, mūsų archeologas galėjo pasigirti nesąs nei prancūzas, nei anglas, 
nei amerikietis, bet atvykęs iš šalies, iš kurios į čia gabenamos feskos ir 
koranai. O kadangi jis įtikino seniūną, kad už darbininkų parūpinimą 
tikrai bus atsilyginta, tai buvo galima neabejoti, jog darbai vyks sklan- 
džiai. 

Pradedant pati darbą, pirmiausia reikėdavo (taip daroma ir dabar) pa- 
instruktuoti darbininkus ir pranešti jiems, kokia premija skiriama už 
kiekvieną radinį. Cukras mėgino aiškinti, kad už darbą, įeinantį į tiesio- 
gines darbininko pareigas ir apmokamą sutartu atlyginimu, premijos ne- 
turėtų būti skiriamos, bet šitaip jis kalbėjo tik dėl to, kad nežinojo vietos 
sąlygų. Iš pradžių kasėjams mokamos premijos buvo ne kas kita, kaip 
kompensacija uz tai, kad jie smulkiųjų radinių nevogë. Tad jos turėjo 
maždaug prilygti archeologinių radinių kainai juodojoje rinkoje. Ve- 
liau tai tapo papročiu, kurį būtų netikslinga pažeisti. Visa tai Hroznas ži- 
nojo jau iš universiteto paskaitų ir iš ankstesnių ekspedicijų. 

„Kasinėti pradėjome š. m. balandžio 4 dieną, — praneša jis laikraštyje 
„Národní listy“ 1924 metų birželio 8 dieną, — toje vietoje, kur stovėjo 
hetitų liūtas“ (t. y. „hetitų stiliaus statula“, apie kurią Hroznas žinojo 
dar prieš išvykdamas į Siriją). ,, Néra abejonės, kad jis stovėjo prie įėji- 
mo į kažkokį svarbų pastatą, galimas daiktas, to miesto kunigaikščio rū- 
mus... Tą pastatą mes taip pat radome." 

Be to, buvo rastos javų sandėlio liekanos, trys karstai (viename jų 
buvo hetitiškas antspaudas su žuvies atvaizdu ir „odinis sandalo puspadis 
su geležinėmis vinutémis"), o toliau — dar vieno erdvaus pastato sienos. 
Į tą pastatą ėjo estakada, šalia kurios gulėjo graikiškų skulptūrų nuolau- 
žos, o tarp jų ir didelis sparnuotos pergalės deivės Nikės torsas. 

„Svarbu tai, kad netoli tos vietos, kur-mes radome hetitišką liūtą, 
būta skulptūrų, daug primityvesnių už minėtas graikiškąsias. Tai, pir- 
miausia, hetitų stiliaus -riaumojančios liūtės skulptūra; šalia jos, ant to 
paties postamento, stovėjo, berods, vyro skulptūra, kurios buvo išlikusi 
tiktai apatinė kojų dalis... Abi tos skulptūros yra — panašiai kaip ir Sech 
Saado liūtas — ištisai vadinamojo hetitų stiliaus. Ir vis dėlto šias skulptū- 
ras laikyti hetitų menininkų kūriniais nedera. Basano žemėje nuo neat- 

menamu laiku gyveno semitu kilmés amoréju tauta, artimai gimininga 
hebrajams, finikieciams, moabitams ir t. t. Amoréju tautai, kitados val- 
džiusiai visą Palestinos ir Sirijos pajūrį, nuo seniausių laikų turėjo įtakos 
šumerų-babiloniečių kultūra, o nuo 2000 m. prieš Kristaus gimimą — ir 
hetitų kultūra... Todėl nenuostabu, kad ir amorėjų mene, sukurtame ant- 
rajame tūkstantmetyje prieš Kristaus gimimą, yra ryškių hetitų įtakos 
pėdsakų... 

Tad mūsų kasinėjimai Šech Saade pirmą kartą atskleidė autentiškus 
amorėjų kultūros paminklus." 

Perskaitykime paskutinįjį sakinį dar kartą. Kiekvienas archeologas 
pripažins, kad pusė milijono, kurią „prekybiniai, bankiniai ir finansiniai 
sluoksniai" paskyrė mokslininkui, kad šis galėtų tą sakinį parašyti, yra 
juokingai maža suma, palyginus su jo reikšme. 


Sėkmingai užbaigęs kasinėjimų programą Šech Saade, Hroznas su 
Cukru persikėlė į Tel Erfado kalvą prie Alepo (Sirijos šiaurėje). Šalia 
kaimo, kurio namukai buvo krėsti iš dumblo bei nedegto molio ir panė- 
šėjo į apverstus kregždžių lizdus, jis atkasė ne per labiausiai jį sudominu- 
sius graikiškų pastatų likučius, o po jais — gausybę keramikos ir, svar- 
biausia, „krūvą terakotinių statulėlių, vaizduojančių tenykščius huritų ir 
hetitų dievus“. Tarp jų buvo ir „šventoji trejybė“, nulipdyta tuomet, kai 
iki „krikščionybės eros“ dar trūko dvidešimt amžių. 

Tačiau visa tai buvo tik „bandomieji gręžiniai“. Svarbiausius kasinė- 
jimus buvo planuojama daryti Turkijoje. Mat, buvo užsimota aptikti 
mislinguju kapadokiškųjų lentelių radimo vietą, kurią Hroznas pagal vi- 
sus požymius spėjo esant Kaizarijos apylinkėse. , Vykome į ten, vilda- 
miesi, kad ir tenai mus lydės sėkmė.“ 

Iš Beiruto mokslininkai nuplaukė jūra į Mersiną, o toliau važiavo 
traukiniu per Turkijos žemę. Už Adanos prasideda kalnai, jau daugiau 
kaip du tūkstančius metų laikomi nesvetingiausiu pasaulio užkampiu. Bet 
Hroznas myli Turkiją ir rašo: ,Tu Tauro atšakų kraštovaizdis labai pa- 
trauklus; kuplius miškus, čia spygliuočių, čia lapuočių, tolydžio pakeičia 
žalios pievos, kuriose ganosi bandos. Mano mintyse atgyja visos istorinės 
problemos, susijusios su tuo kraštu, kurį graikai vadino Šiurkščiąja Kili- 
kija — Kilikia Tracheia. Prieš kelerius metus, remdamasis hetitų įrašais, 
nustačiau, kad Šiurkščiojoje Kilikijoje reikia ieškoti Arcavos, senovės 
Rytų valstybės, kurią kitados buvo užvaldę hetitai. Bet reikia dar rasti 
tos valstybės sostinę...“ 

SU KARUCIAIS | KAPADOKIJA IESKOTI LENTELIU 


Ju kelionés tikslas — srities miestas Kaizarija, turintis 60 000 gyven- 
toju (dabar — Kaiseris, turintis 100 000 gyventoju), tuomet buvo uz 190 
kilometrų nuo geležinkelio. Jj buvo galima pasiekti pėsčiomis, vežimu be 
lingių arba automobiliu. Pakeliaukime su jais — jie išsinuomojo auto- 
mobilį. 

„Mažosios Azijos automobilių negalima tapatinti su mūsiškiais. Tai 
paprastos medinės vežėčios, lyg ir bričkos, lyg ir arbos, iš viršaus deng- 
tos, su jmontuotu automobilio motoru — dažniausiai amerikietišku fordu 
arba itališku fiatu. Tuose automobiliuose nėra sėdynių; juose tenka sėstis, 
panašiai kaip arbose, ant medinio dugno. Tad ten nėra nė menkiausio 
komforto... Net ir patys gerieji Mažosios Azijos keliai retai kur yra su 
akmenų pamatu. 

Pakelėse griovių maza, o kadangi Mažosios Azijos kalnuose labai 
dažnai ir sodriai lyja, tai keliai yra vandens išgraužti, pilni duobių, klanų 
ir per juos tekančių upokšnių, o neretai ir riedulių. Lėkdamas per visas 
tas kliūtis, mūsų automobilis svaido mus iki medinių lubų, ir mes dažnai 
turime progos apgailestauti, kad jos nėra minkštai i$mustos..." 

Geros nuotaikos mokslininkai nenustoja nė atvykę į Kaizariją. ,,Apsi- 
gyvenome «Zacherio» chanoje — pagrindinės gatvės „pirmosios klasės“ 
(first class) karavansarajuje — skurdžiai apstatytame kambarėlyje, pilna- 
me visokiausių vabzdžių. Ant vienintelės galutinai sulūžusios kėdės ne- 
įmanoma atsisėsti. Gerai veikė tik ventiliacija: mat, viengubuose languo- 
se paprasčiausiai stigo kai kurių stiklų.“ 

Iš ryto abu atvykėliai patraukė į policiją registruotis, o norėdami 
prieš tą ceremoniją bent kiek pasistiprinti, dar užsuko į kavinę netoli 
Kaizarijos ,Zacherio", kuris, teisybę sakant, į Vienos ,Zacherj" buvo 
panašus tik iš vardo. Geriau būtų neužsukę! 

Mat, Kaizarijos gubernatorius ir policijos viršininkas nebuvo koks 
biurokratas, kuris sėdi kanceliarijoje, apsivertes popieriais. Daugiausia 
laiko jis praleisdavo savo valdose, ypač toje kavinėje. (Kita jo mėgstama 
vieta buvo Ankaros ministrų laukiamieji; bet apie tai vėliau.) Ir vos tik 
Hroznas su Cukru įėjo, jis įžvalgia policininko akimi kaip mat pažino, 
kad jie svetimšaliai, ir nesvyruodamas abu suėmė, o į jų protestus atsakė 
esąs Ali Vefa-bėjus. 

Tik prefektūroje Hroznas ir Cukras sužinojo, kad su šiuo vardu susi- 
jusios aukštos pareigos. Susidarė įspūdis, kad kasinėjimai Kaizarijoje 
prasideda ne per sėkmingiausiai... 

Teko parodyti dokumentus. Pasai buvo tvarkingi, bet Ali Vefa-béjus 
be vargo rado netikslumu Turkijos valdzios išduotuose popieriuose. Seké 
ilgas Ali Vefa-béjaus monologas, kurį Hroznas apibūdino kaip „labai 
nedraugišką“ ir trumpai atpasakojo šitaip: „Nors jūs turite Švietimo ko- 
misariato leidimą kasinėti, bet neturite Vidaus reikalų komisariato leidi- 
mo gyventi Kaizarijoje, ir jeigu kuo greičiausiai jo neišsirūpinsite, jums 
bus «labai blogai»." | 

Bet kaipgi „kuo greičiausiai“ išsirūpinti leidimą iš Ankaros ministeri- 
jos, jei Kaizarijos nejungė su pasauliu nei telefonas, nei telegrafas? Lai- 
më, kad terminas „kuo greičiausiai“ Turkijoje reiškia du—tris mėnesius. 

Ir vis dėlto pradėti kasinėjimų nebuvo galima. Nors leidimui ir nieko 
netrūkstą, visiškai nieko, bet pagal Turkijos įstatymus kiekvienuose 'sve- 
timšalių vykdomuose kasinėjimuose turįs dalyvauti vyriausybės komisa- 
ras. Reikią laukti, kol jis būsiąs paskirtas ir atvyksiąs. 

Hroznas apsišarvavo kantrybe ir darė ką galėjo: tyrinėjo vietovę. 
„Turėjau Ankaros vyriausybės leidimą kasinėti dvi kalvas netoli Kaiza- 
rijs: Hiujuktepe, esančią prie Kara Hiujuko kaimo į vakarus nuo Kai- 
zarijos, ir Kiultepę, esančią prie kito taip pat (Kara Hiujuku) vadinamo 
kaimo į šiaurės vakarus nuo Kaizarijos." Jis buvo įsitikinęs, kad paslap- 
tingosios III tūkstantmečio pr. m. e. dantiraščio lentelės randamos vienoje 
iš tų dviejų vietų. ,Man kaip tik rūpėjo aptikti jų radimo vietą ir imti 
ją kasinėti." 

Iš gyventojų nieko iškvosti nepavyko. Beje, šito jis ir tikėjosi — juk 
čia buvo prekybinė paslaptis. Užtat tikrai netikėtas jam buvo „itin ne- 
draugiškas“ gyventojų elgesys. Visi mėginimai suartėti nuėjo niekais. 
Turkiško paslaugumo ir vaišingumo, su kuriuo susiduria keliautojas, ypač 
provincijoje (ir iki kurio toli net slavams), čia nebuvo nė kvapo. Užtat 
atvirai reiškėsi perdėtas nacionalizmas, biauriai susipynęs su religiniu 
fanatizmu. ,,Nors mes, suprantama, nieko neprovokavome, mums iš pas- 
kos labai dažnai skambėdavo žodis „giauras“ (netikėlis), o kartais lėkdavo 
ir akmenys. Iš pradžių į tuos išsišokimus nekreipėme dėmesio, neteikdami 
jiems reikšmės, kol vienas rimtas incidentas, kilęs iš priešiškumo svetim- 
šaliams, pamokė mus, kad būtų labai neatsakinga ir lengvabūdiška su juo 
nesiskaityti." 

Paaiškėjo, kad archeologija dar ir trečiajame mūsų amžiaus dešimt- 
metyje tebebuvo mokslas, kurio atstovai negali skųstis nuotykių stoka. 
Lygiai kaip tais laikais, kai Koldevėjus, kasinėdamas Babelio bokšto pa- 

matus, skundėsi „amžinu šaudymu, kuris yra tikra to krašto rykštė", arba 
kai Leijardas, kuris Ninevijoje visada miegodavo su šautuvu rankoje, į 
turkų kalėjimą nepakliuvo tik todėl, kad anksčiau už jį ten pateko norė- 
jęs jį įkalinti paša. Tačiau Hroznui, teisybę sakant, sudominti savo die- 
noraščio skaitytojus tokiais nuotykiais anaiptol nerūpėjo. „Juk atradėjui 
nuotykis — tai tik nekviestas svečias, trukdantis svarbų darbą, — sako to- 
kius dalykus tikrai išmanantis Rualdas Amundsenas.— Atradėjas ieško ne 
nervų padirginimo, bet dar nežinomų faktų. Nuotykis, jo akimis žiūrint, 
yra tik apskaičiavimų klaida, paaiškėjanti susidūrus su tikrove, arba fa- 
tališkas priminimas, kad niekas negali numatyti visų galimybių.“ 

Birželio 21 dienos vidurdienį architektas Cukras ėjo namo pagrindine 
Kaizarijos gatve. Ėjo vienas, nes Hroznas užsuko į Giumendo kalvą, po 
kuria spėjo esant senovinės valstybės — Kicnvatnos — sostinę (jos valdo- 
vas Išputachšas paliko mums vieną seniausių hieroglifinių-dantiraštinių 
antspaudų). Įprastinių priešiškumo ženklų Cukras nepaisė. Jam artėjant 
prie gubernatoriaus rūmų, nuo fanatikų minios, šūkaujančios: „Giauras! 
Giauras!", atsiskyrė vienas jaunuolis, nutaikė į Cukrą revolverį ir už trijų 
žingsnių iššovė. Kulka prašvilpė Cukrui pro ausį. Jaunuolis nusikeikė ir 
vėl pakėlė ginklą. 

Tačiau antrą kartą iššauti jis nebespėjo. Cukras išvydo atdarus me- 
četės vartus ir vienu šuoliu atsidūrė saugioje vietoje. „Tiktai čia užpuoli- 
kas nebedrįso vykdyti savo galvažudiško késlo." 

Hroznas paprašė gubernatorių audiencijos, bet buvo priimtas tik ket- 
virtą dieną. „Kai pasiskundėme, kad Kaizarijoje mes nesą tikri dėl savc 
gyvybės, Ali Vefa-bėjus mus aprėkė: tikriausiai, mes esą politiniai agen- 
tai ir Turkijos priešai, norintys ją diskredituoti, ir jei, girdi, mes pareik- 
šią, kad Kaizarijoje esą neramu, būsią atiduoti teismui... 

Mūsų žinių troškimas, be abejo, nesiekė taip toli, kad būtume troškę 
pažinti ir turkišką kalėjimą, pilną šiltinės bei kitų ligų sukėlėjų, ir, kc 
gero, büti nuteisti myriop arba ilgiems katorgos metams kaip „Turkijos 
priešai“. Matydami, kad negalime pasikliauti net vietos valdžios orga 
nais, kurie iš tiesų turėjo mus saugoti, rytojaus rytą, birželio 26 dieną 
i$ Kaizarijos išvykome." 

Ar šis įvykis, kuriam tik Cukro savitvarda neleido baigtis tragiškai 
turėjo reikšti, kad Čekoslovakijos archeologų tyrinėjimams Oriente atėj“ 
galas? „1925 metų pavasarį nusprendžiau, kad šiemet vėl bandysiu kasi 
néti Kiultepe." 

Hroznas, žinoma, nemanė, kad per puse metų situacija Kaizarijoje 
bus pasikeitusi į gerąją pusę, bet dantiraščio lentelės, prirašinėtos trečia- 
jame tūkstantmetyje prieš mūsų erą, nedavė jam miegoti. Jau penkias- 
dešimt metų jų problema vargino mokslininkus, ir buvo pats laikas ją 
išspręsti. 

„Lenteles, kurias mokslas vėliau pavadino kapadokiškomis, pirmasis 
aprašė rusas Goleniščevas. Po jo kapadokiškų įrašų iš Kiultepės paskelbė 
prancūzai Tiuro-Danzenas ir Konteno, anglai Seisas ir Smitas, vokietis 
Levis. Kiultepėje ir Kara Hiujuke daugeli kartų lankėsi europiečiai moks- 
lininkai. Dukart — ir gana sėkmingai — ten kasinėjo archeologai: pran- 
cūzas Šantras — du sezonus, 1893 ir 1894 metais, ir — bene tik aštuonias 
dienas — vokietis Vinkleris 1906 metais. Tačiau rasti ten dantiraščio len- 
telių iki šiol niekam nebuvo pavykę." 

Kadangi pernykštis leidimas kasinėti buvo nustojęs galios, Hroznas 
įteikė naują prašymą ir, norėdamas paspartinti reikalą, pats nuvyko i 
Ankara, pas švietimo ministrą Hamdulaha Subhi-béju, kuris, be to, buvo 
estetikos profesorius Stambulo universitete. Ministras Hroznui pranešė, 
kad jo prašymas esąs patenkintas, kad betrüksta tik respublikos prezi- 
dento parašo, ir pakvietė jį pasistiprinti. 

Bebaigiant gerti juodą kavą, pasibeldė sekretorius ir įteikė ministrui 
popieriaus lapeli. 

— Tai bent sutapimas! — šūktelėjo Subhi-béjus.— Tegul įeina! 

Iš tiesų, koks sutapimas! Vienas keisčiausių sutapimų, pasitaikančių 
nebent prastuose romanuose ir mėgėjų vaidinimuose (beje, ir ten jie iš- 
eina iš mados). Įėjo... Ali Vefa-bėjus. 

Hroznas „susigūžė tartum katė“: Turkija buvo toks netikėtumų kraš- 
tas, ir jis pabūgo, kad jo prašymas gali nueiti niekais. Bet iš tiesų kate 
virto Kaizarijos gubernatorius: nagai įtraukti, nugara išriesta — gyvūnas, 
sutinkamas, beje, ne tik Turkijos administracijos įstaigose. Jis įėjo žemai 
nulenkęs galvą, paskui nusilenkė ministrui, nusilenkė Hroznui, nusilenkė 
sekretoriui, nusilenkė frakuotam liokajui, o dėl visa ko nusilenkė dar ir 
tuščiam kampui. Ministras jam pristatė „savo gerbiamą bičiulį ir kolegą" 
ir prisakė jam visokeriopai padėti. Ali Vefa-bėjus išreiškė „beribį savo 
pasitenkinimą“ ir nebežinojo nė kaip tikinti Jo Ekscelenciją poną minist- 
rą, kad tai esą savaime suprantama, kad tai esanti jo tarnybinė pareiga, 
maža to, jis būsiąs laimingas, jeigu jis, toks menkas žmogelis, galėsiąs 
bent truputį padėti Jo Ekscelencijai ponui profesoriui, ir taip toliau... 
Apie pernykščius įvykius — nė žodelio. 

,Rytojaus ryta, po biaurios nakties, kuria beveik kiaurai iSbudéjau, 
kamuojamas manimi ypač susidomėjusios gausios vabzdijos, iške- 
liavau atgal į Stambulą, kur jau po kelių dienų gavau Ankaros vyriausy- 
bės nutarimą, leidžiantį man kasinėti Kiultepę. 

Be to, Stambule manęs laukė ponas architektas V. Petrašas, turėjęs 
mane konsultuoti architektūros klausimais. Dar 1924 metais Kaizarijoje 
pamačiau, jog ten nebūtume gavę kasinėjimams reikalingų įrankių. To- 
dėl visais reikmenimis apsirūpinome jau Stambule.“ Tikriausiai, bus įdo- 
mu, ką tokiai archeologinei ekspedicijai teko vežtis per jūrą, kalnus, 
stepes ir pelkes: 50 karučių, 50 kaplių, 50 kastuvų, 1 geležinę dalbą, 12 
dėžių staliaus ir šaltkalvio įrankių, mėsos konservų, džiuvėsių, marmelado 
ir kitokio maisto. 

Visa tai gabenti laivu ir traukiniu buvo dar pakenčiama; sunkumai 
prasidėjo už Ulikišlės — „geležinkelio stoties, aptarnaujančios Kaizarijos 
miestą, esantį, kaip žinome, už 190 kilometrų“. Toje pasaulio dalyje buvo 
tik vienas, bet užtat tikras automobilis su pripučiamomis guminėmis pa- 
dangomis, nors ir „truputį padėvėtomis“. Padedami jo savininko ir vai- 
ruotojo Sabri-efendžio, kurį Hroznas jau iš seniau šiek tiek pažinojo, 
„teisybė, ne iš gerosios pusės“, mokslininkai pasikrovė į mašiną savo ka- 
1učius, kastuvus bei dėžes, o patys, „širdyje didžiuodamiesi, kad važiuos 
automobiliu, užsiropštė ant viršaus“. Kad būtų aiškiau: ant tų karučių, 
kastuvų ir dėžių. 

Tai, kas toliau vyko, anaiptol ne kino komedijos epizodas. Sabri-efen- 
džio būta prityrusio šoferio; nepraėjo nė valandos, ir motoras ėmė veikti. 
Teisybė, besistengiant jį paleisti, keletas karučių nukrito, bet gausi pub- 
lika, geidžianti pamatyti, kaip išvažiuos automobilis, noromis vėl juos 
užkėlė. Paskui kelio duobės taip sukratė visą“ bagažą į krūvą, kad, jį iš- 
kraunant, vos pavyko atlupti vieną daiktą nuo kito. Piliulės nuo jūros 
ligos, kurių pasiėmė architektas Petrašas, labai pravertė. Dvidešimties 
kilometrų per valandą greičiu Sabrio automobilis per stepę riedėjo net 
dvidešimt minučių. Staiga pokštelėjo kurtinantis šūvis... 

Šūvis? Dykumos plėšikai? Ne, sprogo padanga. „Atsarginių padangų 
Sabri-efendis, žinoma, neturi, tad nieko kito nelieka, tik kaip nors užli- 
pinti skylę.“ Juos pralenkia karavanas, ir kupranugarių varovų netikėji- 
mas technikos pažanga dar labiau sustiprėja. Tačiau šnypščiantis ir tar$- 
kantis automobilis juos paveja ir pralenkia. Sabris triumfuoja. Ir vėl 
šūvis. Toliau remontai ir gedimai reguliariai kartojasi, karavanas ir auto- 
mobilis pakaitomis išsiveržia į priekį, o, pasiekus Nigdės miestą (yra ir 

toks Turkijoje), „mūsų automobilio padangos ir kameros trükinéjo jau 
taip dažnai, kad nebeliko jokios vilties dar tą vakarą pasiekti Kaizariją. 
Todėl, kad netektų nakvoti kur nors plynoje stepėje, Sabri-efendis nu- 
tarė, jog nakvosime «Chano Andavalo» karavansarajuje... 

Naktis buvo labai nemaloni. Vis bijojome, kad pernakt nedingtų kas 
nors iš mūsų mantos. Tad iki antros valandos budėjau automobilyje, o 
paskui mane pakeitė architektas Petrašas. Likusią nakties dalį gulėjome 
sandėliuke ant lentų, užtiestų čiužiniu, apsidengę nešvaria antklode. Rytą 
prisiminiau, kad mūsų Nacionalinio muziejaus direktoriui dr. Obenberge- 
riui buvome žadėję prigaudyti vabalų. Tad išpakavome savo graibštelius 
ir nuzingsniavome į netolimą pelkę vabalų medžioti...“ 

Tačiau trys šimtai Andavalo vabalų, „jų tarpe kai kurie dar visai 
nežinomi ir neapraSyti", nebuvo vienintelis laimikis, parsivežtas iš tos 
stepių kelionės. Į pietus nuo Nigdės ekspedicija apsistojo Tirauno mies- 
telyje, „kuris nepažymėtas jokiame žemėlapyje“, ir jo musulmonų kapi- 
nėse rado „gražią graikiškos kilmės marmurinę erelio skulptūrą“. Kokius 
archeologinius lobius slepia — ir netgi neslepia — tasai kraštas? 


„Bet mes sausai konstatuojame, jog tą antrąją dieną iš tiesų pasiekėme 
Kaizarija." 


HETITU TVIRTOVĖ PO „PELENŲ KALVA" 


Kad ir koks uzkampis toji Kaizarija, „kur net patys turkai, Osmanų 
banko tarnautojai, tokie jau nereiklūs žmonės, dažnai man skųsdavosi 
esą tarytum ištremti, lyg būtų ką nugalabiję“, vis dėlto tai būta didmies- 
čio, palyginus su Kara Hiujuku. 

Prancūzų archeologas E. Šantras, kasinėjęs Kiultepę 1893 — 1894 me- 
tais, rašė: „Šiaurinėje kalvos papėdėje neseniai susikūrė skurdus kaime- 
lis, kuriame siaučia labai stiprus pelkių drugys. Gyventi ant pačios Kiul- 
tepės kalvos yra didžiausias vargas. Nė vieno medelio, atogrąžų kaitra, 
maliarija apkrėstas oras, kuriuo kvėpuojame, absoliučiai jokio maisto 
nei geriamo vandens,— čia bemat išsektų jėgos ir energija net ištvermin- 
giausiam žmogui, jeigu jis negautų paspirties iš kitur, o tik iš gretimo 
musulmonų kaimelio.“ 

Hroznas 1925 metais prie to pridūrė: „Nelabai viliojantis, tačiau, kaip 
patys įsitikinome, visai teisingas Kara Hiujuko gyvenimo sąlygų vaizdas!“ 

Jis čia atvyko birželio 20 dieną ir pradžioje kartu su architektu Pet- 
ra$u apsigyveno „prašmatniausiame, net dviejų aukštų, Kara Hiujuko 

name", bet, nors ju „šeimininkė buvo moteris, galima sakyti, visai nu- 
karšusi“, jos sūnus uždraudė juodviem vaikščioti į kambarį pro duris iš 
koridoriaus, „kad nė i$.tolo negalétume jos sutikti. Todėl į savo butą 
kaskart lipdavome iš gatvės kopėčiomis.“ Paskui jie susirado kitą butą, 
„dar primityvesnj", be langų ir kėdžių. Po juo buvo „didelis tvartas, į 
kurį nakčiai būdavo sugenama apie 50 — 60 buivolų; lengva įsivaizduoti, 
kad šutas, sklindantis iš to tvarto, neteikė mūsų butui jaukumo, nors ne- 
trukus ir prie to pripratome." 

„Dalį darbininkų — ju buvo nuo 75 iki 150 — gavome iš savo kaimo, 
o dalį, žymiai didesnę, iš aplinkinių kaimų ir iš apskrities miestelio Mun- 
džusumo, nuo kurio iki mūsų maždaug pusantros valandos kelio... Kone 
visi jie buvo be galo neturtingi, be jokios nuosavybės, be darbo ir labai 
nereiklūs, dešimt turkiškų svarų, tuo metu apie 200 kronų mūsų pinigais, 
atrodė jiems milžiniškas kapitalas, už kurį galima pragyventi bent puse 
metų... Turkijoje nėra pramonės, o laukų darbus kiekvienas turkų vals- 
tietis stengiasi nudirbti pats, blogiausiu atveju — su giminėmis; kas neturi 
žemės arba krautuvės, tas kaip ir neturi jokios galimybės užsidirbti, Todėl 
dirbti pas mus daug kas siūlėsi, juo labiau, kad už darbą mokėjome pa- 
lyginti labai neblogai — maždaug 90 piastrų per dieną, t. y. tuometiniu 
kursu apie 18 čekoslovakiškų kronų. Kiti ateidavo prašyti darbo iš vietų, 
iki kurių buvo kelios dienos kelio." 

Iš tų kelių sakinių galime puikiausiai įsivaizduoti ne tik Hrozno darbo 
sąlygas, bet ir Turkijos kaimo gyventojų būklę, kuri tose atkampiose sri- 
tyse ir iki šiol ne per daug tepakito. Hroznas, skirtingai negu kiti Vakarų 
šalių archeologai, nebuvo abejingas savo darbininkų padėčiai ir betar- 
piškoms jų vargo priežastims. Tačiau toliau pateikiamus žodžius lygiai 
taip pat būtų galėjęs parašyti Koldevėjus arba Leijardas. 

„Vos tik tuos darbininkus priimi,— rašė Hroznas,— jų reikalavimai 
ima augti be jokio saiko. Todėl tvarkytis su jų mase buvo labai nelengva. 
Ypač pradžioje vos ne kasdien kildavo čia streikas, čia maištas. Kartais 
tik labai rafinuota diplomatija, o kartais dideliu tvirtumu tepavykdavo 
suvaldyti tuos itin nedrausmingus, dažnai prie pat nusikaltimo ribos pri- 
einančius elementus." 

Čia Hroznas jau neliečia priežasčių, net ir betarpiškų. Bet mes gerai 
suprantame darbininką, kuris niekados neišbrenda iš vargo, niekados 
neturi darbo ir stengiasi iki galo išnaudoti tokią retai pasitaikančią progą. 
Turėjo reikšmės dar ir tai, jog tie darbininkai, tik kartas nuo karto par 
sisamdantys turtingiems ūkininkams, nebuvo pripratę prie kolektyvinio 

darbo ir tos beveik kariškos drausmés, kuria ivedë Hrozno paskirtas vy- 
riausias prievaizdas, „toksai Grimekas, iš profesijos dešimtininkas, vėliau 
seržantas Vokiečių Rytų Afrikoje, nežinia kokiu būdu likimo nublokštas 
net į Kaizariją, kur mes jį ir radome sėdintį be darbo ir visai nuskurdusj". 
Be to, Kaizarijos senienų pirkliai čia atsiuntė savo agentų, kad tie truk- 
dytų kasinėti. 

Tačiau svarbiausia ir betarpiška darbininkų bruzdėjimo priežastis buvo 
stačiai neįmanoma — net ir tuometinių Turkijos sąlygų požiūriu — higie- 
nos ir sanitarijos būklė. 

Nors visas kraštas buvo apkrėstas maliarija, čia nebuvo nieko, kas 
bent iš tolo primintų kažkokią medicinos pagalbą. Niekas nepasirūpino 
nė darbininkų apgyvendinimu bei sveiku geriamu vandeniu. „Mūsų dar- 
bininkai nakvodavo pievose prie Kiultepės..., gulédavo po plynu dangumi 
prie vandens, tad nėra ko stebėtis, jog netrukus bemaž visi susirgo malia- 
rija. Kas dieną du arba trys darbininkai dėl šios ligos išvykdavo į namus." 

Darbininkai, suprantama, reikalavo bent chinino: „Išdalijome apie 
600 porcijų chinino miltelių, būtume išdaliję ir dar keliskart daugiau, jei 
būtume turėję.“ Bet Hroznas apie maliariją Kiultepėje žinojo. O tai, 
kad jam pačiam pritrūko chinino miltelių, yra, žinoma, ryškus pavyzdys, 
rodantis asmeninį pasiaukojimą ir taurumą, bet kartu ir „apskaičiavimų 
klaidą, paaiškėjančią susidūrus su tikrove“. 

Ir vis dėlto turkų darbininkai, Čekoslovakijos mokslininko vadovau- 
jami, Kiultepėje sparčiai varėsi į priekį. 

Šios aukštumos pavadinimas turkiškai reiškia „pelenų kalva“. Ir toks 
pavadinimas visai pagrįstas: ,,Molis čia yra sumišęs su pelenais, atsira- 
dusiais iš ten palaidoto miesto.“ Tačiau kokio miesto? 

Kai kurie archeologai tvirtino, jog ten išvis nebuvę jokio miesto, jog 
Kiultepė, skirtingai negu kiti „telai", esanti natūrali kalva. Šantras laikė 
Kiultepę kitados išsiveržusio vulkano krateriu, nes aukštumos pakraščiai 
aplink visą viršūnę yra žymiai aukštesni už vidurį. Hroznas šį paaukštė- 
jimą aiškino kitaip: tai esą apsauginiai miesto mūrai, padengti molio 
sluoksniu. Bandomieji kasiniai parodė, kad jis buvo teisus. 

Šantras ir Vinkleris kasinėjo daugiausia kalvos šlaitus, papėdę — 
jų bandomųjų kasinių likučiai dar 1925 metais tebebuvo žymūs. O Hroz- 
nas kibo tiesiai į kalvos centrą. Jis tikėjo, kad po mažu kauburėliu Kiul- 
tepės plokščios viršūnės viduryje slypi „kažkokie centriniai rūmai arba 
šventykla, arba ir viena, ir kita“. 

Karaliaus Araru hieroglifinis įrašas iš Karchemišo, IX amžiaus pr. m. e. hetitų raštininkų ir skulptorių meno se-cevras. 


riomis buvo papuošta „kryžkelė“ prie paskutinio hetitų valdovo tvirtovės 


Edikula su hetitu karaliaus Tutchalijo IV var- 
du. Pagal XIII amžiaus pr. m. e. antrosios pu- 
sės bareljefą 

Meridžio iššifruoti žodžiai „sūnus“ (paskutinis antrosios eilutės žodis) ir ,anükas" (paskutinis tre- 

Bedršichas Hroznas tikrina, ar teisingai nukopijuotas hieroglifinis hetitiSkas įrašas, esantis uoloje 
Prie Adžigelu Topados. 1934 metų nuotrauka 

Hrozno nukopijuotas labai apdülëjes Emirgazio altoriaus jrašas 

Protoindiški antspaudai su hieroglifiniais įrašais, kurie iki šiol nesiduoda i$Sifruojami. Hroznas skaitė į 
klaidingai: pirmąjį — ,,Zmogjautis Enkidu kovoja su raguotu tigru, Sia antspaudas“, antrąjį — „Didžiojo 


Jis nuzyméjo tris lygiagrečius griovius, kiekvieną aštuonių metrų plo- 
čio, ir seržantas Grimekas sukomandavo pradėti puolimą. Petrašas sekė, 
kaip frontas slenka į priekį, o Hroznas padarė tą patį, ką ir kiekviėnas 
karo vadas, kuris pirmąją valandą po operacijos pradžios yra „nereikalin- 
giausias žmogus mūšio lauke": atsigulė ir užmigo, laikydamas tai išmin- 
tingiausiu būdu sutrumpinti laukimą. 

Laukti teko beveik iki pavakario. Ilgas laikas... Bet koks trumpas jis 
būtų atrodęs Poliui Emiliui Bota, kuris prie Kujundžiko laukė ištisus me- 
tus, ir tuščiai! Dar nespėjo parausti saulė, kai vieno čerkeso kirtiklis pe- 
lenų kauburyje išskėlė pirmą kibirkštį. Akmuo! Grimekas tuoj pasiuntė 
paspirties. Ir jau pirmosios kasinėjimų dienos vakare Hroznas žinojo, kad 
aptikta siena. Siena, sukrauta iš stambių, grubiai nutašytų andezito 
blokų... 

Dar po dviejų dienų paaiškėjo, jog ant šių blokų ir jų tarpuose 
įmūrytų pusiau degtų plytų rasta gaisro žymių. Gaisras — archeologui 
džiaugsmas. „Jeigu viskas būtų taip, kaip nori archeologai, tai kiekvie- 
nas senovinis miestas turėtų būti užpiltas pelenų lietaus iš kokio nors 
patogioje kaimynystėje esančio vulkano“, — rašo seras Leonardas Vulis. 
„Nesant vulkano, archeologijos požiūriu labiausiai pageidautina, kad 
miestas būtų kaip reikiant užpuolikų nusiaubtas ir dar sudegintas.“ Ta- 
čiau, kad ir ką galvotume apie tokį mokslinį fanatizmą, negalime paneigti 
fakto, jog, pavyzdžiui, Vezuvijaus išsiveržimas 79 metais išsaugojo mums 
tris antikos miestus kaip sustabdytame filme: staigus sunaikinimas miestą 
mumifikuoja, lėtas smukimas jį suardo. 

Kasinėjimai ėjo jau mėnesį. Penkiasdešimt darbininkų krito, pakirsti 
maliarijos, o iš tūkstantmečių gilumos į dienos šviesą iškilo didelio sta- 
tinio pamatai. To paties statinio, kurį Hroznas įžiūrėjo rentgenišku prity- 
rusio archeologo žvilgsniu. Jis buvo 62 metrų ilgio ir 58 metrų pločio, 
sienų storis — nuo 1,5 iki 2,3 metro; visas pastatas buvo orientuotas be- 
veik tiksliai į keturias pasaulio šalis (portalas, greičiausiai, šiaurėje), o 
iš trijų pusių jį supo didelis grįstas kiemas. Pastatas stovėjo dirbtinėje 
terasoje ir dominavo visame mieste ir jo apylinkėse. O kai, toliau kasi- 
nėjant, buvo rasta daiktų, kuriuos galima datuoti, Hroznas nustatė to pa- 
stato amžių ir paskirtį: tai buvo „to miesto hetitų gubernatoriaus buveinė, 
jo tvirtovė“ — XV — XIII amžiaus pr. m. e. hetitų tvirtovė, kurią XII 
amžiuje pr. m. e. sudegino užkariautojai, sunaikinę Hetitų imperiją! 

Iš kur Hroznas sužinojo, kad tai būta hetitų tvirtovės? Jos sienų 
stilius, statybos technika ir situacijos planas buvo visai tokie pat, kaip 

Bogazkéjuje, Zindžirlyje, Karchemiše, kurių pastatai yra neginčytinai 
hetitiškos kilmės. Tačiau griežtam mokslininkui tai tėra 909/o įrodymo; 
100?/o davė vėliau atrastas „labai senas bareljefas, vaizduojantis kojų 
dalį su hetitiškais snapo pavidalo sandalais“, įmūrytas tiesiai į tvirtovės 
sieną! 

„Šioje centrinėje kalvelėje mes kasdavome daugiausia tik ligi 3—5 
metrų gylio, tiktai dviejose vietose pasiekėme 8 metrų gylį. Atkasėme 
tik mažą dalį senovinio miesto pastatų... Toliau radome dar vieną labai 
rūpestingai iškaltą bareljefą, vaizduojantį apatinę rūbo dalį, žirgo statu- 
los dalį ir t. t., be to, daug indų, jų tarpe ir nepaprastai didelių: pavyz- 
džiui, vienas jų buvo 84 cm, kitas — 122 cm aukščio; jie, berods, priklauso 
graikų-romėnų epochai. Tokiuose dideliuose induose buvo laikomas mais- 
tas, o kartais ir laidojami numirėliai. Be to, tose vietose mes radome te- 
kėlų, piestų, girnų, svarsčių, verpsčių, peilių ir kitų daiktų.“ Daugelis jų 
buvo iš geležies — didžiausio hetitų karalių lobio, nes geležis tais laikais 
buvo penkiskart brangesnė už auksą ir keturiasdešimt kartų brangesnė 
už sidabrą! 

Ir pačiame nepaprastai sėkmingų darbų įkarštyje Hroznas netikėtai 
įsakė... tučtuojau juos nutraukti! 


„DAUGYBĖ LENTELIŲ, IšTISOS LENTELIŲ RIETUVES" 


„Kadangi mokėjome turkų kalbą, mums galiausiai pavyko, atsargiai 
klausinėjant vietos gyventojus, aptikti europiečių ekspedicijų ilgai ir 
kųjų dantiraščio lentelių. Tą vietą, kaip jau minėjome, gyventojai slėpė, 
nes, rastąsias lenteles pardavinėdami, turėjo nemaža pelno.“ 

Archeologai, vykdantys kasinėjimus, turi daug ką išmanyti. Kai kurie 
archeologai taip įgudo „rinkti informaciją“, kad pastatė kastuvą į kampą 
ir susirado truputį geriau apmokamą tarnybą. Didelio patyrimo ir tikro 
detektyvo gabumų prireikia archeologui, kol jis randa žinomą radinių 
vietą, kurios niekas neslepia. Bet Hrozno padėtis buvo kur kas sunkesnė: 
„Kaip man vėliau sakė vienas Vokietijos profesorius, aplankęs mūsų 
kasinėjimus Kiultepėje, jau net Stambulo senienų pardavėjai jį perspėję, 
jog aš veltui ieškąs lentelių Kara Hiujuke ir jog esą jau pasirūpinta, kad 
aš jų nerasčiau.“ 

Hroznas nuo daugumos Vakarų šalių archeologų (ir ne tik archeolo- 
gų), dirbančių Rytuose, skyrėsi, be kitko, tuo, kad jis buvo labai demo- 

kratiškas ir né kiek nekėlė saves aukščiau „čiabuvių“. Pavyzdžiui, savo 
vežėjo jis nelaikė vien kalbančiu vežimo priedu ir vieną sykį, draugiškai 
su juo šnekučiuodamas apie tai, kas buvo ir kas bus, pakeliui iš Kara 
Hiujuko į Kaizariją, dideliam savo nustebimui, sužinojo, jog daug senie- 
nų — „keli pilni vežimai“ — kadaise buvo rasta ne Kiultepéje, bet viena- 
me lauke prie kalvos papėdės. 

Lydimas darbininkų brigadininko — turko, susidomėjusio kasinėjimais 
ir išnykusių miestų mįslėmis, Hroznas leidosi ieškoti to lauko. Mažiau 
kaip du šimtai metrų į šiaurės rytus nuo Kiultepės Hroznas iš tiesų rado 
pievą, „visiškai apleistą, su daugybe jau apžėlusių duobių ir griovių, 
kuriuos, iš visa ko sprendžiant, paliko slaptai kasinėję vietos gyventojai". 
Buvo labai įtikėtina, kad į ją verta smeigti kastuvą. 

Bet ar tai tas laukas? Pasak vežėjo, „lyg ir taip“. Kažkada ten kasi- 
nėję kaimo gyventojai, bet bekasinėdami susipešę. Tuomet Kaizarijos žan- 
darų viršininkas visus kasinėjimus uždraudęs, o pats ėmes slaptai kasi- 
nėti. Tačiau ar tai buvę būtent šioje pievoje, jis negalįs pasakyti. Visą 
savaitę Hroznas klampojo po pažliugusią žemę, tyrinėjo griovelius ir 
urvus, iš kurių landžiojo šlykštūs geltoni skorpionai, ir pagaliau ryžosi 
rizikuoti. „Įteikiau prašymą Ankaros vyriausybei, kad išplėstų mano 
leidimą dar ir tai pievai... Ir šį kartą Turkijos Respublikos vyriausybė 
buvo man labai palanki." 

Hroznas gavo ne tik tą leidimą, bet netrukus ir kitą, „teikiantį teisę 
kasinėti visoje tos pievos apylinkėje“. 

Tačiau tos pievos būta privačios. Ji priklausė kažkokio Hadži Meh- 
medo įpėdiniams. ,,Ju nuomone, pievoje slypinčios senienos vertos šimtų 
tūkstančių, jei ne milijonų, tad jie jautėsi beveik darą man malonę, pra- 
šydami už apleistą ir ne per didžiausią pievą tik... 160 000 kronų.“ 

Teisybė, šitiek mokėti Hroznas neketino. O ir negalėjo: nebeturėjo 
nė tiek pinigų. „Prasidėjo ilgos, rytietiško stiliaus derybos dėl pievos 
kainos“, kol pagaliau trūko Hrozno kantrybė. Jis pareikalavo oficialaus 
įkainojimo. Turkų komisija, Ali Vefa-bėjaus paskirta, pievą įkainojo 
5500 kronų. 

Už šią sumą Hroznas ir įsigijo nekilnojamąjį turtą Turkijoje. O jeigu 
jau norime būti absoliučiai tikslūs, tai ne Hroznas, bet Čekoslovakijos 
Respublika. Taip jis įrašydino į žemės kadastrą. 

„1925 metų rugsėjo 20 dieną Hadži Mehmedo pievoje pirmą kartą 
sušvytravo mūsų darbininkų kirtikliai bei kastuvai. Ir jau pačiomis pir- 
mosiomis dienomis ten radome kelias lenteles, iš pradžių tik išmėtytas.“ 


9* 131 


Hroznas išsyk pažino, jog tos lentelės visai to paties tipo, kaip ir paslap- 
tingosios kapadokiškosios. Maža to, rastųjų lentelių įrašai, kuriuos Hroz- 
nas čia pat perskaitė, liudijo, kad tai ir yra ,kapadoki$kosios lentelės“! 

Kiultepėje nebeliko nė vieno darbininko, tik architektas Petrašas, be- 
baigiantis braižyti situacijos planus. Visi perėjo į Hadži Mehmedo (arba, 
kitaip sakant, į Čekoslovakijos Respublikos) pievą. Per dvi dienas jie 
atkasė nedegtų plytų sienas. „Tos sienos ir plytos padarytos labai suma- 
niai, plytų dėjimo būdas visai moderniškas; jau iš pirmo žvilgsnio viskas 
rodo, kad čia susidūrėme su labai išsivysčiusios babiloniečių-asirų kul- 
tūros paminklais... 

O visai palei pat tas plytų sienas, iš po aslos, vietomis išgrįstos dide- 
liais plokščiais akmenimis, septintąją mūsų kasinėjimų dieną, rugsėjo 
26-ją, pradėjome kelti į paviršių (maždaug iš 2,5 metrų gilumos) dau- 
gybę lentelių — ištisas lentelių rietuves, kurias mes iš tiesų sveikinome su 
dideliu džiaugsmu. Juk buvome prie taip ilgai siekto tikslo! Pagaliau rado- 
me taip ilgai ir tuščiai ieškotą vietą, kur guli kapadokiškosios lentelės!" 

Tose „rietuvėse“ slypėjo po dešimt, dvidešimt, penkiasdešimt, o vie- 
noje — net 250 lentelių. Kai kurios jų buvo didumo sulig mokykliniu są- 
siuviniu, kitos su visu voku tilptų į degtukų dėžutę. Vienos gulėjo palai- 
dos, kitos — induose, dar kitos — terakotinėse dėžutėse. „Viena tų dėžu- 
čių, — rašė Hroznas,— bemaž visai sveika, panaši į pintine perekšlei tupėti, 
papuošta bareljefu. Tasai bareljefas vaizduoja žvėrį (ne visai aišku, kokį), 
kuris smalsiai žiūri į dėžutės vidų, tarsi norėtų sužinoti, kas joje yra.“ 

Lygiai mėnesį Hroznas kasinėjo pievas aplink „Pelenų kalvą“, ir re- 
zultatas buvo tiesiog sensacingas: jis rado apie 1000 lentelių ir jų nuo- 
laužų! Iš tų dailiai išdegtų kreminės spalvos lentelių, „kurių įrašų kalba 
yra seniausioji asirų kalbos forma“, į Hrozną prabilo žmonės, kurių 
kaulai buvo sudūlėję ir virtę pelenais dar tuomet, kai iki mūsų eros pra- 
džios stigo daugiau šimtmečių, negu nuo jos yra praėję iki šiol. Ponas 
Intilas ir jo tėvas Šulabumas pasakojo savo rūpesčius, pirklys Ina ir jo 
konkurentas Suanas — apie prekybinius reikalus; iš daugelio kitų skyrėsi 
ponai Lakipumas ir Pušukinas, kurie taip mėgo tvarką, kad gautus laiš- 
kus saugojo kartu su vokais (irgi iš degto molio), ant kurių buvo jų adre- 
sai. Pagaliau, radęs tikrų „prekybos rūmų“ archyvą (jie, be kitko, buvo 
lyg ir nepriklausomas arbitražas, sprendęs prekybinius ginčus), dešimty- 
se lentelių aptikęs jų antspaudą (tikrą, į molinius aktus įspaustą) ir per- 
skaitęs jo tekstą, Hroznas įsitikino, kad „Pelenų kalva“ — tai drobulė, 
dengianti garsiojo senovės asirų miesto Kanešo palaikus. 

Toliau kasinéti Hroznas nebegaléjo, nes pritrüko pinigu ir pragariš- 
kas klimatas buvo galutinai išsekinęs jo jėgas. Neatsiklaususios Hroz- 
no, ,Matematišku tikslumu numatyta maliarija“ ir chinino stoka privertė 
galutinai nutraukti darbus. 

Drugio krečiamas, 1925 metų lapkričio 21 dieną Hroznas sėdo į ve- 
žimą, kuris turėjo jį nuvežti į Kaizariją. Aukštumėlėje už Kara Hiujuko 
jis liepė sustoti ir paskutinį kartą pamojavo darbininkams. Atsakydami 
į jo sveikinimą, darbininkai svaidė į orą jo padovanotus kastuvus. Tuos 
pačius kastuvus, kuriais jis atskleidė kapadokiškųjų lentelių paslaptį, at- 
rado hetitų tvirtovę, pastatytą prieš tris tūkstantmečius, ir asirų valstybės 
Mažojoje Azijoje sostinę — daugiau kaip keturių tūkstančių metų senu- 
mo Kanešo miestą! 


LAIMĖJIMAI RYTUOSE, LAIMĖJIMAI VAKARUOSE 


Grįžęs į Prahą, Hroznas dar guli patale, taisydamasis po maliarijos, 
bet jau imasi darbo, kurį laiko pirmąja kiekvieno atradėjo priederme: 
supažindinti su naujais duomenimis viso pasaulio mokslininkus ir savo 
tėvynainius. 1926 metais jis paskelbia „Naujus duomenis apie seniausiąją 
Mažosios Azijos civilizaciją“ (anglų kalba), o 1927 metais — ,,Preliminari- 
nį pranešimą apie Čekoslovakijos kasinėjimus Kiultepėje“ (prancūzų kal- 
ba). Tuo pat metu jis rašo straipsnių seriją dienraščiams, rengia mokslo 
populiarinimo paskaitas ir leidžia „archeologinius kelionės užrašus“, pa- 
vadintus ,,„Pusmėnulio šalyje“, įrodydamas, kad ir apie sudėtingas moks- 
lines problemas galima rašyti paprastai ir nenuobodžiai (iš ten paimta ir 
dauguma šio skirsnio citatų). Tos knygos pratarmę Hroznas baigia ra- 
šyti jau Stambule, 1927 metų rugsėjo mėnesį, vykdamas į naują ekspe- 
diciją, šį kartą į Hama ir į Baalbeką — į milžiniškų šventyklų griuvėsius. 

Nebuvo tuomet Čekoslovakijoje kito mokslininko, taip gerbiamo ir 
kartu tokio populiaraus, kaip Hroznas. „Prie šlovės, kurią jis pelnė, iš- 
šifruodamas hetitų kalbą, prisidėjo dar šlovė archeologo, kurio atradimai 
niekada nenustos mokslinės vertės.“ Vyriausybė įgalioja švietimo mi- 
nistrą pareikšti jam „padėką ir pripažinimą“ — unikalus atvejis prieš- 
miuncheninėje respublikoje, kai „politiškai neužsiangažavusiam moksli- 
ninkui" parodoma šitiek dėmesio. Jo paskaitos Prahoje ir provincijoje 
vyksta perpildytoje salėje ir baigiasi ovacijomis — žymia dalimi dėl to, 
kad jis moka sąmojingai kalbėti apie rimtus dalykus. Jis pripažįstamas 
ir užsienyje: ,Britanijos enciklopedijos“ redakcija nori, kad straipsnį 

„Hetitai“ jai parašytų Hroznas — būtent jis, o ne Seisas, ne Garstangas, 
ne Hogartas arba kuris nors kitas įžymus anglų hetitologas! Vienas po 
kito plaukia kvietimai į tarptautinius kongresus ir į užsienio universite- 
tus skaityti paskaitų. Tokios išvykos visada sutrukdo tyrinėjimus ir per- 
traukia pedagoginį darbą, bet „juk keitimasis patyrimu yra mokslinės 
veiklos dalis!“ 

1928 metų balandžio mėnesį jis skaito referatą tarptautiniame kalbi- 
ninkų kongrese Hagoje, gegužės mėnesį — tarptautiniame etruskologų 
kongrese Florencijoje ir Bolonėje, 1929 metų lapkričio mėnesį skaito pa- 
skaitas Krokuvos ir Kopenhagos 'universitetuose. Teisybė, tai nesutrukdo 
jam per tą patį laiką parašyti dešimtis plačių studijų bei straipsnių 
Prahos ,Orientaliniam archyvui“, neskaitant straipsnių, kuriuos užsakė 
Paryžiaus žurnalas „Syria“, Edinburgo „Evangelical Quarterly" ir kiti lei- 
diniai, jų tarpe turkų ,Hakimigeti Millye". „Svarbiausia — organizuoti 
savo laiką“. 

Hroznui rodoma didžiausia pagarba, kokios tik gali susilaukti moks- 
lininkas: Paryžiaus, o vėliau Oslo bei Sofijos universitetai išrenka jį gar- 
bės daktaru, dešimtys mokslinių draugijų Vakaruose ir Rytuose, Šiau- 
rėje ir Pietuose laiko sau garbe, kad jis sutinka būti jų nariu. 1931 metų 
vasario mėnesį jis išvyksta į Angliją ir Prancūziją atsiimti diplomų ir 
skaityti pranešimų „specialiais hetitologijos klausimais, kuriuos pats pa- 
sirinks“ (kaip kad pabrėžia savo kvietimuose Londono ir Paryžiaus uni- 
versitetai). Hroznas, savo ruožtu, kelia tik vieną sąlygą: kiekvienai pa- 
skaitai, kuri skirta specialistams, turi tekti viena paskaita „platesnei 
publikai". 

Didysis turne „po Vakarų ir Rytų šalis“ prasideda Londone, į kurį 
jis atvyksta, Britanijos Oriento tyrinėjimo draugijos pakviestas, skaityti 
paskaitų „amfiteatre, kuriame kitados skaitė Darvinas, Faradėjus ir Haks- 
lis". Iš ten jis važiuoja į Oksfordą, o paskui —į Paryžių, kur jo laukia 
Prancūzijos Azijos draugija. „Naujasis Šampoljonas!" — rekomenduoja jį 
savo skaitytojams „Figaro“. Kovo 14 dieną jis baigia savo turne didele 
paskaita Sorbonoje. Čia, perpildytoje Tiurgo salėje, Hroznas išdėsto 
„Hetitų kalbos iššifravimo istoriją ir pažangą“ ir baigdamas taria: „Šian- 
dien, 1931 metais, pritarimas mano teorijai yra toks visuotinis, kad hetitų 
problema nustojo buvusi problema!“ 

Jo teisybė. 

Bet tai dar ne visa teisybė. 


ASTUNTASIS SKYRIUS 


u l l l —— 


HIEROGLIFINIAI HETITAI 


NEISSIFRUOTI ĮRAŠAI, RASTI 69 VIETOSE 


Hroznas, iššifruodamas hetitu kalba, galutinai nutraukë skraiste, kuri 
dengė jų praeitį. Atsiskleidė antroji Bogazkéjaus archyvo dalis, ir galé- 
jome skaityti jau ne tik svetimomis kalbomis rašytą diplomatine ko- 
respondenciją, bet ir turtingiausius hetitų gyvenimo dokumentus jų pa- 
čių kalba: įstatymų rinkinius, teismų sprendimus ir religines knygas, 
rūmų ceremonialo nuostatus ir žirgų treniravimo instrukcijas, valstybės 
tarybos rezoliucijas ir medicinos veikalus, kariuomenės statutus ir duok- 
lių sąrašus. O vėliau ir eilėraščius bei prozos kūrinėlius, kuriuose — pir- 
mą kartą pasaulio literatūroje — suskambo humoro gaidelės... 

Tačiau tai nereiškė, jog visos mįslės jau įmintos. Didelė dalis hetitų 
rašto paminklų, rastų 69 vietose, išmėtytose po visą Pietvakarių Aziją, 
vis dar tylėjo. 

Tai buvo paminklai, rašyti hetitų hieroglifais — raštu, per kurį mes 
pirmučiausia susipažinome su hetitais ir kuris liko neįžvelgiama paslapti- 
mi net ir iššifravus dantiraštinius hetitiškus tekstus. Liko neįžvelgiama 
paslaptimi, nors jau per pirmuosius kelerius metus nuo hetitų atradimo 
Seisas iššifravo šešis to rašto ženklus, nors jau 1900 metais Meseršmitas 
išleido hetitų hieroglifų įrašų rinkinį ir tyrinėtojai nebegalėjo skųstis 
medžiagos trūkumu, nors tą raštą iššifruoti jau daugiau kaip ketvirtį 
amžiaus stengėsi daugelis žymių mokslininkų, jų tarpe ir „senovinių raš- 
tų didmeistris" Peteris Jensenas. 

Iki 1915 metų nesėkmingus bandymus iššifruoti hetitų hieroglifus 
buvo galima teisinti sparnuotu Alisos Kouber posakiu: „„Nepažįstamo raš- 
to, reiškiančio nepažįstamą kalbą, iššifruoti neįmanoma!" Tačiau, Hroznui 

iššifravus dantiraštine hetitu kalba, situacija turéjo i$ karto pasikeisti. 
Nuo tol hetitų lygtyje tartum teliko vienas nežinomasis — raštas. 

Ir vis dėlto niekas nepasikeitė. Nepasikeitė ne tik tuojau pat, bet ir 
ilgus dešimtmečius, nors į šią problemą įniko visų pasaulio dalių moks- 
lininkai, nors jie disponavo — neperdedame — tonomis medžiagos ir dau- 
giau nei šimtu bilingvų! 

Kokios susimokiusios tamsios jėgos žlugdė dviejų kartų mokslininkų 
pastangas, kol trečioji karta pagaliau jas priveikė? Nepabijodami atimti 
is skaitytojo malonumą, kurį Zada šis dramatiškas tyrinėjimo istorijos 
skirsnis, jau dabar išduodame rezultatą: hieroglifinė hetitų kalba sk y- 
rési nuo dantiraštinės hetitų kalbos! 

Teisybė, jos buvo giminingos, ir net labai giminingos — maždaug kaip 
šių dienų slovakų kalba su senąja čekų kalba, ir artimesnės, nekaip italų 
ir lotynų kalbos. Tačiau dėl nelemto atsitiktinumo dantiraštinius ir hie- 
roglifinius tekstus, kuriais galėjo naudotis mokslininkai, skyrė, neskai- 
tant keleto išimčių, didelis laiko tarpas — apie pusę tūkstantmečio. Di- 
džiuma hieroglifinių įrašų buvo daryti maždaug IX—VIII amžiuje pr. m. 
e., tai yra jau žlugus Hetitų imperijai, o dantiraštiniai tekstai buvo ra- 
šyti daugiausia jos klestėjimo laikais, tai yra XVII—XIII amžiuje pr. m. e. 

Užtenka palyginti, sakykim, XVIII amžiaus „jėzuitinę slovakų kalbą“ 
su mūsų dienų literatūrine slovakų kalba, kad įsitikintume, kaip rašytinė 
kalba gali pakisti per du šimtmečius. Teisybė, per tą laiką atsiradusios 
skirtybės kalbininkui problemų nekelia. Su šiomis skirtybėmis jis susipa- 
žįsta, studijuodamas savo specialybę. Visai kitaip yra su hetitų kalba. 
Sunkumų kyla pirmiausia iš to, kad joje pavartotas skiemeninis-foneti- 
nis raštas. O jei dar atsižvelgsime į tai, kad hieroglifiniame hetitų rašte 
paprastai neskiriamos skardžiosios, dusliosios bei aspiruotosios priebal- 
sės (pvz., b, p ir ph) ir kad daugelis skiemeninių ženklų rašoma „atvirks- 
čiai“ (t. y. ne priebalsė ir balsė, bet balsė ir priebalsé), tai suprasime, ko- 
dėl net nedideli kalbos skirtumai buvo tyrinėtojams stačiai neįveikiama 
kliūtimi. 

Be to, hieroglifinė hetitų kalba nebuvo tik vėlyvesnė dantiraštinės he- 
titu kalbos forma. Joje būta ir nemažų vietinių skirtumų: Bogazkėjaus 
archyvas susikaupė imperijos sostinėje, o juk Hama, Karchemišas, Ma- 
rašas ir kitos vietos, kuriose rasta daug hetitiškų hieroglifinių tekstų, 
buvo tolimos pasienio tvirtovės arba provincijos miestai. Tad iškilo 
problema, kuri prilygo maždaug tokiam uždaviniui: naudojantis „Oficia- 
liu laikraščiu“, ėjusiu XX amžiaus trečiajame ir ketvirtajame dešimtme- 

čiuose, perskaityti XV amžiaus pabaigos Spišo pamokslą, parašytą go- 
tišku šriftu! Tačiau šis palyginimas, kaip ir visi palyginimai, šlubuoja: 
gotiškas šriftas išsivystė iš lotyniško ir todėl yra jam giminingas, o tarp 
hetitų dantiraščio ženklų ir hieroglifų nėra nieko bendro! 

Skaitytojui, žinoma, jau parūpo: o kodėl dauguma išlikusių dantiraš- 
tinių hetitiškų tekstų yra senesni, o hieroglifiniai — jaunesni? Hipotezių 
čia sukurta daug, bet teorijomis, tikriausiai, galima pavadinti tik dvi. 
Pirmoji teorija atsižvelgia į medžiagą, kurioje buvo rašoma, ir į rašymo 
techniką. 

Šiuo metu jau laikoma įrodytu dalyku, kad hieroglifai buvo pirmykš- 
tis, senasis hetitų raštas. Be to, labai įtikėtina, kad patys hetitai šį raštą 
ir išrado. Kada? Atrodo, jog dar prieš įžengdami į pasaulinės istorijos 
areną Mažojoje Azijoje ir dargi nenusižiūrėję į egiptiečius, su kuriais jie 
iš viso tuomet neturėjo jokių kontaktų. O dantiraštį, atvirkščiai, jie tik 
pasisavino. Hetitų raštininkas, nors ir rašantis dantiraščiu molinėse lente- 
lėse arba švino juostose ir sidabro lentelėse, vadinosi, tiksliai išvertus, 
„medrašys“ (DUB. SAR. GIŠ). Iš to matyti (tai patvirtina ir iššifruotieji 
tekstai), kad hetitai pradžioje rašydavo medinėse lentelėse, o vėliau ap- 
traukdavo jas audeklu ir baltindavo kalkėmis. Bet ir pasisavinę dantiraš- 
tį, hetitai tebevartojo savo senąjį hieroglifinį raštą, kuris, kad ir sudė- 
tingas, buvo labai paplitęs, galima sakyti, vos ne liaudinis. Tuo raštu 
hetitų karaliai jamzindavo savo žygdarbius uolose ir paminkluose, tuo 
raštu hetitų dvasininkai rašė religines knygas, o hetitų poetai — eilėraš- 
čius. Kartu buvo vartojamas ir dantiraštis, bet daugiausia tik kaip valsty- 
bės kanceliarijų, tarptautinių santykių ir „verstinės literatūros“ raštas. 
Iki mūsų laikų neišliko nė vienas juo rašytas monumentalus arba „viešas“ 
įrašas. 

Medis, audeklas ir kalkės bijo laiko dantų (labiau, negu suakmenėju- 
sios degto molio lentelės), o sidabras — vagių. Pasibaigus Hetitų imperi- 
jos pusės tūkstantmečio istorijai (jos paskutiniam skirsniui padėjo taš- 
ką nukariautojai, apie 1200 metus pr. m. e. užėmę ir sudeginę Chatušą), 
visuotinis sunaikinimas neaplenkė ir daugumos tose medžiagose rašytų 
hieroglifinių tekstų. Vėliau atėjūnai sutrupino akmeninius paminklus. ir 
antkapius, ir dar gerai, kad jų dėmesio nepatraukė bareljefai ir hierogli- 
fai Jazilikajos uolų šventykloje. Po trijų tūkstančių metų sostinės griu- 
vėsiuose teišliko dantiraštinis archyvas iš molio lentelių. Nuošalesni, ne 
tokie reikšmingi miestai vienaip ar kitaip pergyveno Chatušo žlugimą. 
Kai kurie jų tapo naujų valstybių sostinėmis, kuriose dar ir po keleto 

amžių iškildavo naujų akmeninių paminklų su hieroglifiniais įrašais. Ar- 
cheologai vėliau juos rado tų miestų griuvėsiuose. Bet jie, žinoma, ne- 
rado tenai bent kiek gausesnių valstybinių archyvų, sudarytų iš dantiraš- 
čio lentelių. 

Antroji teorija teigia, kad dantiraštiniai ir hieroglifiniai hetitai buvo 
atskiros, nors ir giminingos, tautos, kurios pakaitomis dominavo hetitų 
kultūroje. Iš pradžių vyravo dantiraštiniai hetitai, vėliau — hieroglifiniai; 
jie išsilaikė pakraštinėse srityse bei smulkiose valstybėlėse ir po to, kai 
žlugo Hetitų imperija. Dėl to, girdi, ir skiriasi randamų dokumentų raš- 
tas ir kartu — kalba. O jei kur lygia greta randame ir dantiraštinių, ir 
hieroglifinių hetitų kūrybos, pavyzdžiui, Jazilikajos šventykloje, tai, pa- 
sak tos teorijos, dėl to, kad ši šventykla buvo bareljefais puošiama keletą 
šimtmečių. 

Kai kurie šios teorijos šalininkai mano, kad hieroglifinés hetitų kal- 
bos didžiausio suklestėjimo laikotarpiu dantiraštinė hetitų kalba buvo jau 
mirusi arba nebevartojama. 

Žinoma, abiem šioms teorijoms galima daug ką prikišti. Bet visų „už 
ir prieš“ svarstymas priverstų mus pernelyg įsigilinti į specialių žurnalų, 
nagrinėjančių hetitologijos problemas, senus komplektus, o mūsų dieno- 
mis tokių žurnalų visame pasaulyje leidžiama beveik šimtas. Kur kas 
svarbiau, kad šiandien „hetitų kalbos problema nustojo buvusi problema". 
Bet parašyti šiuos žodžius mes galime tik dabar, kai nuo Hrozno paskai- 
tos Paryžiuje yra praėję dvidešimt penkeri metai. Tad hetitų hieroglifus 
mokslininkai šifravo dar visą ketvirtį amžiaus! 


ASILU IR JAUCIU GALVOS SIMBOLIZUOJA KARALIUS! 


Tačiau, juos iššifravę, mokslininkai patyrė naują staigmeną. Kol kas 
tai paskutinė staigmena, kurią mums iškirto hetitai, ir iš visų staigme- 
nų — pati netikėčiausia: kadangi hieroglifiniai įrašai buvo daryti vėly- 
voje epochoje ir mažai reikšminguose miestuose, tai jie, iš esmės imant, 
nepasako nieko svarbaus apie pačią Hetitų imperiją! 

Tačiau galima neabejoti: net jeigu toji palyginti kukli hetitų hierogli- 
fu iššifravimo išdava būtų buvusi iš anksto žinoma, mokslininkai nebūtų 
išsižadėje savo siekimų. Jau vien todėl, kad žmonija negali susitaikyti 
su mokslo neįveiktomis paslaptimis. 

Be to, tasai raštas stačiai viliojo, stačiai erzino kiekvieną rašto tyri- 
nėtoją: nagi išbandyk, ką sugebi! Šimtai hieroglifinių įrašų spindėjo amži- 

nai plieskiančios saulės spinduliuose ant stačių uolų, tūkstančiai jų sly- 
pėjo giliuose urvuose, prarajose ir po mirusių miestų griuvėsiais. Kartais 
akmens kalėjas būdavo toks uolus ir išmaningas, kad įrašas tapdavo tikru 
meno kūriniu (karaliaus Araru įrašo, rasto Karchemiše, pradžia iki šiol 
papuošia kiekvieną leidinį „apie rašto grožį“), o kartais ir pailgindavo 
eilutes, nežiūrėdavo jų aukščio; nesutalpinęs teksto tuščiame plote šalia 
bareljefo, be niekur nieko rašydavo toliau — kad ir per atvaizduoto jame 
asmens veidą, ant sienos, už kampo, ant pridurtos akmeninės plokštės. 
Betgi ir pats raštas — keisčiausia ženklų kombinacija iš visų, kokios yra 
kada buvusios: sudėtingi, archaiški, iš pažiūros net natūralistiški paveiks- 
lėliai greta visai moderniškai stilizuotų ženklų. Tačiau jų kontrastas har- 
moningas! 

„Po Seiso vienas pirmųjų mokslininkų, neatsispyrusiu to rašto kerams, 
buvo prancūzas Ž. Menanas. Jo daugelio metų darbas tedavė vieną re- 


zultatą: 1890 metais jis perskaitė piktografinį ženklą t) „aš esu“, 


Tatai vienas dažniausių ženklų, labai panašus į egiptietiškąjį Sp „ kurio 


reikšmė ta pati. (Seisas jį skaitė „aš sakau“, nes čia ranka rodo į pra- 
vertą burną.) Beveik tuo pat metu hetitų hieroglifus šifravo vokiečių 
archeologas F. E. Peizeris. Tačiau storoje jo knygoje, išėjusioje 1892 me- 
tais, teisingai išaiškintas taip pat tik vienas ženklas: žodžių skiriamasis 
ženklelis. Mat, jis padarė vieną klaidelę — nepataikė nustatyti vieno Kar- 
chemišo įrašo pradžios — ir paskui visą tekstą „skaitė“ iš kito galo! 

Kad ir neketiname čia išpasakoti, kiek klaidžiojo mokslininkai, kol iš- 
šifravo hetitų hieroglifus, — juk, kalbėdami apie Sampoljona, Roulinsoną 
arba ir Hrozną, kai jis nagrinėjo dantiraštinę hetitų kalbą, taip pat ne- 
dėstėme visos jų klaidų istorijos, — vis tiek negalime apeiti Peterio Jen- 
seno (1861—1936). Šis žymus vokiečių orientalistas, kuris įamžino savo 
vardą, nenuginčijamai įrodydamas, kad Biblijos pasakojimas apie pasau- 
linį tvaną tėra žydų perkurta legenda apie Utnapištimą iš šumerų-babi- 
loniečių-asirų mito apie Gilgamešą, pridarė tiek klaidų, bandydamas per- 
skaityti hetitų hieroglifus, kad šioje srityje beveik ištisus du dešimtmečius 
nepadaryta jokios pažangos. Didžios asmenybės, pasišovusios spręsti da- 
lykus, kurių neaprėpia jų autoritetas, tokį neigiamą vaidmenį suvaidina 
ne taip jau retai. Kadangi imti pavyzdžius galima ir ne iš kalbininkų tar- 
po, prisiminkime kad ir Kocho bei Virchovo ginčus. Jensenas, be to, 


139 


Pasižymėjo dar entuziastingo diletanto nepakantumu (o hetitologijoje jis 
buvo diletantas abiem prasmémis: tiesiogine, nes tyrinéjo ja i$ pamégimo, 
ir perkeltine). 

Šitai ypač išryškėjo 1923 metais, kai jaunas vokiečių asiriologas Kar- 
Jas Frankas ėmė tirti hetitų hieroglifus visai nauju požiūriu. Didysis ka- 
ras buvo pasibaigęs, ir Frankas, turėjęs progos susipažinti su kariškų 
kodų ir slaptų pranešimų dešifravimo metodais, nutarė savo žinias 
panaudoti kokiam nors naudingesniam tikslui. Jis sudarė ženklų sistemati- 
ką, tyrė jų pasikartojimo dažnumą, klasifikavo juos pagal svarbą, skai- 
čiavo variantus ir t. t., be to, savo duomenis lygino su kitais orientalisti- 
niais šaltiniais. Šitaip jam pavyko iššifruoti keletą geografinių vardų. Jen- 
senas, kuris į hieroglifus žiūrėjo kaip į nuosavą daržą, užsipuolė Franką 
pikčiau, nei pono eigulys brakonierių, ir pavaišino tokiais epitetais, ku- 
riuos šiaipjau senosios orientalistikos žurnaluose tėra spausdinę nebent 
Hamurabio 46 prakeikimų vertėjai. „Čia belieka parausti iš gėdos ir nu- 
mesti plunksna",— taip baigė jis savo straipsnį, kuriuo tarėsi objektyviai 
išnagrinėjęs Franko darbą. 

Tačiau Frankas, priešingai negu jo kolegos, nepasidavė. Jis griebėsi 
paskutinio mažųjų ginklo prieš didžiuosius — pajuokos. Pareiškęs deramą 
pagarbą vokiečių asiriologų korifėjui, kuris iššifruotus miestų vardus 
tarė esant valdovų titulais, Frankas rimtu veidu jį paklausė: „Ar ir tos 
dažnai pasitaikančios asilų bei jaučių galvos nebus buvusios ideografiniai 
karalių simboliai?.." 

Nėra prasmės gilintis į tuos ir panašius ginčus: kad ir kokie nemalo- 
nūs būdami, jie įrodo, jog nėra nė vienos mokslo šakos, kurioje senybė 
nesipriešintų naujybei, jog savo vietą pasaulyje naujybė turi išsikovoti. 
Ir dar jie įrodo, kad net senovės Oriento filologai, ,,sausiausio ir negy- 
venimiškiausio mokslo“ atstovai, ne visuomet tėra šaltakraujai moksli- 
ninkai. 

Beje, dešifravimo metodas, kuriuo rėmėsi Jensenas,— ir šitai visų 
keisčiausia,— iš esmės buvo teisingas. Jis vadovavosi savo paties atrastu 
principu, kurį vėliau labai sėkmingai panaudojo Foreris: nesistengti iš 
pat pradžių rasti fonetinę ženklo reikšmę, bet ieškoti teksto prasmės, re- 
miantis aplinkiniais kriterijais, t. y. stengtis lyg ir atspėti teksto prasmę, 
ir tik po to tyrinėti pavienius ženklus. Bet kas iš teisingo metodo, jei 
pradinė prielaida klaidinga? Jensenas hieroglifinę hetitų kalbą laikė... 
senąja armėnų kalba! 

Bet (o šifruojant senovinį raštą, koks nors „bet“ visuomet pasitaiko) 
vis dėlto jis išaiškino vieną svarbų faktą. Prisiminkime, kad hieroglifi- 
niuose egiptiečių tekstuose karalių vardai visuomet būdavo parašyti tam 
tikruose ovaliniuose rėmeliuose — kartušuose. Kažkas panašaus buvo ir 
hetitų hieroglifuose. Jensenas atkreipė dėmesį į savotišką ornamentą, ku- 
ris gaubė įvairius hieroglifus. Jis panėšėjo į baldakimą, kurio stogelis 
yra „sparnuota saulė“, labai panaši į asirų-babiloniečių karalių emblemas, 
o tą stogelį remia du stulpai, vainikuoti voliutomis,— visai kaip jonėnų 
kolonos! Vėliau iš tiesų paaiškėjo, kad tas baldakimas, kuriam prigijo 
„edikulos“ vardas, turi tą pačią reikšmę hetitų hieroglifuose, kaip kartu- 
šas — egiptiečių. Ir dabar orientalistas hetitų hieroglifų tekste taip pat 
lengvai pažįsta iš edikulos karaliaus vardą, kaip vaikas lėlių teatre iš ka- 
rūnos pažįsta karalių! 

Taip hetitų hieroglifų dešifravimas visą ketvirtį amžiaus žingsnis po 
žingsnio stūmėsi į priekį. Kiekvieni metai atnešdavo bent vieną naują 
knygą, bet ne visada — bent vieną naujai iššifruotą ženklą. Paminėsime 
tik du svarbiausius veikalus, išėjusius anksčiau už Forerio ,„Aštuonias 
Bogazkėjaus archyvo kalbas“: anglas R. Tompsonas 1913 metais išleido 
„Naują hetitų hieroglifų iššifravimą“, kuriame, teisybę sakant, iššifravo 
taip pat tik vieną (ne visada vartotą) asmenvardžių determinatyvą, o jo 


tautiečiui A. E. Kouliui 1917 metais pavyko iššifruoti ženklą (D) (ir nu- 
statyti, kad jis nesutampa su ženklu (D kuris atitinka mūsų jungtuką 


„Ir“ ir jungiamas prie žodžio, kaip lotynų-guę. (Ženklas (D „ iššifruo- 


tas dar Seiso, yra determinatyvas dievui žymėti.) Kaip ilgai turėjo trukti 
tokiu tempu vykstantis dešifravimas, jeigu hetitologai neįstengė net pri- 
eiti vieningos nuomonės, ar hieroglifinių ženklų yra 40, ar 4002 Ir, pa- 


vyzdžiui, ar W D D yra keturi savarankiški ženklai, 


ar tik keturi to paties ženklo variantai? 

Hieroglifine hetitų kalbą pavieniai mokslininkai iki tol šifravo sava- 
rankiškai, tikriau sakant, izoliuotai. Tačiau jų nesėkmės rodė, kad ir se- 
novės kalbų filologijoje narsių, vien savimi pasikliaujančių pionierių lai- 
kai baigėsi. Kad kaip ir kitose mokslo srityse, taip ir čia privalo susijungti 
aštriausieji protai, nes pergalę bendromis pastangomis gali iškovoti tik 

kolektyvas, kur individas neištirpsta visumoje, o visuma jveikia kiekvie- 
no individo trükumus, kad galétu drauge zengti j prieki. 

Hetitologijos laimei, toks kolektyvas susikūrė. Jo nariais tapo įvairių 
tautų ir įvairių specialybių mokslininkai, kuriuos jungė pasiryžimas įveik- 
ti hetitų rašto paslaptį, net jeigu už jos tebūtų negyva dykuma, kaip kad 
už ledinių Antarktidos pakrantės barjerų. Į šio tarptautinio kolektyvo 
priešakinę liniją stojo penkių šalių — ir niekas nežiūrėjo, ar tos šalys di- 
delės, ar mažos — mokslininkai: Šveicarijos, Italijos, Jungtinių Valstijų, 
Vokietijos ir Čekoslovakijos. 


STATISTIKA IR DINAMITAS PADEDA HETITOLOGIJAI 


Šiame smogiamajame penkete pirmasis buvo šveicarų profesorius 
Emilis Foreris (gimęs 1894 metais Štrasburge), su kuriuo jau esame pa- 
žįstami. Jo vardas pirmą kartą nuskambėjo per pasaulį 1919 metais, kai 
jis įrodė, jog hetitai nekalbėjo hetitiškai. (Savo mokslinę karjerą Foreris 
pradėjo Ciuricho universitete, paskui profesoriavo Berlyne, o Vakarų 
orientalistikos centrui iš Vokietijos persikėlus į Jungtines Valstijas, per- 
ėjo į Baltimorės universitetą, vėliau į Čikagą; dabar dirba San Salvadore.) 
Iš pradžių jis tyrinėjo hetitų dantiraštį, o trečiajame mūsų amžiaus de- 
šimtmetyje atsidėjo hetitų hieroglifams. 

Jo metodas yra visų tuo metu žinomų dešifravimo metodų kūrybinis 
derinys. Teisūs yra tie, kurie sako, jog viena Foreris yra paėmęs iš Jen- 
seno, antra — iš Grotefendo, o trečia — iš Hrozno. Bet Foreris, kritiškai 
panaudojęs ir sujungęs visų tų metodų elementus, sukūrė kokybiškai 
naują metodą, kurio tinkamas taikymas pastūmėjo į priekį visą hetitolo- 
£:ją. 

„Teksto prasmės suvokimas turi eiti pirma fonetinio skaitymo.“ Šiuo 
Jenseno principu Foreris nuosekliai vadovavosi ir, panašiai kaip Hroz- 
nas 1915 metais, ypatingą dėmesį skyrė ideogramoms, kurias galėjo su- 
prasti, net ir nežinodamas jų tarimo. Jis, analogiškai Frankui, tyrinėjo 
atskirų ženklų pasikartojimo dažnumą, kaip kad Hroznas, sustatinėjo 
ženklų eiles į lenteles, norėdamas išskirti priešdėlius bei priesagas ir to- 
kiu būdu išsiaiškinti gramatinę kalbos sandarą. Sekdamas Grotefendu, 
jis ieškojo formulių, neabejotinai pasikartojančių ir hieroglifiniuose teks- 
tuose, kaip antai: karališkų įrašų pradžios, įvadinių laiškų frazių, o ypač 
prakeikimų, kuriais toje pasaulio dalyje anuo laikotarpiu baigdavosi kiek- 
vienas įrašas, įstatymas ir valstybinė sutartis. (Tų dievobaimingų linkėji- 


142 


mu ilgis ir sodrumas paprastai büdavo tiesiogiai proporcingi dokumento 
svarbai.) Pagaliau, imdamas pavyzdziu Sampoljona ir Roulinsona, išeities 
tašku savo dešifravimo darbui jis pasirinko karaliu vardus (karaliaus ti- 
tulo ideograma buvo vienas pirmųjų jo išaiškintų ženklų) ir, be to, pa- 
naudojo taip pat nebe naują lyginamąjį analitinį metodą, kad sužinotų, 
pavyzdžiui, ką mums gali pasakyti kokio nors asmens atvaizdas apie 
gretimai esantį tekstą, koks yra piktografinio ženklo santykis su pir- 
mykšte jo reikšme, kas bendra yra tarp hieroglifinių ir dantiraštinių 
tekstų kalbos sandaros ir t. t. 

Kai 1932 metais jis išleido veikalą „Hetitų paveikslinis raštas" (to vei- 
kalo pagrindą sudarė perredaguoti „„Preliminariniai pranešimai“, kuriuos 
jis skaitė Leidene ir Ženevoje), jau visas hetitologų kolektyvas žinojo, 
kad Foreris ne tik teisingai išaiškino nemaža ženklų ir žodžių, bet ir, pa- 
sak J. Fridricho, „kaip reikiant nušvietė hieroglifinės kalbos gramatinę 
struktūrą, visą sintaksinę loginę jos sandarą su visomis detalėmis“. 

Antrasis to kolektyvo narys buvo italas Pjeras Meridžis — šiandien 
Pavijos universiteto profesorius ir pasaulinio masto kalbininkas, drauge 
su kitais iššifravęs Likijos ir Lidijos tekstus, paskelbęs Kretos ir Mikėnų 
inskripcijas, tyrinėjęs neseniai dar beveik nežinomą luvių kalbą, tačiau 
labiausiai išgarsėjęs tuo, kad prisidėjo prie hetitų hieroglifų iššifravimo. 

Mokslininko kelią Pjeras Meridžis pradėjo Vokietijoje. Jis dėstė 
Hamburge italų kalbą, o hetitų kalbą studijavo tik laisvalaikiu. Savo 
biografo (E. Doblhoferio) klausiamas, koks esąs jo mokslinis pasiruošimas 
ir metodas, Meridžis atsakė, kad užvis daugiausia jam davęs darbas jo 
tėvo mechaninéje dirbtuvėje, nes toks darbas, „apskritai imant, geriau- 
siai įskiepija mokslinio darbo stilių“. : 

Pirmuosius laiméjimus, kuriuos laiké vertais skelbti, jis pasieké 
1927 metais. Jie neperžengė įprastinio monografinio tyrimo rėmų, bet 
juk moksle kitaip ir nebūna; tiktai poetas gali jau pačiu pirmuoju jau- 
nystės kūriniu pasiekti savo kūrybos viršūnę. Užtat jau 1930 metais jis 
paskelbė Berlyno ,,Asiriologijos žurnale“ straipsnį, užsibaigiantį žodžiais: 
„Svarbiausia šio straipsnio dalis, kurią privalau paminėti savo pranešimo 
gale, yra mano spėjimas, kad viena mano ištirta ženklų grupė reiškia 
Žodį «sünus»." I 

Mes žinome, kokią reikšmę senoviniuose įrašuose turi žodis „sūnus“: 
jis įgalina susekti valdovų giminystės ryšius, taigi ir jų vardus. Paskui 
Meridžis perskaitė žodį „anūkas“ ir pagaliau dar žodį „valdovas“ (pažo- 
džiui „žemės šeimininkas“). Šitaip buvo pralaužtas hetitų hieroglifinių 

tekstu paslapties frontas, iki tol buves nepajudinamas. Pro jo spraga be- 
matant įsiveržė antrojo ešelono mokslininkai. Ju darbo išdava — pirmo- 
sios hetitų karalių, valdžiusių Karchemišą ir Marašą, genealoginės len- 
telės! 

Trečiasis — tai Ignacas Dž. Gelbas, amerikietis, bet tik iš pilietybės: jis 
gimė 1907 metais Tarnopolyje. Susidomėjimą praeities miglų gaubia- 
mais pasauliais jam sukėlė Moro Jokajaus romanas, kurio herojus iš- 
keliauja į Vidurinę Aziją senosios vengrų tėvynės ieškoti. Gabus jauni- 
kaitis, žinantis, ko nori, studijuoja senąsias ir naująsias kalbas; sulaukęs 
aštuoniolikos, jis išvyksta į Italiją, o dar po ketverių metų Romos univer- 
sitete apgina disertaciją „Seniausioji Mažosios Azijos istorija“. Ją rašy- 
damas, jis susiduria su hetitų kultūra, pernelyg paslaptinga smalsiam zmo- 
gui,— o toks yra kiekvienas mokslininkas, — kad jo nesuviliotų. Atvykęs 
1929 metais į Čikagą, tuomet jau garsų Amerikos orientalistikos centrą, 
Gelbas gauna tirti kitas problemas, o „su savo mieląja hetitų kalba gali 
bendrauti tik naktimis“. Tos meilės vaisius yra veikalas „Hetitų hierogli- 
fai", kurio pirmasis tomas išėjo 1931 metais (antrasis 1935, o trečiasis 
1942 metais). Pasauliniame orientalistų kongrese Leidene 1931 metais jis 
jau dalyvauja ne tik kaip jauniausias pranešėjas, bet ir kaip pripažintas 
tarptautinio hetitologų avangardo narys. 

Vėliau Gelbas, kaip ir kiekvienas mokslininkas, vyksta į vietą naujos 
medžiagos ieškoti. Ne kartą jis — vėlgi kaip kiekvienas mokslininkas — 
pasuka klaidingu keliu, dienas ir naktis keliauja per negyvenamas centri- 
nės Turkijos sritis, vaikydamasis kokio nors įrašo, kol, jį radęs, įsitikina, 
jog tai visai ne įrašas, o tik nuo dūlėjimo suskeldėjusi uola. Jis jau spėjo 
tapti tikru amerikiečiu, tad prireikus skinasi kelią ir dinamitu, ir doleriais. 
Prie Ketiukalės, Kilikijoje, vienas įrašas iškirstas stačioje uoloje, paki- 
busioje virš upės; dvi ekspedicijos jau buvo grįžusios, nes įrašas buvęs 
„absoliučiai neprieinamas". Gelbas papirks netoliese tiesiamo kelio darbų 
vykdytoją, darbininkai išgręš uoloje kiaurymių, įdės užtaisų, sudundės 
sprogimas, ir, nusėdus dulkių bei skaldos debesiui, kelias hetitiškų įrašų 
medžiotojui bus laisvas... 

Kai ką Gelbas perskaitė klaidingai, bet svarbu tai, kad ženkluose 


NTN jis pažino veiksmažodį a-i-a — „daryti“. Tai buvo ne tik pirmas 


tikrai perskaitytas hieroglifinės hetitų kalbos veiksmažodis, bet ir pir- 
mas jos giminingumo su dantiraštine hetitų kalba įrodymas. Ateitis pa- 
rodė, jog būtent šiam veiksmažodžiui buvo lemta tapti raktu, kuris atvėrė 

hieroglifinës hetitu kalbos paslapti. Ir dar tokiomis aplinkybémis, kuriu 
nepripažintų įtikėtinomis né vienas rimtas mokslininkas. Nepaprastai 
reikšminga buvo ir tai, kad Gelbas išsprendė iki tol ginčytą klausimą, 
kiek ženklų turi hieroglifinis raštas. Jis nustatė, kad, neskaitant daugy- 
bės ideogramų („logogramų“, jo terminu tariant), jame tėra 60 fonetinių 
ženklų. Vadinasi, hieroglifinis raštas yra skiemeninis raštas, savotiškas 
tuo, kad priebalsė jame visada eina po balsės! 

Ketvirtasis smogiamojo penketo narys buvo vokietis Helmutas Teo- 
doras Bosertas, bet apie jį kalbėsime vėliau ir smulkiau. 

Penktasis buvo Bedržichas Hroznas. 


„Iššifravęs dantiraštinius hetitų įrašus, pradėjau tyrinėti hieroglifinius 
hetitų įrašus. Tai darydamas, bendradarbiavau su mokslininkais Bosertu, 
Foreriu, Gelbu ir Meridžiu. Šiuo tikslu 1934 metais leidausi į penkių mė- 
nesių kelionę po Mažąją Aziją, norėdamas tenai nukopijuoti daugelį ne- 
paskelbtų arba tik dalinai paskelbtų hieroglifinių įrašų“, — rašo Hroznas 
viename paskutiniųjų savo darbų, pavadintame „(Trumpa mano mokslinių 
atradimų apžvalga“. 

1934 metų liepos pradžioje vėl pamatęs mėlyną Marmuro jūrą, kuri 
jungia (nors dažniau rašoma, kad skiria) Europą ir Aziją, jis pagaliau 
patikėjo, jog jo ekspedicija tikrai įvyks. Nė vienos jo kelionės nelydėjo 
tokie sunkumai — teisybė, ne techniniai, bet finansiniai. Čekoslovakiją, 
kaip ir visas kapitalistinės valstybes, tąsė ekonominės krizės traukuliai, 
iždo pajamos krito, valdžia taupė iš visko — ir iš mokyklų, ir iš bedarbių 
pašalpų. Nėra reikalo aiškinti, kaip Hroznui sekėsi prašyti, kad finansų 
ministras paskirtų lėšų naujai ekspedicijai. P 

Beje, dar prieš krize, pokario konjunktüros laikotarpiu (1927— 
1929 metais), Hroznas pra$é subsidijos, kad galétu toliau kasinéti Kiul- 
tepe. Kai apie jo finansinius sunkumus sužinojo vokiečiai, jį aplankė 
profesorius Julijus Levis, siūlydamas Kiultepės kasinėjimams, jeigu jie 
būtų toliau vykdomi, parūpinti „reikiamą kapitalą iš Vokietijos“. 

— Neabejoju, kad reikiamas kapitalas atsirastų ir mūsų šalyje, — at- 
sakė Hroznas. 

Levio argumentas skamba įtikinamai: 

— Nesvarbu, iš kur bus kapitalas: juk mokslas yra tarptautinis. 

— Tarptautinis, žinoma! Bet aš startuoju už savo nacionalinę ko- 
manda! 

Tačiau tos nacionalinės komandos menedžeris, jei galima taip pava- 
dinti „ponų koalicijos“ vyriausybės premjerą, subsidiją tęsti kasinėjimams 
Čekoslovakijos sklype Kiultepėje atsakė. ,Esame maža valstybė ir nega- 
lime sau leisti tokios didelės prabangos.“ O švietimo ministerija, kurios 
šefas jį dar neseniai iškilmingai sveikino, atmeta ir jo prašymą skirti lėšų 
paprastai mokslinei komandiruotei į Stambulą ir Bogazkėjų! Ji neapmoka 
jam netgi kelionės į tarptautinį kalbininkų kongresą Romoje ir to kong- 
reso parengiamaji posėdį Paryžiuje. Tad Hroznui tenka prašyti Prancū- 
zijs akademijos narį M. Diuso, kad tasai perskaitytų jo pranešimą! 
Mums tai skamba neįtikėtinai, bet ar maža kas iš ikimiuncheninės res- 
publikos laikų mums dabar atrodo neįtikėtina! 

Tačiau šį kartą Hroznas nepasidavė, nors objektyvios sąlygos jo eks- 
pedicijai buvo daug nepalankesnės. Šifruodamas hetitų hieroglifus, jis 
priėjo tokį tašką, kad, nepatikrinęs vietoje kai kurių ginčytinų įrašų, ne- 
begalėjo žengti toliau. Pinigus kelionei jis prašyte išprašė — „teisybė, su 
ispanų elgetos išdidumu" — iš Batios ir Škodos įmonių, kurių buhalterijos 
paskui nurašė juos į „reklamos išlaidas“. 

Ir štai Hroznas vėl traukia per Tauro tarpeklius, vėl nakvoja blakių 
pilnose lovose, vėl veržiasi į tikslą, užsibrėžtą dar Prahoje. Šiuo kartu, 
teisybė, be kastuvų ir kirtiklių, tiktai su vadovu, kurį jam paskyrė Tur- 
kijos vyriausybė. 

„Prie didžiausių ir svarbiausių hetitiškų hieroglifinių įrašų priklauso 
Topados, arba, tikriau tariant, Adžigelio, įrašas, iškirstas didelėje uoloje. 
To įrašo autografiją paskelbė H. T. Bosertas „Oriento literatūros žurna- 
le", 37 (1934), psl. 145 ir toliau, pagal fotografiją ir kopiją, esančias Ber- 
lyno muziejaus Mažosios Azijos skyriuje. Apie pirmąją Adžigelio įrašo 
skiltį esu jau rašęs „Archiv orientálni" (,OOrientaliniame archyve“), VI 
(1934), psl. 399 ir toliau. O dėl likusios teksto dalies, tai iki 1935 metų 
ji nebuvo nei perrašyta, nei išversta“, — taip Hroznas pradeda pasakoji- 
mą apie savo „archeologinės ekspedicijos į Mažąją Aziją 1934 metais 
pirmąjį tikslą“ (savo „Hetitų hieroglifų įrašų“ trečiajame tome). 

„Lydimas Salahatino Kandemir-bėjaus iš Ankaros švietimo ministeri- 
jos, 1934 metų spalio 28 dieną nuėjau 23 kilometrus, kurie skiria Nevše- 
hirą nuo Adžigelio. Topada, dabartinis Adžigelis, yra į pietvakarius nuo 
Nevšehiro; tai kaimas, turintis 1800 gyventojų, nahijeho (apskrities) cent- 
ras... Apsigyvenome muchtaro (seniūno) Mehmedo namuose; neturėjome 
kitos galimybės, kaip tik pasinaudoti jo svetingumu. Penkias dienas, iki 
lapkričio 1 dienos imtinai, kasryt važiuodavome vežimėliu pas savąjį 

įrašą, apie 6—7 km į pietus į Adžigelio. Tu penkių dienų man užteko pa- 
tikrinti, ar teisinga yra pirmykštė to įrašo publikacija „Archiv orientálni", 
VII, psl. 488 ir toliau, kur buvau jį pirmą kartą perrašęs ir išvertęs. Da- 
bar, po dvejų metų, pateikiu skaitytojams naują to pirmojo štraipsnio 
versiją su daugeliu patikslinimų ir naujomis įrašo fotografijomis... Tačiau 
turiu pridurti, kad šis vertimas, kaip ir jo turinio charakteristika, mano 
nuomone, tėra pats pirmasis bandymas, kurio ėmiausi, norėdamas įveikti 
nepaprastus to teksto sunkumus...“ Toliau per dvidešimt šešis puslapius 
(nuo 352 iki 378) eina Hrozno vertimas su 187 išnašomis ir dviem papil- 
dymais. 

„Baigę darbą Adžigelyje-Topadoje, Salahatinas Kandemir-bėjus ir aš 
1934 metų lapkričio 2 dienos rytą išvažiavome arba iš Adžigelio į Suva- 
sos ar Sivasos kaimą, esantį maždaug 40 km į vakarus nuo Nevsehiro. Tiks- 
la pasiekėme apypiete. Suvasos kaimas — tai vienas primityviausių Ana- 
tolijos kaimų, kuriuos man yra tekę matyti, keliaujant po tą kraštą. Var- 
gingi būstai, kurių iš viso tėra apie keturiasdešimt penkis (maždaug 
200 gyventojų), daugiausia remiasi tiesiai į uolą arba yra iškalti joje. Ap- 
sigyvenome, kaip ir Adžigelyje, pas muchtarą, o paskui persikraustėme 
pas jo tėvus. 

Suvasos apylinkėse yra keletas kaimų, kurių gyventojai priklauso 
Bektašio sektai. Tarp kitko, įdomu paminėti, jog tie žmonės labai garbina 
kiškius ir jų nevalgo. Gal būt, tai paskutinės liekanos seno kiškių kulto, 
paveldėto iš hieroglifinių «hetitų», kurie laikė kiškį šventuoju kalnų 
dievo gyvuliu ir naudojo jį pranašavimui... 

Gal 25 minutės kelio į pietryčius nuo Suvasos kaimo yra „hetitiškų“ 
hieroglifų įrašas, kurį 1906 atrado H. Rotomas... Jį nukopijuoti vietoje 
ir gerai nufotografuoti buvo tolimesnis mano tikslas, vienas svarbiausių, 
dėl kurių 1934 metais surengiau archeologinę ekspediciją į Turkiją...“ 


PRAHOS SPAUSTUVĖS HIEROGLIFAI 


Ir toliau taip pat konkrečiai ir išsamiai, kaip jį dar gimnazistą mokė 
tėvas, laukiantis laiškų iš Prahos, Hroznas užrašo, ką veikė kiekvieną 
dieną toje penkių mėnesių kelionėje. Per tą laiką iš uolų, antkapių, alto 
rių bei švino lentelių įvairiausiose Turkijos vietose jis nukopijavo 8€ 
jrašus ir tokiu būdu įgijo tiksliausiai patikrintus tekstus, be to, kartu 
ištaisė daug įrašų, Meser&mito paskelbtų 1900 metais. (Kaip ir visi didel 
tyrinėtojai, Hroznas buvo geras piešėjas; senų įrašų tyrimui irgi tinke 

žodžiai, kuriuos Kiuvjė pasakė apie gamtos tyrinėjimą: ,,Tüla forma arba 
struktūrą pažįstame tik tada, kai mokame ją tiksliai, su visomis smulk- 
menomis nupiešti.“ Tuos tekstus Hroznas įgijo ne tik sau, bet ir visai pa- 
saulinei hetitologijai: su savo kelionės rezultatais jis tuojau pat su- 
pažindino visus mokslininkus. O kokią reikšmę turėjo toks tikslus teks- 
tų nukopijavimas, matome kad ir palyginę ženklą, kuris reiškia jungtuką 
ir, su dievo determinatyvu arba palyginę įvairius vieno ženklo varian- 
tus. 

Kad su įgytąja medžiaga Hroznas tuojau pat supažindino kitus tyri- 
nėtojus, pabrėžiame dėl to, kad tai ne visuomet yra buvę savaime su- 
prantama. Pavyzdžiui, seras Džonas Evansas, Mino rūmuose Kretoje at- 
radęs apie 2800 lentelių vadinamojo linijinio rašto B, paskelbė iš jų — 
penkiolika metų delsęs — tik 120, o kitas laikė stalčiuje iki pat savo mir- 
ties, kad tik kas nors kitas pirma jo neiššifruotų Kretos rašto. , Be pui- 
kaus jo veikalo leidimo, kuriuo jis mus. apdovanojo, — rašo apie Hrozno 
«Hetitų hieroglifų įrašus», pavyzdžiui, Paryžiaus hetitologas H. E. del 
Medikas, — būtų neįmanoma pradėti jokio svarbaus darbo.“ 

Šis itin dailiai apipavidalintas trijų tomų veikalas su šimtine iliust- 
racijų išėjo 1933 — 1937 metais (pirmajame tome yra įvadinis straipsnis 
ir pirmas pilnas hieroglifinių ženklų sąrašas su spėjamomis jų reikšmė- 
mis). Hroznas parašė jį prancūziškai, bet spausdino Prahoje; o kadangi 
mūsų raidžių rinkėjų kasose hetitų hieroglifų paprastai stinga, tai reikėjo 
juos pagaminti. Ir Hroznas, niekada nepamiršdavęs pareikšti padėką 
kiekvienam, kuris prie jo darbo vienaip ar kitaip būdavo prisidėjęs — 
ar tai būtų Čekoslovakijos arba Turkijos vyriausybės atstovas, ar Aust- 
rijos vyresnysis leitenantas, ar kurdas virėjas iš Kapadokijos, — pratarmė- 
je specialiai dėkoja Valstybinės spaustuvės darbuotojams, ypač Karelui Di- 
rinekui, kuris šiai knygai reikalingus hetitų hieroglifus „labai kruopščiai 
nupiešė“. (Tarp kitko, jie tebevartojami iki šiol, ir užsienio mokslininkai 
kaip tik dėl gražių to rašto raidžių mielai spausdina savo veikalus Prahoje.) 

„Toje knygoje,— rašė Hroznas 1948 metais,— paskelbiau pirmąją tų 
įrašų kalbos gramatiką, toliau, įrodžiau, kad „hetitiškų“ hieroglifinių 
įrašų kalba taip pat yra indoeuropiečių, tiksliau tariant, vakarų indoeuro- 
piečių, kalba, priklausanti kentuminių kalbų! grupei, artimai gimininga 
dantiraštinei hetitų kalbai. Joje pirmą kartą išverčiau beveik visus (maž- 
daug 90) didžiausius ir svarbiausius hieroglifinius įrašus... Jeigu dantiraš- 

1 Hieroglifiné luvių kalba iš tiesų nėra kentuminė, 

tiniams hetitams daviau nesitu varda, sudaryta i$ seniausios ju sostinés 
Nešo pavadinimo, tai hieroglifiniu «hetitų» (čia autorius aiškina, kodėl 
tą žodį rašo kabutėse) tautos tikrasis pavadinimas mums, deja, tebėra ne- 
žinomas." 


„HROZNAS NURUNGĖ HROZNĄ!““' 


Pasaulio viešoji nuomonė entuziastingai sutiko žinią, kad Hroznas 
iššifravęs hetitų hieroglifus. „Šampoljonas nurungė Sampoljona!" 

Tarptautinė hetitologų „komanda“ pažiūrėjo į dalyką iš sportinio taš- 
ko: kaip į Žinią, kad bėgikas arba sunkumų kilnotojas, esantis pasaulinio 
dešimtuko priekyje, pagerino savo asmeninį rekordą. Jos dalyviai jį 
sveikino ir... truputį jam pavydėjo. 

Tačiau pats veikalas juos šiek tiek sutrikdė. Pirmąsias recenzijas at- 
siuntė Meridžis iš Italijos ir Garstangas iš Anglijos. Jie buvo atsargūs: 
čia išlyga, ten pritarimas, vienur šauktukas, kitur klaustukas. Mažesnės 
žvaigždės orientalistikos padangėje švietė aiškiau, bet jų spindesį temdė 
saulė. Ne todėl, kad Hroznas būtų buvęs kritikai neprieinamas, bet vis 
dėlto jis buvo labai didelis autoritetas. 

Hroznas laukė atakos, kaip ir po 1915 metų. Jis buvo pasiruošęs gin- 
tis: „Tvirtai tikiu, jog mano sprendimas išlaikys bandymą, pasitvirtins!“ 
Bet buvo pasiruošęs ir trauktis. Juk žodžiai „netgi su dideliu pasitenkini- 
mu aukoju pačią gražiausią savo hipotezę, kai geresnis pažinimas atveda 
mane į tikrą mokslinę tiesą“, jam buvo ne frazė, bet darbo metodo su- 
dėtinė dalis. I 

Atakos vis nebuvo. Nebuvo ir principinés kritikos, kuri pravercia 
net ir Hrozno masto mokslininkui. 

Vadinasi, iššifravimo būta teisingo! 

Taip, Hroznas buvo teisus, tvirtindamas, kad kalba, kuria parašyti 
hieroglifiniai hetitų įrašai, yra indoeuropiečių kalba, artimai gimininga 
dantiraštinių hetitų tekstų kalbai. Tai buvo genialus atradimas, pagrįstas 
atskirų žodžių galūnių kaita. Vėlesni tyrinėjimai jį patvirtino. Tačiau tie 
patys tyrinėjimai įrodė,- jog daugumą naujų žodžių Hroznas perskaitė 
klaidingai. Neišlaikė patikrinimo ir jo gramatika — pirmoji hieroglifinės 
hetitų kalbos gramatika. 

Bet visa tai hetitologija išaiškino tik tuomet, kai Hroznas joje akty- 
viai nebesireiškė. O lemiami įrodymai tebuvo gauti jo mirties metais. 

ZODI| TURI H. T. BOSERTAS 


Nors Hrozno mėginimas iššifruoti hetitų hieroglifus ir nebuvo sék- 
mingas (bent jau ne toks sėkmingas, kaip jis pats manė iki gyvenimo pa- 
baigos), negalima sakyti, kad jo darbas buvo tuščias. Priešingai, jis buvo 
naudingas ne tik tuometinės, bet ir dabartinės tyrinėjimų būklės po- 
žiūriu. 

„Pirmiausia, Hroznas parengė pilną autografinę visų svarbesniųjų 
tekstų publikaciją, taip pat gerai parodančią ir tuos ženklus, kurių jis 
nesuprato, — sako V. Součekas.— Toliau, jis patvirtino daugelio jau 
seniau iššifruotų ženklų reikšmę. Pagaliau, ir tai svarbiausia, keletą ženk- 
lų jis iššifravo teisingai — taip, kaip juos dabar skaitome," 

Atkreipkime dėmesį į „dabar“. Žvelgiant atgal, mums atrodo, kad iš- 
šifruoti keletą hieroglifų — tai didelė pažanga. Tačiau tik žvelgiant atgal, 
nes tada hetitologai dar tiek nežinojo, kad būtų galėję tvirtai pasakyti, 
kuriuos ženklus Hroznas iššifravo teisingai, o kuriuos —ne. Kai vėliau, 
papildomai ištyrus, nepasitvirtino vienas, antras, trečias Hrozno aiškini- 
mas, mokslininkai neteko pasitikėjimo naujaisiais jo šifravimo rezul- 
tatais, ir atsitiko tai, kas atsitinka ne vien hetitologijoje: su vandeniu bu- 
vo išpiltas ir kūdikis. 

Kaip vertina Hrozno atradimus ir klaidas kompetentingiausias žmo- 
gus — mokslininkas, galų gale iššifravęs hetitų hieroglifus? Jis pritaria 
cituotiesiems Čekoslovakijos hetitologo žodžiams, į tiesioginį klausimą 
atsako taip: ,Mégindamas keliais žodžiais apibendrinti savo nuomonę 
apie Bedržichą Hrozną, tarptautinio masto mokslininką, norėčiau pirmiau- 
sia pažymėti nepaprastą jo darbštumą. Čia yra jo sėkmės šaltinis. Jo ge- 
nialumas buvo neatskiriamas nuo begalinio potraukio dirbti. Pirmasis di- 
delis jo laimėjimas — dantiraštinės hetitų kalbos iššifravimas ir jos pri- 
skyrimas prie indoeuropiečių kalbų — nesugundė jo ilsėtis. Iki paskutinio 
atodūsio jis liko mokslui ištikimas tyrinėtojas ir skynė jam naujus ke- 
lius. Jis nebuvo, griežtai sakant, specialistas, bet jautėsi kaip namie vi- 
sose orientalistikos srityse, dirbo ir archeologijos, ir lyginamosios kalbo- 
tyros metodais. Hetitologijos pradininkų karta, kuriai, be Hrozno, pri- 
klausė Foreris, Gecė, Fridrichas, Zomeris Ehelolfas, Delaportas ir aš, 
pamažėl išmiršta... Jaunesnieji nesunkiai gali pasakyti, kur mes, vyres- 
nieji, esame neapsižiūrėje ir suklydę. Tačiau pernelyg greitai pamiršta- 

ma, jog tokie žmonės, kaip kad Hroznas, sukūrė naujo mokslo pagrindus, 
kurie jauniesiems atrodo savaime suprantamas dalykas. Kad ir padaręs 
daugelį klaidų, nuo kurių Hroznas, kaip ir mes visi, nebuvo apdraustas, 


jis gyvens orientalistikos istorijoje kaip vienas didžiųjų jos novatorių ir 
kūrėjų.“ 


DEVINTASIS SKYRIUS 


ISSPRENDUS HETITU PROBLEMAS 


ZYDINTYS DAGIAI HADZI MEHMEDO PIEVOJE 


Iki šiol Hrozno biografijos linija ir hetitologijos vystymosi linija su- 
tapo; išėjus „Hetitų hieroglifų įrašams“, jos ima tolti viena nuo kitos. 
Hroznas tariasi užbaigęs savo hetitologinius tyrinėjimus ir mato prieš 
akis laisvą kelią į tikslą, kuris jau nuo studijų laikų jį traukia „tiesiog 
magiškai“: parašyti senovės Rytų istoriją, kurioje nebūtų tuščių puslapių. 

Šiam tikslui jis ruošėsi jau bemaž keturiasdešimt metų, o lingvistiniais 
bei archeologiniais savo darbais tik šalino kliūtis, kurios trukdė jam 
kaip istorikui. 1935 metais per Kalėdas Hroznas rūpestingai išlygino 
rašomojo popieriaus lapus ir pirmajame lape parašė: „Seniausioji Pietva- 
karių Azijos istorija“. Bet kol išėjo galutinis tos knygos leidimas (papil- 
dytas seniausiąja Indijos ir Kretos istorija), turėjo praslinkti dar ketu- 
riolika metų. Ir kokių metų! 

Rašydamas knygą, Hroznas elgėsi kaip kiekvienas didelio sintetinio 
veikalo autorius: jis skelbė monografijas — tiek iš nekantrumo, nes tas, 
kas nori praturtinti mokslą, pats yra kupinas nekantrumo, tiek ir norėda- 
mas pamatyti, kaip į dalines jo išvadas reaguos kolegos ir plačioji pub- 
lika, susidomėjusi tais klausimais. O kadangi susidomėjusių Hrozno dar- 
bais žmonių netrūksta visame pasaulyje, tai jo studijos, straipsniai ir in- 
terviu spausdinami ne tik čekiškai, prancūziškai, angliškai, vokiškai bei 
rusiškai, bet ir ispaniškai, olandiškai, švediškai, lenkiškai, ukrainietiškai, 
lietuviškai, latviškai, turkiškai ir armėniškai. Tik palyginkime: tuo metu 
daugiausia verčiamas čekų rašytojas buvo Karelas Capekas; jo romanai 

bei dramos leidžiami dešimčia užsienio kalbų, o Hrozno darbai — keturio- 
lika kalbų! 

Savo tyrinėjimų rezultatus Hroznas pirmiausia skelbia žurnale „AI- 
chiv orientálni", kurį pats 1929 metais įkūrė kaip Prahos Oriento insti- 
tuto organą ir apie kurį buriasi žymiausieji Čekoslovakijos orientalistai. 
(Be Hrozno, čia minėtini dar egiptologas Františekas Leksa, tiurkologas 
bei iranistas Janas Ripka, indologai Vincentas Lesnas ir Moricas Vinter- 
nicas, arabistai Aloisas Musilas, Rudolfas Ružička ir Feliksas Taueris, re- 
ligijos istorikas ir etnografas Otakaras Pertoldas, semitologas Janas Ba- 
košas, jei apsiribosime tik dešimčia svarbiausių mokslininkų, kurių var- 
dus jau tuomet žinojo specialistai visame pasaulyje.) O kadangi, net ir 
mirusias kalbas aptariant, niekas negali atstoti gyvo žodžio, Hroznas ne- 
dvejodamas keliauja tūkstančius kilometrų, kad galėtų referuoti pusės 
Europos mokslininkams ir diskutuoti su jais apie savo darbą. Vien 1935 
metais jis, universitetų ir orientalistikos draugijų pakviestas, skaito pa- 
skaitas Varšuvoje, Romoje, Geteborge, Upsaloje, Osle, Stokholme, Hel- 
sinkyje, Briuselyje, Lježe, Amsterdame, Utrechte, Neimegene, o vėliau — 
Rygoje, Kaune, Tartu, vėl Briuselyje ir Paryžiuje. 

Jis dar sykį grįžta į Turkiją — skaityti paskaitų Stambulo ir Ankaros. 
universitetuose, be to, „plačiajai publikai“ Kaiseryje. Bet pastaroji pa- 
skaita — tik dingstis vėl pamatyti Kiultepę. Išlipęs iš arbos, jis randa pro- 
fesoriaus Levio kasinėjimų pėdsakus, to paties, kuris turėjo „reikiamą 
kapitalą“. Bet ir jo kasiniai jau apleisti... 

Vienas Kara Hiujuko armėnas atpažįsta „čekų bėjų“, rodo jam du 
savo sūnus ir teiraujasi, ar šis dar kasinėsiąs. Hroznas patraukia pečiais, 
bet atsisveikindamas sako: „Iki pasimatymo!“ Paskui jis eina į pievą, 
kurią pirko iš Hadži Mehmedo įpėdinių, vaikštinėja po tankius sąžalynus 
bei krūmokšnius, kol pasiekia tą vietą — jis gerai ją pamena,— kur kita- 
dos rado Kanešo prekybos rūmų archyvą. „Žydintys dagiai keroja toje 
vietoje, ir peteliškės plevena virš sausų laukinių krapų.“ 

Prisiminimų ir vilčių kupinas, Hroznas grįžta prie savo arbos ir liepia 
sukti atgal. Tai buvo, neskaitant apsilankymo Mesopotamijoje, kur jis 
buvo nuvykęs veikiau informacijos, negu tyrimo tikslais, paskutinė jo 
kelionė į senovės Rytų šalis. 

Bet ne į Rytų šalis apskritai. 

KELIONĖ | RYTUS, KURIOS GALIMA LINKETI KIEKVIENAM ISTORIKUI 


„Gerokai nustebau, kai 1936 metų pavasarį su manim ėmė tartis po- 
nas Maradianas, TSRS prekybinės atstovybės Prahoje vadovas, dėl pa- 
skaitų, kurias jis siūlė man skaityti Tarybų Sąjungoje. Iš pradžių netgi 
buvo kalbama apie persikėlimą ilgam laikui į Tarybų Sąjungą...“ (Tarybi- 
nė vyriausybė siūlė Hroznui katedrą universitete, kurį pats pasirinks, 
laikui, kuriam norės, ir lėšų kasinėjimams, kuriuos pageidaus vykdyti.) 
Tačiau Hroznas apsisprendė verčiau likti Prahoje. Tada tarybinė vyriau- 
sybė jį „oficialiai pakvietė skaityti paskaitų universitetuose ir mokslų 
akademijose Maskvoje, Leningrade ir Tbilisyje“. 

„Priėmiau tą kvietimą su dideliu džiaugsmu: jis man teikė vertingą 
progą ne tik supažindinti tarybinę visuomenę su revoliuciniais naujos 
mokslo šakos — hetitologijos — atradimais, kurie nuostabiai pakeitė mü- 
sų pažiūras į senovės Rytų praeitį, bet ir iš arti pažinti labai įdomų šių 
dienų gyvenimą Tarybų Sąjungoje. Viešėdamas Tarybų Sąjungoje, buvau 
dar pakviestas skaityti paskaitų universitetuose ir akademijose: Baku, 
Azerbaidžano respublikos sostinėje, Jerevane, Armėnijos respublikos sos- 
tinėje, ir pagaliau Kijeve, Ukrainos respublikos sostinėje. Tad gavau 
progą tarp 1936 metų lapkričio 7 ir gruodžio 21 dienos aplankyti penkias 
tarybines respublikas ir susipažinti pirmiausia su kultūriniu jų gyvenimu.“ 

Prieš išvykstant į jį kreipėsi profesorius Zdenekas Nejedlas, prašyda- 
mas parašyti apie kelionės įspūdžius mėnesiniam žurnalui , Praha — 
Moskva". 

— Gerbiamasis kolega ir bičiuli, juk žinote, kad nesu komunistas, tad 
jeigu ką ir parašyčiau, jums nepatiks! 

— Parašykite, ką pamatysite, kuo pats jsitikinsite, — atsakė Zdenekas 
Nejedlas,— parašykite tiesą! Mums šitai tikrai patiks. Kai kuriems ki- 
tiems — gal ir ne. 

Ir Hroznas parašė. Ne vieną trumpą straipsnelį, bet visą straipsnių 
seriją, pavadintą „Penkiose Tarybų respublikose“. Ši serija spausdinama 
penkiuose žurnalo numeriuose 1937 ir 1938 metais, o paskui išėjo ir atski- 
ra brošiūra. 

„Žemiau pabandysiu trumpai apibendrinti kai kuriuos savo įspūdžius 
iš Tarybų Sąjungos, kuriuos patyriau kaip keliaujantis istorikas, kuris 
laikosi nuošaliai nuo politikos ir stengiasi kiek galėdamas bešališkiau 
ivertinti šių dienų Tarybų Sąjungos gyvenimą...“ 

Koks buvo tas bešališkas įvertinimas? Jame jaučiama potekstė, liudi- 
janti, kad Hroznas nesuprato daugelio dalykų, kurie buvo — ir tebėra — 
esmingi tarybinei tikrovei. Jis retai tesigilina į vieno ar kito reiškinio 
priežastis, o mato tik pačius reiškinius. Bet jis juos mato, ką matęs ne- 
svyruodamas liudija, ir liudija objektyviai. Tai anaiptol nebuvo įprasta 
buržuazinėje Čekoslovakijoje, juo labiau universiteto profesorių tarpe. 
Tačiau leiskime kalbėti jam pačiam: 

„Moksliniu požiūriu, turiu pasakyti, savo kelionės išdavomis esu labai 
patenkintas. Skaičiau iš viso dvylika paskaitų penkiuose Tarybų Sąjungos 
miestuose.“ (Žinoma, rusiškai, kaip kad Paryžiuje — prancūziškai, Londo- 
ne — angliškai, Stambule — turkiškai.) „Maskvoje jas organizavo RTFSR 
Švietimo liaudies komisariatas, Mokslų akademija ir Maskvos universi- 
tetas; dalyvavo pats švietimo liaudies komisaras... Leningrade pirmojoje 
paskaitoje, kurią organizavo TSRS Mokslų akademija ir Leningrado uni- 
versitetas lapkričio 21 dieną, buvo apie 700 klausytojų, o antrojoje, kuri 
įvyko to universiteto aktų salėje, — apie 1000, be to, apie 200 studentų į 
perpildytą salę nepateko. Tyčia miniu tuos skaičius, norėdamas parodyti, 
kaip tomis paskaitomis domėjosi tarybinė visuomenė, o ypač tarybinis 
jaunimas, tarybinė studentija. Neaprašinėsiu ovacijų, kurios ten buvo 
keliamos jaunam mūsų hetitologijos mokslui. Tačiau noriu šia proga pa- 
žymėti, kad audringais plojimais kiekvieną kartą būdavo palydimi mane 
pristatančio rektoriaus arba profesoriaus žodžiai apie «draugiškąją de- 
mokratinę Čekoslovakijos respubliką». Ir kitais atvejais esu gavęs įsiti- 
kinti, jog Tarybų Sąjungoje mūsų respublika, sudariusi su Tarybų Sąjun- 
ga gynybos sutartį, tapo labai populiari... 

Mano straipsniai ir interviu, išspausdinti Maskvos oficiozuose — ,,Prav- 
doje”, komunistų partijos dienraštyje, ir „Izvestijose“, tarybinės vyriau- 
sybės dienraštyje,— kurių tiražai siekia kelis milijonus, paskleidė žinią 
apie mano paskaitas po visus Tarybų Sąjungos kampelius. Jų turinį, pa- 
vyzdžiui, gerai žinojo ir mane iš karto pažino gruzinas — Tbilisio — Jere- 
vano traukinio palydovas — ir armėnas — laivo kapitonas, plaukiojantis 
Sevano ežere, kuris yra Armėnijoje, netoli Ararato, 2000 metrų virš jūros 
lygio. Atsitiko taip, kad šiandien apie hetitologijos atradimus platieji 
sluoksniai Tarybų Sąjungoje yra geriau informuoti, negu bet kur kitur 
pasaulyje." 

Hroznas keliauja, skaito paskaitas ir stebi. Jam, profesoriui, įdomu, 
kaip Tarybų Sąjungoje tvarkomas švietimas, o ypač, kaip buvusios Aust- 
rijos-Vengrijos tautinės mažumos atstovą, jį domina švietimas nerusiš- 

kose srityse. Jis aplanko „Baku pedagoginį institutą, kuriame dėstoma 
azerbaidžanų bei armėnų kalbomis ir kuris šiemet turi apie 1760 klausy- 
tojų, iš ju 900 azerbaidžanų, 570 armėnų ir 240 rusų. Mokoma jame ir lo- 
tynų kalbos, o iš naujųjų kalbų dauguma klausytojų studijuoja vokiečių 
kalbą... Minėtajame institute aplankiau ir pačias pamokas kai kuriose azer- 
baidžanų bei armėnų klasėse. Direktoriaus teigimu, 939/o instituto studen- 
tų gauna valstybines stipendijas nuo 90 iki 180 rublių per mėnesį, nely- 
gu jų stropumas. Apie 1000 jų gyvena nemokamame bendrabutyje.“ 

„Šito mūsuose apie tarybinį švietimą nerašoma“, — konstatuoja Hroz- 
nas. Kaip evangelikų pastoriaus sūnų, jį domina „religijos persekiojimas“, 
apie kurį, priešingai, rašoma labai daug. Jis eina į senovinę Mcchetos 
katedrą, pataiko kaip sykis į pamaldas ir mato: „Tarybų valdžia nekliu- 
do laikyti pamaldu.., tačiau jų klauso beveik vien pagyvenę asmenys". 
Jį domina ir kiti, antraeiliai klausimai: kaip reumatiką — kad ir tai, kaip 
Tarybų Sąjungoje gydomas reumatas. ,,Aplankiau ir Kirovo fizioterapijos 
institutą... Jis gausiai aprūpintas moderniausia aparatūra ir voniomis..." 
Ir tarybiniai darbo žmonės ten gydomi dykai! Jis nori pamatyti kolūkį — 
,Vergovine valstybės latifundiją“, kaip kad jį vadina buržuazinė spau- 
da,— ir ne be nuostabos įsitikina: „„Kolūkiečiams čia atlyginama pagal 
jų darbą ir pagal išdirbtas dienas.“ Jis mato vaikų lopšelius, socialinio 
aprūpinimo įstaigas, rūpinimąsi darbo žmonėmis, sveikus vaikus. „Jei 
visa tai yra komunistinė propaganda, — sako jis sugrįžęs, — tai dékokime 
dievui už tokią propagandą!" 

O štai dar viena kita jo pastaba iš tos kelionės į Rytus — ne praeities, 
bet dabarties ir ateities Rytus: 

„Tarybų Sąjunga gali didžiuotis savo teatrais... Jie visada pilnutėliai — 
nė vienos tuščios vietos. Savo išore, savo drabužiais tarybinių teatrų pub- 
lika daro... gerą įspūdį, geresnį, negu tikėjausi.“ „Didelės grupės moks- 
leivių, darbininkų ir kareivių vaikšto, specialių palydovių vedžiojamos, 
po muziejų ir paveikslų galerijų sales." ,,Simtatükstantiniai ir milijoniniai 
tiražai“ (rusų klasikų knygų) „išparduodami per dvi—tris savaites po iš- 
leidimo." „Šių dienų Tarybų Sąjunga priklauso pirmiausia tarybiniam jau- 
nimui. Tarybinis režimas, kiek gavau įsitikinti, taip pat gali visai pasiti- 
kėti savo jaunimu.“ „Toje kelionėje per penkias tarybines respublikas 
mane labiausiai sudomino tai, kad visos 60 tautų, gyvenančios milžiniš- 
koje federacijoje, kuri apima šeštadalį Žemės rutulio, vienu metu siste- 
mingai vysto savo kultūrą... Tai labai įdomus reginys, kurį matyti, kad ir 
trumpą laiką, linkėčiau kiekvienam istorikui.“ 

Siandien mums jau sunku jsivaizduoti, kokia reikšme turéjo tas straips- 
nis, skleidžiantis tiesą apie Tarybų Sąjungą buržuazijos valdomoje Ce- 
koslovakijoje, ypač tarp inteligentų. Kaip tik todėl, kad jį rašė žmogus, 
kurio nė patys dešinieji laikraščiai nedrįso apšaukti „Kremliaus agentu"... 
Buvo ypač svarbu, kad tuo straipsniu nekomunistas davė atkirtį šmeiži- 
kiškam Andre Zido ,„Sugrįžimui iš Tarybų Sąjungos“ — atkirtį, kurio ne- 
buvo galima ignoruoti, nes jis rėmėsi faktais, kuriuos patikrino vienas 
labiausiai gerbiamų pasaulio mokslininkų. 


„APOLITIŠKAS“, BET NE PASYVUS 


Ir vis dėlto Hroznas visuomet sakėsi — ir pats tikėjo — esąs „visiškai 
apolitiškas“ žmogus. Kai bičiuliai jam priminė, kad bekompromisinė jo 
pozicija tautiniu klausimu Austrijos-Vengrijos laikais vis dėlto buvusi 
politinė akcija, jis atsakydavo: „Ką jūs kalbate — kitaip nė būti nega- 
léjo!" Išgirdęs ką sakant, kad jo pastangos skleisti liaudyje mokslo žinias 
rodančios jo demokratizma, prieštaraudavo: , Tai yra mokslo darbuotojo 
pareiga, ir tiek.“ Net ir savo antifašistinę pasaulėžiūrą jis atsisakydavo 
politiškai vertinti: „Tai asmens padorumo klausimas.“ Jis stačiai bijojo 
bet ką viešai išsitarti apie respublikos vidaus reikalus ir, „palikęs tai po- 
litikams", atsidėjo vien savo mokslui, savo klausytojams, savo šeimai. Ta- 
čiau kai respublikos prezidentas — beje, vyresnysis jo kolega, kartu su 
Hroznu profesoriavęs Vienos ir Prahos universitetuose, — pareiksdavo 
norą drauge su juo pasirodyti kuriai nors svarbiai delegacijai, Hroznas 
mielai vilkdavosi fraką ir eidavo į Hradčanus. Teisybė, leisdamas, kad jo 
vardas būtų panaudotas respublikai propaguoti užsienyje, jis niekada ne- 
leido jo panaudoti „politiniam kapitalui kalti“, nors, pavyzdžiui, agrarai 
ir nacionaliniai demokratai labai šito siekė. 

Čia neduodame vertinimų, o tik konstatuojame faktus. Gal skaitytojui 
atrodo, kad mes nukrypome nuo temos ,,Hroznas ir hetitai“, bet iš tiesų 
mes trumpam išsiskyrėme tik su hetitais, nes tuo metu su jais išsiskyrė 
ir Hroznas. Jis laikė jų problemą, iš esmės imant, išspręsta. Bet iškilo 
kitų problemų... 

Grįžęs iš Tarybų Sąjungos, Hroznas ėmė gvildenti seniausiojo tautų 
kilnojimosi ir indoeuropiečių civilizacijos pradžios klausimus. Kad ir bū- 
damas „politiškai neutralus“, jis negalėjo iš už vakarų sienos negirdėti 
balsų, raginančių išvaryti iš tėvynės jo tautą, negalėjo nematyti, kad 
ten valdžią paėmė „pamišėliai, grasinantys Europos kultūros pagrindams“. 

Jis skyrė vokietį nuo vokiečio: palaikė ryšius su dauguma savo kolegų 
vokiečių, bet oficialų bendradarbiavimą su nacistų kontroliuojamomis or- 
ganizacijomis nutraukė ir nė karto nepriėmė jokio kvietimo į hitlerinę 
Vokietiją. Matydamas iškilus tiesioginę grėsmę respublikai ir taikai, jis 
sieja savo viltis su Tarybų Sąjungos galia ir širdingais žodžiais sveikina 
socializmo šalį straipsnyje, skirtame rinkiniui „Čekoslovakija Tarybų Są- 
jungai XX metinių proga“. Tačiau, būdamas „apolitiškas“, bet anaiptol 
ne pasyvus žmogus, jis ryžtasi stoti į kovą prieš fašizmą ir karą: 1938 
metų gegužės mėnesį jis deda į šalį pradėtą veikalą „Apie šumerų-akadų 
santykius su Egiptu IV tūkstantmetyje pr. m. e.“ ir rašo įspėjimą, vėliau 
išspausdintą žurnale „Pax“, Tarptautinės kultūros darbuotojų sąjungos 
organe: „Huso tėvynės likimas — tai Europos likimas!“ 

Po Miuncheno jis turi galimybę emigruoti. Iki šešiasdešimties metų 
jam betrūksta kelių mėnesių. Ir jis atsisako: „Nesu nei karys, kad galė- 
čiau stoti į mūšį, nei politinis veikėjas, kad galėčiau atitaisyti šitą babilo- 
niada." (Naujosios Babilonijos imperija VI amžiuje pr. m. e. dėl savo poli- 
tikų kaltės neteko sąjungininkų ir pasienio tvirtovių, o jos valdovai, steng- 
damiesi užsitikrinti privilegijas, kurias drąsiai galime pavadinti klasinėmis, 
539 metais pr. m. e. be mūšio atidavė Babiloną Persijos karaliui Kirui.) 

Hroznas lieka Prahoje ir po 1939 metų kovo 15 dienos!, tikėdamasis, 
kad vėliava su svastika dings nuo Hradčanų anksčiau, negu jis baigs savo 
,seniausiosios Pietvakarių Azijos istorijos“ pirmąjį variantą. Jis prisiima 
aukščiausiąjį akademinį Karlo universiteto postą, suprasdamas, koks at- 
sakingas uždavinys jam tenka: perplukdyti savąją Alma mater per oku- 
pacijos jūrą. 

Tačiau tikrovė pranoksta juodžiausius jo būkštavimus. Vos jam pra- 
dėjus eiti rektoriaus pareigas, sutrinksi esesininkų šautuvų salvė, ir Pra- 
hos grindinį savo krauju apšlaksto čekų studentai, dešimtys beginklių 
jaunuolių, kurių vienintelė kaltė buvo ta, kad jie savo tėvynėje giedojo 
savo tėvynės himną. 

Hroznas apie tai sužino savo kabinete. Nedelsdamas nė akimirkos, ji- 
sai skambina protektorato vyriausybės premjerui: 

— Pone generole, šaudo į mano studentus! Įsikiškite! Tučtuojau!! 

— Padarysiu, ką galiu, — atsako Elia$as,— padarysiu daugiau, negu 
galiu. Bet tuo tarpu... 

— Ką reiškia „tuo tarpu“! Tuo tarpu iššaudys visą mūsų jaunimą! 

Hroznas priblokštas. Tačiau blogiausia buvo dar prieš akis. Medicinos 


1 1939 metų kovo 15 dieną hitlerininkai okupavo Čekoslovakiją. 

studento Opletalo mirtis buvo tik pradžia, o jo laidotuvės — tik signalas 
to pragaro, kuris užgriuvo Čekijos mokyklas ir visą čekų tautą. Kaip 
prie visų aukštųjų mokyklų bendrabučių ir pastatų, taip ir prie teisės fa- 
kulteto rūmų, kuriuose įsikūręs rektoratas, atburzgia sunkvežimių kolona. 
Iš jų iššoka vyrai juodomis bei žalsvomis uniformomis ir nutaiko auto- 
matų vamzdžius į rūmus. Hroznas pamato juos pro langą iš dekano Veni- 
go kabineto, ir abu vienu šuoliu atsiduria vestibiulyje. 

— Halt! Laukan, šunsnukiai! Hinaus! Sofort hinaus! 

Automatais ginkluoti robotai girdi komandą, kuriai yra išdresiruoti 
mašinaliai paklusti. Jie sustoja. Ir... traukiasi! 

Hroznas jaučiasi esąs padėties viešpats. 

— Der Kommandant soll sich bei mir melden! | 

Ir puskarininkis apvadéta apykakle siuncia du kareivius komendanto 
atvesti. IS nustebimo jis net nepasiteiravo, kas ir kokia teise jam isaki- 
néja. 

Minutė, kuri gali nulemti viską. Kad tik ištvertu nervai! Plieno šalmai 
prasiskiria: atėjo komendantas. Hroznas jau laukia ant rūmų slenksčio — 
aukštas, kaip visada juoda eilute, susidėjęs rankas už nugaros, orus kaip 
įstaiga, kuriai atstovauja. 

— Esu universiteto rektorius,— griežtai prabyla jis gryna vokiečių 
kalba.— Tai akademinė teritorija. Pagal veikiančius įstatymus niekas ne- 
turi teisės čia įžengti be mano leidimo. Nei policija, nei kariuomenė! 

— Aber...— prieštarauja karininkas, išsitempęs „ramiai“. 

— Jokių aber, esate kariai, o jūs, kaip komendantas, įstatymus ži- 
note! 

Karininkas nuryja piktus žodžius. : 

— Wird geschehen,— iškošia jis pro dantis. Po to apsigrizta, sukoman- 
duoja — ir kaustyti batai iškaukši granitiniu grindiniu iš rūmų. 

Visa tai skamba neįtikėtinai. Tačiau tie žmonės pirmąsyk susidūrė su 
pasipriešinimu — tai buvo jiems taip nauja, taip netikėta, nenumatyta 
instrukcijose, kad jie sumišo ir iš tiesų pasitraukė. Didžiojo vokiečio 
žodžiais tariant: „Musės koja ant slenksčio — ir demonas leidosi apmul- 
kinamas!" 

Jis išbuvo apmulkintas tik vieną akimirką. Bet Hroznui jos užteko dar 
vienam žygiui: jis laidavo, kad grupė studentų, sugaudytų gatvėje ir su- 
grūstų į sunkvežimį, kuris, sutrikus starteriui, nestengė pajudėti, buvę 
jo paskaitoje, ir pareikalavo juos paleisti. Apie dešimtį studentų teisinin- 
kų pasinaudojo karininko svyravimu ir iššoko. Bet štai variklis subirbė, 

durelės trinkteléjo, ir, nurükus paskutinei karinei mašinai su išvežamais 
studentais, teliko troškus debesėlis ne visai sudegusio benzino dūmų... 

Savo raštinėje, persigandusių veidų apsuptas, Hroznas virpėjo, tarsi 
drugio krečiamas. 

— Tik nepasiduoti! — kartoja jis.— Gal būt, mus visus suims, iššau- 
dys, bet drąsus miršta tik kartą, o bailus kasdien. Taip sako Šekspyras. 

Hroznas gina akademinę teritoriją. Tai tik vienas epizodų, iš kurių 
susideda didžioji knyga, pasakojanti apie mūsų tautos kovą prieš fašis- 
tinius okupantus. Argi galima hetitų kalbą perskaičiusio žmogaus biogra- 
fijoje praleisti tą epizodą, nors jis ir neturi nieko bendro su hetitais? 

Kalbédami apie „epizodą“, nenorime pasakyti, kad tai „antraeilės 
reikšmės įvykis“, išimtis, žiūrint iš tolesnių įvykių perspektyvos. Dar tą 
pačią dieną (lapkričio 17 — dabar tai Tarptautinė studentų diena) Hroz- 
nas per radiją sužinojo, kad čekų mokyklos uždaromos trejiems metams. 
Jos buvo uždarytos, kol baigėsi okupacija. 

Koncentracijos stovykloje, vadinamoje „protektoratu“, Hroznas užsi- 
sklendė savo kabinete. Bet ne be protesto. 

Uždarius aukštąsias mokyklas, jis nebegalėjo perskaityti įžanginės 
rektoriaus paskaitos. „Ir vis dėlto paskaita įvyks! Jeigu ne universitete, 
tai šalia universiteto!" | 

Jis pasirinko tema: ,Seniausiasis tautų kilnojimasis ir protoindiško- 
sios civilizacijos problema." Iš tiesų, nepasakytum, kad 1939 metų rude- 
nį tai būtų buvusi itin patraukli tema. Tačiau Hroznas surengė savo 
paskaitą didžiausioje Prahos paskaitų salėje — Miesto bibliotekos centri- 
nėje salėje — ir į skelbimą įrašė rektoriaus titulą. Salė buvo perpildyta; 
ji buvo perpildyta ir kartojant tą pačią paskaitą. Vertindami šį faktą, 
prahiečiai stebėtinai sutarė su vokiečiais okupantais: „Tai buvo demonst- 
ratyvus gestas.“ 

Ir pati paskaita, kad ir moksliškai konkretaus turinio, buvo ne ma- 
žiau demonstratyvi. Hroznas joje pabrėžė, kad užkariautojų laimėjimai 
tėra trumpalaikiai, iškėlė istorinį semitų vaidmenį kuriant žmonijos kul- 
tūros pamatus, daugeliu pavyzdžių įrodė, kokia absurdiška yra doktrina 
apie aukštesniąją ir žemesniąją rasę, ir net leido sau kandžiai užsiminti, 
jog „svastika, t. y. hakenkroicas", esas semitiškos kilmės ornamentas... 
Aktualios jo užuominos buvo taip kruopščiai paremtos keturių— penkių 
tūkstantmečių senumo dokumentais, kad netrukus po to, kai Hroznas kal- 
bėjo salėje, jo paskaita galėjo būti išspausdinta, tik, žinoma, be daugy- 
bės ekspromtų. 

„MIRUSIŲJŲ MIESTAS“ IR KLAUSIMAI INDO PAKRANTÉSE 


"Tačiau šios Hrozno paskaitos reikšmę sudarė ne vien išorinės ir, ne- 
dvejojant galima sakyti, politinės pasekmės. Ji ne mažiau sudomino tiek 
mokslo pasaulį, tiek ir plačiąją visuomene savo turiniu. 

Šioje paskaitoje Hroznas pirmiausia išdėstė rezultatus, kuriuos gavo, 
kelerius metus tyrinėdamas žymiausiųjų senovės tautų (jų tarpe ir heti- 
tų) protėvynės problemą. Be to, jis suformulavo savo pažiūras į pirmojo 
žinomo „didžiojo tautų kilnojimosi" laiką ir kryptį. Ir pagaliau pareiškė, 
jog, tirdamas seniausios Indo pakrančių civilizacijos paminklus, jis taip 
toli pažengęs, kad galįs — teisybė, su išlygomis — paskelbti pirmąjį ban- 
dymą perskaityti protoindiškųjų tautų raštą ir nustatyti jų rasinę 
priklausomybę. 

Apie ką čia buvo kalbama? Indo baseine, Mohendžo Daro („Mirusiųjų 
miesto“) ir Harapos rajone, nuo praėjusio amžiaus vidurio būdavo randa- 
ma įdomių antspaudų ir amuletų, kurių stilius buvo mįslė mokslininkams: 
jie negalėjo nuspręsti, kuri iš žinomų senovės tautų juos sukūrė. Tai 
buvo miniatiūriniai meno kūriniai — visai realistiškai išskaptuotos jau- 
čių, tigrų figūrėlės, žmonių bei medžių atvaizdai — su ornamentais, kurie 
tikrai buvo ne vien ornamentai, bet ir rašmenys! Iš pirmo žvilgsnio 
buvo aišku, jog tai yra nepaprastai senos kultūros paminklai, nors kaimo 
merginos, pasivėrusios juos ant virvutės, nešiojo po kaklu drauge su 
Jabloneco perlais. 

Mokslui tai buvo naujas galvosūkis. Indų ir anglų archeologai nema- 
žai pavargo, beieškodami vietos, kurioje tie antspaudai ir amuletai ran- 
dami. Jie nujautė, kad tenai ras ir šio to daugiau. Ir neklydo! 

1921 metais Harapoje kasinėjimus pradėjo indas Rajus Bahaduras 
Dadža Ramas Sahmis. Jis greit įsitikino, kad čia jau kažkieno kasinėta: 
Anglijos statybos firma, tiesdama Karačio — Lahoro geležinkelį, šioje 
vietoje ėmė skaldą. Kitaip sakant, šį žilos senovės miestą ištiko toks pat 
likimas, kaip, pavyzdžiui, Nabuchodonosoro Babiloną, iš kurio griuvėsių 
dar mūsų amžiuje aplinkinių kaimų gyventojai atsinešdavo plytų trobe- 
lėms ir tvartams statytis. Ir vis dėlto radinių — antspaudų, terakotos sta- 
tulėlių, keramikos ir pastatų likučių — buvo taip gausu, kad dar 1926— 
1934 metais pakankamai jų rasdavo Madhu Sarupas Vatsas. 

Kitas indų archeologas, R. D. Banerdžis, 1922 metais Mohendžo Daro 
kalvoje atkasė pirmojo amžiaus prieš mūsų erą budistų šventyklą su 
vienuolynu. Ten pat jis rado kur kas senesnių kultūrinių sluoksnių ir 

pakvietė pasikonsultuoti sera Džoną Marsala, kuris tuomet vadovavo bri- 
tų archeologiniams kasinėjimams Indijoje. 

Maršalas apžiūrėjo vietovę ir pareiškė pats čia kasinėsiąs. Jis kasinėjo 
penkerius metus, paskui — iki 1931 metų — jo darbą toliau varė kitas 
anglas — E. Dž. Makėjus. Indo upės srityje juodu atrado naują, iki tol 
nežinomą kultūrą — indiškąją paralelę tų didžiųjų kultūrų, kurias maž- 
daug tūkstančiu metų seniau už ją buvo sukūrę šumerai-babiloniečiai, 
asirai ir egiptiečiai Eufrato, Tigro ir Nilo paupiuose. 

Pašalinę tūkstančių metų senumo sąnašas, dengusias „Mirusiųjų mies- 
ta”, archeologai pamatė milžiniškus tiesius prospektus, einančius iš rytų 
į vakarus. Tiksliai stačiu kampu iš šiaurės į pietus juos kirto tokios pat 
tiesios gatvės. Gatvių tinklas neabejotinai liudijo, kad miestas buvo pa- 
statytas pagal iš anksto sudarytą tikslų planą. Prie gatvių ir prospektų 
šliejosi prašmatnūs trobesiai, mūryti iš degtų plytų — seniausių istorijoje 
degtų plytų, kurias kliudė archeologų kauptukai. Kone kiekvieno namo 
pirmajame arba antrajame aukšte būta vonios, kurios nutekamasis latakas 
ėjo į miesto kanalizaciją, įrengtą po grindiniu. Vienas didžiausių pastatų 
buvo grandiozinė viešoji pirtis. Čia ypač gerai išmūryti apvalūs plytų šu- 
liniai. Jų briaunose ir dabar dar Zymu gilūs grioveliai, išbrūžinti virvių, 
kuriais buvo nuleidžiami kibirai. O įdomiausia štai kas: nors Maršalas ir 
Makėjus kasinėjo bemaž dešimtį metų, jie nerado nė vieno trobesio, kurį 
galėtų tvirtinti buvus šventyklą! Harapa buvo ne tokia ištaiginga. Tei- 
sybė, šventyklos ir joje neaptikta, bet užtat buvo rasti dideli visuomeni- 
niai prekių, daugiausia javų, sandėliai. 

Smėlyje ir žvirgžde, kurį žarstė darbininkų kastuvai, tolydžio pasitai- 
kydavo daugybė itin savito stiliaus ir neginčytinos meninės vertės skulp- 
tūrėlių, gausybė apyvokos reikmenų, keramikos dirbinių, indų ir vazų 
(beveik visai vienodos formos; šia proga vienas iš naujausiųjų isto- 
rikų pasakė, kad Mohendžo Dare bus nepriekaištingai veikusi standarti- 
zacijos įstaiga). Be to, buvo rasta įrodymų, jog tų miestų gyventojai Zi- 
nojo medvilnės audinius, iš javų — miežius ir kviečius, iš metalų — auk- 
są, sidabrą, varį, alavą, šviną, bronzą ir elektroną (bet ne geležį). Iš kitų 
radinių paminėtini lošiamieji kauliukai, tokie pat, kokius dabar vartoja- 
me, ir terakotinės žvėrių figūrėlės su judama galva, kurios pradžiugintų 
O suskaičiavę rastuosius antspaudus su „hieroglifais“, Maršalas ir Makė- 
jus įsitikino, kad jų daugiau kaip 2500! 

Didziausia mokslininku susidoméjima, be abejo, sukélé tie antspaudai. 
ISSifravus jų įrašus, gal būt, pavyktų įminti „Mirusiųjų miesto“ atsiradi- 
mo bei žlugimo mįslę ir atsakyti į klausimą, kas sukūrė tą nuostabiai 
brandžią kultūrą, apie kurią, beje, istoriniai šaltiniai neužsimena nė vienu 
žodžiu. 

Pavyko palyginti tiksliai nustatyti Mohendžo Daro ir Harapos (o taip 
pat keleto mažesnių miestų, atrastų vėliau) klestėjimo laiką. Juose pa- 
gamintų antspaudų buvo rasta ir Babilonijoje, būtent, Sargono I valdymo 
laikotarpio archeologiniuose sluoksniuose. O kadangi tasai valdovas įžen- 
gė į sostą apie 2400 metus pr. m. e., tai tuos antspaudus, taigi ir jų raš- 
tą, ir visą iki šiol Indo baseine atrastą kultūrą, galime datuoti XXV— 
XXII amžiumi pr. m. e. Bet tai reiškia, jog toji kultūra yra maždaug 
tūkstančiu metų senesnė už seniausią indoeuropietišką sanskrito kul- 
tūrą, pasirodžiusią Indijoje tik tarp XVI ir XIII šimtmečio pr. m. e. Vadi- 
nasi, tai seniausia iki šiol žinoma kultūra Indijoje! 

Mokslininkams, bandžiusiems iššifruoti protoindiškuosius įrašus, buvo 
sunkiau, negu visų kitų minėtų rašto sistemų tyrinėtojams, nes jie nerado 
jokio atramos taško. Ne tik tų įrašų ženklai vien jau iš pažiūros ne- 
priminė jokių tuo metu žinomų rašmenų, ne tik nebuvo rasta jokia bi- 
lingva, bet ir nėra jokio tuo raštu rašyto teksto, turinčio daugiau kaip 
dvidešimt ženklų, o dauguma antspaudų teturi tris arba keturis ženklus. 
Reikia manyti, jog jie reiškia vardus. Bet net jeigu tai būtų karalių var- 
dai, vargu ar būtų galima ką spręsti, nes nė vienas tų laikų ir tų kraštų 
karaliaus vardas neišliko žinomuose mums babiloniečių, egiptiečių arba 
kuriuose nors kituose dokumentuose! 

Profesorius J. Fridrichas, be abejo, yra teisus, sakydamas (,,Hetitu hie- 
roglifu iššifravimo istorijoje“, 1939 m.), kad „iš nieko negalima nieko iš- 
šifruoti; kur nėra jokios galimybės kuo nors pasiremti, kaip kad iki šiol 
neiššifruotame Indo srities rašte iš Mohendžo Daro... ten tik diletantas 
arba fantazierius gali tikėtis sėkmės.“ 

Hroznas nebuvo nei diletantas, nei fantazierius, bet vis dėlto paban- 
dė iššifruoti tą raštą. Pirmiausia, jis netikėjo, kad jam nepavyks rasti 
„jokios galimybės kuo nors pasiremti": Artimųjų Rytų kultūros buvo per- 
daug glaudžiai susijusios, tad turėjo būti tokia galimybė. Ilgai tyrinėjęs, 
jis labai sudėtingu būdu aptiko „ryškų kai kurių protoindiškųjų rašmenų 
panašumą į hetitų hieroglifus“, kuriuos tarėsi iššifravęs. Remdamasis tuo 
panašumu, Hroznas pabandė nustatyti kai kurių protoindiškųjų rašmenų 
reikšmę ir perskaityti keleto antspaudų tekstus. 

Kaip Zinome, net ir tas abejotinas salyCio taškas, kuriame, gal büt, 
glüdéjo galimybė Hroznui priartėti prie tikslo, buvo labai toli nuo ,,Ar- 
chimedo atramos taško“. Juk dauguma hetitų hieroglifų, kuriuos Hroznas 
tarėsi „tikrai perskaitęs“, buvo jo perskaityti klaidingai. Dėl to netenka 
galios visos išvados, kurias jis, tuo remdamasis, paskelbė, ne tik 1939 me- 
tais skaitytoje rektoriaus paskaitoje, bet ir 1949 metais išleistame vei- 
kale „Seniausioji Pietvakarių Azijos ir Kretos istorija“. 


KRETOS PROBLEMA — DIDŽIAUSIA ISTORIJOS MĮSLĖ 


Šifruodamas protoindiškąjį raštą, Hroznas suklydo jau antrą kartą, 
bet jam buvo lemta padaryti dar ir trečią klaidą. 1940 metais jis kibo 
į Kretos problemą, „didžiausią istorijos mįslę“, ir susilaukė tragiškos ne- 
sėkmės. i 

Pasakiškoji Kreta ,,kyšo platybéje jüru, grazi ir derlinga", kaip ja ap- 
dainuoja Homeras. O kokią problemą ji iškėlė kalbininkams, matome 
jau iš tos pačios „Odisėjos“ XIX giesmės 175 eilutės tęsinio: „Ten nesu- 
skaitoma yra daugybė žmonių, nes ir miestų yra bent devynios ten de- 
šimtys. Kalbą išgirsi visokią. Rasi achajų, senovės kretiečių narsiųjų, ki- 
donų, rasi dorėnų plaukuotų, kilmės dieviškosios pelasgų.“ 

Bet čia tik maža užuomina į Kretos problemą. Koks turėjo būti 
tas kraštas, jeigu, pavyzdžiui, jos valdovo ,garbingojo Mino“, vardas 
mus pasiekė be jokių istorinių dokumentų, vien tik tradicijos išsaugotas 
iš tų laikų, kai graikai tebebuvo barbarai? Kokių pastatų būta „didžiaja- 
me Knoso mieste“, jei graikų mitologija laikė juos legendarinio Dedalo 
kūriniais? Kokią galią turėjo turėti Kretos karalius, „didžiojo Dzeuso bi- 
Ciulis", jeigu apie jį graikai sukūrė mitą, bylojantį, jog atėniečiai priva- 
lėję mokėti jam kruviną duoklę — septynis jaunikaičius ir septynias mer- 
geles, kurias karalius atiduodaves Minotaurui — jaučiui žmogaus galva 
ar žmogui jaučio kūnu, kol pagaliau Tesėjas, Ariadnos padedamas, tą 
pabaisą nugalabijęs? 

1900 (mūsų eros) metais atrodė, kad Kretos problema pagaliau bus 
išspręsta. Ieškodamas „„spartietiško“ hieroglifų rašto pėdsakų, į Kretą at- 
vyko anglas Artūras Evansas (1851—1941). Jis ketino ten užtrukti apie 
savaitę, bet, vaikščiodamas po dabartinio Herakliono apylinkes, užtiko 
graikų archeologų kasinėjimų žymes ir, labai susidomėjęs iki tol neži- 
nomais architektūros elementais, ėmė kasinėti pats. , Vieneri metai darbo, 

ir Kretos mįslė bus nebe mįslė.“ Tačiau Evansas kasinėjo ne metus ir ne 
dvejus, bet trisdešimt metų, o jo darbininkų kastuvai atidengė ne tik 
„karaliaus Mino labirintą“, bet kartu su juo ir turtingiausius didžios, la- 
bai senos kultūros paminklus. Ir bemaž visi tie paminklai įvairiausių 
specialybių istorikams kėlė naujų problemų. 

Dienos šviesą išvydo Kretos valdovų rūmai ir pilys. Bet kad ir kiek 
Evansas kasinėjo aplinkui, gynybinių sienų niekur nerado. Metų metais 
archeologai ir istorikai suko galvas, kaip paaiškinti šį stebėtiną faktą. 
Gal tas sienas sunaikino užkariautojai? O gal nugalėti kretiečiai buvo 
priversti jas nugriauti, kaip kad atėniečiai nugriovė „Didžiąją siena" prie 
Falerono uosto? Bet jei taip, tai kodėl nerasta jų pamatų? — Šiandien šitai 
žinome: kretiečiai savo pilių, rūmų ir miestų neįtvirtindavo, nes gynybi- 
nes sienas Kretai atstojo galingas jos laivynas, o Kretos karalius buvo 
„tikras jūrų viešpats“. 

Buvo rasta dokumentų, kurie rodo kretiečių (ypač valdančiojo sluoks- 
nio) gyvenimą: tai nuostabios, iki šiol skaisčiomis spalvomis žėrinčios 
freskos Knoso, taip pat Faisto, Malijos ir kitų miestų rūmuose. Kas jų 
kūrėjai? Kas buvo tos prakilnios, koketiškai besišypsančios moterys ra- 
finuotais tualetais ir dažytomis lūpomis, mokslininkų pramintos ,,paryzie- 
témis"? Kodėl kilmingieji jaunikaičiai, užuot medžioję ir kariavę, verčiau 
vaikštinėjo po parkus, prisodintus krokų ir lelijųė Kodėl nė vienas meni- 
ninkas, atstovavęs tai kultūrai, niekur nepavaizdavo karo, karių, mūšių, 
apgulos, plėšikavimo — siužetų, kuriuos aptinkame kone kiekviename ba- 
biloniečių arba asirų bareljefe? Kuriam Kretos architektui atėjo į galvą 
tame žemės drebėjimų krašte statyti trobesius elastingomis sienomis, ku- 
riose akmens blokų sluoksniai eina pakaitomis su mediniais įdėklais? Nuo 
kada valdovai savo rūmuose įsitaisydavo vonias, vaterklozetus ir ,,klima- 
to įrenginius“, kurie tiekdavo šiltą arba šaltą orą ir palaikydavo patalpose 
nekintamą temperatūrą“ 

Ant kokio visuomeninio-ekonominio pamato kretiečiai kūrė savo pui- 
kiuosius pastatus, savo meną, savo kultūrą, savo optimistinę pasaulėžiūrą, 
nežinančią mirties baimės? Kokia buvo politinė Kretos santvarka? 

Iš šių problemų labirinto mokslininkus išvesti tegalėjo naujas Ariad- 
nos siūlas — Kretos rašto iššifravimas. Tiksliau tariant, — Kretos rašto sis- 
temų iššifravimas. Evansas iškasė tūkstančius rašytinių dokumentų ir 

išskyrė juose tris rašto tipus: 1) hieroglifus, 2) neabejotinai senesnį linijinį 
raštą A ir 3) jaunesnį linijinį raštą B. Dabar belieka pridurti, kad jis 
niekur nerado jokios bilingvos ir kad niekas nežinojo, kuria kalba yra 
parašyti rastieji tekstai. Ir dar priminti faktą, žinomą mums iš anksčiau: 
kad iki 1940 metų, kai Hroznas pradėjo nagrinėti Kretos raštą, Evansas 
tebuvo paskelbęs mažą dalį rastųjų lentelių. 

Teisybė, Hroznas nebuvo pirmasis, ėmęsis šio beviltiško reikalo, ir tai 
nebuvo pirmasis beviltiškas reikalas, kurio ėmėsi Hroznas. Bet jis tikėjosi 
plėšte išplėšti sėkmę, kaip kad 1915 metais. Jam ir dabar nerūpėjo vien 
tik mokslinis laimėjimas — stačiai tai buvo balta dėmė senovės žemėlapy- 
je, į kurią vedė rodyklės iš Hetitų imperijos bei Babilonijos, ir reikėjo ją 
užpildyti. 

Iššifruoti Kretos raštą pirmučiausia bandė pats Evansas. Tačiau didis 
mokslininkas pasirodė esąs menkas žmogus. Jis stačiai negarbingais bū- 
dais kliudė dirbti kitiems tyrinėtojams: ne tik slėpė rastus tekstus, bet ir 
draudė tyrinėti visiems prieinamus radinius. Suomis J. Sundvalas, seniau- 
sias Kretos raštų tyrinėtojas, atvykęs į Kretą, įstengė nukopijuoti He- 
raklione tik 36 lenteles, bet Evansas ant jo vis tiek užpyko! 
lis ir italas P. Meridžis, drauge su kitais tyrinėję ir iššifravę hetitų hie- 
roglifus. Amerikoje tą pačią problemą sprendė F. L. Benetas ir ypač 
A. Kouber, Graikijoje — K. D. Ktistopulas, Bulgarijoje — V. Georgijevas, 
Vokietijoje — H. T. Bosertas ir E. Zitigas, Anglijoje — Dž. Čedvikas ir 
Evanso mokinys Dž. Mairsas. Būtų galima čia suminėti dar daug vardų, 
ir vis garsių mokslininkų — klasikinės filologijos specialistų, archeologų 
ir orientalistų. Tik vienas žmogus, tyrinėjęs Kretos raštą, buvo ne pripa- 
žintas mokslininkas, bet architektas, projektavęs tipinius mokyklų pasta- 
tus, o karo metu tapęs Britanijos karališkosios aviacijos šturmanu. Jis va- 
dinosi Maiklas Ventris, ir jo vardą čia minime tik todėl, kad tą raštą 
iššifravo jis. 

Maiklas Ventris (1922—1956) jau nuo ankstyvos jaunystės labai do- 
mėjosi senoviniu raštu, ypač etruskų ir graikų. (Turime rašyti „nuo anks- 
tyvos jaunystės“, nes visas jo gyvenimas, iki pat automobilio katastrofos, 
kurioje jis žuvo, buvo ne kas kita, kaip jaunystė.) 1936 metais, pirmą kar- 
tą klausydamasis Evanso paskaitos apie „minoinį raštą“, jis jau žinojo 

apie ta rašta mazdaug tiek pat, kiek ir garsusis jo atradéjas, tik ka ga- 
ves uz savo nuopelnus bajoro titula. Ir vis delto Ventris su dideliu vargu 
pakliuvo į paskaitų salę, nes paskaita buvo „tik suaugusiems", o ne ke- 
turiolikmečiams moksleiviams. 1940 metais, sulaukęs aštuoniolikos metų, 
Ventris paskelbė „Įvadą į minoinį raštą“, rimtą darbą, kuriame ieškojo 
ryšio tarp Kretos ir etruskų rašto. Bet po to jis buvo paimtas į kariuome- 
nę ir Kretos rašto problemoms (Ventris nagrinėjo linijinį raštą B) tegalėjo 
skirti laiko tarpus nuo savo bombonešio nutūpimo iki jo naujo starto: 
paskui jam ir vėl nepasisekė — po 1945 metų gegužės devintosios jis ne- 
buvo demobilizuotas, bet turėjo toliau tarnauti anglų okupaciniame kor- 
puse Vakarų Vokietijoje. Užtat vos nusivilkęs uniformą, jis kibo į Kretos 
problemą su nauju įkarščiu. Ventris smulkiai užsirašinėjo darbų eigą, 
paskui savo „Darbų užrašus“ litografiniu būdu multiplikavo ir siuntinėjo 
gal dviem dešimtims suinteresuotų asmenų, „norėdamas keistis patyrimu 
ir tikėdamasis kritikos“. 1952 metų pavasarį Džonas Mairsas paskelbė 
Evanso slėptus tekstus (apie 2700 lentelių) ir tokiu būdu įgalino Ventrį 
naudotis gausia faktine medžiaga. 1952 metų birželio 5 dieną Ventriui 
atėjo į galvą mintis, kurią jau sykį buvo atmetęs ir kurią įvairiais varian- 
tais buvo pareiškę Hemplas, Personas, Stauel ir Georgijevas, būtent, kad 
iu tekstų kalba galinti būti senoji graikų kalba. Teisybė, tai buvo 
„atsitiktinio įkvėpimo“ padiktuota idėja. Bet tą atsitiktinumą parengė il- 
eametis lyginimas, nagrinėjimas, neperskaitytų žodžių klasifikavimas pa- 
gal galūnes ir t. t, įgalinę Ventrį „išaiškinti tekstų gramatiką, dar netu- 
rint jų interpretacijos“, kaip kad taikliai „pastebėjo prancūzų filologas 
Šantrenas. ; 

Idéja patikrinama praktikoje: Ventris ëmë lyginti Kretos (tiksliau 
tariant, Mikėnų) tekstų žodžius su graikiškais ir jau iki 1952 metų rudens, 
bendradarbiaudamas su Oksfordo klasikinės filologijos specialistu Cedvi- 
ku, identifikavo daugiau kaip 500 žodžių reikšmes. Jis kartu įsitikino, jog 
dokumentai, kuriuos Evansas rado Kretoje, o graikas Cundas — kontinen- 
tinėje Graikijoje, „aukso turtinguose“ Mikėnuose, yra parašyti ne tik 
vienodu raštu, bet ir ta pačia kalba. Vėliau jis nepaneigiamai patvirtino 
savo teoriją, sėkmingai perskaitydamas ir iššifruodamas Kretos-Mikėnų 
tekstus iš lentelių, kurias amerikiečių archeologas K. V. Bledženas atra- 
do Pile, Nestoro rezidencijoje. Kretos linijinis raštas B nustojo buvęs 
misle žmonijai! 

Tačiau Kreta nebūtų „mįslių sala", jei vienos problemos sprendimas 
neiškeltų naujų problemų. Pavyzdžiui, kokie ryšiai Kretą siejo su Mikė- 
nais, Tirintu ir kitais Homero Graikijos (t. y. Homero apdainuotos, bet 
ne Homero laikų Graikijos) miestais bei pilimis? Ar teisybė, kad tos pi- 
lys tebuvo Kretos valstybės pakraščių tvirtovės, „salos kolonijos konti- 
nente"? Kokia kalba yra parašyti maždaug XVIII—XVI amžiaus pr. m. e. 


dokumentai, kurių raštą vadiname Kretos linijiniu raštu A? Kada bus 
perskaitytas „Faisto diskas“ ir kiti Kretos hieroglifų tekstai, parašyti dar 
daug senesniu raštu, taip pat nepanašiu į jokį kitą mums žinomą raštą? 

Nė į vieną tų klausimų kol kas negalime atsakyti. Niekas nežino, 
kur yra rašomasis stalas, už kurio sėdintis mokslininkas arba panašus į 
Ventrį pasišventėlis diletantas išspręs tą problemą. 

Užtat viena galime tikrai pasakyti, būtent, kad Hrozno mėginimas iš- 
šifruoti Kretos raštą (jis šifravo tą patį raštą, kaip ir Ventris, t. y. linijinį 
raštą B) visiškai sužlugo. Kodėl? Tegul tatai paaiškina jis pats. Argumen- 
tai, kuriais jis įrodinėja savo iššifravimo teisingumą, iš tiesų kaip tik pa- 
aiškina, kodėl tas iššifravimas yra klaidingas. 

„Tie mano mėginimai, — rašo jis ,Seniausiojoje Pietvakarių Azijos. 
Indijos ir Kretos istorijoje“ (197—198 psl.)— kurie buvo pagrįsti anks- 
čiau mano atliktais dantiraštinių hetitiškų, hieroglifiniu „hetitiš- 
kų“ ir protoindiškųjų įrašų tyrinėjimais, mano nuomone, buvo vi- 
siškai sėkmingi... Jau nuo pat pradžių, vos pradėjęs domėtis Kretos įrašais, 
susidariau visai konkretų įspūdį, kad Kretos raštas yra giminin- 
gas daugelio kaimyninių senovės Oriento šalių rašto sistemų: hierog- 
lifiniam „hetitų“ raštui, protoindiškajam raštui, kuris, kaip 
kad esu įrodęs, irgi atsirado vakaruose, Pietvakarių Azijoje, kai kuriais 
atvejais babiloniečių dantiraščiui, taip pat Sinajaus raštui, o 
visų pirma finikiečių raštu ir hieroglifiniam egiptiečių 
raštui.“ Mūsų išretinti žodžiai reiškia dydžius, kuriuos Hroznas klai- 
dingai įrašė į savąją Kretos lygtį. Be to, pirmieji du dydžiai patys buvo 
klaidingi. 

Ventris ir Cedvikas, savo „Dokumentuose mikėniškąja graikų kalba“ 
(1956) sakydami, kad Hrozno duotoji Kretos linijinio rašto B įrašų trans- 
kripcija esanti ,,absurdiskas hetitiškų ir babiloniškų žodžių kratinys“, kal- 
ba nelabai mandagiai, bet... kalba teisybę. 

„RYšKIAUSIA ZVAIGZDE" 


Nebutu pagarbiai pasielgta su skaitytoju, jei Hrozno biografas tas klai- 
das „taktiškai nutylétu", ir būtų jau visai negarbinga, jeigu jis jas iš- 
liaupsintų kaip atradimus, „kurių reikšmės nedera menkinti“. Dėl to ne- 
gali būti nė ginčo. 

Vienas Hrozno mokinių ir pasekėjų, aptardamas Hrozno klaidas, pa- 
darytas sprendžiant hieroglifinių hetitų, senovės Indijos ir Kretos proble- 
mas, sako štai ką: „Čia Hroznas visur buvo tikras pionierius ir skynė ke- 
lius per girią, į kurią niekas prieš jį nebuvo įžengęs. Iš Žmogaus, kuris 
ėmėsi tokio darbo, tikrai negalima reikalauti, kad jis nutiestų autostradą 
ir dargi patogiausia kryptimi...“ Čia, tikriausiai, dar būtų galima pridur- 
ti: klaida, padaryta siekiant naujo pažinimo, duoda daugiau naudos, negu 
laikymasis seno nežinojimo. 

Tačiau mes aiškiname, o ne teisiname. Ir paaiškinti čia juo labiau 
reikia, nes savo darbo metodo, kuris jį atvedė į laimėjimus, Hroznas vis 
dėlto niekad neatsisakė. 

Didžiuosius atradimus Hroznas padarė, būdamas laisvas mokslininkas 
ir laisvai keliaudamas po mokslo šalį, o savo klaidas — užsidaręs kabine- 
te, neturėdamas ryšio ir nesikeisdamas nuomonėmis su kitais savo spe- 
cialybės mokslininkais, negaudamas naujos literatūros. Pavyzdžiui, tyri- 
nėdamas protoindiškąjį raštą, jis labai trumpai tegavo pasinaudoti Makė- 
jaus knygomis. (1939 metų vasarą jas paskolinusiam Princui, Halės 
universiteto profesoriui, Hroznas padėkojo rektoriškoje paskaitoje.) Tei- 
sybė, už tą izoliaciją Hrozno kaltinti negalima, nes tuomet jis gyveno 
„protektorate“. 

Jau šifruojant hetitų hieroglifus, šlubavo — vėlgi ne dėl Hrozno kal- 
tės — vadinamasis „atsarginis mokslo stabdys“, tai yra kritika. Hroznui 
Sifruojant protoindiškąjį ir Kretos raštą, šis „stabdys“ jau visai nebedir- 
bo. O kai pagaliau kritika vėl pradėjo veikti, buvo jau vėlu. Vis dėlto ji 
padėjo bent tiek, kad septyniasdešimtmetis Hroznas skirsniui apie se- 
niausiąją Indijos istoriją prirašė pastabą, jog dabar (1949 metais, jau susi- 
pažinęs su nauja literatūra) teikia jį „tik su rimtomis išlygomis“. 

Tuo metu, kai Hroznas šifravo Kretos raštą, dar nebuvo paskelbti svar- 
biausieji tekstai. Ta proga verta atkreipti dėmesį į tai, kad, Mairsui 

paskelbus Evanso sléptus tekstus, Ventris to rašto rakta rado per keleta 
mėnesių. Savo „Dokumentuose mikėniškąja graikų kalba“ Ventris taikliai 
pasakė: „Dviem mokslininkų kartoms (tuo nuslėpimu) buvo atimta gali- 
mybė konstruktyviai nagrinėti šią problemą.“ Hroznas buvo paskutinis tų 
dviejų kartų mokslininkas. 

Pagaliau negalima nutylėti ir vienos subjektyvios aplinkybės: nuo 
1940 metų Hroznas dirbo skubotai. Kaprasui atsistatydinus iš švietimo 
ministro pareigų, „protektorato vyriausybės premjeras“ Kreičis pasiūlė 
Hroznui laisvą ministro kėdę: Žmogus, savo drąsiu elgesiu lapkričio 
17 dieną pelnęs autoritetą čekų inteligentų tarpe, be to, nesikišantis į po- 
litiką, okupantams būtų buvęs puiki marionetė. Hroznas, žinoma, atsisa- 
kė: „Negali būti nė kalbos. Visada gyvenau dorai ir garbingai.“ Bet nuo 
tos valandos jis nuolat bijojo, „kad neateitu jo paimti“. Ir, būkštaudamas, 
kad gestapas gali jį atplėšti nuo „prirašinėtų kortelių“, rūpinosi kuo 
greičiau pabaigti savo darbą, net sutikdamas su tuo, kad, galimas daiktas, 
kai kuriuos nelabai patikimus dydžius vėliau teks pakeisti kitais. 

Bet visos klaidos, kurių Hroznas neišvengė vienatvėje, kai vieninte- 
lis jo patarėjas buvo siūbuojantis Damoklo kardas, nė kiek nekeičia anks- 
tesniųjų jo atradimų ir nemažina jų reikšmės. Dar jaunystėje nuveikda- 
mas svarbių darbų — atrasdamas šumerų-babiloniečių mitą apie Ninurtą, 
sukurdamas veikalų apie senovės Babilonijos finansus ir žemės ūkį, jis 
nusipelnė garbingą vietą tarp žymiausiųjų orientalistų. Susekęs dingusios 
amorėjų kultūros pirmuosius pėdsakus, aptikęs kapadokiškųjų lentelių 
sankaupas, atradęs dvi hetitų tvirtoves ir senovės asirų miestą Kanešą, 
jis tapo vienu pirmaeilių pasaulio archeologų. O dantiraštinės hetitų kal- 
bos iššifravimas visada bus vertinamas kaip genialus epochinės reikšmės 
darbas, padedantis pažinti seniausiąją žmonių giminės praeitį toje pasau- 
lio dalyje, kuri laikoma kultūros lopšiu. 

Be to, Hroznui pavyko pasiekti ir tą tikslą, kurį jis buvo užsibrėžęs 
jau savo mokslinės veiklos pradžioje. Jis vis dėlto parašė , Seniausiaja 
Pietvakarių Azijos, Indijos ir Kretos istoriją“, o liaudies demokratijos 
respublika už šį veikalą jam paskyrė valstybinę premiją. Šioje stambioje 
knygoje Hroznas apibendrino savo mokslinius atradimus, išdėstė patirtį, 
kurią buvo sukaupęs, dešifruodamas senovinius tekstus ir vykdydamas 
archeologinius kasinėjimus, ir sukūrė, kad ir su išlygomis, liečiančiomis 

protoindiškojo ir Kretos rašto problemu sprendima, tikrai í,Vlentisa dra- 
matinį paveikslą, rodantį, kaip kelis tūkstantmečius vystėsi plati sritis, 
kurioje tolydžio grūmėsi, mišo ir viena kitą veikė skirtingų rasių ir kul- 
turu tautos“ (J. Klima). Autorius jį užbaigė, įtempęs visas jėgas, per pa- 
skutinius kelerius savo gyvenimo metus. 

1944 metų gegužės mėnesį Hrozną ištiko apopleksija, pakirtusi jo jė- 
gas ir sutrukdžiusi jam po išvadavimo vėl dėstyti universitete. Bet jis 
nemetė dirbęs ir toliau skelbė savo darbus, o jo butas Prahoje, Oržechov- 
koje, visada liko atviras studentams ir jaunesniesiems kolegoms. Iki 
Hrozno septyniasdešimtmečio jo išleistų knygų ir išspausdintų mokslinių 
straipsnių susidarė iš viso lygiai 200. Bet jeigu net prie jų pridėtume 
daugiau kaip 150 recenzijų, prilygstančių savarankiškiems mokslo dar- 
bams, tai vis tiek tematytume mažesniąją dalį jo veiklos, kurios jis ne- 
ketino mesti, dargi ir tokio amžiaus susilaukęs: „Pensija ir far niente?! 
Dar ko! Tik jau ne man!” 

Nuo to darbo jį atplėšė tik nelaimingas atsitikimas. 1952 metų gegu- 
žės 22 dieną Hroznas savo kabinete, lenkdamasis prie rašomojo stalo 
apatinio stalčiaus, pargriuvo ir nusilaužė koją. Jis buvo nugabentas į ar- 
timiausią gydyklą — Stržešovicų karo ligoninę — ir iki rugsėjo mėnesio 
gulėjo didelėje bendroje palatoje kartu su jaunais kareiviais, kurie 
jam rodė visokeriopą dėmesį. Atsidėkodamas Hroznas pasakodavo jiems 
savo nuotykius iš kelionių po Mažąją Aziją, Siriją ir Mesopotamiją, pieš- 
davo senovinės išmirusių tautų kultūros vaizdus, prisimindavo linksmus 
savo gyvenimo epizodus. (Ne viena šios knygos citata paimta kaip tik 
iš paskutinės, neparašytos jo autobiografijos.) Nelinksmai jis skyrėsi su 
savo jaunaisiais draugais, sužinojęs, kad bus perkeltas į valstybinę sana- 
toriją. 

Čia jam buvo įteiktas 1952 metų lapkričio 12 dienos dekretas, kuriuo 
respublikos prezidentas Klementas Gotvaldas už nuopelnus mokslui ir 
pavyzdingą elgesį sunkiausiu tautai metu paskyrė Hrozną vienu pirmųjų 
naujai įsteigtos Čekoslovakijos Mokslų akademijos narių. 

Neilgai jam teko džiaugtis akademiko titulu ir tuo dėmesiu, kurį jam 
rodė demokratinė liaudies valdžia. Gruodžio 13 dieną, nuskambėjus įpras- 
tiniam radijo naujienų signalui, diktorius prislopintu balsu perskaitė 


1 Dykas buvimas (it.). 


Čekoslovakijos spaudos agentūros pranešimą: ,„Čekoslovakijos Mokslų 
akademija praneša liūdną žinią, kad penktadienį, 1952 metų gruodžio 
12 dieną, valstybinėje Prahos sanatorijoje mirė įžymusis Čekoslovakijos 
Mokslų akademijos narys, akademikas Bedržichas Hroznas, vienas žy- 
miausių pasaulinio orientalistikos mokslo atstovų.“ 

O gruodžio 22 dieną prie jo karsto šlovingojo Karlo universiteto di- 
džiojoje salėje, dalyvaujant vyriausybės, aukštųjų mokyklų, Čekoslova- 
kijos ir užsienio mokslinių organizacijų, kariuomenės atstovams ir dau- 
gybei žmonių, atėjusių atsisveikinti su velioniu, akademikas Zdenekas 
Nejedlas kalbėjo: ,,Mus paliko plataus akiračio mokslininkas, kurio min- 
tis veržėsi į tolimą praeitį, į tolimus kraštus, kuris nuo pat savo moksli- 
nės veiklos pradžios ėjo neįprastu, neišmintu keliu... Mūsų liūdesys yra 
juo gilesnis, kad didysis mūsų ir pasaulio mokslo šauklys mus paliko 
kaip tik tuo metu, kai užgimė ir pradėjo ruoštis dideliems žygiams Če- 
koslovakijos Mokslų akademija, kurios ryškiausia žvaigždė jisai buvo... 
Jo mirtis mums yra neatitaisomas nuostolis. Bet visada gyvens tai, ką jis 
sukūrė!" 


DESIMTASIS SKYRIUS 


NAUJI ATRADIMAI SENOSE VIETOSE 


ATAKA, KURIOJE HROZNAS NEBEDALYVAVO 


Pasitraukus Hroznui i$ hetitologijos fronto, atakuoti hieroglifu paslap- 
tį nesiliauta. Su tyliu mokslo vyrų atkaklumu, kurį pažįstame iš Pavlovo 
ir Flemingo laboratorijų, be manifestacijų apie užsibrėžtą tikslą, kuriomis 
mums taip imponuoja Amundseno ir Prževalskio tipo tyrinėtojai, keliau- 
ja archeologai į Hetitų imperiją, pasiryžę nepalikti joje akmens ant ak- 
mens, iki ras įrašą, kurio vienoje pusėje bus hetitų hieroglifai, o kitoje — 
žinoma kalba parašytas tekstas. Tai jų atsakymas į senuko Seiso žodžius: 
„Nebesitikiu, kad bus iki galo iššifruoti hetitų hieroglifai — nebent for- 
tuna mums padovanotų pakankamai ilgą bilingva." 

Gremėzdiški sunkvežimiai, prikrauti kauptukų, kastuvų ir dalbų, vėl 
atburzgia į hetitų kunigaikščio Araro bareljefais išdailintą didžiąją Kar- 
chemišo kryžkelę prie Eufrato, kur jau prieš keletą dešimtmečių kasinėjo 
Smitas, Lourensas, Hogartas ir Vulis. Vėl sminga-plieno ašmenys į stačią 
kalvą prie Hamos, Oronto pakrantėje, į kalvą, kurios papėdėje Raitas 
buvo radęs „stebuklingąjį akmenį“ ir kurioje Hroznas, paskutinį kartą 
apsilankęs, terado „urvuose lindinčių šakalų ir sulaukėjusių šunų, kurių 
ramybę ne sykį teko sudrumsti". Ir vėl bankininkas Džeimsas Saimonas 
pasirašo čekį Vokietijos Rytų draugijai ir Berlyno Archeologijos institu- 
tui, rengiantiems didelę ekspediciją į Bogazkėjų. 

Tos pačios viltys, kurios veda archeologus į seniau kasinėtas vietas, 
skatina juos ieškoti senienų ir naujose vietose: Maraše prie Džeihano, kur 
buvo rasta liūto skulptūra, nuo galvos iki uodegos išrašinėta hetitų hie- 
roglifais, Ališaro, Fraktino, Aladža Hiujuko, Arslantepės,  Jumiuktepės 
kalvose ir kitur. 

Tarp tu tolimos praeities tyrinétoju esama prancuzu, anglu, amerikie- 
ciu, turku, o daugiausia — vokieciu, kurie turi Stambule dosniai finansuo- 
jama Berlyno Archeologijos instituto filiala. Tad neatsitiktinai bütent to 
jnstituto darbuotojas rado taip ilgai ieškota hetitu hieroglifu rakta. Ir ne 
viena rakta, o dargi visą raktų ryšulį! 

Tačiau visi tie raktai pasirodė esą per trumpi, kad būtų galima pa- 
siekti septintą užrakto spyruoklę ir tokiu būdu atrakinti spyną, saugan- 
čią hetitų paslaptis. 

Žmogus, kurį ištiko toji sėkmė ir kartu nesėkmė, vadinasi Kurtas. 
Bitelis. Jis gimė 1907 metais Heidenheime (Viurtemberge), studijavo ar- 
cheologiją ir istoriją Heidelberge, Marburge, Vienoje ir Berlyne, o 1930. 
metais gavo stipendiją mokslinei komandiruotei į Egiptą ir Turkiją. 
Stambule Berlyno Archeologijos instituto filialo direktorius Martinas Sedé 
pakvietė jį dalyvauti ekskursijoje į Bogazkėjų. Dvidešimt trejų metų stu- 
dentas, pirmą sykį išvydęs Hetitų imperijos sostinės griuvėsius, nė nenu-- 
jautė, kad jų tyrinėjimas taps jo gyvenimo misija. Kasinėja jis ten iki 
šiolei. 

Visi ligtoliniai tyrinėtojai ieškojo Bogazkėjuje ko nors konkretaus: 
Vinkleris — lentelių, Puchšteinas — architektūros paminklų, Kurcijus —- 
keramikos. Bitelis buvo pirmasis, pradėjęs tyrinėti Bogazkėjų „ištisai“. 
Dėl to jis ir sutriko, kai Zia-bėjus (vaišinęs dar Vinklerį, Puchšteiną, Kur- 
cijų ir visus kitus archeologus, dirbusius Bogazkėjuje, iš vėlesniųjų — 
visų pirma H. H. fon der Osteną iš Čikagos universiteto) po tradicinio 
pasveikinimo prie puotos stalo pasiteiravo, koks esąs jo tikslas... 

Pirmąjį atsaką dave Bitelio straipsnis, išspausdintas , Vokietijos Rytų 
draugijos pranešimuose“ 1932 metų gegužės mėnesį: „Iki šiol vis dar 
nebuvo tiksliai nustatyta įvairių keramikos rūšių, randamų Bogazkėjuje, 
chronologinė eilė. Juk ištirti kuo daugiausia radinių, kol tebėra nepažeis- 
ta jų pirmykštė padėtis ir ryšiai su statiniais, kurių priklausomumą Hetitų 
imperijos sostinei neabejotinai liudija dokumentai, įsakmiai reikalauja 
archeologinio tyrinėjimo metodai, nes yra pagrindo tikėtis, kad šiame 
hetitų kultūros centre aptikti radiniai įgalins mus sukurti patikimą bazę 
visiems Anatolijos archeologiniams paminklams datuoti.“ 

Kitą atsaką, — teisybė, daug véliau,— davė jo darbas. Šiuo darbu Bi- 
telis toli gražu viršijo pradinį, gana kuklų planą datuoti Bogazkėjaus ke- 
ramiką. Bendradarbiaudamas su įvairiausių sričių specialistais (be kitko, 
su chemikais, metalurgijos istorijos žinovais ir fortifikacijos inžinieriais), 
Jis iš pagrindų ištyrė visą Bogazkéjaus archeologinį lauką, sudarė hetitų 


174 


sostinės ir visu Zymesniuju jos pastatų planus, rado apsčiai hetitu ginklu 
bei įnagių ir atkasė, nekalbant jau apie vis naujus šventyklų bei rūmų pa- 
matus, pirmąsias amatininkų dirbtuves, jų tarpe — geležies liejyklą, ku- 
rios gaminiai taip dažnai minimi Egipto faraonų ir hetitų valdovų tarpu- 
savio korespondencijoje. 


ŠIMTAS DVIKALBIŲ ĮRAŠŲ — IR JOKIO REZULTATO! 


Dvidešimt metų sistemingai dirbdamas, Bitelis nustatė, kad Bogazkė- 
juje yra šeši kultūriniai sluoksniai, kurių trys — hetitiški: IV sluoksnis, 
atitinkantis Hetitų imperijos kūrimosi laikotarpį, t. y. XVII amžių pr. m. 
e.; IIIa sluoksnis, susidaręs didžiausios hetitų galybės laikais, t. y. XIV 
amžiuje pr. m. e. ir IIb sluoksnis, priskiriamas Chatušo žlugimo epo- 
chai, t. y. XIII amžiaus pr. m. e. pabaigai (V sluoksnis yra, tikriausiai, iki- 
hetitinis, o II ir I sluoksniai — pohetitiniai, friginiai ir helenistiniai). Savo 
archeologiniais atradimais ir jų aiškinimu Bitelis papildė mūsų žinias 
apie hetitų ir ypač jų sostinės praeitį nebe atskirais puslapiais, bet išti- 
sais tomais. 

Ir, be to, Bogazkėjus vėl įrodė esąs neišsemiamas hetitų rašto pamink- 
lų lobynas. Jau pirmaisiais savo kasinėjimų metais (1931) Bitelis rado 
naują archyvą dantiraštinių dokumentų, rašytų hetitų kalba ir akadų raš- 
tu. Tad šį archyvą pavyko čia pat perskaityti ir išversti. Sekančiais me- 
tais jis iškasė dar per 800 lentelių su hetitų hieroglifais (neskaitant 
hieroglifiniu įrašų ,,PriraSinétoje uoloje“, tai buvo pirmieji ilgi hieroglifi- 
niai įrašai, neabejotinai priklausantys tai pačiai epochai, kaip ir ligi tol Ži- 
nomi dantiraštiniai tekstai), o dar po metų — net 5500 lentelių, jų tarpe 
vieną hieroglifų-dantiraščio bilingvą. 1934 metais, ketvirtaisiais kasi- 
nėjimų metais, jis jau turėjo daugiau kaip 100 tokių bilingvu! 

Biteliui suradus visą šimtinę dvikalbių (tiksliau tariant, dviraščių) 
tekstų, berods, nebeliko kliūčių iššifruoti hetitų hieroglifams. Juk žino- 
me, kad Šampoljonui pakako vienos bilingvos — Rozetės akmens — egip- 
tiečių hieroglifams iššifruoti. Dar daugiau: šiose bilingvose figuravo val- 
dovų vardai, o vienoje jų Bitelis drauge su vokiečiu H. G. Giuterboku 
(Ankaros, o dabar Čikagos ūniversiteto profesoriumi) 1936 metais išskai- 
tė jau žinomo karaliaus Šupiluliumo vardą! 

Bet (ir vėl tas „bet“, kuris taip dažnai lydi hetitų problemas!) visi tie 
įrašai tokie trumpi, kad su jais stačiai nebuvo kas veikia. Vien mažyčiai 

antspaudéliai arba ju tekstu atspaudai, kuriuose néra beveik nieko, iš- 
skyrus asmenų vardus. O pabandykite ką nors išversti, pavyzdžiui, kad 
ir iš kinų kalbos, naudodamiesi vien Pekino telefono abonentų sąrašu! 


BOSERTAS ANT JUODOJO KALNO 


Ir vis dėlto hetitų hieroglifai galiausiai neatsispyrė jungtinės šveica- 
rų-italų-amerikiečių-čekoslovakų-vokiečių komandos puolimui. Laimingu 
lemiamojo įvarčio autoriumi tapo Helmutas Teodoras Bosertas. 

Šį vokietį, kuris, Hitleriui paėmus valdžią, naująja savo tėvyne pasi- 
rinko Turkiją, šiandien pažįsta visas pasaulis. Nors jis labiausiai išgar- 
sėjo 1953 metais, kai perskaitė hetitų hieroglifus, bet jo vardas buvo 
žinomas jau gerokai seniau — ir ne tik archeologams, istorikams bei 
filologams, bet ir rudmarškiniams, kurie, išgirdę žodį „kultūra“, griebda- 
vosi revolverio. Jis buvo vienas tų autorių, kurių knygos 1933 metais 
degė Berlyno, Miuncheno, Niurnbergo aikštėse... 

Jo kelias į hetitų hieroglifų iššifravimą nebuvo nei tiesus, nei lygus, 
o prasidėjo jis nuo ,hobi"— senų raštų pamégimo. Mokydamasis Karls- 
ruės gimnazijoje (Bosertas gimė 1889 metais Landau mieste), jis sumanė 
senose miesto kronikose paieškoti savo protėvių. Patrauklūs, kad ir sun- 
kiai paskaitomi, rankraščiai viliojo jį vis gilyn į praeitį — net iki lotyniš- 
kų ir vokiškų manuskriptų, rašytų Karolio Didžiojo laikais. Teisybė, nuo 
jų iki hetitų karalių hieroglifų vis dar buvo bent dvidešimt amžių, bet jei- 
gu meilė perneša per kalnus, tai kodėl negalėtų pernešti ir per šimt- 
mečius? 

Heidelbergo, Štrasburgo, Miuncheno ir Freiburgo universitetuose Bo- 
sertas studijavo archeologiją, Vokietijos ir senovės istoriją, meno istori- 
ją, germanistiką ir ypač pagalbines istorijos disciplinas — diplomatiką, 
heraldiką ir sfragistiką. Nemetė jis ir filologinių studijų, pradėtų dar 
gimnazijoje. Be moderniųjų ir lotynų bei graikų kalbų, jį ypač domino 
senoji egiptiečių ir hebrajų kalbos. 1913 metais jis apgynė daktaro diser- 
taciją (apie šv. Marijos altorių Štercingo bažnyčioje, Tirolyje), kuri buvo 
išspausdinta, autoriui jau esant fronte. Jis kovėsi Belgijoje, Prancūzijoje, 
Rusijoje ir Serbijoje, už narsumą gavo visą kolekciją medalių ir tapo 
įsitikinusiu antimilitaristu. Grįžęs iš karo, Bosertas dirbo redaktoriumi bei 
moksliniu konsultantu įvairiose Vokietijos leidyklose ir toliau studijavo 
senovės kalbas bei senovinį raštą (daugiausia važinėdamas tramvajumi, 
nes gyveno toli nuo darbovietės). Taip jis prisikasė iki dantiraščio ir 

Hetitu miesto gatvë su gyvenamaisiais namais. Rekonstrukcija pagal Bitelj ir Naumana 


Hetitų bajorai medžioja liūtus. Bareljefas su hieroglifiniu įrašu i$ Malatijos, iškaltas maždaug X—IX amžiuje 
pr. m. e. 

Hetitų bajorė su verpste ir vaikas su mokykline lentele. Bareljefas iš 
Marašo, iškaltas maždaug VIII amžiuje pr. m. e. Šalia piešinio barel-, 

išleido šešiatomę ,,Meniniu amatų istoriją“, kuri iki šiol tebelaikoma auto- 
ritetingu tos srities veikalu. Gana netikėti ir kitų jo knygų pavadinimai: 
„Fotografijos pradmenys“, „Draugas Vakaruose“ ir „„Beginkliai už fron- 
to" (ši knyga jam suteikė garbę patekti į vokiečių fašistų juodąjį sąrašą; 
čia jis pavaizdavo civilių gyventojų kančias būsimajame kare, bet, deja, 
tikrovė jo vaizduotę pranoko). O 1932 metais Bosertas jau išspausdino 
knygą „Šantas ir Kupapa“, kurioje pirmą kartą mėgino iššifruoti hetitų 
(ir Kretos) hieroglifus. Profesorius Meridžis apie ją taip atsiliepė: „Ji ne- 
paprastai praplečia mūsų žinias apie paveikslinį hetitų raštą ir šio rašto 
problemos sprendimą priartina labiau, negu mes šiuo metu tikėjomės.“ 
Palankiai vertina šį darbą ir Bedržichas Hroznas, negailėdamas jam pri- 
tarimo žodžių. 

Bosertas čia patvirtino, kad hetitų miestų Karchemišo, Marašo ir Ha- 
mos pavadinimai buvo skaitomi teisingai, iššifravo Tianos miesto pavadi- 
nima (Tu-va-nu-va) ir jo karaliaus vardą (Ua-r-pa-la-uaš; Jensenas jį dar 
skaitė Syennesis!). Be to, Bosertas nustatė, jog Varpalavas iš Tuvanuvos, 
kaip kad jį vadiname dabar, yra tas pats asirų dantiraščio tekstuose 
minimas karalius Urbalas(!), žinomas kaip Tiglatpalasaro III, valdžiusio 
Asiriją 1115—1093 metais pr. m. e., priešininkas ir vasalas. Pagaliau jis 
iššifravo dar naujų hieroglifų, ir iššifravo teisingai. Šitai bematant 
pripažino didžioji hetitologų dalis. 

Vos 90 puslapių veikalas sukėlė tokį įspūdį, kad Prūsijos Mokslų aka- 
demija pavedė Bosertui paruošti naują „Hetitų hieroglifinių tekstų rinki- 
nį“, kuris turėjo pakeisti ir papildyti senąjį Meseršmito rinkinį. 1933 metų 
vasarą Bosertas išvyko į Turkiją medžioti įrašų ir, Kurto Bitelio pakvies- 
tas, sutiko dalyvauti Bogazkėjaus kasinėjimuose. Grįždamas jis sustojo 
Ankaroje ir buvo pristatytas kultūros ministrui dr. Rešidui Galipui. Tur- 
kijos vyriausybės atstovai visada domėjosi hetitų miestų kasinėjimais; 
mat, tada buvo labai paplitusi niekuo nepagrįsta nacionalistinių istorikų 
nuomonė, kad turkai esą tiesioginiai hetitų palikuonys. Ministras pasido- 
mėjo niekur neužangažuoto mokslininko planais, papasakojo jam apie 
savo projektą reorganizuoti Stambulo universitetą ir tarp kitko pasiteira- 
vo, ar svečias nesutiktų užimti jame profesoriaus vietos. „Kodėl ne?" — 
atsakė Bosertas, neteikdamas savo žodžiams daug reikšmės. O 1934 metų 
balandžio mėnesį jis gavo oficialų paskyrimo raštą. 

Taip Helmutas Teodoras Bosertas tapo Stambulo universiteto litera- 
tūros fakulteto profesoriumi ir Turkijos piliečiu — ir liko juo iki mirties 
(1961 metų). Be to, jis vadovavo Institutui Mažosios Azijos senovinėms 

kultūroms tirti ir kiekvieną pavasarį, pasibaigus liūtims, palikdavo savo 
kabinetą Aukso Rago pakrantėje ir su žmona, kuri kartu buvo ir jo asis- 
tentė, bei kitais bendradarbiais leisdavosi į laukus. Jo tyrinėjimų lau- 
kas buvo visa šalis, nuo antikinio Kaistro iki biblinio Eufrato, nuo Haliso 
versmių ligi Oronto žiočių, nors, žinoma, tų upių ir kraštų pavadinimai 
per tris ilgus tūkstantmečius gerokai pakito. 

Vienoje tokioje kelionėje — tai buvo 1945 metų vasaros pabaigoje — 
Bosertas po nelengvo žygio negyvenamais Tauro slėniais pasiekė Fekés 
kaimelį, tokią atkampią vietovę Pietryčių Turkijoje, jog tenykščiai gy- 
ventojai dar nežinojo, kad Europoje jau baigėsi karas. Keli jurinkai — 
paskutiniai Turkijos klajokliai, kadaise suteikę vertingos informacijos 
Hroznui ir bevertės — Gelbui, jam papasakojo, kad netoli Kadirlio mies- 
to esąs paminklas, vadinamas „Liūto akmeniu“. Bosertas sukluso: kur 
liūtai, ten ir hetitų pėdsakai. Smulkiau paklausinėjęs, jis sužinojo, jog tas 
akmuo esąs „kažkur kalnuose“, bet kur — niekas negalėjo pasakyti. O ka- 
dangi buvo prasidėjęs lietingasis metų laikas ir keliai pasidarę nebeišva- 
žiuojami, Bosertas ieškojimus atidėjo kitam sezonui. 

Pavasarį jis vėl čia atsirado su savo asistente dr. Haleta Cambel, ly- 
dėjusia jį jau pernykštėje ekspedicijoje. Pasirodė, kad jo atvažiuota per 
anksti: keliai dar nebuvo spėję išdžiūti, ir iki paties Kadirlio (beje, apskri- 
ties miesto, bet be plento, kuris jungtų jį su pasauliu) teko gautis per di- 
džiausius vargus, kuriuos galime numanyti, prisiminę skirsnį apie Hroz- 
no keliones po tuos kraštus. Per tris dešimtmečius nelabai kas ten pasi- 
keitė. Iš anksto įspėtas apskrities viršininkas ir miesto diduomenė jau 
laukė Boserto prie gausingo vaišių stalo. Tačiau niekas iš susirinkusiųjų 
apie „Liūto akmenį" nebuvo girdėjęs. Boserto paprašytas, seniūnas išsiun- 
tinėjo tarnus apie jį pasiteirauti vietos gyventojų. Bemaž iki vidurnakčio 
plaukė vien tik neigiamos žinios. Bet paskui atėjo mokytojas Ekremas 
Kušču ir visų nustebimui pareiškė žinąs ne tik tą akmenį, bet ir kelią 
iki jo, nes jau keletą kartų ten lankęsis. 

Anksti rytą buvo pabalnoti žirgai, ir, keturias valandas joję, ne kartą 
gavę ir kirviu skintis kelią per brüzgus, Bosertas ir jo bendrakeleiviai 
pasiekė Karatepę (,,Juodajj kalną“). O ten jau pakako tik apsidairyti, kad 
pastebėtum sausame šlaite tarp riedulių žėrintį „Liūto akmenį". 

Prisiartinęs Bosertas pamatė, jog tai esąs tik skulptūros pjedestalas. 
Ekremas Kušču jį tikino, kad skulptūra čia dar neseniai stovėjusi. Matyt, 

ja bus nuverte klajokliai. Ir i$ tikruju, ji guléjo Cia pat po samanomis ir 
paparčiais. Teisybė, be galvos, be kojų, bet užtat ant jos buvo įrašas. 
Jį nuvalęs, Bosertas pažino semitiškus rašmenis. 

Jis dar kartą apžiūrėjo skulptūrą iš visų pusių. Betgi ji neabejotinai 
hetitiška! Ir stilius, ir pati koncepcija. Tą akimirką jam šovė į galvą 
mintis, kurią jis verčiau nutylėjo. Jis ėmė ieškoti aplinkui, tarp išmėtytų 
akmenų ir plokščių. Ir tik radęs keletą smulkių nuolaužų su hetitų hie- 
roglifais, įsitikino, kad mintis teisinga: čia slypi reali galimybė rasti di- 
delę bilingvą! 

Daktarė Cambel (prityrusi archeologė, kasinéjusi dar prie Aladža 
Hiujuko ir kurį laiką dirbusi su seru Leonardu Vuliu kaip praktikantė) 
padarė keletą fotografijų ir nubraižė situacijos planus. Po to Bosertas 
įsakė joti atgal, ketindamas kuo greičiausiai grįžti su semtuvais, kauptu- 
kais ir kastuvais. 

Sį savo ketinimą jis įvykdė 1947 metų pavasarį. Dirbo visą mėnesį su 
asistente ir keliais darbininkais, bet kol kas tik zonduodamas. Ir galimybė 
virto tikrove: Bosertas rado ilgą finikietišką įrašą ir — išvykimo dienos iš- 
vakarėse, kai jau viskas buvo supakuota ir ant Juodojo kalno pamažu lei- 
dosi sutemos — pradžią bareljefo su hetitų hieroglifais. Kol kas jis nieko 
apie tai neprasitarė, tik įsidėmėjo vietą, kur buvo bareljefas. 

Tų pačių metų rugsėjo mėnesį grįžęs su nauja ekspedicija — tų metų 
sausra įgalino jį dirbti iki vėlyvo rudens — ir atkasęs bareljefą, Bosertas 
įsitikino, kad tai visai ne hieroglifai (juo labiau ne hetitų hieroglifai), o 
apdūlėję piešiniai, kurie tuomet, vakaro prieblandoje, tik atrodė kaip 
raštas! 

„Tokiais akimirksniais mokslo likimą lemia charakteris“, — rašo 
K. V. Ceramas, viešėjęs 1951 metais pas Bosertą ant Karatepės ir savo 
knygoje „Juodasis kalnas ir Siaurasis tarpeklis" įdomiai aprašęs jo atradi- 
mus. „„Bosertas liepė kasinėti toliau. Pakasė vienur, pakasė kitur, ir, nors 
tai skamba visai neįtikėtinai, per metrą nuo anų tariamųjų hetitiškų hie- 
roglifų rado tikrą hieroglifinį įrašą!" 

Įvyko tai, apie ką svajojo trys hetitologų kartos. Buvo rasta tikra, 
ilga bilingva. Juk finikiečių raštą skaityti mokame... 

PRISISTATO KARALIUS ASITAVANDAS 


Deja, uzdavinys nebuvo toks paprastas, kaip atrodé. Pirma, finikietiš- 
kojo įrašo kalba buvo ne „klasikinė“, bet senoji, palyginti mažai teištirta 
finikiečių kalba. Ydinga ambicija „daryti viską pačiam“ Bosertui buvo 
svetima. Tad jis padirbdino atspaudų bei kopijų ir išsiuntinėjo juos įžy- 
miausiems semitologams: J. Fridrichui —į Berlyną, Diupon-Zomeriui — į 
Paryžių, O'Kalagenui —į Romą ir R. D. Barnetui —į Londoną. 

Antra, tai, ką Bosertas rado Karatepėje, nebuvo tikra bilingva, t. y. 
vienas įrašas su tekstu dviem kalbomis. Iš tiesų tai buvo trys įrašai se- 
nąja finikiečių kalba ir du įrašai hetitų hieroglifais, ir niekas negalėjo 
laiduoti, kad jų turinys sutampa. 

Perskaityti ir išaiškinti senovinį finikietišką įrašą buvo ne per sun- 
kiausia (vis dėlto Barnetas, kad ir pasitelkęs dar du specialistus, J. Leveną 
ir K. Mosa, klaidingai perskaitė įvardį 'nk „aš“ ir palaikė jį karaliaus 
vardu Anek; tačiau klaida buvo bematant surasta, ir naujasis karalius 
nuėjo nuo pasaulinės istorijos scenos taip pat greitai, kaip buvo joje at- 
siradęs). Iš kalbos buvo galima spręsti, kad įrašas darytas maždaug 
VIII amžiuje pr. m. e., nes „tai gryna senoji finikiečių kalba be aramėjų 
įtakos“, kaip kad konstatavo J. Fridrichas. Su juo sutiko ir kiti trys moks- 
lininkai. Taip pat sutartinai jie pripažino, kad įrašo autorius yra kara- 
lius ZTVD, 

Vėliau Bosertas išaiškino jo vardą (įrašęs trūkstamas balses, kurias 
finikiečių kalba, kaip ir kitos semitų kalbos, praleisdavo). Tai būta ka- 
raliaus Azitavados, kuris viešpatavo maždaug 740—720 m. pr. m. e. Nebu- 
vo jis labai žymus valdovas, nes pats save vadino dananiečių karaliumi ir 
Avarakušo vasalu, o Avarakušas, kaip žinoma, valdė nedidelę teritoriją 
Kilikijoje ir, savo ruožtu, pripažino Asirijos karaliaus Tiglatpalasaro III 
viršenybę. 

Teisybė, tuomet, 1947 metų rudenį, Bosertas to dar nežinojo. Todėl jis 
jaudindamasis atplėšė pirmąjį paketą, atėjusį iš Fridricho, ir perskaitė, 
kad tų įrašų autorius „įkūrė šitą miestą ir pavadino jį Azitavada". Vadi- 
nasi, Juodojo kalno įsčiose slypi miestas, o gal net sostinė kurios nors 
vėlyvosios hetitų karalystės, apie kurią iki šiol niekas nežinojo! Toliau 
jis rado surašytas aukas, kurias tas valdovas atnašavo kai kuriems iš 
„tūkstančio hetitų dievų“; iš to sąrašo buvo galima padaryti įdomių 
išvadų apie jo turtus ir apie tai, kaip asirų dievai, naudodamiesi savo 
karalių galia, vis labiau įsitvirtino hetitų panteone. Tačiau kur kas įdo- 
mesmis buvo karaliaus pareiškimas, kad jis gyvenęs „su savo liaudimi 

laiméje ir nuolatiniame pertekliuje”. Kaip labai jis tuo skyrėsi nuo kitu se- 
novės Rytų valdovų, kurie girdavosi tik karinėmis pergalėmis, o geriau- 
siu atveju — rūmų ir šventyklų statyba! Pagaliau Bosertas perskaitė XIX 
finikietiškos lentelės tekstą, kuriame buvo šie žodžiai: „Ir pastatydinau 
tvirtas pilis visuose pakraščiuose, pasieniuose ir vietose, kur gyveno pik- 
ti žmonės, maištininkų vadai, kurių nė vienas nepakluso MPS namams, 
o aš, Azitavada, parbloškiau juos po savo kojomis.“ 

Šalies pavadinimas ir karaliaus Azitavados dinastijos vardas davė 
pradžią labai drąsioms — ir ne visai nepagrįstoms — teorijoms: juk Home- 
ras graikus, puolusius Troją, vadina danajais, t. y. vardu, stebėtinai pri- 
menančiu Azitavados įrašo dananiečius (tiksliai — Dananiyim), o MPS 
primena graikų mitologijoje sutinkamą vardą Mopsos. Negi Azitavada 
vestų savo kilmę iš to karaliaus, priklausiusio Lidijos Atiadų dinastijai? 
Prie Džeihano upės yra miestas, kuris turkiškai vadinasi Misis, o graikiš- 
kai Mopsuhestia, t. y. ,,Mopso židinys“, arba ,,Mopso aukuras". Argi jį 
bus įkūręs Mopsas, nužengęs tiesiai iš mitų ir virtęs žmogumi iš kūno ir 
kraujo? 1956 metais Bosertas iš tiesų ėmė kasinėti senovinėje Mopsuhes- 
tijoje. Tad kur jį atvedė kelias nuo Marijos altoriaus Tirolyje iki Mopso 
degintinių aukų altoriaus Anatolijoje? Į tiltą tarp hetitų ir Homero grai- 
kų Mažojoje Azijoje? Tačiau dabar mums rūpi ne šių klausimų spren- 
dimas. Beje, ir Bosertas tik vėliau ėmė jais domėtis. O tuo tarpu jam 
buvo svarbiausia rasti karaliaus Azitavados vardą hieroglifiniuose hetitų 
tekstuose. 

Jis ieškojo to vardo savaitę, mėnesį, metus. Veltui. 

Užtat jis rado kai ką kita. Patį karalių! 

Kai Bosertas atkasė grupę bareljefų, iškaltų dideliuose akmens blo- 
kuose, išrikiuotuose nuo šiaurinių vartų, kuriuos sergėjo du liūtai, hetitų 
papročiu išrašinėti hieroglifais, jį pasitiko pats Azitavada: jis patogiai 
sėdėjo pavėnėje už apkrauto stalo, krėsle su aukšta atkalte, kojas pa- 
sidėjęs ant žemo suolelio, ramus, patenkintas, visa povyza labiau panašus 
į smagurį, nei į karį. Stalininkai jam nešioja kupinai prikrautus valgių 
dubenis ir gėrimų ąsočius, muzikantai jam groja lyromis ir švilpynėmis, 
būgnininkai būgnija, dainininkai dainuoja, tarnai vėsina stručio plunksnų 
vėduoklėmis. Šalia karaliaus — dievai, demonai ir įrašai, kuriuos iškalė 
hetitų menininkas tais laikais, kai upė, tekanti slėniu, dar nebuvo vadi- 
nama nei Džeihanu, nei net Piramu. O kadangi rastieji bareljefai Boserto 
įsakymu buvo palikti pirmykštėje vietoje, in situ, tai karalius Azitavada 
ten sėdi ir puotauja iki pat šios dienos. 

FRANCO STEINHERIO SAPNAS 


Bosertas perskaité to karaliaus varda (Siuo metu jis paprastai transkri- 
buojamas Asitavanda$), ne pradėdamas, o veikiau priešingai — bebaigda- 
mas dešifravimo darbą. Kaip žinome, Šampoljonas, Grotefendas ir Roulin- 
sonas, priešingai, karaliaus vardo perskaitymu savo darbą tik pradėjo... 

Tačiau tai dar ne paskutinis „priešingai“ paskutiniame skirsnyje apie 
hetitų hieroglifus. Mat, atsitiko dar vienas labai nelauktas dalykas: rak- 
tą — šiuosyk jau tikrą, „rakinantį“ raktą — Karatepės bilingvoms galutinai 
iššifruoti aptiko ne tų bilingvų atradėjas, pasaulinio garso mokslininkas, 
bet, priešingai, jo padėjėjas ir mokinys. 

Francas Šteinheris (gimęs 1902 metais) — taip pat vienas tų vokiečių, 
kurie įsikūrė Turkijoje. Jis atvyko į Stambulą kaip statybos firmos įga- 
liotinis ir ten apsigyveno, o su Bosertu susipažino, jau dirbdamas buhal- 
teriu tenykštėje vokiečių ligoninėje. Šteinheris domėjosi lingvistika (pa- 
rašė knygą apie Stambulo vagių Zargona), o kad galėtų klausyti Boserto 
paskaitų kaip pilnateisis studentas, eksternu išlaikė — baigdamas ketvirtą 
dešimtį — brandos egzaminus. 1947 metais jį, jau filosofijos daktarą, Boser- 
tas pasikvietė į Karatepę. 

Ten Šteinheris dirbo visokiausius darbus, be kitko, valė atkastus ba- 
reljefus. Vieną dieną, šluostydamas dulkes nuo tik ką iškastos hetitų liū- 
to (tikriau sakant, sfinkso) statulos, jis aptiko joje hieroglifinį įrašą. Žino- 
ma, tai nebuvo kas nors nepaprasta. Veikiau reikėtų stebėtis, jei būtų 
priešingai. Bet, atidžiau įsižiūrėjęs, Šteinheris jame pamatė ženklus, ku- 
rie galėjo reikšti — remiantis žiniomis, kurias iki tol buvo sukaupęs dide- 
lis tarptautinis hetitologų kolektyvas — Asitavando vardą! Juk tai pirma- 
sis finikietiškų ir hetitiškų įrašų sąlyčio taškas! 

Žinoma, čia dar galėjo būti ir klaida. Bet ar taip jau dažnai senovės 
tyrinėtojų laukia rodyklėmis nusmaigstytas vieškelis? Kaip visi moksli- 
ninkai, priėję nežinomybės slenkstį, taip ir Bosertas su Šteinheriu tarė 
sau: „Sakykime, kad...“ 


UZDANGA PAKYLA 


Paskui teko imtis ilgo, kruopštaus, varginančio darbo, kurio neišven- 
gia nė vienas dešifruotojas. Reikėjo rasti sakinį. Jei atsirastų sakinys su 
karaliaus vardu, atitinkantis kurį nors finikietiškųjų įrašų sakinį, tai būtų 
įrodyta, jog tos penkios plokštės sudaro bilingvą, ilgą bilingvą... 

Abu mokslininkai plükësi ištisus mënesius. Jie jau atmintinai mokéjo 
visus įrašus, galėjo bet kada nupiešti juos iš galvos. Ir štai per vieną 
Boserto paskaitą Stambulo universiteto seminare, nagrinėjant Karatepės 
finikietiSkojo įrašo tekstą, Šteinheris išgirdo sakinį: „Ir padariau žirgą 
prie žirgo, skydą prie skydo, kariuomenę prie kariuomenės." Mes pasa- 
kytume „pastačiau“, bet hetitų karalius pavartojo žodį „padariau“ — ir 
gerai padarė. Atsitiktinai „daryti“ buvo kaip tik tas vienintelis hierogli- 
tinės hetitų kalbos veiksmažodis, kuris buvo užtikrintai perskaitytas (pa- 
gal Gelbą; žr. 144 psl.). Vakare Šteinheris vis dar galvojo apie tai, paskui 
kiek padirbėjo ir nuvargęs atsigulė. 

Umai — ir tai ne prasimanymas, nes to nedristu prasimanyti joks ro- 
mano autorius -- Steinheris pabudo. Sapne, kai vél atgyja mintys, kurios 
žmogų kamavo prieš miegą, jis išvydo dvi žirgų galvas iš Karatepéje 
rasto hieroglifinio įrašo, o tarp jų buvo ženklai, reiškiantys tą jau žino- 
mą žodį „daryti!“ Jis šoko iš lovos, sulygino tekstus, gulinčius ant jo ra- 
šomojo stalo, o kai arklio galvą pakeitė žodžiu „žirgas“, tai hetitiškasis 
įrašas iš tiesų įgijo tą pačią reikšmę, kaip ir finikietiškasis: „Padariau žir- 
ga prie žirgo...“ Ilgai ieškotasis sakinys buvo atrastas! 

Ar ši neįtikėtina istorija nėra aiškus pasityčiojimas iš rimto mokslinio 
darbo? Žinoma, jei neatsižvelgsime į tai, kad parengiamasis darbas, kurį 
nuveikia atradėjas, ir nuolatiniai problemos apmąstymai taip paruošia jo 
samone, jog užtenka mažos kibirkštėlės — tos „kūrybinės kibirkšties“, ku- 
ria paprastai jis pats ir iSskelia,— kad susikaupęs jame žinių užtaisas 
plvkstelėtų naujo pažinimo liepsna. Milijonai žmonių matė obuolį, krin- 
tanti nuo medžio, bet iki Niutono neatsirado nė vieno, kurį tas papras- 
čiausias reiškinvs būtų paskatinęs atrasti traukos dėsnį. Rentgeną, Erste- 
dą, Popovą į epochinius atradimus atvedė irgi panašūs „atsitiktinumai“, 
bet tik todėl, kad jie žinojo Herco bei Lodžo bandymus ir Maksvelo lyg- 
tis. Nebeminėsime daugiau pavyzdžių, kurių galėtumėm pririnkti kiek 
tinkami, o tik priminsime, kad net ir tais atvejais, kai atradimas tikrąja 
to žodžio prasme susapnuojamas, jis visuomet esti ilgo kelio rezultatas, 
ir jį subrandina daugelio žmonių, gyvų ir mirusių, kolektyvinė veikla, 
kurios vaisiais naudojosi ir atradėjas arba išradėjas, dirbęs iš pažiūros 
visiškai izoliuotai. Beje, Šteinheris buvo tikra izoliuotai dirbančio tyri- 
nėtojo priešingybė. 

Tai, kas įvyko po tos atmintinos nakties, įėjusios į hetitologijos isto- 
riją, būtų galima palyginti su pasiaukojamu kamuolio perdavimu, po 

kurio komandos kapitonas įmuša lemiamąjį įvartį. Dabar Bosertas jau orien- 


tavosi hieroglifiniame įraše. Jis identifikavo žodžius lb P] ,Kariuome- 


né" ir lU a AN „Skydas“, o toliau palaipsniui rado ir išvertė dar 
C 


15 skiemeninių ženklų, patvirtino reikšmes 8 ženklų ir 25 ideogramų, ku- 
rių skaitymu iki tol abejota, išvertė 40 naujų žodžių... 

Pagaliau jis įveikė ir paskutines, pačias klastingiausias žabangas, ku- 
rias hetitai paspendė jų hieroglifų tyrinėtojams: jų ženklai yra polifoni- 
niai, bet priešinga prasme, negu dantiraščio ženklai; vienas ir tas pats 
hieroglifas gali būti įvairiai tariamas! 

Raštą, kurį tyrinėjo trys mokslininkų kartos, Bosertas baigė dešifruoti 
1953 metais, radęs Karatepėje dar vieną ilgą finikiečių — hetitų bilingvą. 
Dabar jau nebėra nė vieno išlikusio hetitiško dokumento, kurio nemoké- 
tume perskaityti! l 

Klausydami pasakojimo, kuris mus vedė nuo Teksje iki Bitelio ir nuo 
Seiso iki Boserto, susipažinome, kaip buvo atrasta didelė imperija, din- 
gusi istorijos prarajoje, ir kaip buvo atgaivinta mirusi kalba, kuria šne- 
kėjo jos gyventojai. Daugelio tautų mokslininkų trijų generacijų darbas, 
prie kurio nenublankstančiu įnašu prisidėjo ir Bedržicho Hrozno atsto- 
vaujamas Čekoslovakijos mokslas, mums praskleidė uždangą, už kurios 
glūdėjo nuostabiausių paslapčių gaubiama pirmoji indoeuropiečių tauta, 
senų senovėje pakilusi į pasaulinės istorijos areną ir jau pirmajame tos 
istorijos veiksme suvaidinusi svarbų vaidmenį. 

Nagi pažvelkime anapus tos uždangos: kaip gyveno hetitai, kaip jie 
atrodė, kokia buvo jų ekonominė ir visuomeninė santvarka, kokią kultū- 
ra jie sukūrė, kuo praturtino žmonijos istoriją? 


IV 


KA SIANDIEN 
ZINOME APIE 
HETITUS 


YIENUOLIKTASIS SKYRIUS 


HETITU ISTORIJA 


PROTĖVYNĖ IR „TAUTŲ SIUKSLYNAS" 


Kai filologai pripažino Hrozno atrastą faktą, kad hetitų kalba yra in- 
doeuropietiška (tai buvo pripažinta „oficialiai“, bet tik paprasta balsų 
dauguma, Jenos kongrese 1923 metais), istorikai ne be ironijos juos klau- 
sė: „O kaipgi tie indoeuropiečiai pateko į Mažąją Aziją?“ Istorikams kaž- 
kodėl neatėjo į galvą, kad atsakymo į tą klausimą privalėtų ieškoti pir- 
miausia jie patys, o ne filologai. 

To atsakymo jie nedavė ir iki šiol. 

Teisybė, tai nereiškia, kad nėra teorijos, aiškinančios, kur buvo he- 
titų protėvynė ir kada jie atėjo į Mažąją Aziją. Tokių teorijų yra net ke- 
lios, ir jas galima suskirstyti į tris grupes. 

Mažiausiai pagrįsta yra teorija, pasak kurios hetitai esą nūdienės Tur- 
kijos ir Sirijos autochtonai, pirmykščiai gyventojai. Ji grindžiama dau- 
giausia Biblija, o kaip „saulės teoriją“ ją propaguoja kai kurie turkų 
istorikai, stengdamiesi įrodyti, kad turkai esą tiesioginiai hetitų palikuo- 
nys ir kad dabartinė turkų kalba išsirutuliojusi iš hetitų kalbos (ir netgi 
lygia dalimi iš šumerų kalbos). Antroji teorija (kai kurių neesminių va- 
riantų neminime) aiškina, kad hetitai į Mažąją Aziją atėję iš Europos 
(galimas daiktas, iš Pietų Rusijos stepių, kur jie seniau gyvenę) per Bal- 
kanus, t.y. tuo pačiu keliu, kaip ir XIII amžiaus pr.m.e. pabaigoje 
vadinamosios „jūros tautos“, sunaikinusios Hetitų imperiją. Pagaliau, tre- 
čioji teorija, kurios laikėsi ir Bedržichas Hroznas, hetitų protėvynę tarė bu- 
vus Kaspijos jūros pakrantėse; iš ten keliomis bangomis persimetę į Už- 
kaukazę, Mažosios Azijos rytus ir Sirijos šiaurę. Deja, teorijų. skaičius 
dažniausiai esti atvirkščiai proporcingas mokslo įrodytiems faktams, ir 

mums belieka sutikti su tarybiniu orientalistu V. Struve (žr. „Pasaulinė 
istorija”, I t, psl. 367, rusų k.), kuris konstatavo, kad „iš kur atėjo hetitų 
gentys į Mažąją Aziją — ar iš Balkanų, ar iš šiaurinių Juodosios jūros pa- 
krančių (per Kaukazą) — iki šiol nenustatyta". 

Taip pat ginčytinas yra ir klausimas, kada hetitai atsikraustė į Ma- 
žąją Aziją. Čia mokslininkų nuomonės skiriasi „tik“ tūkstančiu metų: nuo 
IV tūkstantmečio prieš mūsų erą pabaigos iki III tūkstantmečio pradžios. 
Tačiau, pripažinę Hrozno teoriją, pagal kurią „hetitų tautų kilnojimasis" 
ėjęs keliomis „bangomis“, galime sutikti su abiem tais kraštutiniais ter- 
minais, kaip su apytikrėmis datomis, kada Mažojoje Azijoje įsikūrė pir- 
moji ir paskutinioji hetitų „banga“. Į Siriją hetitų persikėlėliai įsibrovė, 
reikia manyti, dar vėliau. 

Nė viename hetitų rašto paminkle apie tai nekalbama. Ir niekur juose 
nėra žodžių, kuriuos randame visose legendose — nuo Mozės atėjimo į 
Kanaano žemę iki čekų prosenelio atėjimo į Ržipo kalną, būtent, kad 
naujoji hetitų tėvynė būtų „pienu ir medumi plaukusi“. 

Iš tiesų, tai būta atšiauraus ir nesvetingo krašto — beje, jis ir dabar 
toks pat nykus. Kizil Irmako (hetitiškai Maraššantijaš) upės vingio apjuos- 
tas plotas, kuriame susikūrė hetitų valstybės branduolys, — tai plokščiakal- 
nis, didelė bemiškė stepė, apsupta neprieinamų kalnagūbrių, kurie ją 
skiria nuo Juodosios ir Viduržemio jūros. Po viską išdeginančių sausrų, 
įsisiautėja rudeninės liūtys su perkūnijomis. Upių čia maža, ir nė viena 
netinka laivybai. Žemė, išskyrus siaurus paupių ruožus, nederlinga; dirb- 
tinis drėkinimas net ir mūsų dienomis sunkiai įgyvendinamas. Niekuo 
tas kraštas neprimena nei „Nilo dovanos“ — Egipto, nei „žemės rojaus“, 
kuriuo kitados buvo Mesopotamija. 

Ir vis dėlto tai nebuvo skurdus kraštas. Stepes supančių kalnų gelmė- 
se — o dažnai ir ne gelmėse, kaip kad netrukus patyrė hetitai, — slypėjo 
turtingi rūdos, ypač sidabro, telkiniai. (Patsai vardas Chatti, kai kurių ty- 
rinėtojų manymu, yra kilęs iš žodžio, reiškiančio „sidabrą“.) Gausiausias 
lobynas buvo Tauras, bet ir kituose kalnagūbriuose, be sidabro, būdavo 
randama taip branginamos geležies bei vario. Skirtingai negu babilonie- 
čiai, hetitai nestokojo statybinio akmens (visame Babilone tebuvo du 
akmeniniai pastatai, o visi kiti, neišskiriant nė garsiojo Babelio bokšto, 
buvo iš plytų) ir — skirtingai negu egiptiečiai — turėjo apsčiai medžio, 
ypač kedrų. O kadangi Mažoji Azija yra „natūralus tiltas“ tarp Europos 
ir Azijos, tai Hetitų imperija puikiausiai galėjo pelnytis iš tranzito pre- 
kybos. 

Nereikia manyti, kad hetitai, atéje i šali, Kuri tapo ju naujaja tévyne 
ir ju kapu, nerado joje Zmoniu. Visu pirma, Cia buvo jsikürusios chatu 
gentys, davusios kraštui varda, kurj hetitai paskui perémé. Be to, Cia 
gyveno daug kitu ,protohetitiniu" genčių, kurių rasės ir vardų mokslui 
kol kas nepavyko išaiškinti. (Visas jų palikimas tėra keramika: seniau- 
sioji, IV tükstantmeCio,— juoda, gelsvai pilka arba raudona, puošta pa- 
prastu geometriniu raštu, ir vėlyvesnė, III tūkstantmečio pradzios,— gla- 
zūruota, išpiešta rausvai rudais linijiniais ornamentais, ir dar — kapai, 
kuriuose gulėjo susirietę dolichokefalai ir mezokefalai.) Čia nemaža būta 
ir asirų pirklių kolonijų, kurių centrą, Kanešą, atrado Hroznas. Jos įsi- 
kūrė vėliausiai prie Sargono I, kurio kariuomenė tas sritis užėmė 
XXIV amžiaus pr. m. e. pradžioje. Kartu su hetitais — arba jų „bangų“ 
protarpiais — čion atsikraustė ir kitos indoeuropiečių tautos, jų tarpe lu- 
viai, „antroji iš seniausių indoeuropiečių kilmės tautų“ Mažojoje Azijo- 
je. Prisiminkime dar „aštuonias kalbas Bogazkėjaus archyve“, kuris at- 
sirado mažiausiai 500 metų po to, kai atsikraustė paskutiniai hetitai, ir 
matysime, kad Mažoji Azija buvo „tautų šiukšlynu“ jau kur kas anks- 
čiau, negu ją šitaip pavadino graikai. 

Kaip hetitai užėmė tą šalį? Kaip jie užvaldė tą margą genčių mišinį ir 
sukūrė valstybę, kuri, be abejonės, nebuvo tik netvirtas karinis-admi- 
nistracinis junginys, panašus į Kiro arba Aleksandro Makedoniečio impe- 
rija, bet vaidino svarbų vaidmenį istorijoje net pusę tūkstantmečio, t. y. 
ne trumpiau, negu Romos imperija? 


CHATUSO UŽKEIKIMAS IR IMPERIJOS [KORIMAS 


Apie tai, kaip hetitai pradėjo kurtis Mažojoje Azijoje, nieko konkre- 
taus nežinome. Galime tik pasiguosti, kad nė kiek ne gausesnės yra 
mūsų žinios, pavyzdžiui, kad ir apie slavų įsikūrimą dabartinėje Cekoslo- 
vakijoje. Bent kol kas. Bet būkime optimistai! 

Iš archeologinių radinių galima spręsti viena, kad ikihetitiniai Ma- 
žosios Azijos gyventojai buvo negausūs ir stovėjo palyginti žemoje socia- 
linio-ekonominio išsivystymo pakopoje. Dar III tūkstantmečio pr. m. e. 
pabaigoje jie tebegyveno pirmykštėmis bendruomenėmis, vos teprade- 
dančiomis irti (Mesopotamijoje ir Egipte tuomet jau buvo išsivysčiusi 
vergovinė santvarka). Jie mito iš medžioklės, gyvulininkystės ir primity- 
vios žemdirbystės (to laikotarpio plūgo rasti nepavyko). Etniniu atžvilgiu 
nevienalytės gentys, dar nesusijungusios į genčių sąjungas, gyveno 

daugiausia izoliuotai. Tuo visai netenka stebétis, turint galvoje maza 
gyventojų tankumą ir aukštus kalnus, kurie kliudė palaikyti tarpusavio 
ryšius. Tad į tokią šalį įsibrovė hetitai, suorganizavę karines genčių sa- 
jungas. Jie įsisunkė į šią šalį, kaip vanduo į sausą smėlį. Jai užimti, ma- 
tyt, neprireikė didelių mūšių — bent jau hetitų šaltiniai, kurie paprastai 
neužmiršta karinės šlovės, jų nemini. 

Nors hetitų atėjimas į Mažąją Aziją skęsta priešistorinių laikų miglo- 
se, vis dėlto apie pirmosios hetitų valstybės susikūrimą turime daugiau 
informacijos, negu, pavyzdžiui, apie Samo valstybę. Pirmasis hetitų val- 
dovas, ne taip kaip čekų Pržemislas Artojas, buvo jau žmogus iš kūno ir 
kraujo, o mūsų žinios apie hetitų sostinę yra tūkstanteriopai gausesnės. 
už daugiau ar mažiau tiketinus spėliojimus apie Didžiosios Moravi- 
jos sostinę. 

XX amžiaus pr. m. e. pabaigoje būsimosios Hetitų imperijos žemėje 
jau matome kelias stiprias hetitų gentis arba genčių sąjungas, kurios 
kovoja dėl valdžios tiek tarpusavyje, tiek ir su galingiausia senųjų to 
krašto gyventojų gentimi — chatais. Jų gyvenimo ir politinės valdžios 
centrai yra gerai įtvirtintos gyvenvietės, kurias jau galime pavadinti 
miestais. Svarbiausi hetitų centrai yra Nešo, Zalpos bei Kušaro miestai ir 
tvirtovės, esantys į pietus ir pietvakarius nuo didžiosios Kizil Irmako 
kilpos. Svarbiausias chatų centras yra Chatušas. Tų genčių vadai jau taip 
ryškiai išsiskiria iš eilinių bendruomenės narių masės, kad istoriniai do- 
kumentai be svyravimų tituluoja juos „karaliais“. Iš jų galingiausias yra 
Kušaro karalius Anitas. 

Anito vardu prasideda 29 hetitų imperatorių sąrašas. (Tačiau Anitas 
nėra seniausia mokslui žinoma hetitų istorijos asmenybė. Yra žinomas 
jau ir jo tėvas, vardu Pitchanas, kuris ėjo Kušare aukštas pareigas ir 
buvo tituluojamas bent kiek juokingai: „vyriausiasis kopėčių laikytojas“. 
Ar tik tai nebus buvusios kopėčios, kuriomis Anitas įkopė į sostą?) Kaip 
ir dera imperatoriui, Anitas įamžino istorijoje savo viešpatavimą krauju 
ir laimėjimais: jis sujungė hetitų gentis, nugalėjo priešus ir įkūrė Hetitų 
valstybę. | 

Negalime pasakyti, kokiomis priemonėmis jis palenké savo pusėn 
daugelį mažesnių hetitų valdovų, tik žinome, kad apie 1800 metus pr. m. 
e. išžygiavo su didele kariuomene prieš Chatušą, sumušė jo gynėjus cha- 
tus, o miestą sulygino su žeme. „Naktį paėmiau jį šturmu, — rašo jis šven- 
tyklos įraše, kurio nuorašas senovine hetitų kalba yra vienas vertingiau- 
sių dantiraštinių Bogazkėjaus archyvo dokumentų, — o jo vietoje pasėjau 

piktžoles. Jeigu tas, kuris karaliaus po manęs, vėl apgyvendins Chatušą, 
tenubaudžia jį hetitų perkūno dievas!“ 

Po to Anitas atkreipė ginklą į tuos, kurie priešinosi jo siekimams plės- 
ti vieningą valstybę: nugalėjo nesitų karalių ir paskelbė Nešą imperijos 
sostine. Sustiprinęs savo valdžią, jis užpuola Zalpą, ją nukariauja ir už- 
grobia žemes iki pat jūros. Paskutinės mūsų žinios apie tą valdovą rodo, 
kad jis labai išgražino savo rezidenciją: įkūrė naujų kvartalų, pastatydi- 
no šventyklą, rūmų ir net įrengė zoologijos sodą. 

Nešo, kurio vardu hetitai pavadino savo kalbą ir kuris buvo pirmą- 
ja jų imperijos sostine, griuvėsiai tebėra neatrasti. Gal jie yra senųjų 
amžių Nisos vienas seniausių kultūrinių sluoksnių? Bet, šiaip ar taip, 
archeologų kastuvai jo dar neužkliudė. Nejaugi jį bus ištikęs likimas, 
kurio kiekvienam įžymiam senovės miestui linki Leonardas Vulis? Ne- 
jaugi jis sudegė? Tikėkimės, kad taip neatsitiko... 

Nešas neilgai tebuvo sostine. Nebodami Anito užkeikimo (o perkūno 
dievas iš „tūkstančio hetitų dievų“ buvo vienas vyriausių), jo įpėdiniai 
perkėlė savo rezidenciją atgal į Chatušą, nes šis buvo lengviau prieina- 
mas draugams, sunkiau prieinamas priešams, o jo padėtis puikiausiai ati- 
tiko senovės urbanistikos reikalavimus: plynaukštę supo gamtos sukurti 
įtvirtinimai — stačios uolų sienos (iš pietų, kur to natūralaus įtvirtinimo 
nebuvo, miestą saugojo gili praraja, atstojanti apsauginį griovį), joje 
buvo keli geriamojo vandens šaltiniai; aukštai, vėjų pagairėje įsikūru- 
siam miestui negrėsė maliarija, sklindanti iš žemumų, o dėl masyvaus 
uolėto grunto žemės drebėjimai buvo nebaisūs. XVII amžiaus pr. m. e. 
antrojoje pusėje Chatušas jau vėl buvo galingas, didelis ir gražus. Pir- 
masis europietis, pamatęs dalj jo griuvėsių XIX mūsų eros amžiaus pir- 
mojoje pusėje, Chatušą taip apibūdino: „Miestas toks, kaip Atėnai per 
patį klestėjimą!“ 


„KONSTITUCINIS MONARCHAS FEDERALINĖS VALSTYBĖS PRIEKYJE" 


Trijų Anito įpėdinių žinome tik vardus: Tutchalijas I, Pašurumas ir 
Papachtilmachas. Beje, pastarojo, sunkiai ištariamo vardo galime ir nejsi- 
dėmėti, nes jo savininkas sostą buvo užėmęs neteisėtai, valdė trumpai ir 
todėl hetitų valdovų „oficialiajame sąraše" nėra minimas. Užtat juo svar- 
besne vietą tame sąraše užima jo brolio Tabarno I vardas. (Tlabarnas, La- 
barnas tėra skirtingos to paties vardo transkripcijos.) Duokime žodį 
Bedržichui Hroznui: 

„Tabarnas I (apie 1670 m. prieš Kristaus gimimą) buvo didis užka- 
riautojas, nepadaręs gėdos šiuo atžvilgiu savo pirmtakui, karaliui Anitui, 
ir sėkmingai plėtęs Hetitų imperiją. Todėl po mirties jo vardas tapo gar- 
bingu titulu gyviesiems hetitų karaliams, kuriuose senasis, galingasis Ta- 
barnas tarsi kaskart iš naujo įsikūnydavo, panašiai kaip kad iš Cezario 
vardo vėliau atsirado ciesoriaus, kaizerio ir caro titulai... Jis išplėtė savo 
valstybę iki pat pietinės jūros, kur užvaldė Arcavą, t. y. vakarinę Kiliki- 
ją, ir gretimus kraštus, taip pat Vilušo-Elajuso salą.“ 

Nors Tabarno ir būta tokio didžio karaliaus, jog jo vardas tapo ti- 
tulu, vis dėlto jo valdžia nebuvo neribota. Lygiai taip, kaip jo pirmtakų 
ir įpėdinių. Hetitų karaliai — vieninteliai senovės Rytų valdovai, nebuvę 
absoliutiniais monarchais! 

Be karaliaus, Hetitų imperijoje egzistavo valstybinės valdžios organai, 
išlikę iš gentinės ir karinės demokratijos laikų (panašius organus įvairiais 
variantais turėjo ir herojinės epochos graikai, ir karalių epochos romė- 
nai, ir senieji germanai bei slavai). Istorikų nuomonės skiriasi tik dėl to, 
ar tokie organai buvo du, ar tik vienas; sunkumų čia kyla iš to, kad, iš- 
skyrus „Karaliaus Telipino potvarkį“ (paskelbtą maždaug 1520—1515 me- 
tais pr. m. e.), neturime jokių tikrų duomenų apie tai, kaip jie buvo pasi- 
skirstę funkcijas ir kaip faktiškai tas funkcijas vykdė. 

Bedržicho Hrozno nuomone (ją palaiko ir V. Struvė), pirmasis tų 
organų buvo tulija — „tarybą“, kurią sudarė karaliaus sūnūs, kraujo gimi- 
naičiai ir Žentai, be to, genties bei rūmų diduomenė ir asmeninės kara- 
liaus sargybos viršininkas. Toji kolegija ribojo suvereninę karaliaus tei- 
sę skirti aukščiausias bausmes savo giminaičiams. Karalius, ką nors iš 
jų savavališkai nubaudęs mirtimi, būtų atsakęs už tai savo galva ir ga- 
lėtų tulijos sprendimu pats būti nuteistas myriop. Be to, tulija, kaip kad 
rodo jos pavadinimas, patarinėjo karaliui, sprendžiant iš visko, principi- 
niais valstybinės politikos klausimais. 

Antrasis organas buvo panku$as — „seimas“; iš senovinės liaudies su- 
eigos jis išsirutuliojo į karių susirinkimą. Tačiau po Telipino reformų 
jo nariais buvo jau ne visi kariai, o tik privilegijuotoji jų dalis: kara- 
liaus asmens sargyba, tūkstantininkai ir kilmingieji karininkai. Pankušas 
turėjo teisę „laisvai kalbėti" apie karaliaus nusikaltimus, bet, teisybė, 
tik taikos metu (tačiau bausmę paskirdavo ar atšaukdavo tulija). Jo 
nariai turėjo tam tikrą imunitetą, o jei kuris nusikalsdavo, tai pankušas 
savo sprendimu atiduodavo jį nubausti: „Jeigu kas nors padaro pikta, ar 
namų tėvas, ar rūmų tarnų viršininkas, ar „vyriausias taurininkas“ 

Hetitų karo vežimas, rastas Egipte; jo kilmė nėra tvirtai nustatyta. Visas vežimas „medinis: ašis — iš alks- 


nio, ratai ir kitos dalys — iš uosio, ratlankiai apvynioti beržo tošimi. H. Boserto nuotrauka 
E 


Bronzinis elnias nuo hetitų karo vėliavos, iškastas Aladža Hiujuke. 
Priklauso prie seniausiųjų — IT tūkstantmečio pr. m. e. pradžios — 
hetitų meno pavyzdžių 

ou ROM 


Laiptai j miesto vartus Bogazkéjaus (Jerkapio) gy- 
4 sienoje. Dabartinė būklė 


8 
Chatušo vyriausioji šventykla. 
Aplink kulto pastatą išdėstyti 
sandėliai. Pagal Bitelį ir Nau- ° e 


mana 


Hetitų miesto Zindžirlio įtvirtinimai. Šiaurinių vartų ir gretimų 
kiemų rekonstrukcija. Pagal Liušaną 


Bronzinės hetitų statulėlės iš Tel 
el Judeideho. Padarytos maždaug 
ll tūkstantmečio pr. m. e. pa- 
baigoje 


Karalius Varpalavas aukoja pirmasias naujojo derliaus varpas augalijos dievui. Barel- 
jefas, iškaltas uoloje prie Ivrizo VIII amžiaus pr. m. e. antrojoje pusėje. Paskutinis įžy- 


mus hetitų dailės Kūrinys, jame jau ryški asirų jtaka 


(tai buvęs, kaip manoma, toks kunigaikščio titulas), „ar asmens sargybos 
viršininkas, ar kilmingųjų tūkstantininkų viršininkas... tai tu, pankušai, 
jį sulaikyk ir atiduok nubausti!" 

Ar tulija ir pankušas buvo du savarankiški valstybinės valdžios or- 
ganai, ar tik du vieno organo pavadinimai, jų funkcijų visuma vis tiek 
reiškė, kad, pasak V. Struvės, „hetitų karalių valdžia nebuvo despo- 
tiška, kaip kad šumerų, akadų ir egiptiečių karalių valdžia". Ar bereikia 
stebėtis, kad hetitų valdovus Hroznas pavadino „konstituciniais monar- 
chais”? 

Kad ir koks būtų stulbinantis toks senovės Orientui nebūdingas fak- 
tas (pirmą kartą su juo susidūrėme, stebėdami Hrozna, dešifruojantį ka- 
raliaus Telipino tekstus), vis dėlto jį kur kas pranoksta savotiškas hetitų 
valstybės organizacijos ypatumas, leidžiantis šią valstybę pavadinti — 
čia vėl teks pavartoti anachronizma iš dabarties — „federatyvinę“. 

Hetitų imperija buvo ne griežtai centralizuota valstybė, kaip kad, 
pavyzdžiui, Egiptas, o beveik visai autonomiškų valstybių sąjunga. ,,Fe- 
deralines valstybes“ valdė arba didikai, paveldėję valdžią, arba ka- 
raliaus broliai ar sūnūs. Prieš pradėdamas valdyti, kiekvienas valdovas 
privalėjo atvykti į Chatušą arba „tenai, kur tuo metu yra karalius“ (pa- 
vyzdžiui, jeigu jis karo žygyje), ir pasiprašyti „priimamas į tarnybą“. 
Priimtas, t.y. pripažintas valdovu, jis turėjo prisiekti ištikimybę. Tad 
„Chati šalį", iš esmės imant, sudarė „smulkios karalystės“, pakankamai 
savarankiškos, kad jas galėtų operatyviai valdyti vietos valdovai, ir kar- 
tu pakankamai priklausomos nuo centrinės valdžios, „kad hetitų impera- 
torius santykiuose su kitomis valstybėmis galėtų veikti kaip vieningos 
imperijos atstovas. 

Taikos sąlygomis hetitų valdovas turėjo ribotą galią, o karo metu, 
būdamas imperijos armijos (kurią sudarė jo paties daliniai, „federalinių 
valstybių“ kontingentai ir pagalbinė vasalų kariuomenė) vyriausiuoju 
vadu,— neribotą kompetenciją. Vykstant karui, pankušas turėjo teisę 
tik reikalauti iš karaliaus, kad jis „priešus triuškintų ir nerodytų jiems 
pasigailėjimo“. i 

Nepamirškime, kad šią valstybinės ir karinės organizacijos schemą, 
kuriaí be vargo galime pritaikyti mūsų terminologiją, hetitai susikūrė 
patys, neturėdami jokio pavyzdžio — tūkstančiu metų seniau, negu. buvo 
kuriama klasikinė graikų demokratija ir karinė Romos galia! 


13 V. Zamarovskis 193 


BAJORAS, KARYS, LAISVASIS, VERGAS 


Bet valstybė ir jos organizacija yra tik antstatas. Tad pažvelkime į 
bazę — į hetitų visuomenės ekonominę santvarką ir klasinę struktūrą. 
Gal ir nebus čia viskas taip aišku, kaip norėtume, bet ne dėl to, kad 
hetitai nebūtų mums palikę ganėtinai informacijos tais klausimais, o to- 
dėl, kad mokslas dar nepakankamai ją išnagrinėjo ir įvertino. 

Iš Bogazkėjaus rašto paminklų galime susekti, kaip Hetitų imperijoje: 
apytikriai nuo XVII amžiaus pr. m. e. (archeologiniai šaltiniai leidžia 
mums pažvelgti ir giliau, į III tūkstantmetį pr. m. e., bet su gana didelė- 
mis spragomis) vystėsi gamybinės jėgos ir gamybiniai santykiai. Iš es- 
mės imant, tuo laikotarpiu hetitų visuomenėje jau buvo įvykęs antrasis 
didysis darbo pasidalijimas — amatai atsiskyrę nuo žemės ūkio. Žemės 
ūkis yra svarbiausia gamybos šaka; jame vyrauja gyvulininkystė, bet ir 
žemdirbystė jau spėjo gerokai išsivystyti (atsirado ir pirmieji laistymo 
įrenginiai, bet jie dėl Mažosios Azijos reljefo ir klimato sąlygų niekada 
neįgijo tokios reikšmės, kaip kad Egipte arba Mesopotamijoje). Išplė- 
tota kalnakasyba ir metalurgija, amatai labai specializuoti, o miestuose 
susitelkusi judri prekyba. Metaliniai įrankiai daromi daugiausia iš bron- 
zos. Nors tebevyrauja natūralinis ūkis, bet jau gerokai paplitusi ir pre- 
kinė gamyba, ir pinigai — sidabro luitai. (Pirmosios monetos Mažojoje 
Azijoje, Lidijoje atsirado tik I tūkstantmečio pr.m. e. viduryje.) 

"Iš XVI amžiaus pr. m. e. turime patikimos informacijos apie atskirus 
žemės ūkio produktus (savaime suprantama, kad jie buvo auginami jau 
seniau). Iš javų daugiausia minimi miežiai, paskui dvieiliai kviečiai ir ru- 
giai. Auginta ir vynuogės. „Jie žinojo ir salyklą ir daré iš jo alų, — kons- 
tatuoja Bedržichas Hroznas, remdamasis XV amžiaus hetitų teisynu.— 
Alaus, atrodo, būta labai tiršto, todėl jis buvo geriamas iš didelio indo: 
pro šiaudą arba tam tikrą vamzdelį.“ Tas pats teisynas smulkiai intor- 
muoja ir apie kainas ($ 176—186): „Įdomu,— vėl cituojame Bedržichą 
Hrozna,— kad iš naminių gyvulių brangiausiai vertinamas asilėnas (1 
mina sidabro), toliau eina darbinis arklys (20 šekelių sidabro), ariamasis 
jautis (15 šekelių), vienergė darbinė kumelė (15 šekelių), žirgas (14 še- 
kelių) ir t.t..." (Keturios minos vario kainuoja vieną šekelį sidabro, t. y. 
sidabras yra 160 kartų brangesnis už varį.) „Sidabras buvo labiausiai 
paplitusi mokėjimo priemonė Hetitų imperijoje.“ Skaitytojui, nemokan- 
čiam perskaičiuoti tų verčių, paaiškiname: viena hetitų mina turi 40 še- 
kelių ir lygi maždaug 300 gramų, vadinasi, ji trečdaliu lengvesnė už 

taip pat vadinamą babiloniečių svorio vienetą. Šiaip jau hetitų svorio 
sistema nesiskiria nuo babiloniškosios, tik pastarojoje viena mina turi 60 
šekelių. (Bet būkite atsargūs! Sidabro kaina per pastaruosius tris tūks- 
tantmečius taip pasikeitė, kad tasai perskaičiavimas nebeturi praktinės 
reikšmės.) 

Hetitų ekonominė ir visuomeninė santvarka, apie kurią žinome iš Bo- 
gazkėjaus archyvo, yra jau tolokai pažengusi vergvaldystė. (Apie hetitų 
gentinės aristokratijos pavirtimą vergvaldine, kurią galime manyti atsi- 
radus apie 2000 metų pr. m. e., teturime netiesioginių įrodymų, daugiau- 
sia iš asirų pirklių ir palūkininkų korespondencijos; iš jos matyti, kad 
„vietos gyventojai atiduodami į vergija".) Šioje gana išsivysčiusioje ver- 
govinėje santvarkoje randame labai stiprių patriarchalinės vergovės ele- 
mentų, ir tuo nė kiek nereikėtų stebėtis. Tačiau galime konstatuoti, kad 
ši santvarka turėjo dar vieną bruožą, susijusį su problema, kurios isto- 
rikai iki šiol neišsprendė ir, matyt, net jos nekėlė. 

Kokio pobūdžio hetitų vergovinė santvarka? Iš pirmo žvilgsnio atro- 
do, kad tai turėtų būti — ir istoriniu, ir geografiniu požiūriu — ,,azijinio 
tipo“ vergvaldystė. Kaip žinome, to tipo vergovinė santvarka ir 
laiko, ir išsivystymo atžvilgiu yra ankstesnė už antikinę (graikų bei ro- 
mėnų) ir skiriasi nuo jos svarbiausia tuo, kad senovės Rytuose žemė iš 
principo priklausė valstybei, kurios valdovas turėjo neribotą galią, ir 
kad pirmoji žemės ūkio sąlyga čia buvo dirbtinis drėkinimas, kurį gali- 
ma įrengti ir eksploatuoti tik naudojant gausybės vergų darbą. Tačiau 
tie svarbiausieji faktoriai, kurie, pasak Engelso, sąlygoja azijinės ir 
antikinės vergvaldinės santvarkos skirtingumą, hetitų ūkyje neturėjo 
ne tik lemiamos, bet, atrodo, netgi bent kiek esmingesnės reikšmės. To- 
dėl hetitų vergovinė santvarka skyrėsi ir nuo „klasikinės“ azijinės, 
kurią matome Mesopotamijoje bei Egipte, ir nuo „klasikinės“ antikinės, 
kurią matome Graikijoje ir Romoje. Nuo pastarosios ši santvarka sky- 
rési pirmiausia tuo, kad hetitų valstybėje svarbų vaidmenį vaidino bend- 
ruomeninis laisvųjų žemdirbių ūkis. Tai buvo ypatinga, savotiška eko- 
nominė santvarka, kurią neabejotinai vertėtų detaliai ištyrinėti. Ir visai 
dėsninga, kad ant tos savotiškos ekonominės bazės stovėjo savotiškas 
antstatas — niekur kitur senovės Rytuose neaptiktos politinės, teisinės 
ir kitokios hetitų institucijos. 

Nors ekonominė bei visuomeninė hetitų santvarka buvo savotiška, 
vis dėlto tai buvo vergovinė santvarka. Tad Hetitų imperijos gyventojai 
buvo pasidaliję į dvi pagrindines antagonistines visuomenės klases — 

j laisvuosius ir nelaisvuosius. Laisvieji savo ruožtu buvo skirstomi į dvi 
grupes: į bajorus, valdininkus bei karininkus (hetitų valstybėje tos są- 
vokos sutapo) ir į laisvuosius žemdirbius, amatininkus bei kareivius. Ne- 
laisvieji taip pat skaidėsi į dvi grupes. Pirmąją hetitai vadino šumerišku 
terminu namra — „pavergtaisiais“; tai buvo iš priešo žemės atsivarytieji 
civiliai gyventojai. Antrąją grupę sudarė „belaisviai“ — apanteš, parai- 
džiui — ,pagautieji" (plg. lot captivi); tai kariai, paimti į nelaisvę mūšio 
lauke. „Belaisvių“ padėtis pradžioje buvo geresnė, nei ,,pavergtuju" (pas- 
taruosius galima prilyginti vergų klasei). „„Belaisviai“ kartais iš viso ne- 
būdavo įjungiami į materialinės gamybos procesą, toliau tarnavo ka- 
riuomenėje (hetitų), likdavo laisvi, o galiausiai net gaudavo po žemės 
sklypą. Vėliau abi šios grupės susiliejo į vieną vergų mase. Todėl dau- 
gelyje senesnių hetitiškų tekstų laisvieji gyventojai būdavo priešpasta- 
tomi ne „belaisviams“, bet „,pavergtiesiems“. Be „pavergtųjų“, hetitų vi- 
suomenėje buvo ir „skolinių vergų“. Ne sykį, ypač badmečiais, „tėvas 
parduodavo sūnų už sidabrą“. 

Vergai arba dirbo gamyboje (žemės ūkyje, kasyklose, amatininkų 
dirbtuvėse), arba — mažesnė dalis — būdavo tarnais. Nors vergų gausu- 
mu nėra pagrindo abejoti, vis dėlto negalima tikrai pasakyti, ar jie su- 
darė dirbančiųjų daugumą. Juk iki pat Hetitų imperijos žlugimo gyvavo 
stiprios laisvųjų žemdirbių bendruomenės, kurių išlikimu buvo suintere- 
suota valstybės valdžia, nes jos sudarė hetitų karinės organizacijos bran- 
duolį. Be to, buvo ir laisvųjų amatininkų, ir, sprendžiant iš turimų duo- 
menų, ne taip jau mažai. (Hetitų supratimu, į ,,produktyviaja laisvųjų gy- 
ventojų dalį“ reikėtų įskaityti ir karius, nes savo „darbu“ jie iš tiesų 
žymiai praturtindavo Hetitų imperiją.) 

Svarbiausias vergų šaltinis buvo karas — žmonių medžioklė. ,,Paverg- 
tieji", kuriuos atsivarydavo karalius, t. y. karaliaus armija, turėdavo 
dirbti karališkosiose žemėse. Karalius taip pat skirdavo vergų šventyklų 
dvarams, miestams ir valstiečių bendruomenėms. Kare įsigydavo „pa- 
vergtuju" ne tik karalius, bet ir karininkai, vežėjai ir eiliniai kareiviai. 
Tokie vergai tapdavo jų nuosavybe. Tarp gausybės vergų, parsivestų iš 
karo, „pirktiniai vergai“, tikriausiai, tirpte ištirpdavo. (Labai įdomus da- 
lykas, kad nė viename iš keliasdešimt tūkstančių hetitų dokumentų nie- 
ko nekalbama apie vergo pirkimą arba pardavimą, užtat kalbama apie 
jo pavogimą; vergo vagį hetitų įstatymai baudė griežčiau, negu jo Zu- 
diką.) 

Apie vergų padėtį galima spręsti tik iš netiesioginių šaltinių — iš kai 
kurių teisinių ir ūkinių dokumentų. Hetitų kodeksas, gana nuosaikus, 
netgi „humaniškas“ laisviesiems piliečiams, skirdavo vergams tokias pat 
rūsčias bausmes, kaip ir aplinkinėse Rytų despotijose. Teisybė, laisvasis 
(„švarus žmogus") mokėdavo už vagystę didesnę baudą, negu vergas, 
bet mėgstantiems tikslumą hetitų teisininkams tai tebuvo skirtumas tarp 
„žmogaus nusikaltimo“ ir „atsakomybės už nuostolį“, panašiai kaip mes 
suprantame atsakomybę už gyvulių padarytus nuostolius. Tarp kitko, 
hetitų ūkių ir dirbtuvių inventoriuose vergai būdavo įrašomi kartu su 
gyvuliais bei įrankiais. Laisvasis, padegęs namą, turėjo jį atstatyti, bet 
„jeigu vergas padegė namą, tai net jeigu jo šeimininkas atlygino nuo- 
stolį, vergui bus nupiautos ausys bei nosis, ir bus jis grąžintas šeiminin- 
kui“. Vergas, pasipriešinęs savo šeimininkui, „eidavo į puodą“ (tai dar 
ne visiškai išaiškinta formulė, reiškianti tam tikrą kankinimą, kuris, at- 
rodo, baigdavosi mirtimi). 

Iš hetitų šaltinių nieko nesužinome apie vergų klasinės kovos prieš 
vergvaldžius aukštesniąsias formas, pavyzdžiui, apie streikus ir maištus, 
kuriuos mini XII amžiaus pr. m.e. (Ramzio III laikų) egiptiečių doku- 
mentai, arba apie sukilimus, kuriuos būtų galima palyginti su Spartos 
helotų sukilimu arba su Spartako sukilimu Romoje. Tačiau juose dažnai 
kalbama apie „gaujas“, „maištininkus“ ir panašiai (su viena tokia užuo- 
mina mes jau susidūrėme įraše, kurį paliko karalius Asitavandas, ,,gy- 
venęs su savo liaudimi laimėje ir nuolatiniame pertekliuje“). Ar čia ne- 
turimi galvoje sukilę vergai? Gal čia hetitų valdovai vartoja tą pačią 
terminologiją, kaip europiečių feodalai, kurie sukilusius baudžiauninkus 
taip pat vadino ,,banditais" ir „„maištininkais“? Tačiau net ir griežtai lai- 
kydamiesi istorinių dokumentų, kuriuos rašė hėtitų valdančiosios klasės 
atstovai, įsitikinsime, kad juose daugybę kartų atsispindi nepaliaujama 
klasių kova, dažniausiai žemesniųjų formų, pasireiškianti, pavyzdžiui, 
nepaklusnumu, pabėgimais ir t. t. Ypač pabėgimai būdavo kai kuriais 
laikotarpiais tiesiog masiški, ir hetitų valstybė gindavo vergvaldžių in- 
teresus net preventyvinėmis priemonėmis — perkeldama įtartinus ,,pa- 
vergtuosius" (dažnai didelėmis grupėmis) į tolimus imperijos pakraščius. 

Hetitų įstatymai skiria.tik dvi klases: laisvųjų ir nelaisvųjų. Teisybė, 
tai nereiškia, kad tarp laisvųjų nebuvo klasinių skirtumų — juk ir buržua- 
ziniai įstatymai skelbia „lygybę prieš įstatymą“, o juk gerai žinome, ko 
verta lygybė buržuazinėje visuomenėje. Žemiausioje hetitų visuomenės 
pakopoje stovėjo vargingieji gamintojai — amatininkai, piemenys, žvejai 

ir smulkieji Zemdirbiai, nepriklausantys bendruomenei. Taciau valdan- 
čioji klasė — bajorai ir jiems vadovaujantis karalius — nei žemdirbių 
bendruomenės narių, nei miesto amatininkų per daug negerbė. Muršilis 
moko savo įpėdinį: ,Bendrauk tik su dvariškiais! Iš miestiečių ir kaimie- 
čių karaliui nieko gero. Jiems negalima tikėti, o ryšiai su menkystomis 
tikrai gimdo pavojus!“ Tų klasių atstovus karalius vertino tiktai kaip 
karius — o laisvieji hetitai buvo geri kariai. 


EKSKURSAS | HETITU SIOKIADIEN| 


Prieš grįždami prie mūsų trumpos apybraižos apie Hetitų imperijos 
istoriją, rašytą daugiausia ginklu ir jos karių krauju, dar šiek tiek nu- 
krypsime į šalį. 

Kaipgi atrodė hetitai, kuriuos Hroznas vadina „lyg ir mūsų dédémis"? 
Mums išliko jų atvaizdai bareljefuose ir antspauduose, kuriuose jie pa- 
tys save įamžino, išliko jų portretai, daryti egiptiečių menininkų, išliko jų 
griaučiai. Jie buvo ne per aukščiausio ūgio, kresni, plačiapečiai, tvirtų 
raumeningų kojų, o jų uoslės organas buvo toks išsivystęs, kad kai kurie 
jų atvaizdai panašūs į karikatūras. Tačiau egiptiečių piešiniai niekada 
mums nerodo „tipiškų hetitų“. Vadinamieji hetitų pėstininkai Karnako 
Ramesėjuje yra, tikriausiai, kurio nors hetitų vasalo arba sąjungininko 
kariuomenė; Ramzio šventyklos bareljefuose Ebozeve atvaizduoti, be 
abejo, hetitų sąjungininkai, o ant Haremhebo kapo — karo belaisviai iš 
Sirijos. Geriau galime spręsti apie hetitų išvaizdą iš spalvotų sieninių pa- 
veikslų; juose egiptiečių dailininkai nupiešdavo hetitams net šviesius 
plaukus, kuriais jie, kaip ir visi indoeuropiečiai, ryškiai skyrėsi nuo juo- 
daplaukių semitų ir chamitų. „Beje, rasės atZzvilgiu,— rašė Bedržichas 
Hroznas,— tie indoeuropiečiai labai sumišę su trumpagalviais ir didžia- 
nosiais subaréju arba huritų elementais, kaip kad rodo pirmiausia ras- 
tieji griaučiai.“ 

Drabužiai jau ir prieš keturis ar tris tūkstančius metų ne tik saugojo 
nuo blogo oro, bet ir rodė visuomeninę padėtį. Karaliai ir bajorai dėvėjo 
ilgas sujuostas vilnones tunikas su klostėmis, kariai — ilgus apsiaustus (jų 
nenusivilkdavo nė mūšio metu, nors jie gerokai varžė judesius), kuriuos 
tik vėliau pakeitė trumpais, aukščiau kelių, sijonėliais. Matyt, tokie pat 
buvo ir valstiečių bei amatininkų darbiniai drabužiai. Jais matome vilkintį, 
pavyzdžiui, „Vyrą ant kopéciu" iš Aladža Hiujuko ir „Vyrą, piaunantį 
žąsį“ iš Tel Helafo — du personažus negausių bareljefų, kuriuose vaizduo- 

jami dirbantys hetitai. Né vienas hetitas nesileido jamZinamas basas, o 
Jeigu neturėjo šukuosenos, panašios į barokinį peruka,— tai ir vienplaukis; 
jo kojos visuomet apautos sandalais arba auliniais batais su ilga, aukštyn 
užriesta nosimi, o ant galvos — arba prigulusi kepuraitė, arba skrybėlė 
su smaigu viršuje, primenanti pirmojo pasaulinio karo vokiečių šalmą. 
(Aukštas kūgiškas skrybėles, kurias lėlių teatruose dėvi burtininkai ir 
magai, hetitai buvo rezervavę dievams.) Hetitų moterų mados nebuvo 
nė kiek išradingesnės už apdarą, kurį praeito amžiaus modistės siuvo vie- 
nuolėms. Net karalienės nenešiojo skrybėlaičių ir ryšėjo paprastas ska- 
reles, sujungtas su laisva suknia, arba nešiojo saikingai papuoštus kykus. 
Vaikai vilkėjo taip, kaip ir suaugusieji. 

Hetito namas (jei iš viso jis gyveno name, o ne medinėje arba drėb- 
tinėje lūšnoje) kaime būdavo daugiausia vieno aukšto, o mieste — pa- 
prastai dviaukštis, bent iš dalies. Jo pamatai būdavo tvirti, mūriniai, sie- 
nos iš plytų, tinkuotos, lubų sijos medinės, o stogas visada plokščias. Į 
gatvę (mieste grįstą akmens plokštėmis) namai buvo atsigręžę tarytum 
nugara, o siauri įstiklinti(!) langai žiūrėjo į kiemą. Namas plėsdavosi 
palaipsniui, neplaningai pristatant naujas patalpas prie jau esamų. Prieme- 
nės nebuvo. Vidaus apstatymas paprastas: lovos, stalas, kėdės ir skry- 
nios. Baldai buvo paprasti ir savo išore: lengvi, be nereikalingų puošme- 
nų (po truputį juos ima mėgdžioti ir mūsų baldų konstruktoriai). Šaldy- 
tuvų hetitai dar neturėjo, bet juos atstodavo rūsyje įkastas metro ar 
dviejų metrų aukščio molinis indas, kuriame sudėtas maistas nesušildavo 
ir nesudrėkdavo. Svarbus daiktas namų ūkyje buvo kilnojamasis servi- 
ravimo stalelis ir valgio šildytuvas — plokščias molio indas su karštu 
vandeniu ir įdubimais, į kuriuos būdavo dedamos lėkštės. Valgydamas 
hetitas sėdėdavo (rytietiškas paprotys valgyti gulint paplito tik VI am- 
žiuje pr. m. e.), o jo kėdės atkaltės aukštis atitiko jo kilmingumą. 

Ką valgė hetitai? Kilmingasis, išlaikomas karaliaus, reguliariai gau- 
davo duonos, medaus, pieno, sūrio ir molinę statinaitę alaus arba javų 
alui daryti; vaisiais ir daržovėmis reikėdavo apsirūpinti pačiam. Taip 
dažniausiai maitindavosi.paprastas laisvas hetitas. Minėtasis valdininkas 
protarpiais gaudavo (tokios natūrinės algos liudijimų yra daugybė) avių, 
kiaulių ir asmeninį javų davinį, kuris būdavo sumalamas jau jo namuo- 
se. Nekilmingas hetitas mėsą matydavo savo lėkštėje (tikra to žodžio 
prasme), tur būt, nereguliariai, nors nėra abejonės, kad ne taip jau retai. 

Zuvis ne pajurio srityse buvo skanëstas, prieinamas tik bajorams. Kuo 
mito vergai — nežinome, bet reikia manyti, kad jie gaudavo valgyti ir 
prasčiau, ir mažiau: tik tiek, kad įstengtų dirbti. Atrodo, kad ir laisvieji 
hetitai nepersivalgydavo: nerasta nė vieno bareljefo, kuriame būtų atvaiz- 
duotas riebus hetitas arba riebi hetitė. Gėrė hetitai ir vyną, kartais — 
kaip visi indoeuropiečiai — ir saiką pamiršdami, bet vis dėlto vynuogių 
derlių daugiausia dalydavosi su dievais. Pyragus taip pat kepdavo, bet 
beveik visus juos aukodavo dievams. 

Hetitas buvo namų ir šeimos galva, kaip ir romėnų pater familiae. 
Žmona (pirmoji ir kitos — galėjai jų turėti kiek tinkamas) buvo jam pa- 
valdi, bet ne absoliučiai, kaip kad kitur Rytuose. Ją buvo galima nusi- 
pirkti, sumokant išpirką jos šeimai (nors nuotaka dar būtų vystykluose); 
įstatymas leido nuotakos tėvams atsisakyti santuokos, bet tada jie turėjo 
grąžinti dvigubą išpirką. Tėvas duodavo nuotakai kraitį. Visai teisėtu 
buvo laikomas ir nuotakos pagrobimas, bet tuo atveju jaunikis nebega- 
lėjo reikalauti kraičio. Laisvasis hetitas (t. y. ne vergas) galėjo pasiimti į 
žmonas ir vergę; galėjo ir išsiskirti — tuomet su buvusiąja žmona turėjo 
dalytis turtą po lygiai; vaikai likdavo vyrui, tik vieną iš jų galėdavo 
pasiimti žmona. Vyrui mirus, našlė nelikdavo be globos: ją, įstatymo lie- 
piamas, vesdavo mirusiojo brolis, nors jau vedęs, o nesant brolio — 
tėvas. 

Hetitai, priklausę toms visuomenės klasėms, kurių nariai turėdavo 
laisvo laiko, sportuodavo: medžiojo (su sakalais ir lankais), šaudė į tai- 
kinį ir į tolį, lenktyniaudavo lengvais dviračiais vežimais, jodinėjo (ir 
moterys, tik jų balnai buvo su pakojomis). Sirijos šiaurėje hetitų jūrinin- 
kai rengdavo burinių valčių lenktynes ir kažkokias „lenktynes su žuvi- 
mis“. Vaikų mėgstamiausi žaislai vaizdavo gyvulių jauniklius, ypač ožkiu- 
kus. Moteriai derėjo kuo daugiau „laisvalaikio“ skirti verpimui; karalie- 
nės pozuodavo dailininkams su verpste, o bajorės laikydavo ją rankoje 
net ir tikrindamos vaikų namų darbus, surašytus molio arba medžio len- 
telėje, kaip kad matome gražiame bareljefe iš Maraso. 

Drabužiais, būstu, maistu, visu gyvenimo būdu hetitai buvo visiška 
priešingybė savo amžininkams minoinėje Kretoje ir daug vėlesniems tų 
kretiečių „pasekėjams“ išlepusiame ir dekadentiškame Sibaryje. Jie gy- 
veno spartietiškai tūkstantį metų seniau, negu tas terminas paplito 
graikų pasaulyje (jis vartojamas iki pat šiol). 

KARAI SU BABILONIJA, KARAI SU EGIPTU 


Hetitu istorijos filma nutraukëme toje vietoje, kur buvo vaizduojami 
karaliaus Tabarno valdymo laikai. O dabar už statiškus aprašymus mums 
bus atlyginta dramatiškais įvykiais, ir tik nuo mūsų vaizduotės priklauso, 
kaip jų siužetą užpildysime veikėjais ir charakteriais, kuriuos pažįstame 
iš Aleksandro, Napoleono ir kitų nukariautojų biografijų, iš Euripido ir 
Šekspyro dramų. 

Po Tabarno mirties tabarnu (karaliumi) tampa jo sūnus Chatušilis I 
(maždaug 1650 metais pr. m. e.). Su paveldėta armija, įpratusia laimėti, 
jis peržengia Tauro keteras ir nusileidžia į Siriją užimti Halpos — dabar- 
tinio Alepo. Žygyje susirgęs karalius sugrįžta namo, ir kaip tik laiku: 
vos grįžęs, jis atskleidžia didelį sąmokslą. Į sąmokslą jsipainiojes ne tik 
Chatušilio sūnus Chuzijas, iš kurio jis buvo atėmęs sosto paveldėjimo 
teisę (dėl negabumo), bet ir karaliaus sūnėnas Tabarnas, karaliaus pa- 
skirtas sosto įpėdiniu. Bet sergančiam karaliui dar pakanka jėgų susido- 
roti su sąmokslininkais. Jis sušaukia pankušą bei tuliją ir paskelbia tes- 
tamentą, kuris yra ne tik svarbus istorinis dokumentas, bet ir seniausias 
indoeuropiečių tekstas, kurį galima pavadinti literatūros kūriniu. 
Yra išlikęs jo originalas senąja hetitų kalba ir vertimas į babiloniečių 
kalbą. Neabejotinai verta perskaityti bent jo įžangą: 

„Taip taria didysis karalius, Tabarnas, didžiūnų seimui ir tarybai: 

Štai aš gulėjau ligos patale. Ir tabarnu (karaliumi) uždėjau berniuką: 
„Jisai tesėda į sostą." Aš, karalius, pavadinau jį savo sūnumi, apkabinau 
jį, iškėliau ir lepinau jį. O kaip tasai berniukas man atsimoka, baisu apsa- 
kyti! Juk neišliejo nė ašaros, neužjautė! Šaltas.yra jis ir beširdis! Tada 
aš, karalius, pašaukiau jį ir liepiau jam prieiti prie mano lovos. Tai ar 
po viso to galiu aš ir toliau sūnėną laikyti sūnumi? Karaliaus žodžių jis 
niekada neklausė. O savo motinos, tos gyvatės, žodžių paklausė! Bet aš, 
karalius, apie tai sužinojau. 

Ką gi, tebūnie kova! 

Tačiau gana! Jis nebe mano sūnus. Bet dabar jau jo motina baubia tar- 
tum karvė: „Iš gyvo kūno išplėšė man kulšį kaip gyvuliui! Jį suvedžiojo, 
o tu nori jį galutinai nužudyti!" Bet argi aš, karalius, kada padariau jam 
ką bloga? Ar nepadariau jo žyniu? Visada jam dovanas dovanodavau, 
visada rūpinausi juo. O jis niekada karaliaus žodžių neklausė. 

Kaipgi jis gali širdyje mylėti ir sergėti Chatusa*?" 


Po to Chatušilis paskyrė naują sosto įpėdinį —savo anūką Mursili I, 
kuris tęsė jo užkariavimų politiką. Po 1610 metų pr. m. e. Muršilis pa- 
traukė Chatušilio pramintu keliu į pietus, užėmė Halpą ir nukariavo šiau- 
rinę Siriją. Paskui jis pasuko į Mesopotamijos šiaurę, susirėmė su huri- 
tais, įveikė juos — ir... pavertė savo sąjungininkais. Sudarydamas tą 
sąjungą, Muršilis turėjo galvoje fantastišką planą: užgrobti Babiloną, tur- 
tingiausią miestą to meto pasaulyje. Matyt, jis buvo informuotas apie vi- 
dinę politinę suirutę, kuri nesiliovė tenai nuo pat Hamurabio mirties, ir 
apie sunkią Babilono valdovų padėtį dėl naujos sukilimo bangos paverg- 
tosiose srityse. Nužygiavęs tūkstantį kilometrų išilgai Eufrato upės, jis 
sustojo prie Babilono sienų. Jos buvo neįveikiamos, ir Muršilis tai žinojo. 
Bet argi už jų neveikė „penktoji kolona“ (jei pavartosime terminą, ku- 
riuo Franko vadino savo šalininkus apgultame respublikoniškajame Mad- 
ride)? Jos dėka Muršilis įžengė į Babiloną pro atdarus vartus, nugalėjo 
negausią kariuomenę, pasipriešinusią jam pačiame mieste, ir nuvertė nuo 
sosto karalių Samsuditaną, o kartu su juo — ir įžymiąją Hamurabio di- 
nastiją. Tų įvykių data yra viena seniausių tiksliai nustatytų pasaulinės 
istorijos datų: 1594 metai pr. m. e. 

Muršilis, žinoma, nebuvo toks fantastas, kad būtų norėjęs prijungti 
Babiloniją prie Chatušo (kaip kad po 1260 metų Aleksandras — prie Ma- 
kedonijos). Būdamas pakankamai įžvalgus, jis nepaliko tolimajame mieste 
net okupacinės įgulos, o tik apiplėšė jį ir grįžo namo su nesuskaičiuoja- 
mu grobiu. Netrukus po to jis paliko pasaulį kaip ir dauguma didžiųjų 
nukariautojų: buvo sąmokslininkų nužudytas. Muršilio priešų vardai Ži- 
nomi: tai jo žentai Chantilis ir Zidantas. 

Kas su kardu ateina, nuo kardo ir žūsta: Chantilį, kuris tokiu būdu 
užėmė (maždaug 1593 metais pr. m. e.) hetitų karaliaus sostą, vėliau nu- 
žudė Zidantas, jau turėjęs praktikos tokiuose reikaluose, o Zidantą nu- 
žudė jo sūnus Amunas (maždaug 1545 metais pr. m. e.), kuris paskui buvo 
nužudytas, paliepus Chuzijui, „mažajam karaliui“ iš Chakmešo miesto. 
Nežinome, kaip, esant tokiai sosto „paveldėjimo tvarkai, į jį pateko Teli- 
pinas, tik žinome, kad, užėmęs sostą, jis panaikino šią tvarką ir išleido 
įpėdinystės įstatymą, pagal kurį teisę į sostą turi tiesioginiai karaliaus 
įpėdiniai, t. y. ne karaliaus giminė, bet jo šeima: karaliaus sostą turi pa- 
veldėti vyriausias iš sūnų, pagimdytų pirmosios (t. y. pirmosios iš eilės, 
pilnateisės) žmonos; tokio sūnaus nesant, karaliumi tampa „antrosios iš 
eilės" karaliaus žmonos sūnus; nesant vyriškos lyties įpėdinio, sostą už- 

ima pirmosios karaliaus dukters vyras. „Nuo šios valandos niekas nenu- 
skriaus karaliaus šeimos nario ir nesmogs jam durklu." 

Telipinas (maždaug 1520 — 1490 m. pr. m. e.) — tai didis reformato- 
qius hetitų karalių soste. Be įpėdinystės įstatymo, jis reglamentavo ir 
„konstituciniu būdu kodifikavo“ pankušo ir tulijos veiklą, be to, reforma- 
vo ligtolinę hetitų teisę. Matyt, jam užteko autoriteto ir galios toms savo 
reformoms įgyvendinti ne tik formaliai, ,,seime" ir „taryboje“, bet ir fak- 
tiškai. Telipinas nutraukė imperijoje viešpatavusią suirutę, kai „kraujo 
praliejimas Chatuše buvo įprastas dalykas“ (kaip kad jis pats blaiviai 
pripažįsta įpėdinystės įstatymo preambulėje), ir sudarė prielaidas apginti 
pačiam Hetitų imperijos gyvavimui. 

Tuo tarpu prie rytinių sienų pavojingai išaugo huritų ir mitanų galia; 
jie laikė Hetitų imperiją lengvu grobiu ir grasino jai taip pat ir iš pietų. 
Už šių agresorių kilo dar grėsmingesni Asirijos ir Egipto armijų šešėliai. 
O imperijos viduje per kovas dėl sosto „mažieji karaliai" priprato prie 
didelio savarankiškumo. Telipino įpėdinių padėtis buvo tikrai nepavy- 
dėtina. 

Apie juos, beje, maža ką žinome. Telipino įpėdinį Aluvamną istorikai 
dar ne taip seniai laikė paskutiniu „senosios“ Hetitų imperijos valdovu; 
po to, esą, apie 200 metų truko „laikotarpis be istorijos“ — iki Chatušilio 
II, kuris įkūręs „naująją“ imperiją. Tačiau po prancūzų kasinėjimų Ma- 
ryje, prie Eufrato vidurupio, paaiškėjo, kad ta „istorijos spraga“ susidarė 
tik dėl klaidingo Hamurabio dinastijos datavimo, kuris ir senosios hetitų 
istorijos chronologiją nustūmė .maždaug dviem šimtmečiais atgal. Bet 
dabar jau tikrai žinome, kad Hamurabis valdė ne 2003 — 1961 metais pr. 
m. e, o apie 1791 — 1749 metus pr. m. e. Dėl to nebelieka ir pagrindo 
hetitų istorijoje skirti „senosios“ ir „„naujosioš“ imperijos laikotarpius, 
juoba kad socialinis-ekonominis hetitų valstybės pobūdis per visą tą laiką 
iš esmės nepakito!. 

Po Aluvamno hetitų soste pasikeitė keletas valdovų, kurių težinome 
vardus. Apie 1460 m. pr. m. e. valdžią. užgrobė Tutchalijas II, įkūręs nau- 
ją dinastiją. Jis kariavo Sirijoje bei Mesopotamijoje ir, matyt, sėkmingai. 
Jo sūnus Chatušilis II prarado Kizvatną. Tai buvo tikras ženklas, kad he- 
titų galybė mąžta. Valdant Tutchalijui III (apie 1400 — 1385 metus pr. m. 


! Šie knygos autoriaus teiginiai yra klaidingi tiek chronologine (nuo Telipino, valdžiusio 
XVI amžiuje pr. m. e., iki Šupiluliumo, valdžiusio apie 1385—1345 metus pr. m. e., praėjo 
daugiau kaip pusantro šimto metų), tiek ir socialine-istorine prasme: senoji Hetitų imperija, 
kurioje dar veikė pankušas, daugeliu atžvilgiu skyrėsi nuo Naujosios imperijos, kuri buvo 
panaši į Rytų despotijas. 

e.), Hetitų imperiją iš rytų ėmė pulti kaškėjai su daugeliu sąjungininkų, 
o iš pietų — Arcavos karalius (su jo laiškais susidūrėme jau pirmajame 
skirsnyje), kuris išplėtė savo valdų ribas net iki Tuvanuvos (Tianos) 
miesto. Per tuos karus buvo užimtas bei sugriautas ir Chatušas. 

Bet iš sudeginto Chatušo pelenų pakilo, nelyginant feniksas, naujas 
karalius, Šupiluliumas I, jaunesnysis Tutchalijo III sūnus. Kai jis apie 
1375 metus pr. m. e. nuvertė savo brolį Arnuvandą II, į hetitų sostą vie- 
toj silpnabūdžio karaliaus įžengė tikras imperatorius, kuriame karvedžio 
talentas jungėsi su valstybės vyro įžvalgumu ir diplomato apsukrumu. 
Iš visa ko sprendžiant, jis ėmėsi vadovauti stichiškam ginkluotam pasi- 
priešinimui svetimšaliams užkariautojams, kurie degino hetitų miestus 
bei kaimus ir varėsi laisvuosius hetitus į vergiją. Su naujai sukurta ar- 
mija Šupiluliumas patraukė į pačią Mitanijos imperijos širdį, žiauriame 
mūšyje įveikė jos karaliaus Tušrato kariuomenę ir į sostą pasodino jo 
sūnų Mativazą, kurį čia pat apvesdino su savo dukterimi ir pavertė savo 
vasalu. Tokiu pat būdu jis užkariavo ir Chajašo valstybe (palei šiaurės 
rytų sienas), o už jos karaliaus išleido kitą savo dukterį. Šitaip jis 3100 
metų seniau už Napoleoną susodino savo brolius, žentus ir sūnus į sostus 
arti ir toli nuo Chatušo ir, sumaniai derindamas ginklo jėgą, santuokas, 
grasinimus ir dovanas, sukūrė imperiją, kurios sienos pietuose ėjo už 
Alepo, rytuose — iki Karchemišo. Be to, ši valstybė buvo apjuosta sate- 
litinių karalysčių — pasak Raito ir Seiso, tikra, Empire of Hittites. 

Kokią galią ir prestižą turėjo tasai „tabarnas, didysis karalius, Chati 
šalies karalius, didvyris, perkūno dievo numylėtinis“ (taip jis pats save 
tituluoja), matyti iš laiško, kurį Hroznas iššifravo jau savo „preliminari- 
néje apyskaitoje“ kaip vieną iš pirmųjų hetitiškų dantiraštinių tekstų. 

Tą laišką rašė ne kas kitas, kaip Anchesenamona, jaunutė (ir, spren- 
džiant iš visų portretų, labai graži) faraono Tutanchamono našlė: ,,Mano 
vyras mirė, o sūnaus neturiu. O apie Tave visi kalba, kad turi daug 
sūnų. Jei man kurį savo sūnų atiduotum, galėtų jis tapti mano vyru. Negi 
turėčiau išsirinkti kurį iš savo vergų, padaryti jį savo vyru ir paskui jį 
gerbti?" 

Šupiluliumas gavo tą stulbinantį pasiūlymą, žygiuodamas į Karche- 
mišą. Kaip jis į tai reagavo, sužinome iš jo sūnaus Muršilio (būsimojo 
Muršilio II, kurio „Metraščiai“ ir „Maro maldos“ yra vertingi istorijos 
ir literatūros paminklai): ,,O tatai išgirdęs, sušaukė mano tėvas hetitų di- 
džiūnus į tarybą.“ Nei jis, nei jo patarėjai nenorėjo tikėti, kad hetitų ka- 
raliaus sūnus galėtų gauti Aukštutinio bei Žemutinio Egipto karūną ir 

tapti dievu. (Hetitai savo valdovų, bent jau gyvų, dievais nelaikė.) Todėl 
Šupiluliumas nusiuntė į Egiptą specialų pasiuntinį: ,,Eik ir atnešk man pa- 
tikimų žinių. Gal. jie nori tik pasityčioti iš manes. Tad eik ir atnešk man 
patikimų žinių.“ 

Ponia Anchesenamona įsižeidė. „Kodėl sakai „nori tik pasityčioti iš 
manes"? Nerašiau į jokią kitą šalį. Rašiau tik Tau." Bet nesant pasaulyje 
kito princo, lygaus jai kilme, ji kartoja pasiūlymą: , Vis dėlto duok man 
savo sūnų, tebūnie jis mano vyras ir Egipto karalius!“ Šupiluliumas neat- 
sispyrė. Tačiau egiptiečiai, kurie jaunajai našlei ir ypač jos sostui buvo 
numatę kitokią ateitį, hetitų princą pakeliui nužudė. Nesame linkę per- 
vertinti asmenybės, kad ir soste sėdinčios, vaidmens, bet vis tik kyla klau- 
simas: kaip būtų pakrypusi senovės Artimųjų Rytų politinė istorija, he- 
titų valdovui užėmus Egipto sostą? 

Ir vis dėlto egiptiečių bei hetitų karaliai susigiminiavo. Bet tik po 
pusės šimtmečio. Į Egipto sostą pateko ne hetitų princas, o princesė. Ši- 
tai, žinoma, jau buvo visai kas kita. O prieš tai egiptiečiams su hetitais 
dar teko sukryžiuoti ginklus viename didžiausių ,ikiklasikinés senovės“ 
mūšių. 

Egiptiečių ir hetitų susidūrimai prie jų valstybių sienos, Sirijoje, pa- 
dažnėjo jau valdant faraonui Sečiui (1308 — 1298 metais pr. m. e.) ir he- 
titu karaliui Muršiliui II (1334 — 1306 metais). Priežastis? Šioje vietoje 
kirtosi jų „interesai“. Tačiau į lemiamą mūšį stojo tik jų sūnūs — Ramzis 
II ir Mutavalis — ir, kaip žinome, nė vienas jo nelaimėjo. 

Uzpuoliku tuokart buvo Ramzis II. „Norėdamas užkirsti kelią grobi- 
kiškiems hetitų késlams", jis sukūrė galingiausią armiją, kurią kada nors 
buvo pavykę sumobilizuoti Egiptui (ją sudarė keturios kolonos, pavadin- 
tos svarbiausiųjų Egipto dievų Amono, Ra, Ptaho ir Sečio vardais, iš viso 
dvidešimt tūkstančių vyrų), ir po ilgo pasirengimo, pirma įkūręs Finikijoje 
daugelį laivyno atramos taškų ir tiekimo bazių, 1296 metų pr. m. e. pa- 
vasarį išžygiavo prieš hetitus. Tikslas — Kadešas, didžiausia hetitų tvir- 
tovė Sirijoje! 

Mutavalis, beje, tą laiką irgi nesnaudė. Jis subūrė Arcavos, Nahari- 
nos, Karchemišo, Halpos ir Kadešo karalių bei kunigaikščių karinę są- 
jungą, prisisamdė kareivių, papildė savo paties kariuomenę ir tokiu būdu 
surinko taip pat dvidešimt tūkstančių vyrų. Tos armijos branduolys buvo 
hetitų karo vežimai — pavojingiausias ano tūkstantmečio ginklas. Už egip- 
tiečių karo vežimus jie buvo pranašesni, svarbiausia, tuo, kad kiekvienas 
hetitų vežimas turėjo trijų žmonių įgulą — vežėją, šaulį ir skydininką. 


205 


Egiptiečių vežime būdavo tik du žmonės, ir šaulys turėjo gintis pats. Be to, 
hetitų vežimai buvo lengvesni ir judresni, o jų vežėjai buvo įgudę kovoti 
stambiais daliniais. Užtat savo pėstija Mutavalis ne itin pasitikėjo, nes 
ji buvo paskubom sukomplektuota daugiausia iš sąjungininkų dalinių, ir 
kaip reikiant neapmokyta. 

Keturios Ramzio armijos traukė Oronto slėniu viena paskui kitą ir tą 
istorinę dieną artėjo prie Kadešo tokia tvarka: priekyje — Amono armija 
(ją vedė patsai Ramzis), dviem kilometrais atsilikusi žygiavo Ra armija, 
už septynių kilometrų — Ptaho armija, o dar maždaug dešimt kilometrų 
už jos spindėjo saulėje dievo Sečio vėliavos. 

Amono avangardas, dar nepriėjęs Kadešo, sugavo keletą hetitų karių, 
kurie pasisakė esą dezertyrai ir pranešė, kad hetitų kariuomenė iš baimės 
pasitraukusi toli į šiaurę. Ramzis įsakė sustoti postovio ir sušaukė karo 
tarybą. Jau iškinkius jaučius bei arklius ir besiruošiant kareiviams ilsėtis, 
karininkai rado karinės stovyklos pėdsakus. Pasirodo, jų apsistota kaip 
tik toje vietoje, iš kurios hetitai ką tik buvo pasitraukę. Tuomet dezer- 
tyrai buvo iš naujo ištardyti (kaip jie tardant buvo mušami lazdomis, ga- 
lime ir dabar pamatyti Ramesėjaus sienose) ir prisipažino, kad pirmieji 
jų parodymai buvo tik karinė klasta. Ramzis tučtuojau pasiuntė žygūnus 
į dievo Ra armiją, bet jie pavėlavo. Mutavalis tuo tarpu apėjo Amono 
armiją, savo karo vežimais užgriuvo nieko neitarianCia ir kautynėms ne- 
pasiruošusią Ra armiją ir vienu baisiu smūgiu ją visiškai sunaikino. 

Tik keletas karių ištrūko iš po arklių kanopų ir pabėgo i priekį, į 
Amono armiją. Bet hetitų vežimai juos pavijo, išmušė ir kaip viesulas iš 
užnugario įsisuko į neapsaugota Amono stovyklą. Pasakodami, kad „ka- 
riai išbėgiojo kaip avys“, egiptiečių dokumentai sako tikrą tiesą; hetitai 
juos ir skerdė kaip avis. Vienas tik faraonas pasipriešino hetitams — bent 
pasak rūmų istoriko, sukūrusio panegiriką, kurioje Ramzis Didysis virši- 
ja visus seniai gyvenusio Gilgamešo ir dar negimusio Heraklio žygdarbius. 

Jis buvo visiškai vienas, visų paliktas. „Nusikaltimas, kurį padarė 
mano kareiviai ir vežėjai, mane palikdami, yra didesnis, nei galima ap- 
sakyti. Bet pažvelkite: Amonas davė man pergalę, nors prie manęs ne- 
buvo kareivių ir karo vežimų. Ta tolimoji žemė regėjo mano pergalę ir 
mano jėgą, kai buvau vienas, be jokio didiko, kuris būtų manimi sekęs, 
be jokio vežėjo." O „niekšingas Chati šalies karalius“ nusiuntė prieš jį 
rinktinius savo kariuomenės dalinius: ,Buvo ju iš viso tūkstantis karo 
vežimų, ir visi taikė tiesiai į ugnį" (t. y. į Ramzio galvą, papuoštą diade- 
ma su šventąja gyvate, iš kurios žiočių veržėsi ugnis). „Bet aš pats juos. 

puoliau! Buvau kaip Montas, ir jie kaip mat pajuto mano ranka. Gul- 
dziau juos, Zudziau nespéjancius krusteléti, ir jie Sauké vieni kitiems: 
«Tai ne Zmogus tarp musu, tai nenugalimasis Setis, Baalas valdo jo ran- 
kas ir kojas. Jo žygdarbiai ne žmogaus jėgoms!» Dar niekada vienas 
žmogus, be pėstininkų ir kovos vežimų, neįveikė šimtų tūkstančių!“ 

Žinoma, perdėtas liaupsinimas — rūmų istorikų pareiga, bet yra tikra, 
kad Ramzis (su savo asmens sargyba) prasimušė pro hetitų eiles ir pasu- 
ko prie jūros. Jis pražudė dvi armijas, pralaimėjo mūšį, bet išgelbėjo sa- 
vo gyvybę. 

Tai, kas įvyko vėliau, Ramzis aiškina tik tiesioginiu savo dievo įsi- 
kišimu, o mes irgi negalime to pavadinti kitaip, kaip deus ex machina. 
Ramzis skuodė kaip patrakęs ir nespėjo pasukti iš kelio dideliam pėsti- 
ninkų daliniui, kuris glaustomis gretomis žygiavo nuo pajūrio. Tik įtem- 
pes karališkąjį savo lanką, jis apsižiūrėjo, kad tai — egiptiečių kariuo- 
menė, vieno egiptiečių atramos taško pajūryje įgula, nieko nežinanti apie 
pralaimėtą mūšį! Ramzis ėmėsi jai vadovauti ir dabar pats netikėtai už- 
klupo hetitus. Mat, hetitų vežėjai tuo tarpu nušoko nuo savo vežimų ir, 
kaip nugalėtojams pridera, ieškojo grobio ir jį dalijosi. Kad sutriuškinta 
į šipulius egiptiečių kariuomenė galėtų dar atsigauti, jiems nė į galvą ne- 
atėjo. Ir štai, dar neišsisklaidžius kraujo kvapui ir nenutilus mirštančiųjų 
kriokimui, Oronto krantuose suliepsnojo naujas mūšis. Tuo tarpu atsku- 
bėjo ir Ptaho armija. Mutavalis pasiuntė prieš ją 1000 karo vežimų su 
naujomis įgulomis, bet jiems neužteko erdvės manevruoti. Tad būtų buvę 
geriau, jei vežimų būtų mažiau. Egiptiečių daliniai patyrė baisius nuo- 
stolius, bet puolimą atlaikė. Pėstininkų Mutavalis nebemetė į mūšį, matyt, 
tausodamas juos Kadešo tvirtovės gynimui, o vakare ir iš tiesų pasislėpė 
už jos sienų. Tuo tarpu Ramzis, naudodamasis tamsa, nuo Kadešo sienų 
pasitraukė. 

Nors šis mūšis ir liko be nugalėtojo, jo pasekmė buvo ta, kad hetitai 
puolančius egiptiečius atmušė. Kas tokiu atveju yra nugalėtojas — kuris 
puolė ar kuris gynėsi? | 


Po mūšio prie Kadešo Ramzis II atsisakė planų sunaikinti hetitų galybę, 
labai mielai sudarė su Mutavalio įpėdiniu Chatušiliu III „amžinosios tai- 
kos ir draugystės sutartį" ir vedė jo dukterį. Ir šitaip sutvirtintos sutarties 
"abidvi šalys iš tikrųjų laikėsi... 

„Ir buvo hetitų daliniai, lankininkai ir raitininkai iš Chati šalies su- 
maišyti su egiptiečių daliniais. Jie valgė ir gėrė greta ir nešnairavo vieni 
į kitus. Taika ir draugystė buvo tarp jų, kaip būna tik tarp egiptiečių.“ 

Ar daug kartu nuo XIII amziaus pr. m. e. pabaigos istorikas galéjo para- 
šyti ką nors panašaus apie dviejų imperijų kariuomenę, ir dargi imperijų, 
turinčių bendrą sieną? 

Sutartis su Egiptu, sudaryta, kaip galima spręsti, hetitų karaliaus ini- 
ciatyva, laidavo jo imperijai taiką ne tik prie pietinių, bet ir prie rytinių 
sienų. Tuometinėje situacijoje tai buvo, ko gero, dar svarbiau Hetitų im- 
perijai. Dalykas tas, kad iki XIII amžiaus pradžios vėl sustiprėjo Asirija, 
ir jėgų pusiausvyra, kuri visuomet yra taikos veiksnys, rimtai sutriko. 
Asirijos karalius Adadniraris I sutriuškino Mitanijos imperiją, su kuria 
hetitai palaikė draugiškus santykius, pavergė Babiloną ir pirmą kartą nuo 
Hamurabio dinastijos laikų sujungė po vienu skeptru visą Mesopotamiją. 
Tad dabar jis turėjo pakankamai jėgų hetitams užpulti ir nugalėti. O 
apie tokią pergalę jis jau seniai svajojo. Tačiau, Chatušiliui ir Ramziui 
sudarius tarpusavio sutartį, šio ketinimo jam teko atsisakyti. 

Pasikliaudami sąjunga su Egiptu, hetitų karaliai jautėsi saugūs. Gal 
net perdaug saugūs: Chatušilio įpėdinis Tutchalijas TV (apie 1260 — 1230 
m. pr. m. e.) paskelbė visai jau provokacinį draudimą savo vasalams pre- 
kiauti su Asirija ir suteikė karinę pagalbą Mitanijos ir Babilono gyven- 
tojams, sukilusiems prieš Asirijos karalių (tarp kitko, dar gana sunkio- 
mis sukilėliams sąlygomis). Tačiau Asirijos karalius Tukulti-Ninurta I, 
vienas kruviniausių valdovų, kokius tik turėjo ta kruviniausia senovės 
laikų imperija, sulygino Babiloną su žeme, išgalabijo Mitanijos maišti- 
ninkus ir sumušė hetitų pasiųstą armiją. Viename iš savo įrašų jis giriasi 
paėmęs į nelaisvę 28 tūkstančius hetitų. Nors šis skaičius rytiečių valdo- 
vų papročių tikrai perdėtas, vis dėlto nėra abejonės, kad hetitų karaliui 
tai buvo sunkus smūgis. Tačiau pastarasis buvo ganėtinai stiprus, kad tą 
smugi atlaikytų. 

Tutchalijo sūnus Arnuvandas IV (apie 1230 — 1200 m. pr. m. e.) susi- 
dūrė su naujais priešais — šį kartą visai netikėtai vakaruose. Jie vadino 
save „achijais“. Gal tikrai tai buvo pirmieji achajai, t. y. graikai, Mažo- 
sios Azijos žemėje? Maža to, ar tik nebus tai tie patys ,,dailiablauzdZiai 
achajai“, kurie devynerius metus tuščiai laiko apgulę Troją ir apsirūpina 
maistu, puldinėdami aplinkinius kraštus? Nėra tai negalima, bet nėra ir 
tikra, nors graikų skverbimasis į Mažąją Aziją, kurį poetiškai vaizduoja 
Homero „Iliada“, prasideda kaip tik tuo metu. Su tais „„achajais“ sudarė 
sąjungą karalius Maduvatas, iki tol buvęs vienu ištikimiausių hetitų ka- 
raliaus vasalų. Arnuvandas paliko mums apie tai smulkų pranešimą di- 
delėje dantiraščio lentelėje, antrašte ,,Maduvato piktadarybés". 

„JOROS TAUTU" ANTPLODIS IR 29-SIS HETITU KARALIUS 


Kovos rytuose ir vakaruose gerokai nusilpnino Hetitu imperija, ir jos 
karaliai kuo toliau, tuo daugiau ėmė reikalauti pagalbos (ir finansinės) iš 
Egipto. Iš kai kurių užuominų rastuosiuose rašytiniuose dokumentuose, 
kuriuose minimi „gaujų vadai“, galime spręsti, kad valstybę silpnino ir 
vidaus, veikiausiai vergų, maištai. Ir vis dėlto, kai maždaug 1200 metais 
pr. m. e. į hetitų karalių sostą atsisėdo Arnuvando sūnus Šupiluliumas II, 
niekas nemanė, kad tai bus paskutinis hetitų imperatorius. 

Sunku rasti kitą palyginimą: kaip perkūnas iš giedro dangaus trenkia 
į šimtametį ąžuolą ir sudegina jį iki pat šaknų, lygiai taip ūmai ir vi- 
siems laikams buvo sunaikinta Hetitų imperija. Iš vakarų, tarytum didelė 
banga, siūbtelėjo laukinės gentys, kurias vadiname „jūros tautomis“ (taip 
jas vadino egiptiečiai, o etninės jų sudėties tiksliai nežinome), persirito 
per Bosfora ir pasklido iš dalies į rytus, o iš dalies, silpnesne srove,— į 
pietus. Pietuose ji atsimušė į užtvanką, kurią pastatė Ramzis III, ir susi- 
gėrė į Sirijos, Finikijos bei Palestinos smėlynus. Užtat rytuose toji banga 
baisinga jėga nušlavė Hetitų imperiją, o su ja— ir jos draugus, ir priešus. 

Apie 1190 metus pr. m. e. pirmas liepsnojantis deglas nukrito ant 
Chatušo stogų, ir po nesėkmingo sostinės gynimo, kurio nebespėjo mums 
aprašyti 29-sis hetitų valdovas, imperija, vos prieš penkiasdešimt metų 
pasiekusi savo galybės viršūnę, visiems laikams nugarmėjo į istorijos 
prarają. 

Kai šio tvano vilnys nuslūgo, paaiškėjo, kad svarbiausi Hetitų impe- 
rijos paveldėtojai yra šie: vakaruose — indoeuropiečiai frigai, pietuose — 
filistimai ir šiaurės rytuose — trakai bei muškai. Be jų, vėl iškilo smul- 
kios hetitų valstybėlės, prigludusios giliuose Tauro slėniuose arba toli- 
mose pasienio srityse, kurias „jūros tautų“ banga aplenkė arba jų nepa- 
siekė. 

Šių ,valstybiu-paveldétoju" joks hetitų valdovas nebesujunge. Svar- 
biausieji jų centrai buvo Hama ir Alepas Sirijos šiaurėje, Marašas Tauro 
kalnuose ir Karchemišas prie Eufrato. Į Chatušą hetitai niekada nebegri- 
žo. Daug vėliau jis tapo Frigijos provincijos miestu. Tos pačios Frigijos, 
kurios sostinė buvo Gordijus, o karalius — Midas („su asilo ausimis"; 
mat, jo karališkosios didybės ženklas buvo ne karūna — ji daug vėliau 
išsivystė iš Romos imperatorių laurų vainiko, — bet kepurė iš kailio, nu- 
mauto nuo asilo galvos kartu su ausimis; šitai įrodė jau po antrojo pa- 
saulinio karo archeologų rastas atvaizdas, kuriame, be kita ko, buvo 

pavaizduotas ir pagarsėjęs ,Gordijaus mazgas“, pririštas prie Mido karo 
vežimo). 

Tos hetitų valstybėlės išsilaikė dar pusę tūkstantmečio. Dauguma jų 
vegetavo kaip gretimų ir tolimesnių valstybių vasalai. Jų valdovai paliko 
mums gana daug įrašų (beveik vien hieroglifinių), bet didžioji dauguma 
tų įrašų dar nei perskaityta, nei paskelbta,— juk hetitų hieroglifus Bo- 
sertas galutinai iššifravo dar taip neseniai! 


HETITAI PASITRAUKIA Iš ISTORIJOS 


IX amžiuje pr. m. e. jau nė vienas hetitų valdovas nebeprisimena 
Hetitų imperijos įkūrimo tūkstančio metų sukakties, o žmonės, kurie ne- 
besidomi savo praeitimi, neturi ko laukti iš ateities. Dar po šimto metų, 
kai prasideda graikų ir romėnų kalendorius, hetitų kalendorius jau kaip 
ir baigiasi. (Įdomu, kad apie paskutines hetitų dienas ir jų pasitraukimą 
iš istorijos arenos žinome daugiau, negu, pavyzdžiui, apie išnykimą vi- 
kingų, kurie dar prieš tris šimtmečius gyveno Grenlandijos pakrantėse, 
arba apie išnaikinimą hotentotų, kurių dar prieš antrąjį pasaulinį karą 
apie trisdešimt tūkstančių gyveno Bečuanalende ir Angoloje, bet Hofma- 
no etnologinė ir antropologinė ekspedicija 1959 metais neberado jų nė 
pėdsako: jie išnyko, tikrąja to žodžio prasme, mūsų dienomis, mūsų aki- 
vaizdoje, ir niekas nežino kaip!) 

Paskutinėms „hieroglifinių hetitų“ valstybėms ir valstybėlėms nepri- 
klausomybę atėmė asirai, didžiąją dalį jų gyventojų išsivarę į vergiją, o 
likusius išžudę. Adadniraris III, Ašurnaris V ir Tiglatpalasaras III giriasi 
lengvomis pergalėmis prieš kitados galingų karalių palikuonis, o jų met- 
raščiai yra tikra hetitų mirties metrika. 

„Jų politinės egzistencijos pabaiga, — daro išvadą iš asirų šaltinių Bed- 
ržichas Hroznas,— atitinka tą laiką, kai paskutinę hetitų tvirtovę, Karche- 
mišą, 717 metais pr. m. e. užėmė Asirijos karalius Šarukinas (Sargonas II). 
Per tolesnius amžius jau ir paskutiniai hieroglifiniai hetitai virsta semi- 
tais ir perima kalbą iš semitų aramėjų, kurie nuo antrojo tūkstantmečio 
pr. m. e. antrosios pusės skverbiasi į tuos kraštus. 

Netrukus po to hetitų vardas visiškai ir galutinai išnyksta iš pasau- 
linės istorijos.“ 


DVYLIKTASIS SKYRIUS 

HETITU KULTŪRA 


„STEBUKLINGOJI ARKA, JUNGIANTI PRAEIT| SU DABARTIMI" 


Hetitai, uz kurių pečių prieš pustrečio tūkstančio metu taip tylutėliai 
užsivėrė istorijos vartai, vėl pasidarė žinomi žmonijai dėl vienintelės 
priežasties — dėl to, kad paliko savo kultūros paminklų: architektūros ir 
skulptūros, literatūros ir poezijos kūrinių. 

Tačiau turime iš karto pasakyti: tų paminklų išliko nedaug. Tai, ką 
iki šiol atkasė archeologai, tėra žuvusios hetitų kultūros fragmentai, jos 
„pavyzdžiai“, bet tokie fragmentai ir pavyzdžiai, kurie mus įgalina bent 
iš dalies rekonstruoti pirmykštį tos kultūros pavidalą ir tokiu būdu, kaip 
toji stebuklingoji Rolano arka, „sujungia praeitį su dabartimi“. Beje, 
Kaip sykis tas fragmentiškumas hetitų kųltūros paminklams teikia ypa- 
tingo patrauklumo ir skatina mūsų vaizduotę atgaivinti seniai mirusių 
kūrėjų genijų, visai kaip kad Praksitelio Veneros torsas arba nutrauktas 
Sapfo eilėraščio ritmas. 

Materialinė bazė, kurioje išaugo hetitų kultūra, buvo gana savotiška. 
Tad nenuostabu, jog daugybę savotiškų bruožų matome ne tik politinėse 
bei teisinėse hetitų institucijose, bet taip pat jų dailėje ir ypač poezijoje. 
"Tuos savotiškus bruožus labai vieningai konstatuoja visi istorikai, tyriné- 
jantys Artimųjų Rytų kultūras, nors — išskyrus tarybinius mokslinin- 
kus — aiškina juos iš esmės idealistiškai, hetitų ,rasiniais ypatumais“, jų 
„indoeuropietiška kilme“ (kurios, beje, niekas né neginčija), o ne ypatin- 
ga materialine jų gyvenimo baze, kuri nulemia visą kultūrinį antstatą. 

Be tų savitų, „originalių“ bruožų, hetitų kultūroje aptinkame ir sve- 
timos — pirmiausia asirų-babiloniečių — įtakos žymių, nes hetitų. kultūra 

nebuvo izoliuota Mažosios Azijos žemėje, o hetitai kitų tautų įtakos anaip- 
tol nevengė. Tačiau hetitų kultūroje, ypač toje jos srityje, iš kurios spren- 
džiama apie visos kultūros lygį, būtent mene, svetima įtaka lemiamo vaid- 
mens nevaidino. 

Todėl visiškai pagrįstai kalbame apie savarankišką hetitų kultü- 
rą (o ne vien apie asirų-babiloniečių kultūros „hetitiškąjį variantą“) ir 
apie savarankišką hetitų meną. Teisybė, šios sąvokos mums reiškia 
ne vien kultūrą ir meną, kurį sukūrė pati hetitų tauta, bet kultūrą ir me- 
ną, kurį sukūrė visa daugiatautė Hetitų imperija ir hetitų valstybėlės, iš- 
likusios po tos imperijos žlugimo Turkijos rytuose ir Sirijos šiaurėje. 


TOKSTANTIS HETITU DIEVŲ 


Pirmieji hetitų kultūros paminklai, su kuriais susidūrė Hetitų impe- 
rijos atradėjai, buvo hetitų dievų skulptūros. Lygiomis gretomis išsirikia- 
vę vyrai aukštomis smailomis kepurėmis, kuriuos Teksje matė Jazilika- 
jos uolų šventovės sienoje, buvo dievai; vyras boksininko poza, saugan- 
lis Bogazkéjaus vartus, buvo dievas; milžiniška sėdinčio vyro statula ant 
postamento iš dviejų liūtų, iškasta Karchemiše, yra dievo statula; moteris 
su veidrodžiu, kurią Humanas rado Zindžirlyje, yra deivė; du kariai 
Malatijos bareljefe, uzsimoje nugalabyti didžiulę gyvatę, — irgi dievai. 
Beveik pusė hetitų skulptūrų ir bareljefų, ypač imperijos laikų, vaiz- 
duoja dievus ir deives, bet dar toli gražu ne visus: „„Tūkstantį dievų turi 
hetitai.” 

Hetitų panteonas, kurio personažų pažįstame tik apie 10%, yra šume- 
rišku, babilonišku, asirišku, luvišku, huritiškų ir daugiausia chatiškų ele- 
mentų margas mišinys, papildęs dievus ir kultus, kuriuos hetitai atsinešė iš 
savo protėvynės. Čia, žinoma, neanalizuosime nei jų kilmės, nei evoliuci- 
jos. Mūsų tikslams pakaks paminėti svarbiausius ir kultūros istorijos po- 
žiūriu įdomiausius hetitų dievus. 

Vienas svarbiausių hetitų dievų (vyriausiojo jie neturėjo) yra Cha- 
tušo miesto perkūno dievas, kurio vardo žinome tik galūnę: - unas; jo 
pati yra saulės deivė, o jos vardo visai nežinome, nes jis visur parašytas 
tik ideografiškai. Juodviejų trys sūnūs yra Nerikos bei Zipalandos miestų 
perkūno dievai ir augalijos dievas Telipinas. Be to, perkūną dar valdo 
dievas Tešubas ir jo žmona Chepa. (,,Beje, atrodo,— sako Hroznas,— kad 
mūsų promotės Ievos vardas — hebraiškai Chavva — kilęs iš huritų dei- 
vės Chepos vardo, kurį aptinkame ir Amarnos laikų Jeruzalės kunigaikš- 

Cio Abdi Chepo varde. Ne be pagrindo Ieva, Adomo gundytoja, gavo tos 
huritiškos, nesemitiškos deivės vardą.“ (Vyriškos jėgos dievas yra Inaras 
(graikiškai anėr — vyras), ugnies dievas — Agnis (lotyniškai ignis — ug- 
nis), vartų dievas — Apulunas (jo tiesioginis įpėdinis yra graikų Apolo- 
nas, beje saugojęs, pasak Homero, Mažosios Azijos trojėnus nuo Europos 
graikų), medžioklės deivė — Ruta (vaizduojama su elniu, kaip ir graikų 
Artemidė, į kurią ji persikūnijo). Iš senųjų, indoeuropietiškos kilmės 
hetitų dievų minétinas Jajas — „Keliautojas“; iš jo, kaip spėja Hroznas 
(teisybė, su išlygomis), išsivystęs senovės izraelitų dievas Jahvė — krikš- 
čionių Viešpats. Be to, hetitai turėjo keletą dievų, kurių buvimas įrody- 
tas netiesiogiai, — jūros, dangaus, debesų, kalnų, šulinių, vėjų, javų, ap- 
skritai derliaus dievų, o apaštalas Povilas pavadintų hetitus, panašiai kaip 
atėniečius, dievobaimingais, nes jie garbino ir nežinomą dievą, ir dargi 
ne vieną. Daugelis tų dievų buvo belyčiai, kaip krikščionių angelai (lygiai 
taip jie būdavo ir vaizduojami — ilgais drabužiais ir sparnuoti). Iš gyvūnų, 
be liūto, hetitai labai gerbė jautį, kurio šventyklomis nusagstė visą ,,Jau- 
čio kalnyną". Jis iki šiol vadinamas to gyvulio vardu (Taurus). Be gerųjų 
dievų, hetitai turėjo ir piktų; matyt, kaip tik tiems piktiesiems, kurie ga- 
lėjo padaryti jiems daugiausia žalos, aukodavo — visai logiškai — itin 
gausias aukas, norėdami juos, taip sakant, „papirkti“. 


POETISKOS MALDOS 


Né vieno savųjų dievų hetitai (ne taip, kaip, pavyzdžiui, krikščionys) 
nelaikė visažinančiu, o kai kurių dievų išmintį visai menkai tevertino (tai, 
žinoma, labai negerai, juoba kad ir toks dievas savo srityje buvo bemaž 
visagalis). Todėl hetitas, ko nors iš savo dievo norėdamas, turėjo jam tai 
pasakyti, ir pasakyti kuo gražiausiai ir įtikinamiausiai. Beje, kartais jis 
be niekur nieko išklodavo dievui visą teisybę, su juo pasiderėdavo, o 
kartais net apiberdavo jį priekaištais, kurie krikščioniui būtų mirtinos 
nuodėmės. Iš šitos kritiškos hetitų pažiūros į dievus atsirado maldos, ku- 
rios dažnai mus stebina turiniu ir visada stebina forma: tai puikūs iškal- 
bingumo pavyzdžiai, tikri poezijos kūriniai. Ypač gebėdavo šitaip melstis 
karaliai, buvę kartu —o'gal net pirmiausia — vyriausiais Hetitų imperi- 
jos Žyniais. 


„Hetitų perkūno dieve, mano valdove, ir jūs, dievai, mano valdovai, 
štai kaip yra: nusideda žmonės! 

Ir mano tévas nusidédavo ir nepaklausydavo hetitu perküno dievo, 
mano valdovo. Bet aš niekuo nenusidéjau. 

Štai kaip yra: tėvo nuodėmė pereina sūnui. Ir man perėjo tėvo nuo- 
dėmė. 

Aš dabar hetitų perkūno dievui, savo valdovui, ir dievams, savo val- 
dovams, prisipažįstu: štai kaip yra, buvo nusidėta. 

O kadangi dabar savo tėvo nuodėmę išpažinau, tegu hetitų perkūno 
dievo, mano valdovo, ir dievų, mano valdovų, malonė vėl sugrįžta! 

Būkite man palankūs ir pašalinkite marą iš Chati šalies!“ 


„Jūs, dievai, kurie norite atkeršyti už Tutchalijo mirtį: tie, kurie Tut- 
chaliją nužudė, jau gavo atpildą už savo kruviną piktadarybę. Ir Chati 
šaliai toji kruvina piktadarybė užtraukė nelaimę, taigi ir Chati šalis jau 
gavo už ją atpildą. Kadangi kerštas dabar krinta ant manęs, noriu jį su 
visa savo šeima permaldauti aukomis. Taip noriu vėl susigrąžinti dievų, 
savo valdovų, malonę. 

Būkite man, dievai, mano valdovai, vėl maloningi! Noriu vėl stoti 
prieš jūsų veidą! 

O kadangi jums meldžiuosi, išklausykite manęs! 

Kadangi nepadariau nieko pikto, o iš anų, kurie nupuolė ir darė pikta, 
nieko nebeliko ir visi yra mirę, ir kadangi mano tėvo darbai perėjo dabar 
man, tai pažiūrėkite, dievai, mano valdovai, noriu susitaikydamas duoti 
jums dovanų už Chati šalį. 

Pašalinkite skausmą iš mano širdies, išvaduokite mano sielą nuo bai- 
més!" 


Argi ši ,,Malda marui nukreipti“, kurią parašė karalius Muršilis, blo- 
giau už „Jobo knygos“ giesmes išreiškia kenčiančio žmogaus skausmą, 
ar neprilygsta joms net ir forma? 

„Paukštis randa prieglobstį savo lizde, ir lizdas jį saugo. Arba tarnas, 
senatvės sulaukęs, kreipiasi į savo poną su prašymu. Ir ponas jo išklauso 
ir yra jam palankus. Ir jis palengvina jo kentėjimus. Arba jeigu tarnas 
kuo nors nusižengia, bet savo nusižengimą ponui išpažįsta: „Daryk man, 
ką nori“, ponas tarno nebaudžia. Juk tuo, kad savo nusižengimą ponui 
išpažino, sušvelnino jis pono nusiteikimą.“ 


Taip toje pačioje maldoje karalius Muršilis kalba hetitų perkūno die- 
Vui, savo valdovui. O kodėl? Ogi norėjo parodyti jam, jog žmonės gai- 
lestingesni už dievus: 

„Kai užrūstina kas dievą, ar dievas už tai jo nenuzudo, ir ne tik jo 
paties“ Ar nenužudo ir jo žmonos, jo vaikų, jo palikuonių, jo giminaičių, 
jo tarnų ir tarnaičių, jo galvijų, jo avių, ar nesunaikina jo derliaus, ar 
neprivercia jo žiauriausiai atkentéti*" 

Ir iš tiesų gali kilti klausimas, kuriuo M. Rimšneider užbaigė Chatuši- 
lio testamento nagrinėjimą: „Jeigu jau taip rašė karaliai, tai kaipgi rašė 
poetai?“ 


„JEIGU JAU TAIP RASÉ KARALIAI...' 


Toks klausimas turi daugiau pagrindo, nekaip iš karto atrodo. Šių 
karališkųjų dokumentų — net jeigu juos rašė ne patys karaliai, bet jų 
raštinės — išraiškingumas ir vaizdo sodrumas rodo buvus kūrybingą poe- 
tinę aplinką. Deja, nežinome nei kiek būta tų poetų, nei kokių kūrybinių 
aukštumų jų pasiekta. 

Jei skaitytojas sutiko su teorija, kurią 137—138 puslapiuose išdėstė- 
me pirmą (ir kurią šiuo metu remia dauguma hetitologų), tai jam nebus 
ypatingai sunku suprasti, kodėl žuvo beveik visa hetitų poezija. Jeigu 
hetitai eiles iš tiesų rašė hieroglifais medinėse lentelėse, tai jas nunešė 
į nebūtį „jūros tautų“ banga: didžiąją tų lentelių dalį surijo degančių 
miestų liepsnos, o tai, kas liko, sutrūnijo po jų pelenais. Vėliau kartu su 
hetitų kalba mirė ir sakytinė tradicija. 

Kai 1506 metais Eskvilino kalvoje, Romoje, buvo rasti antikinės skulp- 
tūros fragmentai, menininkams pavyko iš jų rekonstruoti Laokoono gru- 
pę. Iš hetitų poezijos fragmentų, išlikusių dantiraščio lentelėse, deja, ne- 
įmanoma rekonstruoti nieko, kuo galėtų remtis kad ir kukliausia hetitų 
poezijos „apžvalga“ arba „istorija“. Tačiau jie įrodo — juo labiau kad 
išlikę fragmentai yra visai atsitiktiniai — tokią poeziją egzistavus ir buvus 
itin aukšto lygio. 

Pateiksime bent keletą ištraukų, manydami, kad milžiną galiausiai ga- 
lima pažinti ir iš nykščio. Pradėsime nuo labai seno himno saulės dievui, 
užrašyto XIV — XIII amžiuje pr. m. e. (jis įdomus dar tuo, kad antroji 
jo eilutė liudija hetitų protėvynę buvus vakariniame jūros krante, 
nors tai galėjo būti tiek Juodoji, tiek ir Kaspijos jūra): 


Dangiškasis saulės dieve, žmonijos ganytojau! 
Išeini iš jūros, kurios. tėvas — dangus, 
ir į aukštąjį dangų keliauji. 

Dangiškasis seulés dieve, mano valdove! 

Žmonių vaikams ir laukiniams uolų žvėrims, 
šuniui, kiaulei ir kiekvienam lauko padarėliui, — 
visiems duodi, kas teisėtai jiems priklauso! 

Ir taip diena iš dienos... 


Arba kita ištrauka iš eilėraščio ta pačia tema — ko gero, seniausio ei- 
lėraščio iš visų, kuriuos sukūrė indoeuropiečiai: 


Būk pasveikintas, dangiškasis saulės dieve! 

Tu regi visų žmonių širdis, 

o tavo širdies niekas nemato. 

Kas kokį padaro piktą darbą, 

tu regi iš aukštybių, dangiškasis saulės dieve! 
Vaikšiau teisingu keliu, o kas mane skriaudžia, 
tu regi iš aukštybių, dangiškasis saulės dieve! 


Ir galiausiai — maza ištrauka iš didelio epo apie dievų kovas dėl val- 
džios dangaus karalystėje. (Jo autorių arba redaktorių žinome: jis buvo 
vardu Kilas ir gyveno maždaug penki šimtai metų anksčiau už Homerą. 
Tai pirmasis vardas pasaulinės literatūros istorijoje) Hetitų perkūno 
dievas su savo broliu Tašmišu ruošiasi keliauti pas bazalto kalną Chazį, 
kuris, be paliovos augdamas, grasina sugriauti jo buveinę ir nuversti 


sostą: 


Ir ėmė jį už rankos, ir ėjo su juo pas Chazio kalną. 
Ir nukreipė savo akis į siaubingą bazaltq, 

ir štai jis išvydo siaubingą bazaltą, 

ir jam pergedo veidas iš pykčio. 

Atsisėdo perkūno dievas ant žemės, 

ir kaip upė paplūdo jam ašaros. 

Tada tarė perkūno dievas užverktomis akimis: 

Kas gali bent pažvelgti į tokią baisybę? 

Kas gali su ja net į kovą stoti? 

Perkūno dievui atsakė Ištara: 

Brolau, jis nežino nei daug, nei mažai: 

jis kvailas (tas bazaltas), tik jėgos jis turi už dešimtį... 


Kad neliktų abejonių, pabrėžiame: tai ne „poetiškai perkurti“, bet 
kone pažodžiui išversti hetitų dantiraščio tekstai. Tokiomis pat turtingo- 
mis išraiškos priemonėmis bei poetiniais vaizdais mus stebina ir kiti 

fragmentai, nors tai tėra veikiau vidutiniški hetitų poetinės kūrybos 
pavyzdžiai, o ne jos viršūnės, nes tai, kas išliko, išliko atsitiktinai, 

Žinome ir keletą verstinės literatūros fragmentų, kuriuos įamžino 
hetitų poetų rėžtuvas. Pažymėtina serija lentelių su ištraukomis iš šume- 
rų-babiloniečių-asirų epo apie Gilgamešą; jų vertimo tikslumas ir išbaig- 
tumas patenkintų ir mūsų dienų reikalavimus. Iš daugelio mitų, savų ir 
perdirbtų, verta paminėti bent du: mitą apie perkūno dievo kovą su gy- 
vate Ilujanka (jos iliustracijų rasta keliuose bareljefuose) ir mitą apie 
augalijos dievą Telipiną (jis, greičiausiai, kilęs iš šumerų ir babiloniečių, 
o įvairūs jo variantai buvo žinomi daugeliui tautų iki pat naujųjų amžių). 
Žiemą tas dievas palieka žemę; tuomet joje žūsta visa, kas gyva, įsi- 
viešpatauja badas ir skurdas. Perkūno dievas išvyksta jo ieškoti, skrieja 
per kalnus ir slėnius, bet veltui. Paskui iškeliauja ieškoti jo erelis, bet irgi 
veltui. Pagaliau jį suranda bitutė, pažadina ir pašaukia grįžti. Dievui su- 
grįžus, ateina pavasaris, vėl atgyja gamta ir žmonės. 

Nors hetitų mitai dažnai nepasižymi temos originalumu, bet jų litera- 
tūrinei formai būdingi grynai hetitiški bruožai: savitos metaforos, parale- 
lės, meniškai įspūdingas dialogų įterpimas į epinį tekstą. Tokių intarpų 
randame Chatušilio testamente, bet jo nėra ankstesniuose kitų tautų lite- 
ratūros kūriniuose. 

Poetiniais vaizdais bei posakiais hetitai išmargindavo ir raštijos (ne- 
galime jos vadinti literatūra) kūrinius, kurie šiaipjau laikomi nuobodaus 
ir sauso stiliaus etalonu: tarnybinius formuliarus, baigiamuosius sutarčių 
paragrafus, teismų protokolus, liturginių apeigų knygas. Ypatingai sodrūs 
jų prakeikimai ir užkeikimai nuo piktųjų dvasių. Tačiau dėl tam tikrų 
priežasčių palikime juos užkeiktus senovės Oriento filologų moksliniuose 
veikaluose. Ta patį galima pasakyti ir apie užkeikimus nuo šeimos vaidų; 
iš jų galima spręsti, kad hetitų žmonos nebuvo visiškai beteisės ir užuitos. 

Dabar pažiūrėkime, kaip atrodė, pavyzdžiui, oficialus karinės priesai- 
kos aktas, kurio iškilmingumą, taip būdingą tai karių tautai, mums lengva 
suprasti. Priešais išrikiuotus pėstininkų dalinius su ietimis bei kalavijais 
ir karo vežimų įgulas su akstimis, lankais bei skydais, švilpynių ir būgnų 
muzikos lydimi, ateina karo vadas ir žynys. Kariai choru juos sveikina. 
Atsakęs į sveikinimą, vadas liepia pirmosios gretos kariams žengti į priekį 
ir beria jiems į delnus grūdų, iš kurių, sumalus ir toliau perdirbus, gami- 
namas alus. „Tebūnie kaip tie grūdai sumaltas, kas sulaužys priesaiką!“ 
Kariuomenė choru atsako: „Tebūnie!“ Paskui jis beria jiems į delnus sa- 
lyklo, tardamas: „Kaip kad šitas salyklas yra bevaisis ir netinka nei sėti, 

nei duonai kepti, taip tebūnie nevaisinga Žmona ir gyvuliai to, kuris su- 
laužys priesaiką!“ Toliau jis liepia atnešti moterišką suknelę, verpste ir 
veidrodį: „„Tepavirsta moterimis tie vyrai, kurie sulaužys priesaiką, teap- 
sivelka moteriškais rūbais ir tepaima vietoj ginklo verpstę ir veidrodį!“ 
Pagaliau atvesdina aklą ir kurčią: „Tebūnie aklas ir kurčias, kas sulaužys 
priesaiką!“ Visa kariuomenė kiekvienam iš tų aktų pritaria: „Tebūnie!“ 
Argi tai ne didinga dramatinė scena, verta Tolstojaus plunksnos, Velas- 
keso teptuko, Bethoveno muzikos? 

Pagaliau turime paminėti dar vieną literatūros žanrą, kurio prieš heti- 
tus pasaulinėje literatūroje nėra buvę ir kuris po jų dar labai negreit 
teatsirado. Tai trumpi apsakymėliai, kuriuos kultūros istorikai pavadino 
„žioplysčių ir kvailysčių užrašais“. Jie išsirutuliojo, galimas daiktas, iš 
oficialių pranešimų. Savo forma jie yra lakoniškos apybraižos (gal net 
fotografijos), kuriose atvaizduoti negabūs ir nedori valdininkai, blogai 
tarnaujantys karaliui, biurokratai teisėjai, dešimtmečiais vilkinantys bylų 
sprendimą arba pametantys teismo protokolus, ir pan. Tikram laikrašti- 
niam feljetonui prilygsta pasakojimas apie karo vadą, kuris daro klaidą 
po klaidos ir labiau, negu pačia pergale, rūpinasi, kaip gražiau apie per- 
galę raportuoti savo valdovui. Hetitams, ko gero, tai buvo ne vien humo- 
reskos: visai galimas daiktas, jog tie maži kūrinėliai būdavo rašomi di- 
daktiniais sumetimais, nes kiekvienas sukčius, išdavikas ir t. t. susilauk- 
davo mirties. Bet, šiaip ar taip, tai pirmasis kritinės literatūros žanras, 
kritika kovojantis prieš negabumą, nedorumą ir ribotumą. 

Kad ir kaip vertintume hetitų poeziją, mitologinę literatūrą ir oficialių 
dokumentų pagyvinimą poetiniais vaizdais, būtent šį originalų hetitų įnašą 
i literatūrą reikia laikyti ypatingu jų nuopelnu. 


MOKSLINĖ IR SPECIALIOJI LITERATŪRA 


Kur kas daugiau, negu poezijos ir beletristikos kūrinių, yra išlikę heti- 
tų mokslinės ir specialiosios literatūros paminklų. Teisybė, to negalima 
laikyti kažkokia „likimo kompensacija“ — jau vien todėl, kad tai du 
nepalyginami dalykai, kurie vienas kito neatstoja. Tai būtų lygiai tas pat, 
kas pasakyti apie Gete: „Ačiū dievui, kad mums liko bent „Spalvų moks- 
las", jeigu jau dingo , Faustas"!" 

Daugelį šios rūšies hetitų raštijos veikalų vadinti moksliniais vargu 
ar galima. Čia turimi galvoje pirmiausia burtininkų, pranašų, astrologų ir 
panašių ,„mokslininkų“ traktatai, taip pat žymi dalis medicininės ir astro- 


218 


nominés literatüros, kurios racionaluji grüda slepia sunkiai perkandamas 
magijos kiautas. Visus tuos veikalus hetitai perėmė iš babiloniečių bei 
asirų, tenkindamiesi jų vertimais. Dėl to, kad hetitai toliau jų nevystė ir 
netobulino, žmonijos kultūra tikrai nepatyrė jokio nuostolio. 

Iš babiloniečių hetitai perėmė, tikriausiai, ir gausią matematinę lite- 
ratura, bet ir šioje srityje nesukūrė nieko naujo. Teisybė, matematikoje 
sukurti ką nors nauja buvo nelengva: kuo jie dar galėjo papildyti žinias, 
gautas iš savo mokytojų, kurie jau penkiolika amžių anksčiau už Pitagorą, 
Archimedą ir Euklidą buvo atradę, pavyzdžiui, formules trikampio, stačia- 
kampio, trapecijos ir skritulio plotams skaičiuoti, formules kubo, greta- 
sienio, stačiakampio ir nestačiakampio skerspiūvio prizmės, paprastos ir 
nupiautinės piramidės, kūgio ir kitokių kūnų tūriams skaičiuoti, be to, jau 
antrajame tūkstantmetyje pr. m. e. mokėjo kelti laipsniu ir turėjo antrojo 
bei trečiojo laipsnio šaknų lenteles? Jei hetitai įsisavino tas žinias — o 
tuo abejoti neturime pagrindo,— jie jau ir taip žinojo ne mažiau, negu 
Europos matematikai iki Dekarto ir Leibnico. 

Tačiau minėti, kuriose mokslo srityse hetitai nenuveikė nieko naujo, 
nėra reikalo. Mums labiau rūpi pasakyti, kuo hetitai prie mokslo pažan- 
gos prisidėjo. Tad čia sutelksime dėmesį tik į tuos dalykus, kurie, spren- 
džiant iš hetitų literatūrinio palikimo, buvo svarbiausi. 

Pirmiausia tai buvo teisė. Apie XV — XIV amžiaus pr. m. e. hetitų 
teisyną, kurį pirmą kartą išspausdino ir išvertė (į prancūzų kalbą) Bedrži- 
chas Hroznas, jau esame kalbėję. Tai, kas iš jo išliko dviejose didelėse 
dantiraščio lentelėse, teisybę sakant, nepasižymi tokiu sistemingumu ir 
išbaigtumu, prie kurio mus pripratino teisės meistrai ir mokytojai romė- 
nai. Tačiau mokėjimas tiksliai skirti kaltumą nuo nekaltumo, tyčinę veiklą 
nuo netyčinės, atsakomybę už sąmoningus veiksmus nuo atsakomybės už 
aplaidumą rodo tokius juridinės minties laimėjimus 2000 metų prieš Jus- 
tiniano kodeksą (kuriam jau irgi 1500 metų), kad jų atradimas mūsų laikų 
mokslui buvo ne taip jau dažnai pasitaikanti staigmena. Tą patį galima 
pasakyti apie praktiką, leidžiančią nukentėjusiojo pageidavimu paskirti 
bausmę arba kompensaciją už padarytą žalą, apie atsižvelgimą į objekty- 
vias ir subjektyvias nusikaltimo aplinkybes (pavyzdžiui, moteris, išprie- 
vartauta namuose, kur galėjo šauktis pagalbos, bet nesišaukė, baudžiama 
mirtimi, o kalnuose išprievartautai moteriai bausmė neskiriama; beje, 
prievartautojas abiem atvejais baudžiamas mirtimi), ir panašiai. Ypač pa- 
žymėtinos švelnios, ,humani&kos" reformuoto teisyno skiriamos bausmės. 

Senesniojo hetitu teisyno reforma, ivykdyta mazdaug XIV — XIII am- 
žiuje pr. m. e., davė akstiną užrašams ir pastaboms, iš kurių, matyt, ilgai- 
niui išsivystė literatūra, sudaryta iš veikalų stereotipiniais pavadinimais 
„įstatymo komentaras“, labai pravarciu juristams ir labai nuobodžių 
nejuristams. Pirmąsias glosas, arba komentarus, parašė pats reformato- 
rius: jis reiškia pritarimą arba nepritarimą kai kurioms bausmėms ir de- 
liktams, o kartais ir protestuoja prieš juos. Jo pradėtą darbą toliau varė 
teisėjai, užrašinėdami nuosprendžius. Tokiu būdu jie vykdė tas pačias 
teisminės priežiūros funkcijas, kaip ir mūsų aukštesnieji teismo organai. 

Apie gausią literatūrą, kuri, matyt, jau ir hetitams buvo antrinis juri- 
dinių Žinių šaltinis, gana daug žinome ne tik iš jos pačios, bet ir iš įvairių 
sutarčių preambulių, kuriose susitariančios šalys remiasi juridiniais aktais 
ir sprendimų precedentais. Sprendimą hetitų teismas priima, remdamasis 
užprotokoluotais ir liudininkų paliudytais (kartais — priesaika patvirtin- 
tais) faktais. Hetitų teisėjas — tai ne išmintingasis rytiečių pasakų kadis, 
kuris sprendžia bylas, vadovaudamasis įkvėpimu ir teisingumo jausmu. 
Tai valdininkas, kuris sprendžia bylas pagal įstatymą, precedentus ir pro- 
tokolą. Ar jis visada išsprendžia bylą teisingai („ir jam neleidžiama daryti 
gera blogesniu ir bloga — geresniu", — skaitome karaliaus instrukcijoje 
užimtų sričių teisėjams), nežinome. Žinome viena, kad hetitų teismai buvo 
kiek nepaslankūs, „„biurokratiški“, kad jų raštinės vienai bylai suvartoda- 
vo nemažą krūvą molio. Beje, atrodo, kad šiuo atžvilgiu hetitų teismai 
nebuvo išimtis ir kad šią tradiciją (iki šiol dar galutinai neįveiktą) jie 
kūrė lygia greta su egiptiečiais. 

Hetitų juridinė literatūra tuo tarpu nėra gerai ištirta. (Tikimės, kad 
ir šioje srityje artimiausiu metu Čekoslovakijos hetitologų dėka bus ge- 
rokai pažengta į priekį.) Daugiau dėmesio mokslininkai skyrė hetitų isto- 
rinei literatūrai — jau vien dėl to, kad ji yra vienas svarbiausių tiesiogi- 
nių šaltinių hetitų praeičiai pažinti. | 

Iš istorinių veikalų didžiausią reikšmę turi vadinamasis ,,Muršilio met- 
rastis". „Būtent Muršilis sukūrė metraščio stilių, kuris vargu ar buvo kada 
pranoktas,— neperdėdama sako M. Rimšneider.— Įvykiai jame išdėstyti 
tiksliai pamečiui ir pagal tam tikrą schemą, kuri padeda išryškinti, kas 
nepaprasta ir svarbu. Tačiau dėstymas yra toks protokoliškas ir neįdo- 
mus, kad daugelį įvykių, ypač glaustai aprašytų, labai sunku suprasti.“ 

Nepatenkindamas reikalavimų, kuriuos keliame pramoginei lektūrai, 
tas karališkasis metraštis visai neblogai patenkina reikalavimus, keliamus 
istoriniams šaltiniams. O šitai yra kur kas svarbiau. Apie įvykius jis pa- 

sakoja visiškai objektyviai. Hetitu karaliai (ir ju istorikai) neslepia ne- 
sėkmių: juk už pergalę arba pralaimėjimą pirmiausia atsako ne jie, o 
dievai. Jeigu dievas neišklausė karaliaus prašymo, jeigu jis nebuvo pa- 
kankamai stiprus ir sumanus ir nepadėjo laimėti, kodėl gi karalius nega- 
lėtų jam to prikisti? Hetitų karaliai samprotauja panašiai, kaip Homero 
herojai prie Trojos, ir tam samprotavimo būdui turime būti dėkingi už tai, 
kad ju metraščiais galime faktografiniu atžvilgiu pasitikėti, 

Sausas ir abejingas hetitų istorikų stilius nesukliudys mums įdomu- 
„mo dėlei perskaityti bent vieną Muršilio metraščio ištrauką: 

„Kitais metais“ (maždaug 1320 metais pr. m. e.) „išvykau į Kalnų žemę 
Ašarpają. O Kaškovo miestą Kalnų žemė Ašarpaja buvo užėmusi, atkirs- 
dama kelius iš Palo šalies, tai aš su tuo Kaškovo miestu kariavau. Ir saulės 
deivė iš Arinos, mano viešpatė, išdidusis perkūno dievas, mano viešpats, 
Mezulas ir visi dievai stovėjo šalia manęs. Kaškovo miestą, kurį Kalnų 
žemė Ašarpaja buvo užėmusi, aš nugalėjau ir nusiaubiau. O Kalnų žemę 
Ašarpają paverčiau dykuma. Paskui pasukau į namus. O pasiekęs Šamu- 
chą, apsigyvenau Ziule. 

O kol mano tėvas buvo Mitanijos šalyje, jos priešai aravaniečiai be 
paliovos puldinėjo Kišijos šalį ir labai ją engė. Tada aš, Saulė, įžengiau į 
Aravanos šalį ir Aravanos šalį užpuoliau. Čia šalia manęs stovėjo saulės 
deivė iš Arinos, mano viešpatė, išdidusis perkūno dievas, mano viešpats, 
Mezulas ir visi dievai. Ir nuniokojau visą Aravanos šalį. O kiek paverg- 
tųjų parsivedžiau iš Aravanos šalies į karaliaus rūmus, pavergtųjų buvo 
3500. O kiek pavergtųjų, kiaulių ir avių parsivedė į namus Chatušo kari- 
ninkai, pėstininkai ir vežėjai, to nebuvo galima suskaičiuoti. O aš, užka- 
riavęs Aravanos šalį, grįžau namo į Chatušą. Ir tai atlikau per vienerius 
metus." f 

Teigiamai vertindami Muršilio metraštį, mes, žinoma, turime galvoje 
ne jo turinį („anais metais“ jis turėjo bent šiokią tokią dingstį savo karo 
žygiui, o kitais kartais nė neslepia grynai grobikiškų kėslų ir siekimo 
paimti kuo daugiau „pavergtųjų“, t. y. vergų), bet autoriaus būdą pasa- 
koti apie savo darbus ir žygius. Maldas jis rašė kaip poetas, o metraš- 
čius — kaip istorikas, neturėdamas jokio kito pavyzdžio, išskyrus savo 
paties rašinius. š 

Be juridinių ir istorinių veikalų, originaliojoje hetitų kūryboje didžiau- 
sią reikšmę turi lingvistiniai raštai ir vadovėliai. Chatušo griuvėsiuose 
rasta daug šumerų-babiloniečių-hetitų kalbų žodynų fragmentų; tie žody- 
nai kartu buvo dantiraščio, šumerų kalbos (jau mirusios) ir babiloniečių 

kalbos vadovėliai. ,,Prisimine, kad hetitų mokslininkai, be to, turėjo nag- 
rinėti ir chatų, luvių kalbas, hieroglifinę hetitų kalbą, huritų kalbą ir 
t. t., iš tiesų turime stebėtis, kokie jie buvo poliglotai",— sako Bedržichas 
Hroznas. Tik pagalvokime, koks mokslo triumfas slypi už žodžių, kuriuos 
jis prie to savo sakinio pridūrė: ,,...nepaisant įvairių klaidų ir netikslumų, 
kuriuos jie darė, pavyzdžiui, babiloniečių kalboje.“ 

Net ir glausčiausioje mokslinės bei specialiosios hetitų literatūros ap- 
žvalgoje negali likti nepaminėtos keturios didelės molinės lentelės, pri- 
rašytos dantiraščiu (jų tekstas hetitiškas, bet vienur kitur įmaišyta ir ne- 
hetitiškų žodžių). Jos buvo rastos trečiajame šio amžiaus dešimtmetyje 
Stambulo muziejuje, o 1930 metais Bedržicho Hrozno pilnai išverstos. (Jų 
ištraukų buvo išversta jau anksčiau, ,zonduojant", koks čia veikalas.) 
Tai specialus traktatas apie žirgų treniravimą, arba mokymą,— pirmasis. 
tos rūšies kūrinys pasaulinėje literatūroje. 

Jo autorius — dar vienas hetitiškų veikalų autorius, kurio vardą žino- 
me — buvo hetitų karaliaus (greičiausiai, Šupiluliumo) vyriausiasis arkli- 
ninkas Kikulis. Kilmės jis buvo ne hetitas, bet mitanas. Hetitų karalius ji 
pasikvietė kaip specialistą, kuris jo imperijoje turėjo įdiegti pažangiau- 
sius, moderniausius žirgų treniravimo metodus. Terminą „moderniausius“ 
galima suprasti dvejaip, bet šiuo atveju tai nė kiek nekenkia: Kikulio 
principai iš esmės sutampa su mūsų laikų vadinamosios ,,angliSkosios mo- 
kyklos“ principais. 

„Išvertęs visą veikalą, supratau“, — rašo Bedržichas Hroznas (grįžęs iš 
Stambulo, kur ištisą vasarą Sifravo tas lenteles), — kad tai „vadovėlis, su- 
darytas iš trijų dalių: 1) žirgų parengimo treniruotėms, 2) žirgų treniravi- 
mo risčia, 3) žirgų treniravimo zovada. Visas treniruočių kursas trukdavo 
200 dienų. Labai įdomu, kaip tiksliai reglamentuojamas kiekvienas tre- 
niruojamų žirgų žingsnis, kiekvienas poilsis, kiekvienas šėrimas, kiekvie- 
nas girdymas, kiekvienas maudymas per visus 200 dienų. Tai veikalas, 
stebinantis nerytietisku metodiškumu, veikalas, kurio indoeuropietiška 
kilmė yra akivaizdi.“ (Mitanijos valstybės valdantysis sluoksnis buvo 
indoeuropietiškas; deja, trumpa jos istorija iki šiol nėra smulkiai ištirta.) 
„Rekomendacijose daug mitaniškų, ariškos kilmės žodžių — panašiai ir 
dabar specialistai treneriai vartoja angliškus terminus." 

Iš paties traktato pateiksime tik tai, kas gali sudominti ir nespecialis- 
tą. Hetitai (ir mitanai) laikė arklius bendrose arklidėse, o pavasarį ir va- 
sarą gindavo juos į ganyklą. Šerdavo juos miežiais ir žole, kurios duo- 
davo daugiausia naktį, šienu ir miežine koše, kurios duodavo po maudymo 

(avižos senovės Rytuose nebuvo žinomos). Sis pašaras būdavo maišomas 
su kapojais, kad žirgai įprastų gerai kąsti. Treniruotėse žirgai protarpiais 
gaudavo ėsti sočiai, o protarpiais būdavo verčiami laikytis dietos, kartais 
labai griežtos. Treniruojami būdavo tik tie žirgai, kurie gerai pasirody- 
davo atrankinėse didelio nuotolio lenktynėse. Po to 21 dieną trukdavo 
parengiamasis kursas. Pačios treniruotės vykdavo ir dienomis, ir naktimis: 
jų pabaigoje Žirgai per vieną naktį, bėgdami pakaitomis risčia ir zovada, 
įveikdavo 112 kilometrų. Išlaikę tokį egzaminą, žirgai būdavo priimami 
į kariuomenę. 

Čia prieiname tolesnį reikšmingą hetitų indėlį į mokslą ir meną, jeigu 
ryšimės, sekdami Cezariu, pavadinti „mokslu ir menu" karą. Hetitai savo 
žirgus treniravo daugiausia karo vežimams, kuriuos, nors ir nebūdami jų 
išradėjai, taip ištobulino, kad padarė perversmą karyboje. 

Hetitų karo vežimai, palyginti su asirų-babiloniečių ir egiptiečių, buvo 
tiesiog neįtikimai lengvi (sprendžiant iš rekonstrukcijos, 5 — 10 kg!). Ta- 
čiau jie buvo tvirti ir ganėtinai talpūs trijų Žmonių įgulai, tikslingai pasi- 
skirsčiusiai pareigomis. Hetitų vežimui komandavo vežėjas, įgulos sau- 
gumu rūpinosi skydininkas, o šaulio abi rankos buvo laisvos; jų prieši- 
ninkų vežimams vadovavo šaulys, turintis pats dengtis skydu ir įsakinėti 
vežėjui. Maža to, kad kiekvienas atskiras hetitų karo vežimas buvo pra- 
našesnis už priešo vežimą (kuris buvo sunkesnis, ne toks vikrus ir tetu- 
rėjo dviejų žmonių įgulą); jų pranašumą didino dar tai, kad hetitų karo 
vežimai atakuodavo stambiomis formacijomis, o asirų-babiloniečių ir 
egiptiečių vežimai kaudavosi daugiausia kaip savarankiški taktiniai vie- 
netai (maždaug kaip viduramžių riteriai). Hetitai pirmieji karybos istori- 
joje taip masiškai panaudojo lengvus kovos vežimus. Tai padaryti padėjo 
pirmiausia plati kadrų bazė, iš kurios buvo verbuojami hetitų vežėjai ir 
šauliai: jais iš principo galėjo tapti visi laisvieji hetitai, o Egipte, Asirijo- 
je ir Babilonijoje kovos vežimai buvo išimtinai bajorų ginklo rūšis. Lais- 
vieji hetitai, būdami tarp savęs lygūs, leisdavosi apmokomi stambiomis 
formacijomis ir gebėjo kovoti jose kaip visumos dalis. Šito, reikia pripa- 
žinti, aristokratai jų priešininkų vežimuose niekada neįstengė. Kokybinė 
ir kiekybinė hetitų karo vežimų dalinių persvara kėlė visų dalinio karių 
kovos dvasią. O juk gerai žinoma, kad kovos dvasia yra vienas iš veiks- 
nių, nulemiančių mūšio baigtį. 

Hetitų karo vežimai įsiverždavo giliai į priešo užnugarį, netikėtai už- 
puldavo jį iš užpakalio, naikindavo žygiuojančias jo armijas ir t. t. Mū- 
šyje jie pradėdavo puolimą ir, pralaužę priešininko eiles, įvykdydavo 

apeinamaji manevrą, kuris priešui reiškė tikrą pražūtį. Tai buvo būdingas 
puolamasis ginklas, įgalinantis nukelti karo veiksmus toli į priešo terito- 
riją, bet jis turėjo svarbų trūkumą: visai netiko ginamosioms kautynėms, 
ypač kalvotame reljefe ir ankštuose slėniuose, kurių netrūko vakariniame 
imperijos pasienyje. Karo vežimai, būdami pritaikyti kovai „armija prieš 
armiją“, nestengė priešintis pakrikoms, nepaliaujamai plūstančioms bar- 
barų raitelių ordoms (tokioms barbariškoms, kad jos nė žinoti nežinojo 
tų karo vežimų), tiesiog negalėjo priversti jų stoti į lemiamą mūšį, pri- 
mesti joms savo taktiką ir tuomet išnaudoti savo pranašumą. Dėl tos pa- 
čios priežasties, matyt, nesisekė karo vežimų panaudoti nė malšinti ver- 
gų sukilimams, kurie neišvengiamai turėjo kilti, įsibrovus „jūros tau- 
toms". XIII amžiaus pabaigoje aiškėjo, kad hetitų karo vežimai, kuriais 
rėmėsi ir su kuriais krito Hetitų imperijos karinė galia, tuometinėmis są- 
lygomis nebuvo ta jėga, kuri būtų galėjusi išgelbėti imperiją, o kartu ir 
jos kultūrą. 

Ir pagaliau reikia paminėti svarbiausią originalų hetitų išradimą — tokį 
svarbų, kad jo reikšmės nereikia nė aiškinti. Būtent, pirmąjį pasaulyje 
geležinį durklą nukalė hetitų amatininkas. Hetitų imperijoje žmonija 
įžengė į geležies amžių! 


TVIRTOVĖS, SVENTYKLOS, VARTAI IR BARELJEFAI 


Skaitytojas gali paklausti: jei neatlaikė apsauginis pylimas, sudarytas 
iš hetitų karo vežimų, tai ar negalėjo „jūros tautų“ antplūdžio sustabdyti 
Chatušo gynybinės sienos? 

Net nekalbant apie tai, kad sostinė anksčiau ar vėliau turi kristi, jeigu 
ji atkirsta nuo savo valstybės arba jeigu ta valstybė visai pakrikusi,— o 
Hetitų imperijoje XIII amžiaus pabaigoje buvo ir viena, ir kita, —tiesio- 
giniam puolimui Chatušas negalėjo atsispirti. Daugių daugiausia, ką jo 
gynėjai galėjo padaryti, — tai didvyriškai žūti. 

Žinoma, Chatušas buvo įtvirtintas. Bet tai, ką išaiškino Bitelio pa- 
kviesti fortifikacijos specialistai, privertė gerokai nustebti. Tvirčiausios 
gynybinės sienos buvo šiaurės vakaruose, ant stačios, iš tikrųjų nepri- 
einamos uolos. Tačiau priešingoje pusėje miestą su pasauliu jungė... 
grįstas plentas! Žinoma, jį buvo galima perkasti ir užtverti, bet tada visi 
karo vežimai būtų likę be naudos uždaryti mieste. Be to, į vienus gy- 
nybinės sienos vartus stačiu šlaitu aukštyn ėjo platūs, patogūs laiptai 
(tokie tvirti, kad naudojami dar ir dabar), o iš paties miesto centro buvo 
iškastas ilgas tunelis, einantis po visais įtvirtinimais ir pasiekiantis žemės 

paviršiu lygumoje uz miesto. Geresnio jéjimo j Hetitu imperijos sostine 
priešui nebuvo ko ir norėti. 

Ar tai verčia suabejoti hetitų fortifikacijos inžinierių ir apskritai sta- 
tybininku sugebėjimais? Kai kurie žinovai mano, kad taip. Bet ar nebūtų 
teisingiau, jei už tas silpnąsias Chatušo gynybinės sistemos vietas — net, 
galima sakyti, už jos pavertimą neveiksminga — atsakingi būtų laikomi 
paskutinieji hetitų karaliai, kurie savo sostinėje jautėsi pernelyg saugūs? 
"Tačiau ar galime jais stebėtis, jei Chatušo sienų jau ištisi šimtmečiai ne- 
buvo pasiekęs joks priešas, o hetitų karo vežimams buvo pavykę net 
patį Ramzį II sustabdyti už 600 kilometrų nuo sostinės vartų? 

Zindzirlio, Tel Halafo, Karchemišo ir kitų zymiuju tvirtovių kasinė- 
jimai įrodo, kad hetitų inžinieriai ir statybininkai savo darbą išmanė. 
Minėtieji miestai buvo apsupti išradinga įtvirtinimų sistema su daugybe 
bokštų, iškištų į priekį, be to, juos skersai išilgai kirto ne mažiau išra- 
dinga vidinių įtvirtinimų sistema, kuri leido ginti atskiras miesto dalis 
net tuo atveju, jeigu priešininkas pralaužtų išorinius įtvirtinimus. Tuo 
atžvilgiu hetitų tvirtovės buvo panašios į šiuolaikinius karo laivus, kurių 
šarvuotas korpusas yra plieninėmis pertvaromis suskirstytas į izoliuotas 
sekcijas, ir todėl, net tiesiogiai torpedos kliudytas, laivas nenuskęsta. 
Tačiau — jeigu jau pasirinkome šį pavyzdį — net stipriausias karo laivas 
atiteks priešui arba turės paskęsti, išbaigęs šaudmenis arba praradęs ryšį 
su baze. Taip ir atsitiko beveik visiems, net geriausiai įtvirtintiems hetitų 
miestams. 

Kaip tie miestai išrodė prieš sunaikinimą? Iš kasinėjimų galime spręsti, 
kad jie užėmė didelį plotą, turėjo daug gyventojų ir buvo savotiškai gra- 
žūs. Miesto centras — geografinis, idėjinis ir politinis — buvo pilis, o ne 
šventykla. Pilis paprastai būdavo taisyklingo plano, turėdavo daugybę gy- 
venamųjų patalpų ir sandėlių. Jos sienos būdavo aukštos ir lygios, o 
bokštų viršus dantytas. Šventyklą taip pat sudarė kulto (tikriausiai, ir 
gyvenamųjų) patalpų ir sandėlių derinys. Chatušo vyriausioji šventykla, 
pavyzdžiui, turėjo apie šimtą patalpų, iš kurių septyniasdešimt buvo 
skirta sandėliams. Visuomeninių ir kitų trobesių architektūra buvo pa- 
prasta, be papuošimų, „geometrinė“, primenanti mūsiškus aerodromų pa- 
status ir angarus. Vieninteliai puošybiniai jos elementai — be liūtų, sau- 
gančių vartus, — buvo medinės kolonos, remiančios išsišovusią plokščio 
stogo briauną ir įleistos į mūrinius pamatus, papuoštus skulptūromis. 

Kaip rodo kiklopinių gynybinių sienų ir tvirtovės bokštų likučiai Cha- 
tuše (galime pamatyti juos ir prie Karchemišo — labai stilizuotame asiriš- 

kame piešinyje ant Balavato vartu), hetitu architektüra pasieké kolosa- 
Juma, kuris atspindi galybës išaugima, bet jai nebeušteko laiko išsivystyti 
iki monumentalumo. Tūkstančio metų prireikė Egiptui, kad jame vietoj 
milžiniškų piramidžių imtų kilti prašmatnūs Tentoro, Karnako ir Edfu 
šventyklų fasadai ir kolonų salės. Daugiau kaip pusę tūkstantmečio ėjo 
Graikija nuo gigantiškų pastatų Mikėnuose ir Tirinte iki monumentalios 
Artemidės šventyklos Efese ir Atėnų Partenono. O hetitų architektūros 
vystymasis buvo nutrauktas — ūmai, vienu smūgiu, galutinai. 

Įdomu, kad hetitų miestų griuvėsiuose archeologams nepavyko aptikti 
plačių tuščių sklypų, kuriuos neabejotinai būtų galima pripažinti buvus 
aikštėmis. (Tai, ką Teksje palaikė antikinio Tavijaus forumu ar agora, 
buvo, greičiausiai, vyriausiosios Chatušo šventyklos vidinis kiemas.) Ant- 
ra vertus, miestą be aikštės sunku įsivaizduoti. Pagaliau archeologai 
drauge su filologais nusprendė, kad vieta, kurioje telkėsi hetitų miesto 
„visuomeninis gyvenimas“, buvo, sprendžiant iš visko, dideli kiemai tarp 
vartų. 

Kiekvieno įtvirtinto hetitų miesto gynybinę sieną dar saugojo į lauko 
pusę išsikišę bokštai, tarp kurių buvo charakteringi puselipsio formos 
vartai. Protarpis tarp tų išsikišusių bokštų ir pagrindinių vartų buvo ap- 
tvertas šoniniais mūrais. Tokiu būdu susidarydavo erdvus, iš visų pusių 
apsaugotas kiemas. Didesniuose miestuose, turinčiuose dvi arba tris gyny- 
binių sienų eiles, panašūs kiemai dar buvo tarp tų sienų ir jų vartų. Bet 
vaizdesnis už šį aprašymą yra paveikslėlis, atkuriantis Zindžirlio mies- 
to ir tvirtovės gynybines sienas, kurias atkasė Humanas ir Liušanas (apie 
ta jų žygį buvo kalbama antrajame knygos skyriuje). 

Į tuos kiemus atvykėliai pirkliai atnešdavo savo prekes (į miestą, už 
sienos, atsargūs hetitai retai juos teleisdavo), čia hetitų amatininkai siū- 
lydavo savo dirbinius, čia stovėjo mainininkų staliukai su jautriomis 
svarstyklėmis sidabro luitams sverti, čia darbavosi viešieji raštininkai, 
Cia prisiekdavo kariuomenė prieš karo žygį, čia ji būdavo iškilmingai 
sveikinama sugrįžusi. Čia, tur būt, rinkdavosi ir pankušas — kaip kad, 
pavyzdžiui, Trojoje, pasak „Iliados“, seimas būdavo „kieme prieš kara- 
liaus rūmų vartus“. Tad šie kiemai ir vartai, prieinami ne tik visiems to 
miesto gyventojams, bet ir atėjūnams, matyt, tebuvo vienintelės viešo- 
sios vietos, kurias hetitai puošė reprezentacijos sumetimais. 

Nuo jeinamuju vartų, kuriuos saugojo akmeniniai liūtai arba skulp- 
tūriniai dievų atvaizdai, iki pat pagrindinių vartų tęsėsi eilės didingų 
akmens blokų ir plokščių su bareljefais bei įrašais. Jie laisvai stovėjo ant 

Zemu cokoliu — lygiai taip, kaip po dvidešimt ar dvidešimt penkiu amžių 
juos atkasė archeologai. 

Teisybė, daugumas tų bareljefų sukurta jau vėlesnėje epochoje. Tai 
tik provinciališkas atspindys to meno, kuris kitados gyvavo Hetitų impe- 
rijos sostinėje. Ir vis dėlto juose dar ryškūs būdingieji hetitų meno bruo- 
žai. Tad žmogus, bent kiek susidūręs su senoviniu Artimųjų Rytų menu, 
niekada jų nesupainios su asirų-babiloniečių arba egiptiečių kūriniais. 
Hetitų menininkų kūryboje dominuoja bendras stilius, kurio normos ri- 
boja kūrybinę jų individualybę. Hetitų bareljefas yra gilesnis, negu egip- 
uečių, o jo piešinys tvirtesnis, negu asirų-babiloniečių bareljefų. Jame 
zymu atkaklesnis siekimas stilizuotos ir kartu sodrios realistinės išraiškos. 
Hetitų skulptorius visada pradeda nuo galvos (ji jam visada ir išeina raiš- 
kesnė už likusią figūros dalį) ir kuria kažkaip nerūpestingai, nesisteng- 
damas sujungti vaizdo elementų uždaros kompozicijos ryšiais. Tokiais 
pat bruožais pasižymi ir gausybė smulkių bazalto, bronzos bei geležies 
figūrėlių, kurios buvo rastos pastatų griuvėsiuose: vyrų ir moterų galvos, 
sédintys ir Zengiantys žmonės, dievai ir ypač vaikai, liturginės vėliavos 
ir kita, o žymia dalimi ir keramika. 

Teisybė, šis menas neatitinka kriterijaus, kurį noromis nenoromis tai- 
kome kiekvienam meno kūriniui: jis neišlaiko palyginimo su daug vėles- 
niu klasikiniu graikų menu, kuris iki šiol mums yra ne tik norma, bet ir 
sunkiai prilygstamas pavyzdys. Hetitų menas yra paprastas. Iš pradžių 
jis visai nesužavi, bet atidžiam ir mąsliam stebėtojui ilgainiui palieka 
stiprų, neblėstantį įspūdį. Norėdami vienu sakiniu apibūdinti jo vietą 
meno istorijoje, turėtume pasakyti, gal būt; taip: tai graikų meno pirma- 
vaizdis, priešaušris, vos bebundantis jo pavasaris. Tai seniausios indo- 
europietiškos kultūros menas, po kurio neliko nieko, išskyrus sudužusias 
viltis. 


HETITŲ PALIKIMAS 


„Tai iš tiesų didelis nuostolis kultūrai, kad Egėjo tautų invazija taip 
anksti nutraukė tos talentingos tautos kultūros klestėjimą ir pačią egzis- 
tencija",— sakė Bedržichas Hroznas. Ir turime pripažinti, kad jis buvo 
teisus. 

Tad negalime apeiti klausimo: o kas būtų buvę, jeigu Hetitų imperija 
nebūtų buvusi sunaikinta, jeigu hetitų kultūros nebūtų sutrypusi basa 
barbaro koja ir sukapojęs kruvinas asiro kalavijas? 

Tačiau istorijos akivaizdoje toks klausimas neturi prasmės. Be to, ban- 
dydami į jį atsakyti, nuklystume į fantazijos lankas, kurių visoje šioje 
knygoje taip skrupulingai vengėme. Užtat pagrįstas yra kitas klausimas: 
jeigu hetitai nugrimzdo į užmarštį giliau, negu mitinė Atlantida, tai ar 
žuvo ir jų indėlis į žmonijos kultūros lobyną? 

Kultūros srityje niekam nepavyko įrodyti dėsnio, analogiško energijos 
tvarumo dėsniui fizikoje ir chemijoje. Ir vis dėlto kultūros be pėdsako 
neišnyksta. Dar praėjusiame amžiuje, pavyzdžiui, buvo manoma, kad 
graikų kultūra, kurios elementai iki šiol gyvi mūsų kultūroje (ir daug 
svaresni, negu paprastai vaizduojamės), užgimė vien iš ,,Elados genijaus“, 
kaip Atėnė iš Dzeuso galvos. Tačiau archeologiniai radiniai Mesopotami- 
joje ir Sirijoje parodė, jog didelė dalis to lobio, kurį laikėme pačių graikų 
pelnytu, tėra jų pagausintas kapitalas, paveldėtas iš babiloniečių, asirų, 
finikiečių ir egiptiečių. O naujausieji atradimai Anatolijoje rodo, kad 
šis kapitalas paveldėtas ir iš hetitų. 

Svarbiausia čia ne tai, kad graikai iš žygių į Mažąją Aziją grįžta su 
hetitiško tipo šalmu arba kad Arionas parplaukia iš Mažosios Azijos į 
Graikiją su lyra, kurią pažįstame iš hetitiškų bareljefų. Juk klasikinės 
graikų kultūros gimtinė yra ne kontinentinė Graikija, bet Mažosios Azi- 
jos pakrantė su Efesu, Miletu, Halikarnasu ir Knidu, su Chijo, Lesbo ir 
Samo salomis — tasai „puošnus apvadas, juosiantis platų audeklą“ kadai- 
nykštės hetitų imperijos. Graikų mitologijos tyrinėjimai įrodo, kad didelę 
dalį jos turinio graikai pasiėmė būtent tame krašte. O jeigu jie ten sėmėsi 
siužetus savo mitams, tai kodėl negalėjo pasisemti ir dar ko nors? Saky- 
kim, kad ir gamybinių įgūdžių (pavyzdžiui, geležies lydymo technikos, 
kurios atradėju graikų tradicija laiko Glauką iš Chijo), fizikos ir mate- 
matikos dėsnių, astronomijos ir medicinos žinių? Ar tik todėl, kad graikai 
mums nepasisakė, kur buvo tokios nuostabios ir taip greitai įgytos jų 
erudicijos šaltinis? 

Dauguma mokslininkų būtent šitą senesniųjų mokslo laimėjimų estafe- 
tės perdavimą graikams — o per juos ir kitoms Europos tautoms — laiko 
didžiausiu istoriniu hetitų nuopelnu. Bosertas Hetitų imperiją vadina „til- 
tu iš Mesopotamijos į Graikiją“ ir tvirtina, kad hetitai kartu su tiesiogi- 
niais savo įpėdiniais „mokė mūsų mokytojus“ graikus. Hroznas teigia, 
kad „senieji hetitai, persiėmę aukšta babiloniečių kultūra, buvo geriausi 
tarpininkai tarp Azijos ir Europos, Egėjo srities, Graikijos ir Romos“. 
V. Struvė pritaria tiems vertinimams: „Hetitų kultūra turėjo didelę isto- 
rinę reikšmę, nes tiek patys hetitai, tiek ir vėlesnio laikotarpio Mažosios 

Azijos tautos, kurioms atiteko hetitu palikimas, buvo svarbus tarpininkai, 
perteike babilonieciu kultüros laiméjimus tuometinés Europos tautoms." 

Bet nejau tuos laimėjimus hetitai teikė tik tuometinės Europos tau- 
toms, pirmiausia graikams, iš kurių paskui juos perėmė kiti europiečiai? 
Nejau hetitai jais nesidalijo ir su Artimųjų Rytų tautomis, ypač žydais, 
finikieCiais ir dabartinio Irano bei Užkaukazės gyventojų pirmtakais? Gal 
ir tiesa, kad kai kuriuos hetitų kultūros elementus etruskai atnešė į Ita- 
liją, o keltai —į Vidurio ir Vakarų Europą tiesiogiai, be graikų tarpinin- 
kavimo? O jeigu kalbėtume tik apie graikus: iš tiesų, kiek hetitai pa- 
veikė graikų kultūrą ir kuo konkrečiai jų įtaka pasireiškė? Į visus tuos 
klausimus vienodai autoritetingi mokslininkai atsako skirtingai ir bemaž 
visada su išlygomis. 

Bet mūsų klausimai dar nesibaigia. Ar istorinė hetitų reikšmė apsiri- 
boja tik tuo tarpininkavimu? Ar jo iškėlimas nemenkina, Bedržicho 
Hrozno žodžiais tariant, „paties nepaprastai įdomios jų kultūros egzista- 
vimo fakto“? O kiek dar mes apie tą kultūrą nežinome? Kokius atsa- 
kymus duos tolesni Hetitų imperijos tyrimai ir kokie nauji klausimai iš- 
kils iš tūkstantmečių glūdumos, kai archeologai iškasinės Mažąją Aziją 
taip pat nuodugniai, kaip Egiptą ir Mesopotamiją? 

Dėl to, kad šią knygą baigiame ne įprastine santrauka, t. y. ne ap- 
žvelgdami įstabius rezultatus, kuriuos pasiekė tarptautinis ir Cekoslova- 
kijos mokslas, atskleidęs pražuvusios hetitų tautos paslaptį, bet neatsa- 
kytais klausimais, skaitytojas gal bus ir nepatenkintas. Jeigu taip — va- 
dinasi, gerai. Vadinasi, jis jaučia tą patį, ką mokslininkai ir tyrinėtojai, 
perėmę estafetę iš pionierių, kurių likimus, dramatišką kovą ir nedažnas 
pergales žmonijos pažinimo kelyje matėme šioje knygoje. Juk nepasi- 
tenkinimas — tai jėga, kuri veda mokslą — ir ne tik mokslą — i prieki: 
tiek atrasti dingusių praeities imperijų, tiek ir šturmuoti kosminių atei- 
ties pasaulių. 

Y. ZAMAROVSKIO 


„HETITŲ IMPERIJOS PASLAPTYS”? 


Slovaku rašytojas V. Zamarovskis šioje knygoje pasakoja, kaip vysté- 
si hetitologija. Sis mokslas, galutinai susiformavęs XX amžiuje, prasklei- 
dė uždangą, už kurios slypėjo karalystė, II tūkstantmetyje pr. m. e. suvai- 
dinusi didžiulį vaidmenį Viduržemio jūros rytinių pakrančių istorijoje — 
taigi, ir viso pasaulio istorijoje. Atradimai, supažindinę mus su hetitais, 
aprašomi ir kitame populiariame veikale — K. V. Ceramo knygoje „Siau- 
rasis tarpeklis ir Juodasis kalnas“. Tačiau pagrindiniai K. V. Ceramo kny- 
gos veikėjai yra archeologai H. Vinkleris bei K. Bitelis, kasinėję hetitų 
sostinę Chatušą (dabar Bogazkėjus) ir radę hetitų karalių archyvus (arba 
biblioteką), ir neseniai miręs Mažosios Azijos kultūros istorikas H. Bo- 
sertas, atradęs ir ištyrinėjęs dvikalbį įrašą finikiečių ir „hieroglifine he- 
titu" kalbomis. V. Zamarovskio knygos siužetas sukomponuotas kitaip: 
čia daugiausia pasakojama apie įžymų orientalistą Bedržichą Hrozna, ku- 
ris pirmasis iššifravo dantiraštinius hetitų tekstus. Apie jį, be abejo, rašė 
ir K. V. Ceramas, bet tik viename (ketvirtajame) savo knygos skyriuje. 

Moksline B. Hrozno biografija ir dideliais jo nuopelnais pasauliniam 
mokslui iki šiol domimasi ne tik jo tėvynėje (Čekoslovakijoje), bet ir 
įvairiose pasaulio šalyse. 1957 metais Urugvajuje išleista speciali 
Ch. P. Ronos monografija, kurioje vertinami B. Hrozno nuopelnai indoeu- 
ropiečių kalbotyrai?. | 

Naujausiuose hetitologijos veikaluose B. Hroznas nuolat cituojamas ne 
tik kaip šio mokslo pradininkas, bet ir kaip mokslininkas, kurio dau- 


1 V. Ivanovo straipsnis apie V. Zamarovskio knygą verstas iš leidinio: B. 3aMapoBckaū, 
Taŭn»ı XerToB, H3AaTeA+CTBO «Hayka», M., 1968. 


. 2 J. P. Rona, La obra de Federico Hrozny en el dominio indoeuropeo, Montevideo, 
1957. 

geli iZvalgiu hipoteziu patvirtina naujai atrandami faktai. Uztenka vie- 
no pavyzdžio: 1964 metais Prancūzijoje ir JAV vienu metu buvo pa- 
skelbti straipsniai !, kurių autoriai toliau vystė B. Hrozno atradimą, 
padarytą dar 1929 metais*. Čia turimas galvoje seniausias indoeuropie- 
čių eilėraštis-daina, išlikusi viename iš Senosios karalystės hetitų teks- 
tų. B. Hroznas atrado šią dainą ir atkreipė dėmesį į jos poetinės formos 
darnumą. 

Tu ateiki! Tu atneški 

Nesos audinių! 

Mano motinos drabužių 

Tu atnešk! Ateik! 

Mano protėvio drabužių 

Tu atnešk! Ateik! 


Jis pirmasis pastebėjo, kad šiame eilėraštyje paminėtas senovinis 
hetitų miestas Nesa (arba Nešas), kurio vardu hetitai pavadino ir savo 
kalbą (hetitų nišili, našili — ,,nesitiSkai"). 

B. Hrozno darbuose yra daugybė atradimų, liečiančių įvairius hetitų 
kultūros ir istorijos dalykus, jų teisę, religiją, literatūrą ir papročius. 
Iki šiol, svarstydami ginčijamus hetitų įstatymų klausimus, kuriems yra 
skirta daug literatūros (pastaraisiais metais jos sparčiai gausėja), moksli- 
ninkai dažnai naudojasi pirmuoju, B. Hrozno atliktu jų vertimu. Tačiau 
B. Hroznas daugiausia yra nuveikęs lyginamosios istorinės indoeuropie- 
čių kalbotyros srityje. B. Hrozno dėka šis mokslas labai išplėtė savo aki- 
rati, seniau žinomas indoeuropiečių kalbas (pavyzdžiui, senąją graikų, lo- 
tynų, senąją airių, gotų, senąją anglų, senąją vokiečių aukštaičių, senąją 
slavų, senąją rusų, lietuvių, latvių, albanų, armėnų, senąją persų, 
sanskritą ir daugelį kitų) pradėjo lyginti su hetitų kalba, kurios rašytiniai 
paminklai yra kur kas senesni, negu ankstyviausi rašytiniai šių kalbų 
tekstai. 

Seniausią hetitų tekstą — B. Hrozno pirmąkart išverstą karaliaus Ani- 
to įrašą — galima datuoti maždaug XVIII amžiumi pr. m. e., o atskiri Zo- 
džiai, paimti iš hetitų kalbos arba iš hetitų kalbai artimos kalbos, aptin- 


! N. van Brock, Les thèmes verbaux à redoublement du hittite et le verbe Indo-euro- 
péen,— „Revue hittite et asianique", t. XXII, fasc. 75, 1964, p. 135; H. G. Güterbock, 
A view of Hittite literature,— „Journal of the American Oriental Society", vol. 84, 1964, 
Ne 2, p. 110; žr. taip pat: B. B. HBanoB, JaMerku no cpaBHuTeAbHO-UCTOpUuueckoü uHgoeB- 
poneückoü no»ruke, — „To honour Roman Jakobson”, The Hague, 1967. 

2 B. Hrozny, L'invasion des indo-européens en Asie Mineure vers 200 av. J.-Ch.— 
„Archiv Orientálni", vol. I, Nr. 3 (November), 1929, p. 297. 

kami dar senesniuose (XIX amžiaus pr. m. e.) dokumentuose, rastuose 
asirų kolonijose (Mažojoje Azijoje). Suprantama, kad, nors ir būdama 
labai sena, hetitų kalba vis dėlto yra labai tolima nuo tos būklės, kurią 
galima atstatyti visoms priešistorinės epochos indoeuropiečių kalboms. 
Toje priešistorinėje epochoje (maždaug iki IV tūkstantmečio pr. m. e.) 
šios kalbos iš esmės nesiskyrė viena nuo kitos ir galėjo būti laikomos vie- 
nos indoeuropiečių prokalbės tarmėmis. Šią hipotetinę prokalbę lygina- 
moji istorinė indoeuropiečių kalbotyra mėgino atkurti dar praeitame 
šimtmetyje. Hetitų kalba, kurios priklausymą indoeuropiečių kalboms 
nustatė B. Hroznas, įgalino kalbininkus šias hipotetines lytis palyginti su 
tokia sena kalba, kuri chronologiškai yra artimesnė indoeuropiečių pro- 
kalbei, negu visos kitos anksčiau žinotos kalbos. 

Lyginamoji istorinė kalbotyra šį patikrinimą puikiai išlaikė. Pavyz- 
džiui, hetitų kalboje, kaip ir indoeuropiėčių prokalbėje, buvo savotiškų 
garsų, kuriuos numatė didysis kalbininkas F. de Sosiūras jaunystėje pa- 
rašytame darbe. Šitai buvo nustatyta, praslinkus daug metų po F. de 
Sosiūro mirties. Kitose indoeuropiečių kalbose šie garsai išnyko, bet yra 
išlikę netiesioginiai jų pėdsakai (leidę Sosiūrui numanyti, kad jų būta), — 
priešais tuos garsus pailgėjęs balsis: pavyzdžiui, balsis ë rusų kalbos žo- 
aziu (Mepurb, Mecs4) senovinėje šaknyje *me ir šaknyse to graikų kalbos 
žodžio, iš kurio atsiradęs rusų kalbos žodis merp, yra kilęs iš tokio ilgo 
balsio; senesnė indoeuropietiška šios šaknies forma atsispindi hetitiškoje 
šaknyje meh-, iš kurio sudarytas hetitų kalbos žodis meh-ur — „laikas“ 
(senovės indoeuropiečiai laiką matavo mėnulio mėnesiais). Tyrinėjant 
šiuos garsus, pavadintus indoeuropiečių laringaliniais garsais ir, kaip nu- 
statė lenkų mokslininkas J. Kurilovičius, atitinkančius hetitų h, į lygina- 
mąją istorinę indoeuropiečių gramatiką buvo įrašytas visas naujas skyrius. 

Nuostabu, jog B. Hroznas, anaiptol nebūdamas šios srities specialis- 
tas, ne tik nustatė daugelį pagrindinių požymių, rodančių, kad hetitų 
kalba priklauso indoeuropiečių kalboms, bet ir įžvalgiai pastebėjo, ko- 
kias išvadas galima daryti, palyginus hetitų kalbą su kitomis indoeuropie- 
čių kalbomis. Ir čia pastarųjų metų atradimai dažnai patvirtina B. Hroz- 
no hipotezes. 

Tačiau B. Hroznas, lyginamuoju metodu aiškindamas hetitų kalbos 
faktus, šalia drąsių atradimų ir taiklių pastabų yra padaręs ir nevykusių 
sugretinimų, pagrįstų tik atsitiktiniais sąskambiais. Šią klaidą atitaisė he- 
titologas F. Zomeris ir kiti filologai bei kalbininkai, vėliau analizavę he- 
titų tekstus ir hetitų kalbą. Šis trūkumas ypač išryškėjo vėlyvuosiuose 

B. Hrozno veikaluose, kuriuos kritiškai (nors, gal būt, ne visuomet pa- 
kankamai griežtai) vertina ir V. Zamarovskis. B. Hroznas pasiekė kai 
kurių vertingų rezultatų, tyrinėdamas „hieroglifinius hetitų įrašus“, ta- 
slėnio kultūros raštiją buvo nesėkmingi. Mėginimas rasti panašumo tarp 
įvairių kalbų žodžių ir įvairių rašmenų čia tebuvo vaizduotės žaismas, 
Todėl labai nepatikimi yra ir apibendrinamojo B. Hrozno veikalo skyriai 
apie senovės Rytų istoriją. B. Hroznas neišvengė likimo, būdingo dau- 
geliui didelių mokslininkų: padaręs visuotinai pripažintų atradimų, gy- 
venimo pabaigoje jis užsibrėžė uždavinį, kuris jam — arba to meto moks- 
lui — buvo neįkandamas (lygiai taip Einšteinas paskutiniais gyvenimo 
dešimtmečiais mėgino sukurti bendrąją lauko teoriją). Nuo ketvirtojo 
dešimtmečio daugelis B. Hrozno samprotavimų, betarpiškai neliečiančių 
hetitologijos, darėsi vis labiau fantastiški. Tad visai be reikalo V. Zama- 
rovskis taip gausiai juos cituoja. 

Reikia pažymėti, kad ir pačiuose pirmuosiuose B. Hrozno veikaluose 
buvo netikslių ir net pusiau fantastiškų išvadų. V. Zamarovskis jas patei- 
kia pritariamai, vietomis vergiškai sekdamas B. Hroznu. Pavyzdžiui, seno- 
vinei Mesopotamijos kultūrai priskiriami visi pagrindiniai laimėjimai, 
kuriuos vėliau tariamai perėmęs Egiptas. O iš tiesų galima kalbėti tik 
apie kai kurių kultūros bruožų panašumą (indų tipas, cilindriniai antspau- 
dai, laiveliai su aukštu priekiu ir paskuigaliu, ant peilio rankenos pavaiz- 
duotų herojų drabužiai ir kai kurios kitos atvaizdų rūšys, nauja šunų 
veislė ir t. t.), tačiau net mokslininkai, linkę manyti, kad šios naujovės 
pirma pasirodė Šumere, o tik vėliau Egipte, nerizikuoja iš to daryti ko- 
kių nors griežtesnių išvadų. I 

Žymus anglų archeologas G. Caildas šiuo klausimu rašė: „Miestų re- 
voliucija turėjo pirma pasibaigti Šumere, Uruko laikotarpiu; Egipto, 
Suzu ir Indijos civilizacijos, be abejo, atsirado vėliau. Bet... nė viena i$ 
jų nėra Šumero kultūros pakartojimas. Netgi rašmenys visiškai skirtingi. 
Zinoma, nėra visai negalimas daiktas, kad Egipto raštininkai kažkokiu 
būdu bus iš Šumero pasisavinę idėją teikti piktogramoms fonetinę reikš- 
me. Vargu ar galima manyti, kad ,,Menes" bus pasikvietęs Šumero rašti- 
ninkus, kad šie jo raštininkus išmokytų visų valstybinės civilinės tarny- 
bos naujovių, nors, matyt, taip elgėsi Naujosios karalystės faraonai, 
stengdamiesi papildyti savo „užsienio reikalų ministerijos“ personalą raš- 
tininkais, mokančiais dantiraštį! Žinoma, ir Egiptas, ir Indija, dar prieš 
pradėdamos žengti civilizacijos keliu, palaikė tiesioginius arba netiesio- 

ginius ryšius su Sumeru. Tačiau seniausia politinės valdžios forma — 
valstybė — visur buvo skirtingo pobūdžio!. 

Yra žinoma, kad technika, mokslas, materialinė ir dvasinė kultūra ly- 
giagrečiai vystosi įvairiose šalyse. Dar neseniai šitai davė pagrindo šo- 
vinistiškai manipuliuoti tariamu prioritetu ten, kur tą patį reiškinį buvo 
savarankiškai atradę keli įvairių kultūrinių tradicijų atstovai. Jeigu šiuos 
klausimus gana sunku išspręsti net remiantis istorine ir nesena medžia- 
ga, tai juo labiau yra abejotina viltis išaiškinti vienos kultūrinės srities 
(pavyzdžiui, Šumero) realų pranašumą prieš kitą sritį (pavyzdžiui, Egip- 
tą), nes ši epocha yra 5 arba 6 tūkstančių metų senumo. 

Antras, bendresnis V. Zamarovskio knygos trūkumas yra tas, kad čia 
netiksliai nušviečiama daugelis klausimų, liečiančių vadinamųjų hetitiš- 
kų hieroglifų iššifravimą ir hetitų kalbos lyginimą su luvių kalba. Nau- 
jausi šios srities veikalai neleidžia nė kiek abejoti, kad Šiaurės Sirijoje ir 
Mažosios Azijos pietuose rasti „hieroglifiniai hetitų įrašai“, padaryti ne 
hetitų kalba (nors iš kai kurių V. Zamarovskio knygos vietų galima 
spręsti, kad jie parašyti hetitų kalba). Ši kalba labai artima luvių kal- 
bai — indoeuropiečių kalbai, kuri buvo gimininga hetitų kalbai ir papli- 
tusi Mažosios. Azijos pietinėje dalyje. Todėl šių įrašų kalba dabar 
paprastai vadinama hieroglifine luvių kalba. Galimas daiktas, kad ankstes- 
niuoju laikotarpiu tokiais pat hieroglifais buvo rašomi tekstai hetitų kal- 
ba, bet šie tekstai neišliko (gal būt, jie sudegė, nes buvo rašomi medyje). 
Seniausi antspaudai su hieroglifiniais „„hetitiškais“ (tiksliau tariant, luviš- 
kais) ženklais yra rasti Mažosios Azijos pietuose, luvių gyventoje srityje. 

Mažosios Azijos ir Šiaurės Sirijos sritys, pasižyminčios luvių ir huritų 
kultūrinių elementų mišiniu, vaizduojamajame mene sukūrė ypatingą 
monumentinį stilių; atvaizduose čia dažnai buvo daromi hieroglifiniai lu- 
viški įrašai. Netoli nuo hetitų sostinės, kur buvo rasta keletas tokių hie- 
roglifinių įrašų, Jazilikajos skulptūrų galerijoje, kuri yra šio stiliaus pa- 
minklas, luviškais hieroglifais užrašyti huritų dievų ir deivių vardai. Ma- 
tyt, ši galerija buvo skirta hetitų Naujosios karalystės huritiškos kilmės 
dinastijos kulto reikalams. Naujosios karalystės hetitiškuose tekstuose 
aptinkama daug luviškų žodžių, ypač dokumentuose, kurių kalba buvo 
artima šnekamajai kalbai, pavyzdžiui, karaliaus Chatušilio II autobiogra- 
fijoje (įdomu, kad jo žmona Puduchepa, turėjusi huritišką vardą, buvo 
kilusi iš Mažosios Azijos pietų). Dažnas to meto raštininkas, rašęs heti- 


! T. HaitAA, Apennueüuiuü Bocrok B cBere HOBbIX packonox, M., 1956, cTp. 357; apie Egipto 
ir Šumero ryšius žr. ten pat, psl. 131—132, 159—160, 204—205, 358—367. 

tiškus tekstus, turėjo luviška arba huritišką vardą. Kaip kad rodo pasta- 
ruju metų archeologijos atradimai, šiems raštininkams (ir raštingiems he- 
titų sostinės gyventojams) hieroglifai buvo paprasčiausias ir labiausiai 
buityje paplitęs raštas. Kai kuriose dantiraštinėse molinėse lentelėse pa- 
žymėta, kad jos perrašytos iš medinių (matyt, hieroglifinių). Galima ma- 
nyti, kad Hetitų imperijos istorijos pabaigoje vis labiau didėjo pietinių, 
luvių ir huritų gyvenamų, sričių vaidmuo. Žlugus sostinei — Chatušui, 
šios sritys iš dalies išlaikė savo kultūrą ir hieroglifinę raštiją, kuri ne be- 
tarpiškai, o tik labai netiesiogiai tęsė kultūrines hetitų tradicijas. 

Hetitų imperijos kultūros centras iš šiaurės į pietus persikėlė laips- 
niškai. Senovėje, kai buvo sudaromas ankstyvasis hetitų įstatymų rinki- 
nys (maždaug XVI a.), Hetitų imperiją sudarė trys sritys. Be pačios he- 
titų srities, kurios centras buvo Chatušas, hetitų įstatymuose minimos dar 
Palos ir Luvijos sritys. Pala buvo Mažosios Azijos šiaurės rytuose, Luvi- 
ja — pietuose; hetitų kalbai artimai giminingos indoeuropiečių kalbos, 
kuriomis kalbėjo šių sričių gyventojai, buvo palų ir luvių kalbos. Šias 
kalbas, žinomas iš negausių tekstų, rastų Bogazkėjuje, lygindami su he- 
titų kalba, kalbininkai sukūrė šio indoeuropiečių kalbų pogrupio, vadina- 
mo Anatolijos, arba hetitų-luvių, kalbomis, lyginamąją istorinę gramatiką. 

Neseniai ištirti tekstai, siejami su paskutiniaisiais hetitų karaliais, 
rodo, kad Hetitų imperija žlugo ne dėl „jūros tautų“ įsiveržimo (kaip 
kad seniau buvo manoma), o dėl vidaus priežasčių. Sustiprėjus išcentri- 
nėms tendencijoms, vasalinių sričių valdovai ir sąjungininkai karaliai at- 
siskyrė nuo pagrindinio Hetitų imperijos centro; šitai ir nulėmė Hetitų 
imperijos žlugimą, nors ir nesutrukdė luvių gyvenamose pietinėse vasa- 
linėse srityse ilgą laiką išsilaikyti kultūrinėms tradicijoms. 

Hetitų imperiją sudariusios „feodalinės“ sąjungos viduje sudėtinių 
jos dalių santykis palaipsniui kito. Senosios karalystės laikotarpiu ir, ga- 
limas daiktas, dar ankstesnėje epochoje (apie kurią duomenų teikia ne- 
seniai rasti įrašai, leidžiantys užpildyti spragą tarp Anito ir senovinės 
hetitų dinastijos pradininko Tabarno) didelę reikšmę turėjo ryšiai tarp 
hetitų bei palų ir gyventojų, kalbančių neindoeuropietiška chatų kalba. 
Kaip parodė naujausi Bogazkėjaus archyvo dantiraštinio rašto tyrinėji- 
mai, Senosios karalystės paminkluose ne veltui randamos trys kalbos: he- 
titų, palų ir chatų. | 

Jau Senosios karalystés epochoje huritiški elementai émé skverbtis 
į hetitų kultūrą. Hetitų Naujosios karalystės valdovai buvo huritai: gimę 
jie gaudavo huritiškus, o įžengdami į sostą — hetitiškus vardus. Hetitų 

imperijos vidurinio laikotarpio karaliai buvo luviai. Tai, kad apie Si 
laikotarpį Bogazkėjaus archyvo hetitiškose lentelėse beveik nėra duo- 
menų, galima sieti su ta aplinkybe, kad šiuo metu ypač išaugo pietinių, 
luviškųjų sričių (ir kartu hieroglifinių luviškųjų įrašų) vaidmuo. 

Hetitų Naujosios karalystės valdovo Muršilio II vieną dokumentą ga- 
lima aiškinti kaip pranešimą, kad dantiraštinėse lentelėse jis liepęs rašyti 
religinius nuostatus, kuriuos seniau, valdant vidurinio laikotarpio kara- 
liams, „iškraipydavę“ raštininkai, rašę medyje hieroglifais. Šis tekstas 
sutampa su pažiūra, kad šalyje, kur vyraujantį vaidmenį vaidino jau ne 
hetitai, Naujosios karalystės laikotarpiu buvo kiek difbtinai atkuriamos 
hetitų tradicijos (ir hetitų dantiraštis). Konfliktą tarp hetitų tradicijų ir 
realaus luviškųjų elementų vaidmens galima laikyti viena iš Hetitų im- 
perijos žlugimo priežasčių. Visai imperijai duotas „Hetitų“ pavadinimas, 
apskritai imant, yra sąlygiškas, bet daugmaž pateisinamas, nes „hetitų“ 
(tiksliau tariant, „nesitų“) kalba buvo pagrindinė oficiali hetitų karalių 
kanceliarijos kalba, o jų sostinė, kaip ir pirma, buvo vadinama Chatušu, 
nors šios sostinės ir su ja susijusių tikrųjų hetitiškų tradicijų žlugimą 
jau nuo Senosios karalystės pabaigos pradėjo rengti stiprėjanti huritiš- 
kos-luviškos pietinės srities galia. 

V. Zamarovskio knygoje visiškai nekalbama apie tai, kad neseniai 
buvo detaliai ištirtos vėlyvesnio — antikinio — laikotarpio Mažosios Azi- 
jos pietvakarių kalbos, tęsusios hetitų-luvių kalbinę tradiciją ir priklau- 
sančios tam pačiam — Anatolijos — pogrupiui (jaunas tarybinis moksli- 
ninkas V. Ševoroškinas neseniai iššifravo ir priskyrė šiam pogrupiui dar 
kariečių kalbą). Šios, būtent lidiečių ir likiečių, kalbos, antikinėje 
epochoje užrašytos graikų alfabetui artimais rašmenimis, mokslininkams 
jau seniai buvo žinomos, bet tik dabar pavyko išaiškinti, kad jos pri- 
klauso Anatolijos kalbų pogrupiui. Luvių kalbai labai artima lidiečių 
kalba, daugeliu atžvilgių tęsianti hetitų kalbos tradiciją. | 

Ši kalbininkų išvada verčia ypač atsižvelgti į duomenis apie istorinį 
Lidijos vaidmenį VI.a. pr. m. e., kai „Lidija buvo pasiekusi jau Urartu 
teritoriją“ ir jos valdos „laikinai siekė Aukštutinį Eufrata"!, nes tai pri- 
mena hetitų karalių žygiai. Šiuo laikotarpiu lidiečiai buvo susiję su Ha- 
liso upe, kuri kadaise buvo hetitų upė. Iš asirų šaltinių yra žinoma, kad 
lidiečių pasiuntiniai tuo metu lankydavosi Ninevijoje kaip vienos iš ga- 
lingiausių valstybių atstovai, sukeldami visiems nuostabą, nes lig tol 


— 


! H. M. Abakomoes, Hcropua Muguu or gpeBreüulux BpeMeH go Konya IV B. go dH. 3., 
M.-A., 1956, crp. 321. 

asirai lidiečių nežinojo. Neabejotina, kad Lidija tuo laikotarpiu vaidino 
tokį pat istorinį vaidmenį, kaip kad zetitu laikotarpiu, kurį nuo Lidijos iš- 
kilimo skyrė maždaug penki šimtmečiai (pasak lidiečių padavimų, Lidijos 
didybės laiką nuo Lidijos dinastijos įkūrimo skyrė 25 kartos; šitai prime- 
na analogišką skaitmenj — 500 metų, figūruojantį istoriniame hetitų tekste, 
kuriame aprašoma hetitų chronologija). 

Ar atsitiktinai Lidija, kur buvo kalbama hetitų kalbos tradicijas tę- 
siančia kalba, vaidino vaidmenį, analogišką hetitų istoriniam vaidmeniui? 
Ar gali būti, kad Lidijos pasiuntiniai, atvykę į Nineviją, dar nebuvo pa- 
miršę hetitų ir asirų ryšių, nors Ninevijoje lidiečių jau niekas neasocija- 
vo su hetitais? Mes dar labai mažai težinome apie Lidiją iš pačių lidiečių 
šaltinių; epocha, skirianti Hetitų imperijos žlugimą nuo lidiečių iškilimo, 
istorikui tebėra labai miglota (kartais ji laikoma tautų, ypač seniau gy- 
venusių Balkanuose, o paskui pasirodžiusių Mažojoje Azijoje frigų, kilno- 
jimosi laikotarpiu). Todėl atsakyti į klausimą, kiek gyva liko istorinė 
(o ne tik kalbinė) tradicija, kuri lidiečius galėjo sieti su hetitais, kol kas 
dar sunku. Tačiau G. M. A. Hanfmano vadovaujamos amerikiečių ekspe- 
dicijos naujausi kasinėjimai Lidijos sostinėje — Sarduose — rodo, jog 
archeologai negali patvirtinti, kad būtų nutrūkusi tradicija tarp seniau- 
sios epochos, kuriai priklauso Lidijos teritorijoje aptinkami hetitų meno 
paminklai, ir Lidijos karalių galybės laikotarpio. Hetitų kultūrą su lidie- 
čių kultūra jungia kai kurie simboliai (liūtų skulptūros). 

Yra vienas argumentas, lyg ir patvirtinantis, kad pamatus, ant kurių 
išaugo ši galybė, lidiečiai bus paveldėję iš hetitų. 

Pasak Herodoto ir kitų antikinių autorių, karinę Lidijos galią nulėmę 
raiteliai. Lidijos raiteliai pavaizduoti Bintepés bareljefe, kuris priskiria- 
mas maždaug VI a. pr. m. e. tai yra Lidijos galybės laikotarpiui. Tad vi- 
sai galimas daiktas, kad lidiečiai, laikydamiesi hetitų tradicijos, kultivavo 
arklininkystę, kuriai buvo skirta ištisa hetitų traktatų serija hetitų Nau- 
josios karalystės laikotarpiu. 

Vieną iš šių traktatų, minimą ir V. Zamarovskio knygoje, parašė huri- 
tas Kikulis, kai kuriems kitiems hetitų tekstams, susijusiems su arklinin- 
kyste, taip pat neabejotinai turėjo įtakos huritai. Matyt, šioje srityje to- 
kia įtaką huritai turėjo todėl, kad Mitanijos valstybėje, iš kurios buvo 
kilęs Kikulis, arkliai buvo ypač gausiai naudojami lengviems karo ve- 
žimams, vėliau suvaidinusiems didelį vaidmenį hetitų karo kautynėse 
(apie tai rašo ir V. Zamarovskis). Tokį arklių naudojimą Mitanijoje buvo 
įvedę arijai, gyvenę ten drauge su huritais. Arijų kalba buvo artima 

senovinei indų kalbai (sanskritui) ir iraniečių kalboms; pavyzdžiui, vienas 
arijų (indų-iraniečių) arklių dresiravimo terminas, vartojamas Kikulio 
traktate, artimas dabartiniam osetinų terminui, reiškiančiam arklių dre- 
siravimą. Galima manyti, kad osetinų kalba, istoriškai susijusi su skitų 
ir klajoklių sarmatų kalba, yra viena iš gyvųjų kalbų, kurios teikia duo- 
menų apie indoeuropiečių genčių, jau žinojusių karo vežimus, kilnoji- 
mąsi. Kaukaze atrasti mitaniško tipo vežimų pavyzdžiai. Ypač reikšmingi 
lengvųjų karo vežimų modeliai (maždaug iš XIV a. pr. m. e.), kuriuos 
rado Mnacakaniano ekspedicija prie Lčašeno kaimo (senkapiuose, atkas- 
tuose nusekusiame Sevano ežero dugne). Suprantama, kad Kaukazo radi- 
nius galima sieti su karo vežimus naudojusių genčių kilnojimusi. Kalbi- 
nių ir archeologinių duomenų apie tokį kilnojimąsi galima rasti taip pat 
Vidurinėje Azijoje — iraniečių genčių lopšyje, iš kurio per Irano plokš- 
čiakalnį jie pasklido Afganistane, kur iki šiol išliko kafirų kalbos, tarpi- 
nės tarp indų ir iraniečių kalbų, ir Indijoje, kur gentys, kalbėjusios seno- 
vine indų (indų-arijų) kalba, apsigyveno tarp II ir I tūkstantmečio pr. m. e. 

Galima neabejoti, kad karo vežimai, kurie tuo metu vaidino tokį pat 
vaidmenį, kaip tankai pirmosios mūsų amžiaus pusės karuose, iš esmės 
padėjo indų-iraniečių gentims užkariauti plačias sritis nuo Indijos iki Mi- 
tanijos. Hetitams, kaip ir kitoms indoeuropiečių kalbomis šnekančioms 
gentims (jų tarpe ir graikams, sprendžiant jau iš seniausių mikėniškųjų 
įrašų, kuriuos iššifravo Ventris), arkliai ir dviračiai vežimai buvo žinomi 
dar tais laikais, kai Anatolijos kalba, iš kurios kilo hetitų kalba, mažai 
skyrėsi nuo kitų indoeuropiečių kalbų. Kaip pastebėjo Hroznas, arkliai ir 
vežimai (pakinktai) minimi jau pirmajame hetitiškame karaliaus Anito 
įraše. Tačiau vėliau iš Mitanijos arijų hetitai mokėsi lengvus dviračius 
vežimus vartoti karo reikalams. Labai įtikėtina, kad senąja tradicija nau- 
doti žirgus karo reikalams buvo pagrįstos lidiečių karo pergalės (būdinga, 
kad kitoje antikinio laikotarpio Anatolijos — būtent likiečių — kalboje 
išliko indoeuropietiškas arklio pavadinimas, žinomas ir hieroglifinéje lu- 
vių kalboje, ir iš jo sudarytas raitosios kariuomenės pavadinimas). 

Labiau abejotina, ar galima prie senųjų tradicijų priskirti ekonomi- 
nius Lidijos laimėjimus. I tūkstantmetyje pr. m. e. Lidija garsėjo pasa- 
kiškais turtais; lidiečiai pirmieji ėmė vartoti pinigus, kaip sąlyginį ženk- 
la (skirtingą nuo konkrečių vertės matų — avių ir sidabro, kurie užfik- 
suoti hetitų įstatymuose). 

Daug duomenų apie Lidiją ir lidiečių karalius pateikia Herodotas, kil- 
me susijęs su Lidija ir, matyt, mokėjęs lidiečių kalbą. Kad Herodotas 

mokėjo lidiečių kalbą, galima spręsti jau i$ to, kad Lidijos karaliaus 
Muršilio vardą (sutampantį su hetitų karaliaus Muršilio vardu) Herodo- 
tas verčia ,Mur$o sūnumi“; iš tiesų, šio vardo sufiksas reiškė kilmę 
(pavyzdžiui, hetitų karaliaus Chatušilio I vardas sudarytas iš Chatušo mies- 
to, į kurį jis perkėlė hetitų sostinę). Palaipsniui aiškėjantis Lidijos vaid- 
muo ne tik materialinės, bet ir dvasinės Graikijos kultūros istorijoje pa- 
tvirtina, kokią didelę reikšmę antikinei kultūrai turėjo hetitų tradicijos. 

Beveik visa tai, kas aukščiau pasakyta apie Lidijos ryšius su hetitais, 
kol kas tebėra hipotezė. Dar labiau hipotetiški daugelio mokslininkų spė- 
jimai, kad etruskai, pasak antikinių šaltinių, iš Mažosios Azijos išsikėlę 
po Trojos karo, kalbėję kalba, artima lidiečių ir hetitų kalboms (taip spė- 
jo dar B. Hroznas). Etruskų tekstų tyrinėtojai iki šiol neperpranta jų 
prasmės, bet atskiri žodžiai ir gramatinės formos su šia hipoteze sutam- 
pa. Etruskų kultūroje yra bruožų, neabejotinai siejančių ją su senovine 
Mažosios Azijos kultūra. Kai kurie atitikmenys liečia detales, kurias 
vargu ar galima laikyti atsitiktiniu panašumu. Pavyzdžiui, kepenų mo- 
deliai su dantiraščio įrašais, kurie buvo gaminami Chatuše mokymo tiks- 
lams, panašūs į šios rūšies radinius senovės Italijoje. Jei paaiškės, kad 
etruskų-lidiečių-hetitų ryšiai buvo realus faktas, tai bus galima manyti, 
kad ir senovinė Italijos kultūra daug ką pasisavino iš hetitų; gal būt, 
neabejotiną kai kurių Romos ir Hetitų imperijos kultūros bruožų pana- 
šumą nulėmė ne tik panašus tos pačios krypties vystymasis. Vadinasi, 
vis labiau aiškėja, kokią įtaką Mažoji Azija turėjo senovinei Viduržemio 
jūros pakrančių ir vėlesnei Europos kultūrai. 

"B. Hroznas, o po jo ir daugelis kitų mokslininkų, laikė akivaizdžiu 
taktu, kad hetitų kalba (ir kitos — būtent luvių, palų — Anatolijos kalbos) 
yra ateivių indoeuropiečių kalba, išstūmusi vietos gyventojų chatų kalbą. 
Argumentų, patvirtinančių, kad hetitai (ir kitos Anatolijos gentys) Ma- 
žojoje Azijoje buvo ateiviai, iki šiol nerasta. Tradicijos nutrūkimo 
archeologai nepastebėjo. Mažosios Azijos vietovardžius nuo pat senų 
senovės galima paaiškinti, remiantis Anatolijos indoeuropiečių kalbomis. 
Hetitų ir palų mitai apie kylantį iš už jūros Saulės dievą dažnai buvo 
laikomi Anatolijos genčių kilnojimosi atbalsiu. Juos galime palyginti su 
indų ir kitų indoeuropiečių mitais apie dievą (saulės), gyvenantį jūroje. 
Vargu ar šie mitai tiesiogiai atspindi istorinę realybę. Nepripažįstant 
hipotezės, kad visos indoeuropiečių kalbos paplitusios iš Europos, būtų 
galima reikšti hipotezę, kad Anatolijos genčių protėvynė bus buvusi 
Mažoji Azija. Tokios pažiūros laikėsi genialus tarybinis kalbininkas 

V. Ilič-Svityčius (1934—1966). Kad ir jaunas žuvęs, daugelyje savo veika- 
lų jis spėjo pagrįsti hipotezę, jog indoeuropiečių kalbos yra giminingos 
semitų-chamitų, kartvelų (Pietų Kaukazo), dravidų, Uralo (finų-ugrų-sa- 
modų) ir Altajaus (tiurkų, mongolų, tungusų-mandžiūrų) kalboms. Visos 
šios kalbos, kurias danų kalbininko H. Pedersono „įkandin V. Ilič-Svity- 
čius pavadino „nostratinėmis“, turi turėti kažkokį bendrą šaltinį. Šis šal- 
tinis, tikriausiai, buvo Azijoje. Su tuo derinasi ir spėjimas, kad Anatolijos 
genčių tėvynė bus buvusi Mažoji Azija, ir labai senas arijų pasirodymas 
Mitanijoje bei kitose Pietvakarių Azijos šalyse, ir kiti duomenys, liudi- 
jantys, kad senovėje indoeuropiečių kalbos egzistavo toli rytuose (ira- 
niečių kalbos — Vidurinėje Azijoje, tocharų kalbos m. e. I tūkstantme- 
čio viduryje — Sincziane). 

Labai gerai, kad V. Zamarovskis savo knygoje detaliai nušvietė kai 
kuriuos rezultatus, pasiektus tyrinėjant hetitų visuomenės ekonomiką, so- 
cialinę organizaciją ir kultūrą. V. Zamarovskis teisingai pažymi, kad eko- 
nominės ir socialinės hetitų struktūros negalima įsprausti į standartinių 
apibrėžimų rėmus. Vergai, kurių esminis teisinis skirtumas nuo laisvųjų 
hetitų detaliai nusakytas hetitų įstatymuose, sudarė palyginti nedidelę 
visų gyventojų dalį. Todėl šią visuomenę vadinti vergovine galima tik 
norint pavartoti iš anksto priimtą terminologiją. Tarp vergų ir laisvųjų 
hetitų buvo tarpinė socialinė klasė — karo belaisviai, kurie gaudavo tam 
tikrus žemės sklypus. Buvo skiriamos kelios žemės nuosavybės rūšys: ka- 
ralius dalijo žemės sklypus, kuriuos gavusieji turėjo eiti ūkinę prievolę 
šahhan arba karinę tarnybą. Hetitai, turėję bendruomeninės žemės, tu- 
rėjo eiti tam tikrą tarnybą (luzzi). Siu skirtinių sklypų ir prievolių savitu- 
mas, uždaras, savarankiškas, viskuo pats apsirūpinantis bendruomenės 
ūkis, hierarchiškai organizuota valstybė, kurios atskiras sritis valdė vie- 
tininkai, gave jas iš karaliaus, — visais šiais bruožais hetitų visuomenė 
skyrėsi nuo daugelio kitų senovės Rytų visuomenių. Suprantama, ne be 
pagrindo daugelis mokslininkų hetitų visuomenės struktūrą lygina su feo- 
dalinės visuomenės struktūra. Ir šis palyginimas teisingas net tokiose de- 
talėse, kaip kad rūmų titulų (pavyzdžiui, „vyriausiojo taurininko") teiki- 
mas kaip aukščiausiųjų karinių laipsnių. Tačiau hetitų visuomenę vadi- 
nant „feodaline“, nebūtų atsižvelgiama į tokius svarbius, specifiškus he- 
titu visuomenės bruožus, kaip kad vergų egzistavimas. Remiantis hetitų 
visuomenės analize, galima įsitikinti, kokia nepakankama ir netiksli yra 
Uupologinė nomenklatūra, naudojama šios rūšies tyrinėjimuose. 

Ankstyvuoju hetitu istorijos laikotarpiu dar egzistuoja senovinis su- 
sirinkimas („seimas“), į kurį karalius kreipiasi ypatingai atsakingais at- 
vejais. E. Menabdė, parašęs didelį veikalą apie ekonominę ir socialinę 
hetitų visuomenės struktūrą, pažymi, kad „valdymo kolegialumas apskri- 
tai yra būdingas pradinėms visuomenės vystymosi pakopoms"!, Šios pra- 
dinės pakopos vienose (naujesniosiose) visuomenėse apsiriboja kelerių 
metų laikotarpiu, o hetitų visuomenėje laikotarpis, kuriame senovinį su- 
sirinkimą išstūmė despotiškas karaliaus valdymas, truko, tikriausiai, ke- 
letą amžių, ir tą laiką karaliaus giminės atstovai įnirtingai kovojo dėl 
valdžios (visą šį procesą V. Zamarovskis išleido iš akių, neabejotinai pa- 
likdamas knygoje spragą). Jau Senosios karalystės laikotarpiu apie mirusį 
karalių sakoma, kad jis „tapo dievu“ (kalbant apie karalių, šis pasakymas 
pakeičia veiksmažodį ,miré"). Naujojoje karalystėje ir gyvas valdovas 
vadina save ,Mano Saule“ (rašoma su dievo determinatyvu), o dailės 
paminkluose vaizduojamas su Saulės dievo atributais. 

Dėl šios priežasties iš Senosios karalystės dokumentų (pavyzdžiui, iš 
Chatušilio I testamento) apie realų politinį gyvenimą galima sužinoti 
daugiau, negu iš oficialiųjų Naujosios karalystės metraščių, kuriuose stan- 
dartine forma pasakojama apie hetitų karalių pergales. Visuomenės liki- 
mas ir dvasinis gyvenimas tuo metu darosi vis labiau priklausomas nuo 
individualios valios ir atskiro asmens — karaliaus — savybių. Didžiausias 
to meto veikėjas buvo Muršilis II, kurio vardu raštininkai sukūrė daugelį 
literatūriškai vertingų tekstų. Jų ištraukos pateikiamos ir V. Zamarovskio 
knygoje. Nekalbant apie religinius hetitų tekstus, kurių teigiamas poeti- 
nes savybes teisingai apibūdino knygos autorius (verta priminti, kad 
vaizduojamasis hetitų menas buvo tik religinis), reikia pasakyti, kad dau- 
gumos kūrinių, kuriuos (kaip galima spręsti iš hetitų karalių bibliotekų 
ir iš įrašų dokumentuose) patys hetitai laikė literatūra, dabartinių krite- 
rijų požiūriu negalima laikyti literatūriniais (pavyzdžiui, tekstai, kuriuo- 
se aprašomos šventės). Stebina tai, kad iš gausybės išlikusių tekstų tik 
nedidelė dalis turi literatūrinės vertės. Tai natūralus literatūros likimas 
tokio tipo visuomenėse, kurios nepripažįsta tikrųjų estetinių vertinimų, 
pakeičia jas grynai utilitariniais vertinimais ir nežino laisvos meninių ver- 
tybių atrankos. Skirtingai negu Senojoje karalystėje, kurioje dar egzista- 
vo poezija hetitų kalba, Naujosios karalystės poezijai atstovauja tik vers- 
tiniai veikalai. 


! 9. A. MenaGae, Xerrckoe o6ulecrso, Tounnca, 1965, cTp. 145. 

Jau ankstyvuosiuose hetitu literatüros pavyzdziuose, kaip antai Cha- 
tušilio I metraščiai, kur minimas Sargonas Akadietis, jaučiama Mesopo- 
tamijos pavyzdžių įtaka. Naujosios karalystės laikotarpiu pagrindinės li- 
teratūrinės įtakos ėjo per huritų literatūrą. Per huritus hetitai susipažino 
su epu apie Gilgamešą. Į hetitų kalbą išversti huritų epinių poemų teks- 
tai. Vertimai iš huritų kalbos į hetitų kalbą turi ypatingą reikšmę pasau- 
lio kultūros istorijai. Galima manyti, kad senovės Rytų poemos, išverstos 
į hetitų kalbą, turėjo įtakos graikų mitologijai. Huritų ir hetitų kultūra 
yra ilgai ieškota grandis, jungianti antikinę kultūrą, be kurios neįmano- 
ma visa vėlesnioji Europos kultūra, su senovės Rytų civilizacija. 

Reikia pažymėti, kad V. Zamarovskio knyga turi dar vieną bendrą 
trūkumą. Šios knygos autoriaus priimta Pietvakarių Azijos chronologija 
subjektyvi ir kartais savavališka. Senovės Rytų chronologija daugeliu 
atžvilgių lieka neaiški. Geriausiu atveju galima kalbėti tik apie apytikrį 
įvykių nuoseklumą ir apie tokį pat apytikrį jų santykį su kitose šalyse 
vykusiais reiškiniais. Absoliučios datos dažnai yra labai abejotinos (tai 
pažymi ir V. Zamarovskis). Hetitų istorijoje daugmaž patikimi tik archeo- 
loginiai duomenys apie senovines asirų kolonijas Mažojoje Azijoje 
(XIX — XVIII a. pr. m. e), leidžiantys pirmąjį hetitų karalių Anita pri- 
skirti maždaug XVIII a. pr. m. e., data, kai Muršilis I užėmė Babiloną 
(apie 1650 m. pr. m. e.), Šupiluliumo valdymo laikotarpis, kuriam būdin- 
gas hetitų galios atsinaujinimas (apie 1343—1313 m. pr. m. e.), hetitų 
vėlesniųjų susirėmimų su Egiptu datos (mūšis prie Kadešo, 1291 m. pr. 
m. eJ), Hetitų imperijos žlugimas XIII a. pr. m. e. viduryje arba pabai- 
goje. Dauguma kitų datų pagrįstos labai apytikriais apskaičiavimais. Ta- 
čiau reikia pabrėžti, kad, trūkstant patikimai datuojamų tekstų, tenka 
sutikti, kad tarp Senosios karalystės ir Naujosios karalystės egzistavo keli 
vidurinio laikotarpio karaliai, kurių sąrašai yra išlikę (V. Zamarovskis 
klaidingai mano, kad šio laikotarpio iš viso nebuvo). 

Nors ir turėdama aukščiau minėtų trūkumų ir netikslumų, V. Zama- 
rovskio knyga sužadina skaitytojų susidomėjimą hetitologija. Be abejo, 
daugelį šios knygos išvadų verta populiarinti. 

V. Ivanovas 

nurungė Hroznal" Žodį turi H. T. Bosertas 

